
LilLADEŽI 



lATiCA Hrvatska. 



O životu i radu 

PETRA PRERADOVIĆA. 



I. 

K|l)ođ kraj godine 1856. napisao je pokojni 
s^ Preradović u Glini crte svoga Života. To je 
učinio na molbu svoga pobratima Ivana Tmskoga, 
s kojim je zajedno služio u pukovniji. Evo <Crtica 
moga života*, kako ih je sastavio pjesnik: 

*Rodio sam se na dan 19. ožujka god. 1818. 
u Grabrovnici, selu gjurgjevačke krajiške pukovnije. 
Otac mi bijaše Ivan Preradović iz graničarske 
kuče u selu Grubišnom polju spomenute pukovnije ; 
a mati Pelagija, rodjena Ivičič, iz sela Grgjevca. 
Otac mi služaše i vojevaše u francezkih ratovih 
počaraši prostim vojakom, zadobi stražmeštrom 
srebrenu kolajnu hrabrosti i postade kašnje ofici- 
rom. Okolo god. 1820. podje u mir i nastani se 
u rečenom selu Grabrovnici, gdje i umrie g. 1828. 

U osmoj godini dobe svoje tek počeo sam u 
Školu ići. 

PnndoTić: Iz. pjesma. - ( I ) 1 



Prvu početnu školu učio sara u Grubišnora 
polju, drugu i treću u Gjurgjevcu, a zatim dade 
me mati u tadašnji vojnički zavod u Bjelovar. 

To je bilo god. 1830., na koje koncu bude 
uslišena molba moje matere, te me prime u voj- 
ničku akademiju u Bečki Neustadt. 

U akademiji učio sam se jako dobro, tako, 
da kroz sviju osam godina bio sara prvi u mojoj 
klasi. Odmah kako sara počeo humaniora učiti, 
probudi se u meni ljubav k pjesničtvu i želja u 
njemu nešto, sastavljati. 

God. 1834. kada izgorje malo ne sav grad 
Neustadt, dobismo od profesora pjesničtva zadaću, 
da opišemo taj užasni dogodjaj, i ja se usudih 
tim povodom sastaviti prvu pjesmu u njemačkom 
jeziku, koja se profesoru dopade, te me pohvali. 

Potaknut tim uspjehom niesam kašnje više 
mogao mirovati, te sam uviek o pjesnih snivao, 
po gdjekoju i sastavio, ali većim brojem samo 
započeo, a ne dovršio. Bio sam od svojijeh suučenika 
za pjesnika priznan, i kad je kakva prilika došla, 
n. p. godovno koga učitelja i t. d. , tu sam ja 
morao pjesmu čestitku načiniti, i mogu reći, da su 
mi se pjesme drugarom dopadale. 

Izstupiv iz akademije kao poručnik prvog reda 
budem po želji svojoj uvršten u ugarsku pukovniju 
broj 33., koja se tada zvaše Bakonyi, a sada se 
zove Gyulay; stanovala je onda kao i sada u 
Milanu. 

Prije nego podjem k regimenti, odem s do- 
pustom, da si posjetim ostarjelu majku i sestru 
jedinicu. 

(II) • 



Prolazeć kroz Zagreb čujem od moga suuče- 
nika, poručnika Halavanje, koji je prije mene u 
Zagreb stigao i već pojmio bio tadašnje narodno 
gibanje, nešto o hrvatskoj (tada ilirskoj) književ- 
nosti, njezinom kolovodji Dr. Gaju i o oporu 
Hrvata proti Madjarom. 

Ali odgojen sasvim u njemačkom duhu nije 
to, što sam od Halavanje čuo, nimalo na mene 
djelovalo, te Martin u Zagreb, Martin iz Zagreba, 
ja odem kući — ali eto žalosti, bio sam zabo- 
ravio skoro sasvim materinski jezik, a ni mati ni 
sestra niesu znale drugim govoriti. 

Medjusobna ljubav tu je bila čudotvorna uči- 
teljica, te za jedno mjesec dana ja se uvježbah 
na toliko u narodnom jeziku, da sam se o svaki- 
danjih stvarih prilično dobro razgovarati mogao. 

To je bilo godine 1838., .na koje koncu pri- 
spijem k regimenti, gdje nadjem nekoliko oficira 
sunarodnika, naime: Gjuru Benka, Engelberta Kne- 
žića i Jerka Pavelića. Premda smo se kao Hrvati 
radi imali i često skupa bili, ali živjeli smo samo 
u vojničko-njemačkom duhu; malo kad nam je na 
um palo, da progovorimo koju rieč u svome jeziku. 

Po prirodjenom nagnuću k pjesničtvu upotre- 
bljavao sam svaki prazan časak i bavio se nje- 
mačkom literaturom, potrošio silu novaca sve na 
njemačke knjige i kovao njemačke pjesme, od ko- 
jih još sada znatan broj čuvam, ali ne poradi nji- 
hove vriednosti, nego kao prvu književnu zabavu 
svoju. 

God. 1840. dodje u našu regimentu Ivan Ku- 
kuljević oficirom od ugarske garde. On se ba- 

vljaše već kod garde narodnim knjižestvom, pisaše 
koješta i nastavi velikom revnošču tu svoju radinost 
i kod regimente. Ja se sprijateljih š njime , a do- 
znavši on, da se njemačkim pjesničtvom bavim, 
nukaše me neprestance, da se primim narodnog. 
Ali meni se to nije nikako dalo, niesam dovoljno 
znao jezika, a i drugčije činilo mi se čudno, da 
bi ja pisao u jeziku, koji po mome tadašnjem 
mnienju nije dorastao izobraženosti vladajućih euro- 
pejskih jezika. Ali Kukuljević nije mirovao, već raz- 
govorom staroj našoj dubrovačkoj književnosti, 
narodnih naših pjesnih i pročitavanjem svojih 
vlastitijeh proizvoda, na toliko me skloni, da sam 
barem počeo prevoditi po gdješto iz narodnoga 
na njemački jezik i za njemačke svoje pjesme 
počeo odabirati narodne predmete. 

Tako sam preveo skoro cielo prvo pjevanje 
Gundulićeva Osmana i neku pjesmu Gjorgjićevu, 
a sastavio sam više pjesama s narodnimi pred- 
meti, od kojih « Djevojka uskokinja» (Das Usko- 
ken-Madchen) nalazi se tiskana u njemačkom časo- 
pisu «Croatia» (ako se ne varam god. 1841.). 

Kukuljević ode iz regimente, a š njime i sve 
ono, što je od mene učinio, ja padoh opet u pri- 
jašnju nemarnost, u kojoj bi bio i ostao, da ne 
bude godine 1842. naša pukovnija premještena u 
Dalmaciju. 

Na dan svetoga Antuna (13. lipnja) g. 1843. 
krenusmo preko Mletaka u Dalmaciju. 

U Mletcih kod regimente Karola Ferdinanda 
broj 51. bijaše slučajno mnogo hrvatskih, narod- 
nim duhom oduševljenih oficira, na čelu im po- 

znati Spiro Dimitrović, vatren domorodac i valjan 
narodni spisatelj. On me odmah u svoje kolo primi; 
svako veče sastajali smo se kod njega; tu su se 
narodne pjesme pjevale, tu je bio samo razgovor 
narodnih stvarih, tu su se čitale Kačićeve 
pjesme i t. d. 

Tako sprovedoh u tom kolu 14 veselijeh dana, 
a na polazku mome obveza se Spiro, da će 
na slavu hrvatskih oficira moje pukovnije sasta- 
viti jednu pjesmu i poslati nam ju u Zadar; ali 
za uzdarje morao sam mu i ja rieč zadati, da ću 
mu odpjevati u narodnom jeziku. 

Tako je i bilo ; on nam posla podugačku liepu 
pjesmu, gdje nas vitezovi opisa, kako se bra- 
nimo od Turaka, koji nas u Zadru gradu obsje- 
daše — a ja hoćeš ne ćeš moraš, primih se pera, 
te mu skujem (prvi put u narodnom jeziku) neku 
pjesmu odzdravnicu. 

U toj pjesmi nit je slog nit jezik pravilan, 
nema po sebi skoro nikakove vriednosti, ali ju 
čuvam sveudilj kao spomenik one za mene zna- 
menite dobe. 

U Zadru upoznah se s Antom Kuzmanićem, 
koji se tada pripravljaše na izdavanje «Zore Dal- 
matinske >. Iz sviju sila nastojah oko njega, da 
primi u «Zori» obći pravopis; — žalibože niesam 
mogao uspjeti. 

Kuzmanić doznavši, da se ja pjesničtvom ba- 
vim, saleti me, da mu načinim jednu pjesmu za 
prvi list «Zore Dalmatinske », ja se otimah dugo 
vremena izpričavajuć se nevještinom svojom, ali 
Kuzmanić mi ne dade mira, dok mu ne obećah. 

Još se sjećam zabunjenosti svoje i onog časa, 
kad sam sjeo, da tu pjesmu napišem; — niesam 
bio siguran u jeziku, a bojao sam se jako javnosti. 

Medjutim pjesma «Zora puca, bit će dana> 
podje mi čisto lako za rukom i svanu u prvom 
listu «Zore» s obćim odobrenjem. 

To me tek sasvim prevagnu k narodnom knji- 
žestvu. Počeh odmah učiti narodni jezik pazeći na 
govor prostoga puka i čitajući izišavše knjige 
mladjahne naše književnosti ; i tako ne bijaše mi više 
druge glavnije misli nego sastavljanje pjesama u 
narodnom jeziku, i tako se porodi «Putnik», «Djed 
i unuk» i t. d. 

To je bilo god. 1844., u kojoj na svršetku 
postadoh nadporučnikom. 

S « Zorom Dalmatinskome zabieli mi i druga 
Zora. Zaljubili se u Zadru u Pavicu, liepu ćercu 
pokojnog tribunalnoga savjetnika Ivana de Ponte. 

Ta ljubav i pjesme moje, to mi bijaše sav 
moj tadašnji život, što svaki i iz samijeh pjesama 
uvidjeti može. 

Mnogo zapreka moradoh prevaliti, dok mi ljuba 
bude zaručnica, a kad ju stekoh, moradoh se raz- 
stati š njome, dobivši zapovied premještenja k tre- 
ćem bataljonu u Peštu. Ta zapovied mi stiže u 
mjesecu kolovozu god. 1 846. baš u nesgodan čas, 
kad sam se bavio izdavanjem kod tiskara Demar- 
chi-Rougier sakupljenih mojih pjesama pod naslo- 
vom «Prvenci», koje posvetih rečenoj zaručnici 
mojoj. 

Bijaše mi to jedan od najgorčih trenutaka 
moga života, jerbo rečena zapovied premještenja 

)roizteče od vlastnika regimente grofa Gyulay-a 
)aš zato, da me udalji od zaručnice i preprieči 
tako nakanjenu ženitbu, bivši vlastnik u obće ne- 
prijatelj oficirskih ženitba. 

Težkim srcem i boli, koju preživjeti nikad mi- 
slio niesam, ja se iztrgam iz milog naručaja i odem 
preko Beča u Peštu u rujnu god. 1846. 

U Beču predstaviv se vlastniku izjavim mu 
odprto čvrstu odluku svoju, da ja nipošto od na- 
kanjene ženitbe odstupiti ne ću. 

Ovo krepko očitovanje moje djelovaše tako 
na vlastnika, da mi kašnje, kako sam ponovio 
prošnju svoju, dozvoli ženiti se i dopusti mi po- 
vratiti se natrag u Zadar. 

Prije nego govorim o tome svome povratku, 
moram spomenuti znamenito poznanstvo, koje učinih 
u Pešti, spoznah se naime tu s vriednim domo- 
rodcem Vatroslavom Bertićem, koji se tada u 
Budimu i Pešti bavljaše graditeljnieh nauka radi. 
Ja nazivljem to poznanstvo znamenitim, jerbo imaše 
kašnje veliki upliv na sudbinu moju. 

Vraćajući se iz Pešte u Zadar udarim preko 
Zagreba, gdje me pokojni Stanko Vraz, s kojim 
sam već prije pismeno poznat bio, uvede u sve 
znamenitije domorodne kuće i upozna s svimi gla- 
sovitimi osobami tadašnjeg našeg Pamasa. 

Uzhićen ugodnostmi moga boravljenja u Za- 
grebu, a u sladkoj nadi na skoro opet vidjeti zaruč- 
nicu ^svoju dodjem kao rimski triumfator u Zadar. 

Žalibože ta sreća dugo ne trajaše. 

Zaručnica moja ne imavši ni otca ni matere, 
stanovaše tada kod udate si jedne sestre, koja 

( VII ) 



nekoliko mjeseci prije moga đošašća u Zadar umrie, 
i s toga morađe moja zaručnica preseliti se k dru- 
goj si udatoj sestri u Dubrovnik. Malo zatim dodje 
i mojoj pukovniji zapovied premještenja iz Dal- 
macije natrag u Italiju (god. 1847.). 

Najprije smo došli u Viđam (Udine), zatim u 
Bresciju, a najkašnje u Paviju, gdje nas zateče 
talijanska revolucija. Iza kako Piemontezi naumiše 
prevaliti preko Ticina a vojska naša poče uzmi- 
cati prama Minciu od Milana, naša regimenta do- 
bije zapovied sa još dvije druge regimente priteći 
u pomoć slaboj posadi u Mantovi. Stigosmo tamo 
prvieh dana mjeseca travnja 1848. u dobri čas. 

U Mantovi ostasmo 4 mjeseca obsjednuti od 
Piemonteza. Prvi put sam došao u boj 19. svibnja 
kod mjestanca Gli Angeli pred Mantovom, zatim 
sam bio u bojevih kod Kurtatone i Gojta. 

Mjeseca lipnja 1848. postadoh kapetanom. 

Mjeseca kolovoza iste godine kako iztjerasmo 
Piemonteze iz naše Italije, dodjosmo u posadu u 
Piacencu, a u rujnu u Monzu. 

Tu uzmem dopust i odem u Dubrovnik, te se 
vjenčam s svojom zaručnicom 11. listopada 1848. 
i vratim se opet natrag bez nje, jer ne bijaše 
tada dozvoljeno oficirom svoje porodice s sobom 
imati. Kroz sve to ratno vrieme težio sam, da 
ikako mogu doći u Zagreb, jer tamošnji doga- 
djaji zauzimaše sve srce i svu dušu moju. 

Mjeseca siečnja 1849. dobijem pismo od pri- 
jatelja moga Bertića, koji je medjutim u Zagreb 
došao, i tamo kod banskog vieća službeno mjesto 
zadobio, gdje mi javlja, da je izradio kod banskog 

namjestnika Mirka Lentulaja, te je bansko vieće 
pisalo fm. Radetzkomu, da me pridieli bojnom od- 
sjeku istog vieća. 

I zaista nekoliko dana iza Bertićeva pisma 
dodje i zapovied na moju regimentu, da bez od- 
vlake odlazim u Zagreb. Ja to rado učinih i stigoh 
tamo 21. veljače 1849. 

Prvim travnjem god. 1849. budem bez moga 
zahtievanja premješten po svietlom banu k prvoj 
banskoj regimenti. Kod banskog vieća zauzmem 
po majoru Aleksi Kukuljeviću u bojnom odsjeku 
izpražnjeno mjesto podnačelnika. 

Tu službu obavljah, dok je trajalo bansko vieće ; 
kad ga ukinuše, pridieli me svietli ban najprije 
vojničkom zapovjedničtvu u Zagrebu, a u veljači 
1851. uzme me k sebi za pobočnika. 

Iste godine sakupio sam opet svoje po časopisih 
raztrkane pjesme i izdao ih kod Franje Župana 
pod naslovom «Nove pjesme ». 

U jeseni godine 1852. postanem majorom u 
njemačko-banatskoj krajiškoj regimenti i odem kon- 
cem iste godine u Kremonu primiti pod zapovied 
svoj 2. bataljon iste regimente. S istim bataljo- 
nom dodjem u kolovozu godine 1853. u Veronu, 
a mjeseca rujna odvedem ga kući u Pančevo ; bata- 
ljon se razpusti, a ja dodjem za zapovjednika kor- 
duna u Kovinj na Dunavu. 

Mjeseca siečnja 1854. budem premješten u ro- 
mano-banatsku pukovniju, s koje 1. bataljonom iz- 
maširam mjeseca srpnja iste godine u Erdelj. Tu 
mi stigne iznenada zapovied moga pridjeljenja k 
vrhovnom vojske zapovjedničtvu u Beč. 

Ja se vratim natrag u Karanšebeš i sdruživši 
se sa svojom familijom odem 7. kolovoza 1854. 
u Beč. 

Osmi dan, kako tamo stigoh, umre mi izne- 
nada šogorica, najstarija sestra moje supruge, a 
mjesec dana kašnje iza sretnog poroda razboli mi 
se jako supruga ujedno s novorodjenim djetetom 
i moradoh po savjetu Ijekarskom poslati ju za- 
jedno s djecom, kojih tada troje imah, u Italiju 
u blaže podnebje. 

Tamo kod mladje si sestre počela je dobro 
oporavljati se, kad mjeseca ožujka 1855. htjede 
nesreća, da umre srednje diete, djevojčica od '/2 3 
godine. To se je tužnoj materi tako na žao dalo, da 
se još većma razboli, i za djetetom podje u bolji 
sviet, ostaviv me tužna i žalostna sa dvoje nejake 
djece. 

Ta nesreća tako me je satrla bila, da se niesam 
mogao više živa gledati u Beču, sve me je tamo 
mrzilo, a najkašnje sam se i razbolio, što me sve 
skloni, te molih, da me opet natrag u Krajinu 
dadu. To mi i učiniše, te dodjoh u sadašnju moju 
prvu bansku regimentu u Glinu, gdje se fala Bogu 
dobro nalazima. (U Glini 27. studenoga 1856.). 



U Glini je drugovao Preradović s tadašnjim 
pukovnikom Antunom barunom Benkom i s Ivanom 
Trnskim, s kojim je do smrti dopisivao. God. 
1857. bi naglo premješten u generalštab i pozvan 
u Beč. U proljeće god. 1858. postade Preradović 

podpukovnik u generalštabu. Za rata god. 1859. 
bijaše pokojnik kod prve, a zatim kod četvrte 
vojske u Trstu i u Postojni, Iste godine mjeseca 
lipnja postane pukovnik. 

Poslije rata odrediše, da Preradović podje u 
Tamišvar k vojničkomu zemaljskomu zapovjedničtvu. 
Ovdje je Preradović ostao oko 3 godine. 

Godine 1863. u mjesecu srpnju ode iz Tami- 
švara u Beč na duže vremena, da oporavi zdravlje, 
koje mu je u Banatu krenulo na zlo. Ignjatu 
Brliću javlja iz Tamišvara 23. veljače 1864.: 

Javljam Vam, da sam premješten u Beč i da ću za jedno de- 
setak dana tamo krenuti. Meni je to premještenje veoma drago, jer 
ću si djeci bliže doći i ostaviti ovo mekano podneblje, koje mi 
slabo prija. 

U Beču godine 1865. oženi se Preradović 
gospodjicom Emom Regnerovom, koja mu je već i 
prije uzgajala djecu. Ove godine premjeste ga u 
Veronu. Iz Verone piše Kaznačiću 22. svibnja 1865.: 

Drago mi je, da si mi se odazvao i tako i ti pokazao činom, 
da se jošte sjećaš mene, koji te toli štuje i koji se uviek jošte spo- 
minje onieh ugodnih časova, koje zajedno boravismo u Zadru, kad 
je pucala «Zora Đalmatinska». 

Mnogo sam od to doba zla i dobra preživio, što ne ću sve da 
izbrajam, jer mi ne bi sve ugodno, a tebi zanimivo bilo. Sad sam 
ovdje evo u Veroni zadovoljan i sretan u kućevnom si životu, jerbo 
imam uz sebe biće, koje ljubim i štujem, i koje sačinjava svu 
sreću moju. 

Dvoje djece, što mi od prve supruge ostade, nije kod mene. 
Kći Milica je u Pragu u zavodu englezkih gospoja, a sin Dušan u 
Beču kod tasta mi. S književnošću slabo se bavim, jerbo mi služba 
sve vrieme zauzimlje. 

U Dalmaciji se na veliku moju radost narodni duh bujno raz- 
vija; onaj duh, komu mi prvi krila dadosmo, eto leti sad širom po 
toj našoj slavnoj zemlji i budi malo i veliko na domorodni usta- 
nak. Hvala Bogu, da sam tu radost doživio! . . . 

Iste je godine pohodio Zagreb dovedavši sina 
Dušana u konvikt. A ove godine izadje takodjer 

tiskom Antuna Jakića u Zagrebu pokojnikov spis 
s nadpisom «Spiritizam na prosto razložen, kratak 
nacrt nauka o duhovih i njihovih priobćivanjih, 
francezki napisao Alban Kardec, predsjednik duho- 
slovnoga družtva u Parizu, preveo jedan privr- 
ženik duhoslovja.» 

Godine 1866. buknu opet rat, u kojem je bio i 
pokojnik, a poslije rata dobi brigadu u Aradu 
najprije kao pukovnik, a zatim kao general; iz 
Arada ga premjestiše u Beč, odakle je — kako 
piše Tmski — samo još dva puta pohodio Zagreb : 
jednom kad se odkrivao spomenik bana Jelačića, 
i drugi put kad je opet pratio sina Dušana u 
zagrebački konvikt. Iz Zagreba je zalazio u Va- 
raždin, da pohodi prijatelja Bertića i da se po- 
razgovori s Vežićem i s Ilijaševićem. 

God. 1866. i 1867. prevede veliku razpravu 
Dr. Franje Račkoga «Čija je Rieka?» na nje- 
mački jezik. 

Do svoje smrti boravi Preradović od tada u 
Beču. Zimi godine 1871. na 1872. razboli se Pre- 
radović. Zato krene u svibnju g. 1872. u Maria- 
brunn kraj Monakova, da se izlieči od otoka sle- 
zene, kojemu se već gotovo pola godine zalud 
otimao. Šuleku piše iz Beča 5. svibnja 1872.: 

Ja polazim u dojduću nedjelju 12. o. m. na ljekariju u Maria- 
brunn kod Monakova, da se izliečim, ako Bog da, konačno od otoka 
slezene, komu evo već skoro pol godine odoljeti ne mogu. 

Ali mu je Mariabrunn slabo pomogao. Vra- 
tivši se u Beč nastavi svoje vojničke poslove, ali 
ga srva napor, te se razboli još ljuće. S toga 
podje u Farafeld kod Veslave, da se lieči, ali bi- 

jaše prekasno. Nadošla vodena bolest, pa 18. ko- 
lovoza 1872. u tri sata i po u jutro izpusti dušu 
naš veliki pjesnik. Zakopan bi 21. kolovoza 1872. 
u Beču. 

II. 

Silna tuga obuze vas narod hrvatski, kad se prosuo 
glas smrti narodnoga ljubimca. Biskup Stross- 
mayer izreče u saboru u njegov spomen ove rieči : 
< Visoki sabore! Imam visokoj kući veoma tužnu 
viest priobćiti, da je general Preradović u Beču 
preminuo. Gospodo, ja nemam rieči, kojimi bi do- 
voljno žalost svoga srca izrazio nad gubitkom 
toga svoga prijatelja. Ja mislim, da niesu samo 
prijatelji na pokojniku mnogo izgubili, nego je iz- 
gubio cieli narod. Izgubio je narod naš u njem 
plemenita i izobražena muža, koji je svomu zvanju 
na čast služio; izgubio je narod naš veleumna 
pjesnika, kojemu po mojem bar mnienju kao lirič- 
nomu premca nema; izgubio je narod naš vrloga 
domorodca, koji se nije ustručavao svakom prili- 
kom i na svakom mjestu narod po mogućnosti 
zastupati ; izgubio je narod naš u njem vrlo čista 
i neporočna značaja čovjeka. Ja sam s pokojni- 
kom do posljednjih dana dopisivao i mogu vas 
uvjeriti, da je u plemenitoj duši njegovoj nevolja, 
koja narod tišti, odziva našla, i Bog zna, nije li 
i to doprinielo, da je prerano u hladni grob otišao. 
Mogu vas uvjeriti, da je jedna od najtoplijih želja, 
koju je pokojnikova plemenita duša pred Tvorca 
doniela, da se Bog našemu narodu smiluje i da 
ga od svakoga zla oslobodi. Trud nastojanja mu 

bijaše, da si naš narod onaj uvjet slobode i na- 
rodne samosvojnosti priskrbi, bez kojega ne može 
biti govora o uspješnom radu». 

Preradović bijaše doista vjeran sin domovine. 
Svaki pojav u političkom i u kulturnom životu hr- 
vatskoga naroda pratio je sa čuvstvom pravoga 
rodoljuba. 

Preradović bijaše ozbiljne i blage ćudi. Za 
mladjih dana rado bi sanjario. Kad je u početku 
petdesetih godina boravio u Zagrebu, često bi 
zalazio medju književnike, ali mu besjeda bijaše 
uviek kratka i odsječena. Tko ga je vidio, gdje 
sSm zamišljen šeće, lako je prepoznao u njemu 
čovjeka, komu su mile ideje. Budući da je nagi- 
njao k abstrakciji, zvali su ga drugovi « hrvatskim 
Byronom», premda je medju njim i englezkim pjes- 
nikom takva razlika, kao medju akordom i diso- 
nancijom. 

Živući veći dio svoga života daleko od na- 
rodnoga središta mnogo je u svojoj samoći raz- 
mišljao narodu i o filozofiji svieta, te je ova 
samoća mnogo koristila, da je sačuvao dvie zna- 
čajne crte svoga duha: idealizam i umjerenost. 
Preradović nije bio bogataš, pa je zbog mnogih 
seoba često živio u stisnutim prilikama. I narodna 
nevolja težko mu je pritiskivala dušu. Pa ipak nije 
nigda izgubio nade; on je do smrti ostao opti- 
mist sa živom vjerom u Boga i u pravdu. 

Vojnička služba nije sasvim pristajala njego- 
voj ćudi. Tmskomu iz Verone^ll. rujna 1865. 
javlja : 

DavDO sam nakan, da ti pišem, ali tek danas evo dospievam. 

Nemila vojnička služba, gdje čovjek ima sila posla, a malo rada, ne 
da mi doći do ništa drugoga. Zato oprosti! . . . 

Pa ipak je svoje dužnosti vršio uzorno. Nika- 
kova muka nije ga mogla oboriti. Kao vojnik 
nada sve je cienio čast i dužnost. U tom je 
bio odrješit i hladnokrvan držeći se one: malo 
zbora, mnogo tvora. Sveta mu je bila i služba i 
pjesničko zvanje. Zato je mnogo učio. Bio je 
upravo na glasu sa svoga temeljitoga znanja u 
vojničkim naukama. A njegova poezija i biblioteka 
najbolje su svjedokinje, da je valjano poznavao 
pjesničku i filozofijsku, poimence spiritističku knji- 
ževnost sviju naroda evropskih. Prem'^ a nije učio u 
gimnaziji, proučavao je osim moderni]- pjesnika i 
latinske klasike. Ovu njegovu duboku i.ulturu naj- 
bolje objašnjavaju njegove pjesme. 

Pokojnik je bio u ženskom družtvu ugodan i 
duhovit, a bio je u obće velik štovatelj i ljubimac 
krasnoga spola. 

Utjecao je i u političke poslove. Njegovo je 
bilo načelo, da u glavnim stvarima treba neustra- 
šive značajnosti, a u sitnicama je bio spreman na 
popuštanje. Svjedoče rieči, koje piše Ignjatu Brliću 
iz Tamišvara 11. ožujka 1862.: 

Primio sam Vaše pismo od 2. ožujka o. g. i uvidio iz njega 

baš sa žalošću, da duhom klonuste. To je 

značaj i najboljih našieh ljudi, da s ćutljiva srca svoga odmah pod- 
legnu, kako nenadane nepovoljnosti glavu im pritisnu. Na zemlji je 
vječna borba, a onaj ne biva pobjediteljem, koji za koji čas drugoga 
nadvlada, već onaj, koji na temelju pravednih načela uztraje. Ako su 
naši ljudi, koji sada nama zapoviedaju, nepravedni, budimo mi pra- 
vedni i vjerni svome boljem uvjerenju. Ti ljudi, kako su se popeli 
na visoka mjesta, tako mogu i pasti, a na njihova mjesta drugi bolji 
doći . . . Naše je sadašnje stanje provizorno, ne može dakle biti 
savršeno, ali svakojako je stoput bolje, nego li je prije godine dana 
bilo. Ako ne ćemo, da krivo sudimo to svoje stanje, moramo ga sa 

narodnog gledišta smatrati, to je temelj, na komu valja da uztrajemo 
kroz sve nepogode, kojih će uviek biti, dok je svieta i vieka. A 
s toga gledišta moramo uvidjeti, da više sada na svojih nogu sto- 
jimo, nego ikada . . . Narodnost i federacija to nek nam budu kao 
dva oka uviek u glavi. Za prvu valja da se sami borimo, a za drugu 
imamo toliko pomagača, koliko ima narodnosti u carstvu. Federa- 
cija pako sadržava u sebi slobodu kao jezgru. Najprije narodnost, 
pa onda sloboda. Sloboda pogažena opet se pomladjuje, ali narod- 
nost izgubljena težko ili nikada, osobito naša . . . Budimo muževi, 
pa pokažimo u nesreći, da smo stalni, onda će nas se neprijatelji 
bojati, ali ako budemo tadje pribježnice, nikada! 

Sa velikom je žalošću gledao Prerađović na 
razdor Hrvata i Srba, ali nije gubio nade, da će 
prosvjeta i razbor s vremenom i ovu nesreću odklo- 
niti. tom bratskom sporu jada on više puta 
u pismima prijatelju dru. Ignjatu Brliću. Tako mu 
piše iz Tamišvara 23. travnja 1861.: 

Srbiji se odmiču od nas, više na svoju nego na našu štetu, to 
će oni osjetiti kašnje, kad se bude kolač dielio. Mene srce boli mi- 
sleći na taj naš medjusobni jad. 

A U pismu iz Tamišvara 31. siečnja 1863. 
spominje Brliću o toj razpri: 

čujem, da i kod Vas tamo ta nesretna razpra svoje zube kesi 
i da brat na brata reži; čujem, da i medju katolici nekakva srbska 
stranka biva. Hvala Bogu sad imamo jednu stranku više. Ja se još 
jednoj nadam, koja će se sklopiti na slozi i bratinstvu izmedju Srba 
i Hrvata, i svakoga budalom proglasiti, koji medju njima razlike 
traži; toj ću se stranci i ja pripisati; ta jedina pred Bogom je pra- 
vedna, a sve druge to su ili glupost mnogih ili oholost pojedinih. 

Svojoj je obitelji bio najnježniji vodja: djeci 
bijaše brižan i dobar otac; kako je sestru ljubio, 
pokazao je, kad ju je dozvao u Beč iz Krajine, 
te ju je u svojem domu oboljelu više nedjelja 
s pravom bratskom odanošću tješio i liečio; a 
svojoj majci podiže bezsmrtan spomenik svoga 
Dieteta u poznatoj pjesmi « Majčin. U svojoj je 
cući rado dočekivao rodoljube, mnogo je dopisi- 

vao s prvacima našega naroda u književnim i u 
političkim poslovima, pa ako je ikako mogao, nije 
žalio podupirati mladje književnike moralnom i ma- 
terijalnom podporom. Razboljevši se ode pjesnik 
u Aussee, da se lieči, pa odanle piše I. Brliću 29. 
kolovoza 1863., spominjući, da neki glasbenik u 
njega traži dozvolu za posvetu svojih glasbenih 
sastavaka, te dodaje: « Premda sam i sam siro- 
mak, ipak bi mu kakvu takvu pomoć pružio, ako 
je dostojan nje!» 

A liepo ga karakterišu i rieči u pismu Tm- 
skomu 14. veljače 1871. iz Beča, gdje se tuži pje- 
snik na mladji naraštaj: 

Pravo imaš tužit se na naraštaj, da ne vriedi mnogo, a osobito 
da nema mladih pjesnika. Skoro bi se čovjek pobojao, kad mi sti- 
snemo oči, da će umuknuti i vila nam pjesnikinja. Nadajmo se, da 
će bolje biti, kad nam politički položaj bude bolji. 

Nije čudo, što je takova čovjeka, urešena to- 
likim vrlinama, zavolio banjelačić, koji gaje g. 1852. 
poslao na pregovore u Travnik k Omer-paši. Nje- 
gove je «Prvence» primio car i kralj Ferdinando I. 
u dvorsku knjižnicu nadarivši pjesnika 1. svibnja 
1847. zlatnom kolajnom: «litteris et artibus». 
Pokojniku, koji je neustrašivo stajao na bojnom 
polju i savjestno služio za mira, dade car i kralj 
Franjo Josip I. plemstvo, koje je nekim granama 
njegova plemena od davnine pripadalo. Ujedno ga 
nadari carskim darom saznavši, u kakove su ga 
neprilike potisle prečeste selidbe. A kako je bio 
štovan i ugledan u domovini, najbolje se vidi odatle, 
što su rodoljubi hrvatski u početku sedamdesetih 
godina željeli, da mu se povjeri banska čast. Bo- 
goslavu Šuleku piše iz Beča 18. veljače 1872.: 

Odavna sara nakan, da Vam pišem. Ali koje moja boležljivost, 
koje druge kojekakve zapreke ne dadoše mi sve do danas, da toj 
želji zadovoljim. A sad bogme moram na vrat na nos, jerbo kao kra- 
ljevski povjerenik moram se i Vama predstaviti, da ne mislite, da 
sam se uzoholio s te časti, koja me eto zapade bez ikakve priprave. 
Dakle valja da znate, da me je ta viest u novinah sasvim iznenadila, 
ja joj ne znam ni izvora ni povoda; ali došav iz Zagreba znat ćete 
možda Vi, kako se tamO izlegla. Obznanite mi, što Vam je o tom 
poznato ... 

Sa svih strana dolazeći glasovi hoće da me banom učine. Ali 
ja mislim, da tomu za sad nije prilike, a i ne će biti dotle, dok se 
ne promieni ona točka nagodbe, po kojoj vojnik ne smije biti banom. 
Ja doduše ne bi morao prestupiti u civilnu službu u tu svrhu i osta- 
viti se vojničtva, pridržav si dakako pravo u nj opet natrag prieći, 
ako bi mi to danas sutra probitačnije bilo. 

Ali to su dakako pia desideria, koja ja ni napomenuo ne bi, da 
niesu, kako rekoh, kojekakvi glasovi taj prah uzvitlali. A ja se i ne 
jagmim za tu čast. Budi mila nam domovina sretna pod kojimgod 
banom, pa i sretan ja ! . . . 

Ja sam svu ovu zimu boležljiv s kašlja i unjavice uz malo 
groznice; zato nemam volje k nikakvom radu. 



Odmah poslije prerane smrti pjesnikove sa- 
stanu se godine 1^873. Rački, Utješenović, Trnski, 
Krešić, Dežman, Senoa i Marković, da izdadu nje- 
gove pjesme, koje je većinom sam priredio za 
štampu. Po svoj Hrvatskoj stali su se sabirati 
prilozi, pa tako g. 1873. izadju o trošku hrvat- 
skoga naroda « Pjesnička djela Petra Prerado vica » 
s biografijom pjesnikovom od Ivana Trnskoga i 
s estetičkom ocjenom od dr. Franje Markovića. 
U ovom su izdanju izišla i njegova posmrtna djela, 
od kojih se poimence iztiču «Lopudska sirotica », 
«Pustinjak», « Vladimir i Kosara », i drama « Kra- 
ljević Marko ». 

Još je bila jedna dužnost, koju je nalagao 
hrvatskomu narodu pietet prema velikomu pokoj- 
niku. Narod je osjećao dužnost, da se izpuni pjes- 

nikova želja, te da mu se prenesu kosti u Zagreb. 
Nije zalud već u «Putniku» molio pjesnik: «Utvom 
polju daj mi groba, tvojim cviećem grob mi kiti!» 

Hrvatska mladež u bečkom « Velebitu » izvede 
ovaj posao sebi na diku, a pjesniku na slavu. Dne 
11. srpnja 1879. bi izvadjen lies Preradovićev iz 
bečkoga groblja. Istoga dana prirediše hrvatska 
djačka družtva u Beču svečano sielo, koje pohodi 
udovica pokojnoga pjesnika i vladika Stro3smayer. 
Dne 13. srpnja iste godine dopremi vlak u Zagreb 
}jesnikove ostanke, koje je pratilo 14 članova «Ve- 
ebita». Vagon bijaše okićen trobojnicama. Od Za- 
kona do Zagreba podigao se duž željezničke pruge 
po svim stanicama silan narod, da oda poštovanje 
svomu ljubimcu. U rano jutro 14. srpnja oživio je 
vas Zagreb. Sve, što ima u Zagrebu rodoljubna 
i sviestna, hrlilo je na stanicu. A bila je prispjela 
u. Zagreb sva sila deputacija iz svih hrvatskih kra- 
jeva — od Adrije do Dunava. 

Na stanici pozdravi pjesnikov prah zanosnim 
riečima pokojni Šenoa. Uz svirku glazbe krene 
iza toga veličanstveni sprovod. Do 80 sveučilišt- 
nih gradjana nosilo je prekrasne vience, što su 
ih darovali gradovi, družtva, Bugari, Magjari i 
privatnici. To bijaše pravi triumf narodne sviesti, 
živa pobjeda hrvatske misli. Nakon svečanosti u 
katedrali krene sprovod na groblje. Oko groba 
svrstaše se obitelj i vjenconoše uz silnu nalogu 
svieta. Pjevači zapjevaju zanosnu himnu, spjevanu 
Šenoom, a uglazbljenu Zajcem, zastor pais, a na- 
roda se ukaza divni spomenik, što ga je izradila 
umjetnička ruka Rendićeva. Kip prikazuje Hrvatsku, 

gdje tuguje kod sarkofaga svoga velikog sina 
kiteći mu smrtni stan viencem domaćega cvieća. 
To bijaše dan, kakovih je malo doživio hr- 
vatski narod. «To } pepelu dosta, al duši ti mje>, 
odazivlje se Zmaj u krasnoj pjesmi: < Petru Pre- 
radoviću». I doista pjesnikova sjena čeka drugu, 
veću, sjajniju slavu. A slavit će ju narod, kad se 
pjesnikove rieči pretvore u djela, njegove nade u 
živu istinu! 

III. 

Pod modrim talijanskim nebom sastala su se 
godine 1840. dva mlada Hrvata častnika — Pre- 
radović i Kukuljević, da uglave vjerno prijateljstvo. 
Obojici bijaše sudjeno, da do skora postanu pr- 
vaci narodnji. Kukuljević je onda već radio na knji- 
ževnom polju. Bijaše jedan od najognjevitijih mladih 
Ilira, pa nije čudo, što je stao nagovarati svoga 
pobratima, da propjeva hrvatski, jer se Preradović 
mnogo bavio oko njemačke poezije. Preradović se 
nije usudjivao, jer nije bio dosta vješt hrvatskomu 
književnomu jeziku. Budući dugo vremena daleko 
od domovine i uzgajan u tudjem duhu zaboravio 
je materinski govor. A pored toga činilo mu se 
čudno, da pjeva jezikom, za koji je onda još mislio, 
da nije na istom stupnju s ostalim evropskim 
jezicima. 

Najzad ga Kukuljević skloni, da uzme prevo- 
diti sa hrvatskoga na njemački i da njemačkim 
svojim pjesmama odabira hrvatsku narodnu gradju. 
Preradović ga posluša. U to doba prevede Prera- 
dović medju inim prvo pjevanje Gundulićeva Os- 

mana, ali se žalibože prije nekoliko godina ovaj 
prievod s neopreznosti izgubio. 

Istom god. 1843. propjeva Preradović hrvat- 
skim jezikom. Bio je naime u Mletcima obećao 
svomu drugu Spiri Dimitroviću Kotoraninu odgo- 
voriti na njegovu pjesmu izvornom pjesmom, kad 
stigne u Zadar. To učini god. 1843. Ova je po- 
slanica svakome Hrvatu dobra znanica, jer je prvi 
glas, kojim se odazvao rodu jedan od prvaka hr- 
vatskoga Parnasa. Premda sam pjesnik poriče 
pjesmi vriednost, opet se vidi trag pravomu ta- 
lentu, po pandžama se prepoznaje lav. Svoju pjesmu 
izporedjuje s mladom pticom, koja samo od grane 
do grane poletava blizu gniezda. Odmah kad stane 
govoriti Italiji, liepo veli: «0j ptičice, oj pjes- 
mice moja, digni krila u božije ime! Nije tebi 
tudje ovo more, nit su tebi nepoznane zviezde 
ovog neba, koje nad njim sjaje ; mnogo krvce tvoje 
mile braće, mnogo suza tvoje jadne majke u tom 
moru izgubilo trage. Al što more u dubljini skriva, 
to je nebo u visini gore svakom oku zapisalo 
bistro: svaka zviezda jedno ime nosi, jedno ime 
našijeh junaka !» Zatim šaljivim tonom a u lakim 
desetercima opisuje izmišljeno obsjedanje i obranu 
od Turaka, sjeća se pojedinih prijatelja, a ne za- 
boravlja jednomu od njih doviknuti: «da se prodje 
ljuba tudje zemlje, da mu ljuba bude domovina ». 
Pjesma je puna uspomena na Kačićev « Razgo- 
vora. Starac Milovan prvi je vodja Preradovićeve 
vile na domaćem putu! 

Tako je Preradović probio led. Ali je bila još 
jedna muka: trebalo je, da s hrvatskom pjesmom 

izadje u javnost. Zato mu se nadala zgoda, kad 
ga je saletio Kuzmanić, da mu napiše pjesmu za 
prvi broj «Zore Dalmatinske^. God. 1844. osvane 
prva njegova hrvatska štampana pjesma: «Zora 
puca, bit će dana». Sam se pjesnik čudio, kako 
mu je lako pošla za rukom. Pjesma je odjeknula 
u Zagrebu, te je Gaj preštampa u «Danici». 

Odmah se u ovoj pjesmi pojavila značajna crta 
Preradovićeve poezije, kojom će od sada osva- 
jati srca hrvatska: lakoća sloga i zvonkost stiha. 
Ujedno opažamo već u ovoj pjesmi osobinu Pre- 
radovićeva pjesničkoga stvaranja, na ime simboli- 
ziranje i alegorizaciju. A uza to ipak kolik sklad 
medju pojedinim dielovima same pjesme! 

Sa «Zorom> je pjesniku zabieljela i druga 
zora: našao je srcu vjerenicu, pa tako dva ideala 
zaokupiše njegovu toplu dušu — domovina i ljuba. 
Hrvatski se narod probudio i Dalmacija se diže 
oda sna, sve sluti, da će biti dana, da će biti 
sreće i slave. Uza to je sretan u ljubavi. Ništa 
mu nije na putu, da bude zanesen i zadovoljan, 
pun nade i vjere. 

Od sada počinju izlaziti u «Zori» pjesme nje- 
gove, sve ljepša za ljepšom. Koliko je Prerado- 
vić radio oko «Zore», liepo nam pokazuju pisma 
njegova. Kukuljeviću piše iz Zadra 29. veljače go- 
dine 1844.: 

Pravo veliš, da me je uprav Dalmacija kući vratila, i da nisam 
'vamo došao, ne bi se bio našeg- jezika primio, hvala Bogu! Samo 
da bi se ovih veriga još riešiti mogao, koje me u vojničkom stavu 
vežu, onda bi lakim srcem i zadovoljnošću put započeti nasljedovati 
mogo; ovako ali vele sam sapet (ti znaš i sam, kako je), ne mogu 
se onako okretati, kako bi hotio, jer me mislapitajućauviek naskoči: 
gdi ćeš kruha naći, ako ovog ostaviš ili izgubiš? Možebiti s vreme- 

nom, da se kakova prilika sgodi. Dakle: «Zora puca, bit će dana!», 
ali malo da nije opet noć nastala i sam Bog me 'vamo donio (opro- 
sti, da se sam hvalim). Znaš, da ciela «Zora» na mojim plećima sad 
leži — ti ćeš se čuditi, ali istina je. — Naš urednik nije kadar za- 
uzetom poslu, što se iz prvih brojeva ovog lista lako uviditi more. 
Od sviju strana došle su žalobe osobito na njegove sobstvene članke, 
izdatelji su se bili već uznemirili i već je glas puko, da ne će «Zora» 
više bieliti. Te onda bogme ja se umiešam i pomirim, obećajući, 
da ću ja u napredak sve uredjivati i ravnati. Tako ti sam sada pol- 
urednik i korektor, i u svemu sve ; jer u cielom Zadru ne ćeš dva 
čovjeka naći, koji samo za nevolju naš jezik razumidu. Sve se ovdi 
potalijanilo, a Dubrovčani uvriedjeni kroz neke malenkosti ne će da 
pomažu. Dakle silni posao, kako vidiš, k tomu još služba i kadet- 
ska škola na mome vratu. Ali «Zora» ne će propasti, jer je u ruku 
vrlih izdatelja — braće Battara — koji kod svega dobra i najbolje 
t. j. dost novaca imadu za uzdržati ju u kakovoj god nesreći. Zbog 
toga jako mi je žao, ne moći za sad domorodcu Stanku Vrazu s mo- 
jim slabim perom poslužiti. Izpričaj me i pozdravi ga Ijubezno od 
moje strane ; u napredak dok se '<Zorom» danu pomaknemo, gledat ću 
vam koji kamen dalmatinski poslati . . . Sto sam ti od «Zore» kazivo, 
nemoj dalje pripoviedati, nemoj našu golotinju drugom oku odkrivati. 
Sav moj trud sad tamo ide, da se kako u pravopisu složimo, i bit će, 
ako Bog da, s vremenom. Od knjiga, brate, kojima ti mene uljudno 
nudiš, trebo bi dosta, ali nemam novaca, dakle za sad nek stoji. 

Koji mjesec iza toga (23. svibnja 1844.) javlja 
Kukuljeviću o «Zori» iz Zadra: 

«Zora» bit će naskoro brez urednika. Kuzmanić se je ovih danaod- 
reko uredničtva; vike od svih strana su ga preplašile — i bolje je, 
on nije bio za ovaj posao; tako će rado svršetkom dojdućeg mje- 
seca '<Zora» na moja ledja sasvim pasti, dok se pravi urednik nadje. 
Što Bog da! Ako se još dugo ta stvar o pravopisu vukla bude, 
onda će rado izdatelji s jednim hipom prekinuti metež i u Beču do- 
puštenje tražiti, ali ja mislim, da i brez toga mi ćemo s mladim 
ljetom u obćenitom pravopisu «Zoru^> obučenu viditi — nemojte dvo- 
jiti; sve će se nadvladati. Gledaj samo, brate, da se kod vas ovo 
premetanje zločesto ne izkazuje — sve će s vremenom biti — i 
mora biti, jer južni Slavjani brez uzajemne književnosti i sloge ob- 
stati ne mogu .... 

Zagrebački mu književnici proriču sjajnu bu- 
dućnost. A on Vrazu piše iz Zadra 5. svibnja 1845. 
medju ostalim: 

Vi ste preveć dobro o mojih pjesnih sudili i da mi niste prijatelj, 
morao bi reći, da se samo šalite. Ja dobro spoznajem, što sam i 
gdje sam na književnom našem polju — i tko zna, hoću li ikad 

tamo stignuti, gdje bi može biti sad već bio, da su okolnosti od- 
hranjenja moga drugačije bile. Sve, što ja pišem, to kao iz sna 
vadim, iz sna prvih ljeta moga života, gdje niesam druge glase nego 
materine slušao. Preveć su me tudji običaji, tudja čuvstva, tudje 
mišljenje nadrasli, za da bi ja mogo izvorni, domorodni spisatelj 
postati; ja ću uviek u sumraku basati medj tudjom noći i domorod- 
nim danom. Po tih razlozih morao bi pero baciti, prekrstiti ruke i 
plakati. Ali opet pamet mi veli: s placom ne ćeš ni sebi ni dru- 
gima pomoći — čini, što možeš — krpaj, ako ne znaš siti. I tako, 
moj prijatelju! ja krpam i moja utjeha u tom stoji, da i krpana ha- 
ljina može biti poštena Ja vam mogu kazati, da se za sad 

još slabo knjige ilirske po Dalmaciji kupuju; svezan duh samo oniem 
se hrani, što mu stražani u tamnicu donose .... 

Iste godine spjevao je Prerađović « Putnika :^, 
alegoriju, u koju je prelio sva svoja čuvstva do- 
moljubna, sav žar svoje mlade duše. U hrvatskoj 
je knjizi slabo koja pjesma osim Čengić-Age tako 
popularna, kao « Putnik ». Priprostim i lakim, ali 
istinitim i toplim izrazom orisano je ovdje pjes- 
nikovo idealno čeznuće za' domovinom, za dobrom 
majkom, koja mekan ležaj stere usred svoga me- 
kog krila. Zalud bi tko tražio u pjesmi prenatr- 
panih slika, suvišnih rieči, kićenih fraza. Sve 
je čisto i prozirno kao gorski potok, ali zato i 
šumi u njoj vrelo čuvstvo kao gorska bujica. 

Već godine 1846. izlaze Preradovićevi «Pr- 
venci», gdje je pjesnik sabrao dotadašnje svoje 
pjesme. Vrazu šalje iz Zadra 15. prosinca 1845. 
poziv na predbrojku „Prvenaca", i moli ga, da mu 
skupi što predbrojnika. Evo ^književnoga pozivam : 

Braćo, prijatelji i rodoljubi ! Ja sam nakanio s novom go- 
dinom prva moja pokušenja u narodnom našem jeziku pod naslo- 
vom «Prvenci» u jednu knjižicu sklopiti i tiskom u književni naš 
sviet odtisnuti. Ali ja sam samo nakanio, još niesam za stalno od- 
lučio, budući po svoj dobroj volji nevolja to ne dopuštja. Ta ne- 
volja ne samo moja, nego sviju naših spisatelja sastoji u slaboj 
prodji knjiga, načinom, da ako se ne bi sami spisatelji zabrinuli i 
preporučili dobroti rodoljubnoj, teško da bi kroz knjigotržce i 
same troske pečatenja izvaditi mogli. — Sad ćete već znati, kud 

sam naperio, i bojim se već, da vičete: Eto opet predbrojenja; ta 
da nam je carska blagajna, ne bi nam dosta bila na ta vječna pred- 
brojenja! Pravo imate, braćo, ali ne imamo ni mi spisatelji krivo. 
Kud će suza neg na oko? Kud će spisatelj nego k svomu jednako 
mislećemu rodoljubu. Dakle oprostite i . . . . predbrojite se. 

Preradović šalje svoje pjesme Vrazu na ogled 
i popravak. Tako mu iz Zadra 5. svibnja 1846. 
piše : 

Hvala ti, brate, i opet na tvome trudu, ja sam jedva dočekao, 
da mi vratiš pjesme, budući me veoma vrieme tiska, a Bog zna, ko- 
liko će se još kod cenzure zadržati. Rad bi, brate, još jedno od 
tvoga prijateljstva, da mi s vremenom iskreno, bez obzira izjaviš 
tvoje mnienje vrhu mojih pjesničkih tvora, — što ti se u njih dopada, 
što ne; tvoj će mi sud više valjati nego ičiji .... 

U ovoj zbirci, ima toliko dotjeranih pjesama, 
da im se i danas ne nalazi u nas premica. — 
Po njima je postao Preradović uz Mažuranića i 
Vraza kolovodja hrvatskih pjesnika. Pjesnik je 
«Prvence> posvetio «krasnome spolu jugoslavjan- 
skog naroda u slici ljube svoje ». Pjesnik priznaje, 
da su mu pjesme od prekolani. « Starinom se zato 
dičiti ne mogu, izvan onom vječnom po vječnome 
Bogu». Njemu je stalo do toga, da proslavi majku 
Slavu. «S ovo malo cvieća i bilja veselo rad bih 
samo njojzi ovjenčao čelo!» 

«Cviećem» je prozvao ljubavne pjesme, a «bi- 
ljem» domoljubke. U pjesmi «Cvieće» priznaje pje- 
snik, da nije Petrarka, pa se i ne može nadati 
njegovoj slavi; ipak njegova ljubav ne će umrieti 
s njime, jer kao što iz njegova srca niču pjesme, 
tako će na njegovu grobu iz istoga koriena pro- 
biti cvieće, a s njime i Ijubina uspomena. 

Sve ljubavne pjesme, što se nalaze u ovom 
«Cvieću>, pokazuju prve klice onoga idealizma, 

koji se u Preradovićevoj duši kasnije sve više i 
više razbujavao. 

U sonetu « Što je ljubav ?» odgovara ljubi, da 
je ljubav na zemlji tajna, božji pečat čovječjih po- 
velja, koji stoprv naša smrt otvara. «Ljubav ov- 
dje samo } duga sjajna, koju sunce, milost stvo- 
ritelja, kađkad s kišom naših suza stvara ». U so- 
netu « Početak ljubavi » veli, da se uzalud trudio 
saznati dan, kad je začela njegova ljubav. «U 
početku žica i ljubavi naša pamet leži uspavana ». 
Njegovu neprestanu težnju za nedostižnim idealom 
označuje pjesma «Jedinica>. Pjesnik svagdje nalazi 
nju jedinu, ali joj imena ne znade. U ovom je 
nizu nježna popievka «Miruj, miruj, srce moje», 
gdje s neizkazanom milinom tješi svoje bolno srce, 
što za drugoga Milka diše. U «Snu» opisuje ljubi, 
kako su mu se iza oluje na moru najedankrat pomo- 
lile na nebu dvie zviezde: to su njene sjajne oči. 
Ova pjesma, pa i «Cvietak k suncu, srce k tebi» 
odaju u. obradbi još novajliju. No kad pročitaš 
« Mrtvu ljubavi, jedva bi vjerovao, da ju je spje- 
vao čovjek, koji je istom dvie godine svećenik 
hrvatske pjesničke vile. I mišlju i obradbom pri- 
pada ova pjesma medju najdraže bisere naše knji- 
ževnosti. Čuvstvo je pjesnikovo kao i u pjesmi : 
«Miruj, miruj . . .», ali je golema razlika u načinu, 
kako je pjesnik ovaj put završio pjesmu. Pjesni- 
kovo čuvstvo razbija tiesnu tamnicu zemaljsku, ni 
kopno ni more ne može biti siguran stan njegove 
mrtve ljubavi: njoj je mjesto na nebu, tamo neka 
zviezdom bude ! Ima sličan motiv u narodnoj pjesmi, 
ali ga je pjesnik divno dotjerao, — on ga je svo- 

jim koncem upravo preobrazio. Hiperbola na koncu 
donekle je nalik na misao u poznatoj pjesmi Hei- 
neova «Lazarusa», ali je očito, da je Prerado- 
vić u pjesmi mogao i sam doći na ovu hiper- 
bolu, koja je organičan završetak pjesme. Nema 
pak sumnje, da je Preradović pomno promatrao 
narodnu pjesmu, poimence žensku. Svjedokom su 
« Primorske pjesmice » i «Djevojkina proljeća », gdje 
je pjesnik majstorski pogodio ton narodne pjesme. 
Boje njegova kista nisu žarke, ali su jasne i iz- 
razite, baš kao i u narodnoj pjesmi, koja i za naj- 
tragičnije momente upotrebljava dosta jednostavne 
izraze. 

U pjesmi « Veseo danak » slikovitim, radost- 
nim i zagrijanim slogom riše neizrečene slasti onoga 
danka, kad svoju ljubu prvi put smije zvati svo- 
jom. Čuvstvo mu je razblaženo, srce mu prekip- 
Ijuje od zadovoljstva, pa zato kud pogleda, sve 
mu na susret nosi obilatu sreću, a budućnost mu 
odkriva divne krajeve obilate žetve. Sve su ove 
hiperbole tako istinite, tako pojmljive u času, koji 
je pjesnika zanio. No pjesnik je i u sreći ozbi- 
ljan i sviestan dostojanstva. Zato i u ovoj pjesmi, 
koja je izraz najživljega ličnog udovoljstva, pjes- 
niku je zastava poezije čista i sveta. 

To nam objašnjava još bolje pjesma « Pjesnik », 
u kojoj se na uman način prikazuje borba idealizma 
i realnoga života u pjesnikovoj duši. Prema na- 
rodnoj pjesmi dolazi soko u jutro pjesniku na pro- 
zor, da se s njime razgovara. Ako pjesniku i hrli 
duša u nebeske visine, ipak ljubi i zemlju. Tako 
izmedju neba i zemlje uviek preda njegova duša. 

u drugom odsjeku svojih «Prvenaca> sabrao 
je «Bilje», kako zove svoje domoljubne pjesme. 
Ovo mu je bilje sabrala baka hodajući po dalma- 
tinskim gorama, a on ga, pošto se sam izlieči, 
predaje domovini: «iz ovoga bilja izciedi si soka, 
umij sebi lice, sincem oba oka, ne bi Y s' poljepšala 
za rodjene sine, sinci progledali iz sljepila tmine !» 
Ovom pjesmom očituje pjesnik svoju svrhu. U ovom 
je « Bilju » na prvom mjestu «Zora puca, bit će 
dana»,paonda «Putnik». Zatim ide « Pjesma suncu ». 
Hrvatski se narod istom prenuo od sna. Ilirska 
je ideja ustala iz groba, a pjesnik moli sunce, 
da užeže i mlado i staro domorodnom vatrom, 
zalutalim da razsvietli um, na oltaru da zapali 
svieće naše slave! 

Iza prigodnice «Dalmatin svome caru» dolaze 
« Braća ». Pjesnik nas u dialognom obliku uči, kako 
treba da ljubimo domovinu. I ova je pjesma 
postala dio narodne duše. Pjesnik je očito mislio 
na dvie vjere u jednom narodu. Ima u pjesmi tako 
krepkih mjesta, tako slikovitih misli, da će ova 
pjesma i Milu i Ćira još dugo sjećati « strašne 
sudbe našeg roda, da slavjanska tužna majka u 
vlastitoj svojoj krvi potapljat si djecu mora». Pre- 
radović je umio didaktičnu jezgru ' o potrebi na- 
rodne sloge vješto oviti krasnim pjesničkim ruhom. 

U « Izdajici » prezire odmetnike svoga naroda 
krepko i odrješito, kao što je « Braću » rek bi suz- 
nih očiju putio na slogu. Premda ima izdajica, 
ipak se vidi napredak, opaža se, da se pored svih 
zapreka narodna misao širi. Pjesniku se čini, da 
je iza zime došlo proljeće, zato pozdravlja narodni 

pokret u « Proljetnoj pjesmi », gdje pod kraj veli: 
« Ljubav počimlje vladat nad svima, ljubica brat- 
skih svuda već ima. Proljeće evo nama se javlja, 
narod se čisti, krepko ozdravlja ». 

Preradović je propjevao u Dalmaciji. Radio 
je za «Zoru». Zato nije čudo, što je on tumač 
osobitih dalmatinskih želja i nada. U Zagrebu su 
ga smatrali « pjesnikom Dalmacije ». Ponos Dalma- 
tinaca divno je prikazan u pjesmi «Dalmatin». Dal- 
matin je još uviek slavan i dostojan svoje dične 
prošlosti. On je junak u boju, ljubi svoj narodni 
jezik i zemlju, voljan je i u napredak, da bude do- 
stojan brat u slavenskom svietu. I ova je pjesma 
didaktična, ali da se više dojmi onih, kojima bješe 
namienjena, pjesnik je navlas riječi ponosa metnuo 
u usta «Dalmatinu». 

Iza «Napitnice» nalazimo « Četiri vrela » opet 
u narodnom slogu, a zamišljena su tako, kao da 
putniku odgovaraju odmah poslije kosovskoga boja. 
Misao je pjesme izvorna i značajna. 

U pripoviesti «Djed i unuk» prikazuje pjes- 
nik lakim načinom zadaću poezije u novo doba 
narodnoga preporoda. Starac daje unuku nove gusle 
javorove. Nastat će novo doba, u kom se ne 
će vrabac po starom nasilju baniti u lastavičjem 
gniezdu. Zato nek izvodi nove pjesme, po srcu 
duboke, a po mislima do neba visoke, putujući po 
svemu slavenskom svietu. Pjesma nek mu je isti- 
nita: njom treba da tješi prijatelja i ljubu, a kad 
stane slaviti domovinu, dobru majku svakom do- 
brom sinu, nek se digne i zagleda u nebeske vi- 
sine. No silniku nek ne pjeva. Ne razumie pjesma 

zapoviedi, slobodna je, svome glasu sliedi. Istina 
i sloboda, to su dvie dužnosti, koje Preradović 
nameće poeziji. 

Ova se žica patriotizma vije i kroz pjesmu 
« Majka kod kolievke», gdje majka moli Boga, da 
joj čedo bude pravi sin domovine. 

Pjesma « Kosovo poljem bodri djecu slaven- 
skoga juga, da upru oči ne na biednu zemlju, nego 
na nebo; jer im na zemlji niče samo pelin i ku- 
kolj. Zato ih pjesnik nuka : Kad svi jednog Boga 
slavite, jednu Slavu pjevate, jednog ste tiela udi, 
budite i jednoga duha! 

Osobita ljubav Preradovićeva k simbolizaciji 
vidi se u pjesmi «Vilin san». Pjesma je gdješto 
razvučena i prenatovarena abstrakcijama, koje su 
izražene u konkretnim simbolima, no ipak je ova 
pjesma dokaz snažne invencije. Ima u njoj Dan- 
teovske snage, bar u prvoj polovini. Ilirizam se 
odnjihao na ideji, da su Slaveni braća i da će 
doći čas slavenske zajednice. Pjesnik se zagleda 
u prošlost i zamišlja budućnost On jasno razabira 
sve nevolje, koje su nas mučile i još nas danas 
muče, na prvome mjestu: slavensku neslogu. Ali 
se hoće znoja, toga čarobnog sjemena, da do- 
djemo do uzajamnosti. To će doba doći, ma i 
kasno. Prošlost je bila tužna, ali nas čeka sret- 
nija budućnost. Samo nek Slaveni ne gude samo 
na guslama, nego nek im i trublja zatrubi! To 
je sve san; ali «san ne vara, koj' sva srca za 
istinu drže>. Pjesnik ovdje vizionarskim tonom pro- 
riče budućnost. On je optimist, te se pouzdano 

nada, da će se uzajamnost stvoriti. U doba za- 
nosa vjera je u budućnost jasna i nepomućena. 

U trećem odsjeku imamo «Presade» dviju pjes- 
mica Gotheovih, pjesme Liibeckove, Gleimove, 
Wielandove i Biirgerove «Leonore». Pjesnik ih je 
popratio ovim geslom: «Iz tudje zemljice u našu 
nekoje presadih sadove rad mirisa i boje. Tko zna 
štovat tudje, znade ljubit svoje>. 

Preradović se u ovo doba mnogo bavio oko 
njemačkoga pjesničtva. Kasnije se njegovo obzorje 
sve više širilo. 

Godine 1846. spjevao je Preradović ljubavnu 
pjesmu «Tugu», krasnu u svojoj jednostavnosti, 
onda alegoriju «Ruža i ljubica », gdje je pogodio 
naivni izražaj; a nikla su i oba soneta: « Ljudsko 
srce» i « Pamet i srce», koji se upravo takme oštri- 
nom misli i lakoćom izraza. Za pjesnika je samoga 
svakako značajniji drugi sonet, gdje razpravljaju 
pamet i srce, pa najzad veli srce pameti : Iz mog 
žara ti si svjetlo božje! Ovdje je Preradović u 
klici izrekao misao, koju će u zrelije dane raz- 
presti u veličanstvenu sliku o velikoj zadaći ■« ljubavi » 
na zemlji. Iz ove je klice niklo ono zeleno drvo, 
pod kojim je tako rado boravila pjesnikova vila. 
U to doba nastaju sve tješnje sveze pjesnikove 
sa književnicima u Zagrebu. Iz Zadra piše Ka- 
značiću 9. travnja 1847.: 

Bio sara sad i u Zagrebu, tamo svi žale, što si «Zoru» ostavio, 
da sad ovako u ruku Kuzmanićevih jadikuje. Tamo je drugi sviet 
i drugo življenje. 

A Kukuljeviću odgovara iz Zadra 26. travnja 
1847.: 

Ti želiš viesti o Pešti i Požunu, i žališ, što te niesam pohodio 

iz Varaždina, da se o tom razgovaramo. 1 meni je, vjeruj mi, jako 
žao bilo, ali niesam se nikako mogao dulje zadržati, jer bi drugač 
bio zakasnio brzovoz, koji iz Zagreba u Zadar na tjedan samo po 
jedanput ide. U Pešti i Požunu baš ti je još sve onako, kako si ti 
u svome krasnome članku u našoj «Danici» objavio. Bio sam s Šturom 
samo jedno veče i razgovarali smo se o različitih Slavjanstva tičućih 
se stvarih. Dopalo mi se je jako tamo, osobito slavjanska mladež, 
koja pravu svrhu u očih drži. 

God. 1847. spjevao je Preradović «Dvieptice», 
političkim duhom zadahnutoga « Ribara », «Rodjene 
sestrice» (starost i mladost), «Nadu», u kojoj bez 
strogoga jedinstva opisuje njezine care. Sasvim 
je na narodnu udešena romanca «Jelica» i « Tužna 
ljuba». Značajna je pjesma «Sliepac Marko>. Nije 
nevjerojatno, da se tiče samoga pjesnika, koga su 
neprilike nagonile, da dade oduška opravdanoj 
ironiji. Vrazu javlja iz Zadra 7. lipnja 1847.: 

Za sad ne mogu, brate, ničemu da se podadem, jer sam u ve- 
likom nemiru; dok god ne dodjem na mjesto, gdje ću znati, da ću 
nekoje vrieme ostati, dotle težko, da ću perom mahnuti. Ali do go- 
dine, ako Bog i sreća dade, oglasit ću se jednom većom stvari. 

Na polazku iz Dalmacije piše Vrazu iz Zadra 
17. lipnja 1847.: 

Evo ti posljednjeg mog pisma iz Dalmacije, budući polazim odavle 
na 20. o. mj., kako sam ti već obznanio. Na mjesto mene došli su 
amo drugi naši književnici, t. j. gosp. Kap. Rukavina i dokt. Augu- 
stinović i ostat će ovdje u posadki. Sad bi «Zora» dva pomoćnika više 
imala, da bi njezin urednik te ljude k sebi privesti znao, ali ovako 
bojim se, da će svaki na svoj mlin vodu tjerati, a «Zora» bez vode 
ne će moći ni toliko samljeti, da bi se kukavna pogača izpekla. Ja 
si perem ruke i ne ću više u taj posao prste zabadati, dok god ne 
vidim, da na kormilu «Zore» čovjek ne stoji, koji pameti popušća. 
Kako sam čuo, bit će opet s novom godinom promjene, jerbo izda- 
vatelji «Zore» vide, da na ovaj način «Žora» postojati ne može. Ja sam 
Bćtttarima dosti prodikovao i njima raztumačio, da pravopis sveobći 
za «cZoru» je conditio sine qua non, i oni to uvidjaju, ali ne znadu si 
pomoći ne imajući čovjeka u Dalmaciji, koji bi kadar bio «Zorom» 
upravljati, a boje se koga inostranca dozvati, da ne uvriede samo- 
Ijubive Dalmatine. Bio sam sastavio jednu pjesmu za oprostit se sa 
Dalmacijom i bio sam ju predao Kuzmaniću, da ju metne u 4:Zoru». 
On ju ne htjede primiti u «Zoru», a ja ne hteći ju po njegovoj volji 
popraviti, uzeo* sam ju natrag i Šaljem ju evo tebi, da ju metneš u 

«Kolo», ako bi ti služila, ako ne, a ti ju podaj gos. Demetru, neka ju u 
«Danicu» metne, ako mjesto zasluži. 

Ostavljajući iste godine Dalmaciju, spjevao 
je pjesnik «S Bogom » srdačno, ali i muževno. On 
odlazi u tudji kraj (u Italiju). Pjesma teče lako i 
prirodno. Čitatelju se čini, kao i inače u našega 
pjesnika, da je stih srastao sa mišlju. Zanimljiva 
je pjesma i zato, što pjesnik govori i o sebi. Kad 
se Dalmacija udavala u svoj rod, pozvala je i 
pjesnika k piru, da «uz gusle slabe svojem zapjeva 
koju poskočnicu. Iza pira došli radnje čaši. Pjesnik 
bi Dalmatince morao pokarati. Ali ne će: « Razum 
bi vas pokarao, al se srce tomu prieči : ljubit valja 
uviek svog!» Zato ih moli, da ostanu našinci. 



Godine 1848. bori se Preradović u Italiji. Kad 
se krv lije, vile šute. On je spjevao samo prigod- 
nicu «Smrt Knežić -kapetana > i « Krasno jutrom, 
sonet pun ljubavne sreće. 

Dogadjaji ovih ratnih vremena duboko se ko- 
snuše pjesnikove duše. To se vidi iz njegovih 
pisama. Iz Vidama piše Vrazu 9. studenoga 1847.: 

Dragi brate Stanko! Pišem ti evo sada, da ti obznanim, da 
odavle u Brešu prelazim i da ću se s regimentom prekosutra tamo 
krenuti. Doći ću tamo 24. o. m. Ja ti to obznanjujem, da se znadeš 
ravnati, ako mi imaš štogod pisati ili poslati. Kod vas j« sada zlatno 
doba. Sabor, narodna opera, bakljade, musike i što ja znam sve; a 
ja siromah ovdje u tudjem svietu kukam i mučim se, nigdje prija- 
telja, nigdje našeg glasa, sve puko tudjinstvo. Svaki dan više vojske 
u Italiju dolazi. Na naše mjesto doći će regimenta Hohenlohe iz 
Ljubljane a i jedna regimenta Husard već se je ovamo krenula — 
bog zna, što nas na skoro čeka, — bit će rado i krvi . . . 

Je si li opet u sboru u narodnoj operi pjevao ? Piši mi štogod 
od tih sadašnjih naših zabava — znaš, da sam željan čuti vesele 
glase iz mile Domovine. Pozdravi gosp. Mamicu, (gju. Vancaševu), 

reci joj, da joj najmladji sin tuguje, što ne može kod nje biti i na- 
gledat se je. Pozdravi i sve druge prave domorodce i piši na 
skoro tvome pobratimu P. 

A iz Monze piše Vrazu 11. siečnja 1849.: 

Nemoj me kriviti, što ti tako dugo ne pisah; od kako si u 
Pragu kod slavjanskog sabora bio, niesam o tebi nikakva glasa imao, 
a i sad onako samo utomar pišem ne znajuć, hoće li te moje pismo 
u Zagrebu naći, ili ne. Ako te moje pismo nadje, ako sL još živ 
(što se u bogu ufam), odgovori mi odmah, da znam, gdje si i kako 
si. Da sam sretno rat talijanski probavio, to si znam čuo, akoprera 
su me već za mrtva proglasili. Doduše ne bi toliko ni škoda bila, 
palo ih je toliko boljih od mene. 

Šulek mu je u 141. br. « Narodnih Novina » god. 
1848. već bio napisao srdačan i ganutljiv nekrolog. 

Zli plodovi, kojima je urodila vojna na Magjare, 
zavila je domovinu u crno. Klonule su liepe nade. 
Zato u pjesnika nestaje predjašnjega pouzdanja. 
Nema više u njegovoj duši vedrine. 

Vraćajući se u domovinu spjeva « Pozdrav do- 
movini », pjesmu, koja po vrelosti osjećaja pripada 
medju bisere poezije hrvatske. Liep se napredak 
za umjetnu kompoziciju vidi u elegiji « Pjesma Du- 
brovniku » (1849), gdje prviput sazrieva Prerado- 
vićevo nagnuće k strogoj arhitektonici, kakvu ćemo 
naći u poznijim većim pjesmama. Prve su dvie ki- 
tice uvod, zatim tri govore o pjesniku, srednjih 
pet udesu i sjaju Dubrovnika, onda tri o uz- 
rocima njegova pada, i najzad dvie posljednje 
rade o budućnosti. Slike se nižu lagano i mirno. 
Vriedno je iztaći, što spominje pjesnik za se u 
četvrtoj kitici, da je i njega vodila dubrovačka 
vila. Od potresa većim zlom smatra pjesnik sjeme 
Lojolovo. Ovaj je moralni uzrok više naškodio 
gradu, nego potres. U apostrofi dovikuje Dubrov- 
niku, da je sada vrieme slavskomu vremenu, i da 

bez slavjanstva ne će ustati iz groba. Tako se iz 
okvira elegije promeće rieč pjesnikova u patrio- 
tički nagovor. 

Amo se prislanja elegija « Pjesnikova kob». 

Šaljući Vrazu « Pjesnikovu kob» piše mu već 
iz Vidama 17. rujna 1847.: 

Evo ti za petu knjigu «Kola» opet jedne moje pjesni, ako ti slu- 
žiti može. Nešto malo je u crno zavita, — ali, brate, kakvo vrieme, 
tako i ptica pjeva. 

Ovdje se pjesnik žali na nemilu kob, koja mu je 
svu krv pretvorila u žuč. Gdjegod majku sretne, 
svaka je tudjinka. Jedno ga ipak tješi: U pustinji 
suhoj, na kamenu golu, pjevat jošte mogu pjesmicu 
oholu. A ta se pjesma vije po širokom svietu! 

Preradović je refleksivan pjesnik i onda, kad 
opisuje prirodu. To se vidi u pjesmi « Jesen » (1849), 
gdje mu je spoljašnja snuždenost samo simbol lične 
i narodne skrbi. Ove je godine spjevao dva so- 
neta ljubavna: « Stalnost i nepokoj» s motivom 
Heineovim i «Cmi dan», u kojemu je plastična 
snaga silna. U drugoj kitici veli ovako: kroz njih 
dah moj ko luč staklom leti, ti si jedin sličan crnoj 
stieni, kroz te miso ne može prodrieti, kod tebe 
se svaka okameni. 

Godine 1850. nastaše ljubavne pjesme «Vila 
i Lada)^ i divno «Pitanje» sa živom pointom, a 
god. 1851. pjesme pune sladka čeznuća «Kad» i 
«Svraćanje», pa >Mica» i « Kasno ». Iz svih izbija 
u blagom obliku pjesnikova tuga. Sad se zapravo 
završuju ljubavne pjesme našega pjesnika, komu 
su bile tada 33 godine. Kasnije je još spjevao 
« Pjesme sladogorke» (g. 1863.), u kojima je pe- 
cava pointa na kraju svake pjesmice plod zrelijih 

godina. Pjesnik ne pjeva više kao mladić, nego 
kao muž, komu ljuba na svaku lasku odgovara 
finom ironijom. Posljednja mu je ljubavna pjesma 
«Onoj» (g. 1865.), kojoj želi dati još ovo života, 
što ga ima. Našao je ženu, koja mu je kao an- 
gjeo spasitelj došla s novom nadom. Uz nju sebi 
snuje nebo na tom svietu, paklu svojem. Pjesnik 
govori ovdje ženi s iskrenom zahvalnošću. 

No da se vratimo u početak petdesetih godina. 
Živući u Zagrebu mogao je Preradović vidjeti, kako 
su se naše nade pretvorile u suze, kako je mjesto 
dana pala noć, koja će dugih deset godina pritis- 
kivati domovinu poput more. Iza velikih težnja ilir- 
skih, poslije tolike hrvatske krvi prolivene na boj- 
nom polju nametnula je nezahvalna ruka sudbine 
Hrvatskoj težke okove, u kojima je stenjao na- 
rodni duh. Oni, koji se nisu odmetnuli, ostavivši 
politiku ili njeguju liepu knjigu ili im se duh za- 
nosi u prošlost, te sabiraju dokumente, uspomene, 
uzkrisuju prošlost, kad je sadašnjost zamrla. 

I Preradovića je presvojila ova atmosfera. 

Kukuljeviću piše iz Zagreba 21. svibnja 1850.: 

Ne pišeš ništa, kako naše stvari stoje i kad će Ban doći. — 
Premda je već dosadilo o politiki govoriti, ipak ako si što doznao, 
daj da čujemo. Teatar njemački na slabih nogu stoji i izdahnut će 
rado skoro, laka mu zemljica, iz koje se nikad više ne podignuo. 

A Kaznačiću javlja iz Zagreba 1 7. prosinca 1 850. : 

Odkad se je bansko vieće razpustilo, te moja sudbina me 
ovamo k vojničkom upravljanju nanese, niesam gospodar, nego sluga, 
a znaš, da sluge moraju da rade za se i za gospodara, te tako im 
malo vremena ostaje odolievati željam srca svoga i posvetiti se 
prijateljskom razgovoru u pismu. Ja sam ti kao pas svezan na lancu 
od jutra do mraka i nemam skoro ni vremena, da mislim na što drugo 
nego na službene svoje poslove. Blago tebi, koji u svom položaju 
ipak slobodnije dišeš. — Šta ću da ti sve pišem? politiki nije 

skoro vriedno, da prosborim, a i sam znadeš, na čemu smo — na- 
scitur ridiculus mus ! to ti je jezgra naših stečevina iza ogromnih 
dvoljetnih nada. Ja sam se politike sasvim već odrekao, jer mi se 
čini posao s njome: praznu slamu mlatiti. Jugoslavenske novine za- 
brani vlada ovih dana bez suda — samovoljno. Sad znade.š, kako 
stojimo. Da mi moji poslovi dopuštaju, naj volio bi se literaturom 
baviti. 

I dvie godine iza toga (13. kolovoza 1852.) 
piše Kaznačiću iz Zagreba: 

u književnosti našoj ovdje ništa novoga, sve spava. 

Tko bi se bio mogao oteti tuzi ? Zato u pjesmi 
«Zemljasuncu» (1850.) dovikuje zemlja: «Potamni, 
potamni, svieta sjajno oko, i sruši se s neba u 
bezdno duboko. Ja sam ti dozrela jadom i čeme- 
rom, sjeme povjerenja urodi nevjerom. Veća mi 
je muka izpod tvoje luči, žalost bjelodano svoju 
gledajući :». Na tom je osnovu postala i politična 
«Naša Anka» (1850.) s prozirnom simbolikom. Toj 
je misli namienjen i «Car Dušan » (1851.), gdje 
je pjesnik prikazao resignaciju u neobično krepko 
izraženoj situaciji. Gledajući razdor slavenski kori 
Poljake u pjesmi « Poljakom », što idu stranputice, 
i uvjerava ih, da bez obćega sklopa ne ćemo iz- 
plivati iz obćega potopa. Poljaci su bili pristali 
za absolutizmom na zator narodnosti u Austriji. 
A. «Rusinom» (1850.) dovikuje srdačne rieči za- 
hvale, što su se vratili u slavensko kolo. Njihovu 
se uzkrsnuću raduje svaki Slaven. «Naše majke Slave 
na prostranih prsih prostora je za sve za ISlavjane 
dosta, odkad ona majkom sveslavjanskom posta*. 

Pa i kad prirodu gleda, dolaze mu na um 
melankolične misli. Promatrajući zalazak sunca mi- 
sli na smrt u pjesmici «Lako noć» (1850.), gle- 
dajući « Oluju » (1851.) čini mu se, da više ne će 

vidjeti sunca. On sam priznaje, da se priroda du- 
boko doimlje našega srca. «Jasni dani, da ne 
znamo, prodju lako; mračni pako ostavljaju uviek 
znak.» Pjesnik svoja čuvstva unosi u prirodu. A 
u taj par bijaše mu duša puna mračnih čuvstava. 

Preradovič ipak ne očajava, jer umije i u naj- 
crnjim časovima sačuvati neku voljnu jačinu , pa 
se odrvati crnim mislima. Tako i sada ne gubi 
potpunoma nade, jer ne gubi vjere. On imade 
«Pjesmicu» (1851), kojoj prianja uviek iza dnev- 
nog posla i uz nju zaboravlja sve jade, ko diete, 
što naganja leptira, kad ostavi školu. «0j pjes- 
mice, mila drugo moja, vjerenice od Boga mi data, 
koje glasom za jadom udata odahiva duša iza 
boja, ti jedina, a druga nikoja, utjeha si duši 
obilata » . 

Zato u pjesmi «Utjeha» (1851.), tješi prija- 
telja: Sve što udes razvaljuje, on lako i opet 
sklapa; dok je tebe, bit će svega, dok je glave, 
bit će kapa! 

Ovo uvjerenje, duboko prožeto gorčinom na 
nepravdu svieta, očituje se u nedostižnoj pjesmi 
«Na Grobniku » (1851.), gdje je majstorskim dlie- 
tom izklesana svaka pjesnikova misao. Ovdje se 
prvi put izražava pjesnikovo nezadovoljstvo zbog 
darova, kojima je Zapad nagradio naše zasluge. 
Preradovič stupa ovdje u red ruskih slavjanofil- 
skih pjesnika; koji vjeruju, da Zapad gine, a u 
Iztoku da je još sto munja u životu. Na Grobnik 
zove pjesnik braću iz svih krajeva, jer je ondje 
naša Meka, jer ondje spava duh junački, koga će 
nam još trebati. Od iztočne će striele planuti za- 

padni trud, a mi smo na predstraži prva četa, 
prvi naš je boj. 

U popievci «Moja ladja» utješljivo veli domo- 
vini: U budućnost gledaj bolju, k nebu digni stieg! 
Dvie su zviezde, koje. sjaju pjesnikovim očima: 
vjera u Božju pravdu i pouzdanje u nepokvareno 
Slavenstvo. Ovdje vidimo klicu onoj misli, koja 
će sve više i više razbujavati u pjesnikovoj mašti. 
Preradović će postati apostol slavenske ideje. Uza 
sve to vidi se u ovo doba još uviek pojmljiva 
zabrinutost. Sad je ova vjera u pjesnika, da tako 
kažem, još pasivna, kako se razbira iz patriotične 
pjesme «Duh slavjanski». Pjesnik zabrinut za svoj 
rod luta samotnim gajem, gdje se susreće s Du- 
hom slavenskim. Pjesnik veli : Briga za rod mene 
muči, i spavat mi ne da dugo, šta će biti od njega 
tužna, okružena svud od bieda; kako srce da uta- 
žim, kako tuzi da odolim. A na to mu odgovara 
starac Duh : Ne brini se, sinko, ništa, ja se i za 
njega Bogu molim. 

U ove je dvie godine spjevao pjesnik još ne- 
koliko pjesmica, i to god. 1850.: «Trn u oku», 
i «U oči blagdana », a god. 1851.: «Pet čaša». 
Ujedno nam je iztaknuti nekoliko proslova od god. 
1849. do 1852. Znamenit je proslov god. 1850. 
u slavu Jelačićeva pira. U drugima nuka osobito kra- 
sotice na rodoljublje. Bogatijom se kompozicijom 
iztiče onaj proslov u slavu Jelačićeva pira. U uvodu 
je jasno izrečena promjena vremena, nepovoljna po 
pjesničtvo. Pjesnik se ipak nada, da će biti bolje. 
U prvom odsjeku govori o slavi Jelačićevoj na boj- 
nom polju i njegovoj energiji, s kojom u krune 

traži naša prava. U drugom se uz poetičan opis 
Štokavskoga grada spominju njegove zaruke sa 
Sofijom. 

Valja nam još spomenuti « Veselje mladosti » 
(1850.), u kojem promatrajući bezbrižnost dječinu 
rek bi nalazi odmor od svojih i od narodnih skrbi, 
zatim tri prievoda iz češkoga, koje je priredio 
zato, jer im je Lisinski za češki izvornik napisao 
glazbu, i najzad « Noćne pjesmice* u narodnom 
duhu, od kojih neke na neprisiljen način odaju mir 
i blagost tihoga noćnog neba. Čitatelj s pjesni- 
kom nalazi okrepu u svježini noćnoga zraka iza 
onih crnih misli, koje nas podilaze, kad se sjetimo 
narodne «ladje» u to doba. Osobito je značajna 
po pjesnika prva noćna pjesmica, gdje nebesnica 
zviezda pane s neba na zemlju, pak joj veli: Ne 
čudi se, zemljo tamna, rodu dođjoh u pohode, da 
posjetim sestru ljubav, tvoju zviezdu jedinicu. 
Ljubav je jedina zviezda na zemlji. Pjesnik će od 
ove grude izklesati u drugom perijodu svoga rada 
divan kip. 

Gotovo sve ove pjesme, što ih je spjevao poslije 
«Prvenaca», skupio je Preradović u izdanju, koje 
je prozvao «Nove pjesme » (1851.) dodavši sitnice, 
nadgrobnice i dvosloge, medju kojima ima kras- 
nih i zdravih zrnaca, pa su mnoge postale poslo- 
vice kao i mnogi drugi stihovi iz predjašnjih vre- 
mena, n. pr. ljudskom srcu uviek nešto treba, za- 
dovoljno nikad posve nije; domovina kakva bila, 
rodjenom je sinku mila ; dok je glave, bit će kapa ; 
tudja ljubav ljubi svoga; ne razumie pjesma za- 
poviedi, slobodna je, svome glasu sliedi i dr. Nove je 

pjesme posvetio biskupu Strossmayeru, kome pjeva: 
«Tebi, svietli gospodaru, koj' priljubit božjem daru 
svete vjere znadeš plodno sveto čuvstvo domo- 
rodno, i koji si svuda time već stekao slavno ime, 
te će ti se preko dana sizat slava razasjana, tebi 
slabe plode sila posvećuje moja vila, da pod šti- 
tom tvog imena sačuva ih od vremena ». On želi 
struniti koje zrnce rodoljublja u domorodne duše, 
on ne želi hvale ni slave, nego samo bratinsku 
ljubav. Tako veli pjesnik u predgovoru. Prerado- 
vić je medjutim već omilio narodu. Kaznačiću piše iz 
Zagreba 3. listopada 1851.: 

Mojih «Novih Pjesama* ne mogu ti više poslati, jer sam sve već 
razprodao, niesam ni predbrojnike sve namiriti mogao. 

IV. 

Sa godinom 1851. završuje se prvi perijod 
Preradovićeva rada. Pjesnikova vila od god. 1852. 
do 1856. ne ide rodu u pohode. Nastaje faza zna- 
menita u pjesnikovu razvoju. God. 1852. priobći 
u «Nevenu» tek nekoliko prizora iz « Kraljevića 
Marka>, dramatizovana epa, koji je započeo već 
u ilirsko doba, a možda u glavnom već i dovršio. 
Osim toga napisa dvie tri prigodnice. 

U « Kraljeviću Marku » opjevao je pjesnik ve- 
leumnu ideju, da ratarstvo ima biti temelj naše na- 
rodne naobrazbe, kako je Herzen naučao. Ovu je 
misao pjesnik spojio s narodnom vjerom, da će ustati 
Kraljević Marko. Pjesnik je upotrebio oblik mi- 
sterije, kako ga preporučuje Mickiewicz, za iz- 
radbu svoje uzvišene ideje. Pjesnik nije bio zado- 
voljan djelom, pak je kasnije smišljao djelo pre- 

raditi. Zato je skupljao narodne pjesme o Kra- 
ljeviću Marku. Ali mu smrt poremeti osnovu. Zgod- 
nom priredbom mogao bi se « Kraljević Marko » 
spasti za pozornicu. Taj posao još čeka vješta 
dramaturga ili redatelja. I za Goetheova « Fausta » 
dugo se vremena mislilo, da nije za pozornicu. 

Iz ovoga doba potječe takodjer libretto « Vla- 
dimir i Kosara » u četiri čina po Kačićevoj 
pjesmi. Oba su ova djela štampana u skupnom iz- 
danju, a ocienio ih je Marković. 

U početku petdesetih godina snovao je pjes- 
nik spjevati romantičan ep «Lopudsku siroticu ». 

Iz Kremone 20. svibnja 1853. moli Kazna- 
čića, da bi mu sakupio što više podataka, kojih 
mu treba za „Lopudsku siroticu": 

Obećao sam na podporu »Nevena« sastaviti jednu pjesmu i 
odabrao sam si onu pripoviest o sirotici Lopudskoj ... Tu mi 
dakle treba nekoliko izvješća ... Bit će najbolje, da se porazgo- 
voriš o tomu s Kazali-om, koga liepo pozdravljam. Iz ovoga, što 
te pitam, i sam ćeš dokučiti sadržaj pjesme, a jedanput smo se i 
razgovarali o tomu, kad sam u Dubrovniku bio. Obaviesti me dakle 
o svemu onako, kako i sam znaš, da je potrebito, da pjesma vjero- 
jatan temelj steče. Budući pako da znadeš, kako je kratka dohra 
volja pjesnikova, da štogod napravi, zato gledaj, da me što prije 
izviestiš o stvarih, za koje te pitam, jer će drugčije možda proći 
ova sgoda, a š njome i sva prilika, da pjesma ugleda bieli sviet. 

Pjesnik nije epa dovršio, ali je i ovako krnj jedan 
od najvrednijih bisera hrvatske knjige. Sadržaj joj 
je poznat, pa ga ne marimo pripoviedati. Ep je 
spjevan narodnim desetercem, ali slogom mnogo 
umjetnijim i bogatijim. Pjesnik je tkaninu izvezao 
velikim bogatstvom plastike, a uza to je nadahnuo 
pjesmu, gdje treba, silnom lirskom čuvstvenošću 
i dramatičnim patosom. Zato pravo veli Marković u 
svojoj ocjeni ovako: «Po svem možemo reći, da bi 

ova pjesma, da nije po nesreći nedovršena ostala, 
bila onako savršen romantični epos, kako je Ma- 
žuranićev Čengićaga savršen junački epos na- 
rodno - umjetničkoga sloga». Pjesnik ga na veliku 
štetu nije dovršio. Najvjerojatniji je tome razlog, 
što Preradović nije bio po svojoj pjesničkoj indi- 
vidualnosti epik. 

Amo ide još i ulomak prekrasne elegije «U 
smrt Jana Kollara» , kojoj pretežita plastika svje- 
doči, da spada u prvo doba pjesnikova stvaranja. 
KoUar je umro g. 1852. 

Veoma je zanimljiv po pjesnikove književne 
nazore nedovršen nacrt lista, namienjena nekomu 
prijatelju (Kukuljeviću?), doduše bez datuma, ali 
je očito, da nije nastao poslije petdesetih godina, 
pak ga zato ovdje priobćujemo: 

Mi smo se mnogo puti, — piše Preradović, kad smo zajedno bili, 
razgovarali o Slavjanstvu, a ponajviše o njegovom unutarnjem životu 
i u razgovorih naših uviek smo se u tom slagali, da za sjeme naše sreće 
tudje polje nije, da mi kao osobito veliki narod osobitim, novim po 
nama razkrčenim putem k svetoj svrhi ljudske zadaće udariti mo- 
ramo, ako ne ćemo, da nas potomci naši kao ubojice samih sebe 
proklinju i na naših grobih zaviču: Vi ste nas mliekom tudje majke 
zadojili, koje nam i vam danas prisjedja. ^d bi dakle, pobro, i pi- 
smeno s tobom se porazgovorio o onome koješta, što nam sladko 
pokrati vrieme u tudjoj zemljici, gdje druge naslade ne imasmo niti 
imati želismo. Ti dakle, pobratime, ako gdjegod zabrazdim s moje 
oranice, ti mi priskoči, te me uputi, ali nemoj očekivati u ovih po- 
slanicah nikakve visoke, a najmanje njemačke mudrosti. To i jest 
neprijatelj, proti kojemu se oružam, to i jest ona mudra nesreća, 
koju bi rad tako opisao, da ju svatko svagdje upoznati i kao tu- 
djicu odrinuti može. Nemoj ovdje ni tražiti one velike dosljednosti, 
kao da sam naumio bog zna kakvu ogromnu dogodovštinu slavjan- 
skoga života pisati, te da potanko moram od f/ početi, ako želim do ? 
doći. Moja je Vila prostačica, koja u jutru prije sunca skute prisu:e, 
te oko kuće po svojoj bašči i livadi onog cvieća mi nabere, koje u 
jutro razcvjetano nadje. Ona ne ide u tudja polja i livade, kao da 
hi namjeravala, baš od ove ili one vrsti cvieća da nakupi puno 
krilo, te da mogu kakav jednostavni vienac splesti. To ne. Ja nika- 
kova smjera (plana) ne imam, po komu bi naumio, da radim ovdje. 

( XXXXIII ) 



Blaga narav, po koje neporušivih zakonih tjelesa nebeska i zemaljski 
mravi se kreću, ona će mi biti voditeljica, njoj se povjerujem, i 
samo molim Boga, da ju svuda razumjeti budem. 

Onako, kako mi što na um padne, tako ću ti i pisati, moje 
misli ovdje našarati. Znaš, bojim se svake sisteme kao vraga. Dalje 
vuče od gospode! tako i ja od sistema! Dosti sam se kroz nje 
mučio po školah njemačkih i ne će mi se više za živu glavu siste- 
mizirati. Unutarnji život Slavjanina bliže je naravi, nego ikoji drugog 
kog naroda, zato on najdublje i osjeća strašnu okrutnost sistema, 
po kojih se duh čovječji sapinje, mjesto da bi se razvio. Zato nisam 
nipošto zadovoljan sa današnjim sistematičkim načinom podučavanja 
djece. Učitelj ima sada svoj predpisani sistem, po kojem se djeca 
učiti imadu, on se od njega niti pomaknuti smije niti znade, a i 
osvjedočen je, da je to jedini način, po kojem se sveti duh s neba 
u djetinje glave spušta. 

Svaki narod ovoga svieta ima, ja bi rekao, osobitu svoju za- 
daću u velikoj porodici ljudskoga roda, koju je ili već izradio ili na 
njoj jošte radi. Grci i Rimljani odcvjetali su, i strunili sjeme u plodne 
grudi sadašnjih naroda . . . (Dalje lista nema.) 

Neprilike u obitelji, česte seobe, političko 
stanje domovine od god. 1852. do 1856. ne daju 
pjesnikovoj duši, da se javlja narodu. Istom kad 
dodje u Glinu, spjeva za « Neven » «Smrt» i « Ze- 
maljski raj», a iza toga do god. 1860. izuzevši 
dvie tri prigodnice opet ništa, dok ne osvanu 
ustavno sunce poslije Solferina i pred našim vratima. 

Tako bismo mogli reći, da od g. 1852. do 
1860. traje neki muk u pjesnikovanju Preradovi- 
čevu uz male prekide. Absolutizam je bio kriv, da 
je domaćica vila morala samo kriomčariti. 

Pored svega toga bijahu ove godine po pjes- 
nika znamenite. One bjehu koncentracija pjesnikove 
snage za novu eru, i ujedno doba, u kojem je 
pjesnik razširio svoje obzorje s novoga gledišta. 

Već god. 1851. počne Preradović obćiti s ne- 
kim krugovima, gdje se liepi sviet bavio oko spi- 
ritizma, koji no su god. 1849. pokrenula braća 

Foxi u Hyđesvilleu kraj New-Yorka. U to doba 
počinje pomicanje stolova i kucanje duhova. Do- 
skora se skupi oko nove nauke sva sila ljudi iz- 
najprije u Americi, a domala i u Evropi. Mnogi 
su ljudi viših slojeva tražili u spiritizmu reakciju 
protiv ekstremnih nauka materijalizma i socijalizma, 
te su objeručke prigrljivali novo evandjelje. U no- 
vije doba imamo u Englezkoj primjer, da je Wal- 
lace, jedan od prvaka prirodnih znanosti, na čelu 
spiritističkoj družini. 

Preradović je od onda pa do smrti mnogo čitao 
njemačke i francuzke knjige i časopise o spiri- 
tizmu, poimence djela Albana Kardeca, po kojem 
je spiritizam zadobio karakter čiste magije. Pre- 
radović je bio uvjeren o novoj nauci, pa je god. 
1865. objelodanio prievod Kardecova spisa. U 
toj knjižici ima najprije povjest spiritizma, gdje 
se dokazuje, da ova nauka seže u najstarija vre- 
mena, da je nje puna indijanska, egipatska, grčka, 
i poimence kršćanska filozofija. Spiritizam uči, da 
je čovjek sastavljen od duše (duha), tiela i peri- 
sprita (duhoplina), plinatoga veza izmed duha i 
tiela. Očito je, da je Preradovića privlačila najpače 
etika nove nauke, puna plemenitih ideala. Ova se 
etika podudara u glavnom sa kršćanskom, ali po- 
bija vječnost kazne, tvarni oganj pakla i dr. Spi- 
ritizam uči, da se bića neprestano usavršuju diljem 
više života, dok se ne približe k Bogu. Broj ovih 
života nije odredjen, svaki duh može ga umanjiti, 
ako revnije uznastoji oko svoga napredka. Bog 
hoće da se grješnik popravi, zato nema vječne 
kazne. U novom životu čovjek zaboravlja, što je 

bilo u predjašnjim životima. Kad duh svrši svoje 
putovanje, onda postane andjel. Svaki čovjek ima 
svoga andjela-čuvara. 

Spiritizam veli nadalje: Mojsije je upravljao 
ljudima s pomoću straha, a Isukrst s pomoću lju- 
bavi i milosrdja. Spiritizam je treći pojav božje 
moći i dobrote, jer dokazuje budućnost jasnim či- 
nima, odkriva čovjeku nevidljivi sviet i upućuje ga 
u tajne budućega života; nova nauka dolazi, da 
ustanovi medju ljudima carstvo milosrdja i zajed- 
ničtva po Isusu navieštena. Mojsije je težao, Isus 
sijao, a spiritizam će da žanje. Po tom spiritizam 
nije novo svjetlo, nego samo sjajnija luč stare 
nauke. Spiritizmom zove Bog ljude posljednji put, 
da se podadu zakonu Isusovu i da živu po milo- 
srdju i ljubavi. Kad zemlja dodje do svrhe, tada 
će biti obća sreća i mir. 

Prema tomu je svrha spiritizma poboljšavanje 
ljudi. Spiritizam želi izkorieniti u ljudi strasti i po- 
grješke, a uvriežiti milosrdje i smjemost. Nevolje 
na svietu liek su naše duše. Tko vjeruje novu na- 
uku, ne može očajati. Molitva je obćenje s Bo- 
gom. Spiritizam pobija težnju za bogatstvom i 
slastima. Ljubav je temelj ove nauke. Sviet se 
smijao, veli Kardec, kretanju stolova, ali se ne 
će smijati nauku, koji je odatle potekao. 

Ovdje je odgovor onima, koji pitaju, kako je 
mogao Prerađović prionuti za spiritizam. On je 
jamačno i sam znao za prevare nekih medija, ali 
ga to nije odvratilo od spiritistične etike, koja 
ga je iđealnošću svojom privlačila podajući mu 
bogatu utjehu. 

( XXXXVI ) 



Preradović je rado čitao filozofijske knjige. 
Ozbiljna ga je knjiga pratila do groba. Čovjek 
onako žive intuicije, kakav bijaše pokojnik, tražio 
je svjetlo, ulazio je u trag istini, pa je mislio, da 
ju je našao u etici spiritizma. Optimizam ove etike 
omamljivao je snatrilačku dušu pjesnikovu, jer mu 
je dočaravao budući raj na zemlji. Ovaj mu je opti- 
mizam bio svjetionik usred uzburkana mora stra- 
sti i nepravda ljudskih. Čovjek mirnije ćudi bio bi 
skeptičniji, no pjesnik je požudno srkao slasti, koje 
mu je davala čaša ove etike. Preradović je tvrdo 
vjerovao, da je ova nauka uzvišena i jedina spa- 
sonosna. 

Nama je ova mistična teorija samo fosfores- 
cencija, pjesniku bijaše pravo svjetlo, «novo sunce », 
koje mu je žarkim zrakama zasjenilo oči. Značajno 
je, da su mnogi prvaci slavenskoga Parnasa pali 
u misticizam. Mickiewicz postaje apostolom Mesija- 
nizma, pa promeće poeziju u političku propovied, 
Slovački zapada u teosofiju, Krasinski u mistične 
teoreme, ruski Slavjanofili spajajući realne prilike 
sa teorijama traže spas Slavena u pravoslavlju, 
Gogolj, Ševčenko, Turgenjev postaju pesimiste, 
Tolstoj ruši kulturu, Preradović se daje u krilo 
spiritizma. Toliki pjesnici u Slavena, romantici i 
realisti, padaju u mističnu maglu. Premda je nji- 
hov misticizam veoma različite boje, opet se vidi, 
da se narodne težnje slavenske u najumnijih ge- 
nija gube u magli mističnih teorija. A bilo bi ja- 
mačno mučno već sada razabrati, koji su tome 
pravi uzroci. Zašto se natega čuvstva pretvara u 
takve oblike, moglo bi se samo nagadjati. Slaveni 

osjećaju potrebu duševnoga zajedinstva, jezik i krv 
nas upućuju, da smo jedno pleme, a historijske i 
političke prilike tako su goleme zapreke u tom 
poslu, da nije nerazumljivo, što najumniji ljudi naj- 
zad traže izlazak u mističnoj formi, koja obećava 
najbrže riešiti ovaj problem. A možda je suuzrokom 
i slavenska ćud. 

Prerađoviću misticizam nije naudio u umjet- 
ničkom stvaranju, jer je on oplemenivši svoje etičke 
nazore umio sačuvati pravu umjeru duševnih sila. 
Zato njegove pjesme, koje su i pune spiritizma, 
ne promašuju umjetničke svrhe, kako to vidimo u 
djelima drugih slavenskih umnika, odkako su se 
podali misticizmu. Tome će biti uzrok ne samo 
u individualnoj ćudi pjesnikovoj, nego i u tom, 
što je Preradović crpio slavensku ideju iz češ- 
koga izvora, iz Kollarovih pjesama, u kojima 
zanos nije pao u jaram mistike. KoUar odkriva 
slavnu prošlost slavensku, nasladjuje se bajnom 
slikom naše budućnosti, ali ne razmišlja, kako će 
tomu idealu udahnuti život, ne mari znati, koji je 
realni put do toga cilja. Česi su bili učitelji naših 
Ilira. Preradović ih slavi već g. 1845. u pjesmi 
« Pčele slavjanske». 

Preradović je koraknuo nešto dalje od Kol- 
lara, a upućivaše ga na to spiritizam. U njegovoj 
glavi sazrieva misao, daje upravo Slavenstvo, naj- 
pobožnije i najplemenitije pleme na svietu, a uza 
to mnogobrojno, pozvano, da bude apostolom Lju- 
bavi na zemlji, pa da tako primakne ljude k onomu 
cilju, za kojim po etici spiritizma ide ljudski rod, 
na ime da stvori raj i mir na zemlji i da se ljudi pri- 

bliže k Bogu. Takvu je posredničku misiju u kul- 
turi i umjetnosti namienio Slavenstvu sa znan- 
stvenoga gledišta čuveni Francuz, profesor slavi- 
stike u College de France Cyprien Robert u djelu 
«Le Monde Slave» godine 1851. A svrha je toj 
njegovoj misiji, veli Robert, da ujedini sve evropske 
narode u veliko bratstvo, u jednu obitel} naroda. 
Ova misao postaje program pjesnikova rada 
u drugom perijodu. Njoj je podigao bezsmrtne 
spomenike. Možda je njoj za volju želio pjesnik 
prepjevati « Kraljevića Marica ». Preradović je pjesnik, 
idealist; strogoga sustava nema u njegovim filo- 
fijskim nazorima od početka njegova rada do konca. 
Ovo je razmišljanje navratilo pjesnikov duh u više 
sfere, povelo ga na uzvisitije vidike. Ako mu je 
poezija u prvom perijodu pretežito slična ubavoj, 
cvjetnoj dolini, sad se promeće u visoke gore. 
Težko je ovome ili onome pratiti pjesnika u ove 
visine, ali tko se pod njegovom rukom uzpne do 
vrhunca njegovih ideja, uživat će krasan, veličan- 
stven pogled u prošlost i budućnost Slavenstva i 
ljudstva, kako se prikazuju pjesniku. Njegova vila po- 
staje Pitija, koja proročanskim okom gleda u knjigu 
prirode. Preradović postaje pjesnik uzvišene gradje, 
pak zato odsada i u njegovoj epici preteže veli- 
čanstvo — takodjer u opisima, kako ćemo vidjeti 
u « Prvim ljudima ». Zato je u drugom perijodu u 
njega snažnija arhitektura nego plastika. Oko se 
naše više nasladjuje plemenitim razmjerjem, jasnom 
dispozicijom i veličanstvenim razvojem misli, nego 
plastičnim oblicima. Odsada prolazi pjesnikovo 
čuvstvo i intuicija kroz radionicu misli. S tim je 

u savezu u najuzvišenijim pjesmama neka stroga, 
gdjekad hladna refleksija. Izcrpljujuči svojih pet 
glavnih vrela (ideju Boga, ljubavi, smrti. Slavenstva 
i hrvatskoga rodoljublja) iznosi pjesnik neobičnu 
dubinu refleksije, veliku snagu misli, pod kojom 
se gubi dražest čuvstva. Neki svečani mir, kojega 
ne buni nikakva strast, nadvija se sada nad nje- 
govom poezijom. 

Tako je Preradović razbio dojakošnju tradi- 
ciju, stvorio sam sebi novi misaoni sviet, zubljom 
svoga uma razsvietlio gole visove i otvorio velike 
perspektive. Zato njegove neke najuzvišenije ode 
i elegije, u kojima se njegov duh kao orao visoko 
uzvinuo nebu pod oblake, nisu popularne. Pjesnici 
oda riedko su popularni. I za tvorove Mihelan- 
gelova genija hoće se studije, da ih uzmogneš 
shvatiti i uživati. 

Spiritizam se nije zlo dojmio pjesnikova stva- 
ranja. On ga je oteo Byronovskomu beznadju i 
očaju, koji je u ovo doba presvojio pjesnike u 
Evropi. Preradović je bio samo za čas snužden, 
ali nikada očajan. Živa vjera u Božju pravdu, u 
napredak čovječanstva provlači se njegovom poe- 
zijom do konca. Jedno je ipak istina, koja se ne 
može poricati, na ime da je ovakvo spokojstvo 
njegovim tvorovima kadikad otimalo onaj žar, koji 
nalazimo u drugih prvaka slavenske poezije. 

Preradović unosi u poeziju samo početne ideje 
nove nauke i konačni njezin ideal, brižno nastojeći, 
da mu se poezija ne pretvori u golu politiku ili ma- 
glovitu metafiziku. Bar u pjesmama strogo rodo- 
ljubnim gotovo nigdje nije Preradović filozof na 

štetu poezije. Estetička je tendencija u njega jača 
nego filozofijska. 



* 

* * 



Godine 1856. spjeva Preradovič odu «Smrt». 
Ovom se odom započinje drugi perijod. Pjesma 
se kreće u samim abstrakcijama. U njoj se već 
vidi stroga arhitektonika misli. Svaka kitica ima po 
jednu značajnu crtu smrti. Najprije veli, da je najjača 
sila iza Boga, da je posvudna, vječna, okrutna, hladna 
i nepromjenljiva. Tad pita pjesnik, što je smrt, te 
veli: duh naš nalazi u moru misli «samo slutnje 
biser taj», da si prielaz biča s ovoga svieta u drugi 
kraj; i ti si djelo Božje, pa ćeš biti i ti dobar 
njegov dar. Ovdje se u predposljednjoj kitici prvi 
put javlja klica spiritizma, koja će se kasnije raz- 
cvjetati. Pored sve abstrakcije oblik je ove pjesme 
lak i podatan, da se ne možeš dosta nadiviti. 
Ovdje prvi put opažamo, da pjesniku nedostaje 
rieči u narodnom rječniku, koje su mu potrebne 
za izražaj njegovih ideja. Već u prva dva stiha (u 
svesilju ti sila najjača, u svemienju ti stalnost jedina) 
vidimo, da su obične rieči bile pjesniku pretiesna 
košulja. S toga Preradovič u drugom perijodu 
gradi mnogo novih rieči, osobito za abstraktne 
pojmove. Misaono jedinstvo, zvonki stih, lak izraz 
omiliše već odavna ovu pjesmu hrvatskomu narodu. 
Ona je ujedno značajna po pjesnikovo stvaranje u 
drugom perijodu. Dok nam pizanski slikaru «Triumfu 
smrti » prikazuje razne plastične prizore iz ljud- 
skoga života, da nas pravom pjesničkom snagom 
uvjeri o svesilju smrti, Preradovič ne će, da nam 

u pjesmi iznese nekoliko prizora za dokaz njene 
moći, nego voli ostati u abstrakciji. Tim gubi 
kolorit, ali dobiva perspektiva. Zanimljivo je, da 
je u početku snovao izvesti nekoliko prizora 
smrti: smrt roditelja, djeteta i dn, ali je to na- 
pustio. Vidi se to iz njegovih nacrta rukopisnih. 

Iste je godine objelodanio pjesnik u « Nevenu » 
krasnu pjesmicu « Zemaljski raj», u kojoj izražava 
svoje čeznuće za rajem, gdje bi svi ljudi bili braća, 
ali i uvjerenje, da na zemlji nema raja: želja za 
njim to je sve! U pjesmici ima tudjih reminiscen- 
cija. Samo gorski potočić može biti sasvim iz- 
voran, no velika rieka prima u se i tudje elemente. 
Sva je prilika, da ova pjesma potječe iz ranijega 
doba. Svojim spoljašnjim i nutrašnjim znakovima 
ide ova pjesma u prvi perijod. 

V. 

Do godine 1860. ne javlja se Preradović. 
Istom kad je Hrvatskoj povraćena ustavna slo- 
boda i kad se pjesnik nakon mnogih seoba smirio 
u Tamišvaru, počinje i njegova vila disati po- 
mladjenim životom. Tmskomu piše 20. prosinca 
1860. iz Tamišvara: 

Pozdravljam te na svršetku ove godine, koja nam donese ne- 
nadano liepo pramazimlje! Opet nam sunce zagrijalo i otoplilo na- 
rodne grudi. — Bog dao, da toplina uztraje, ali da ne postane va- 
trom požarnicom, koja bi nam opet sve utamaniti mogla. 

Preradović je već prevalio 40. godinu. On je 
mogao, da bude idealni vodja naroda, njegov 
prorok. Pjesnik je doduše živio podaleko od doma. 

u Zagrebu je proživio tek tri godine. Inače je 
selio od grada do grada. Promatrajući pojave na- 
rodnoga života iz daleka mogao je lašnje saču- 
vati duševni mir, koji bi mu se narušio, da je — 
pomislimo — zašao aktivno u političku borbu. 
Tako n. pr. : Ignjatu Brliću priznaje iz Tamišvara 
6. srpnja 1861.: 

Ja u svom skromnom životu živim sveudilj kao onda, kad ste Vi 
ovdje bili. Službujem danom, a večerom nešto radim za se. 

Pjesnik je znao, koja mu je sada zadaća. Treba 
probudjivati narod, da ljubi svoj jezik i zemlju, i 
da brani svoja prava. Zato Preradović ne pro- 
pušta zgode, da narodu kaže rieči, kojima pobu- 
djuje na rodoljublje i slogu. Tako dobiva Prera- 
dovićev program pored one prije napomenute sa- 
svim ideelne točke još drugu točku, koja se tiče 
Hrvatske ! To je i uzrok, što u ovim rodoljubnim 
pjesmama preotima mah didaktika, kao što ćemo 
odmah vidjeti. Od to doba svoje pjesme šalje 
Tmskomu na ogled. Trnskomu zahvaljuje iz Ta- 
mišvara 24. studenoga 1861.: 

Primio sam tvoje pismo sa pjesmama. Hvala ti na popravcih, 
koje ću većom stranom primiti. 

Godine 1860. izadje poučna pjesma «Rodu o 
jeziku », u kojoj pjesnik s etičkoga gledišta potiče 
svoj narod, da ljubi materinski jezik. Ima li Hrvata, 
da mu nije od ponosa zakucalo srce uz ovu 
pjesmu, u kojoj se misli, čuvstva i izrazi spajaju 
u skladan šar nebeske duge? Premda je pjesma 
didaktična, opet svatko osjeća onu unutrašnju ži- 
vost, koju može podati pjesmi samo pravi pjesnik. 
Zanos i zvonkost ove pjesme omamljivat će hrvatske 
čitatelje, dok ih bude! Uz nju se prislanja «Jezik 

roda moga» (1861.), u kojoj nastoji pjesnik iz- 
taknuti estetičku snagu hrvatskoga jezika. I ova 
je pjesma krasna, narod ju je privio k srcu. Zna- 
čajne su rieči pjesnikove o sebi : Njime milim, krasnim 
zato i odievam svoje pjesme. ! spjevi su njemu 
(jeziku) česme, s kojih teče obilato i put neba silno 
štrca, a odozgo rosom blagom po rodu se siplje 
dragom i uvela kriepi srca. 

U « Zvanju Slavjanstva» (1860.) prvi put izriče 
svoju veličanstvenu misao, da je Slavenstvo Bog 
odabrao čuvarem ljubavi na zemlji. Ovaj put je 
pjesnik izrekao misao jednostavno. Za pet godina 
ugrijat će ova misao maštu pjesnikovu, da nam 
naslika jednu od najvelebnijih slika, koje su u obće 
izišle izpod njegova pera. 

U pjesmi « Radost i muka pjesnikova » u obliku 
zgodno zamišljena paralelizma pripovieda pjesnik, 
kako mu nedostaje izraza, da prikaže sve liepe 
misli i čuvstva. Pjesnik se očituje i opet ideali- 
stom, koji tužan mora krpež u sviet slati. To veli 
pjesnik, koji se mnogo trudio oko oblika, kako 
potvrdjuju njegovi mnogobrojni nacrti. Pjesnik je 
znao mnogu pjesmu dugo i dugo prenačinjati prije, 
nego je izišla. 

S nježnim i svetim ozbiljem moli se pjesnik 
Bogu za svoj rod, usrećenik za usrećitelja, u 
«Molitvi> (1861.). Moli Boga, da okriepi rod u 
borbi sa starim dušmanima. Rod još nije cvao. 
Svedjer lije krv za druge, pravda mu je mnogo 
dužna, s toga moli pravednika Boga, da mu po- 
vrati dug. Skini koprenu s njega, da ga ogrije 

sunce, i uzdrži mu dvie zviezđe: vjernost sebi i 
pouzdanje u te ! 

Kad se god. 1860. slavi Kačićeva uspomena, 
pjesnik joj se odužuje «Pjesmom poslanicom^. 
Kačić je prvi pjesnik, koji je u dušu Preradovi- 
ćevu bacio sjeme narodne sviesti, dok je još bo- 
ravio u Italiji. Poslanica je izvedena epskom ši- 
rinom i nekom prostonarodnom naivnošću, te je 
pjesniku pošlo za rukom idealizovati Kačićev slog. 
Pjesnik prikazuje dogadjaj narodne slave. Ujutro 
zove vila narod na okupe iz sviju krajeva. Dolaze 
ljudi rpimice iz svih strana južnoga Slavenstva: 
silni tabor a u mimo doba. podne savilo se 
ljudstvo u kolo, a usred kola posjedali sliepci, pa 
zapjevali u slavu starca Milovana! Njemu narod 
ne piše nadgrobnice u hladni kamen nad grobom, 
već u živi plamen svoga srca. A kad pane tiha 
noć, ljudi se razidju doma pominjući putem starca 
Milovana. 

Kad se radilo o tom, da Dalmatinci dodju u 
hrvatski sabor i da Trojednica ne bude samo na 
papiru, Preradović ih u pjesmi « Hrvati Dalmati- 
nom» zove na sastanak, pa da s Hrvatima porade 
oko boljinka svoje domovine. U slozi je ljudska 
sila, u ljubavi božja veća, u združenju obiju pako 
svakom družtvu svaka sreća. Opominje ih, da se 
ne dadu zasliepiti od tudjina, nego da upravnim 
hodom dodju k nama, gdje ih čeka otvoreno divno 
polje, dalek izgled u budućnost. Vriedno je napo- 
menuti, što pjesnik Kukuljeviću piše o Dalmaciji 
iz Tamišvara 10. siečnja 1861.: 

Dalmacija će se težko ovaj put s nama sdružiti. Nije stvar 

bila dobro započeta. Moralo se prije javnim putem to pitanje pro- 
tresti i potanko sve razložiti, da bi Dalmatini znali bili, na čemu su 
i kako se ta stvar ima. Ali ovako oni smatraju zahtievanje Hrvati 
nasiljem i opiru mu se. Ja poznam tamošnji sviet i ne ću se pre- 
variti, ako rečem, da smo sada u hitnji promašili cilj. Medjutim bit 
će ovo malo uzdrmanje svakojako dobro za Dalmatine, probudit će 
se opet bolje narodni duh u mnogieh kod njih, a taj duh, ako ojača, 
on će nam i sam Dalmaciju na susret donesti. 

U to doba pokrene Krešić «Naše gore Iist», 
a Preradović mu šalje uvodnu pjesmu, uzor pri- 
godne pjesme. Pjesnik je znao, što narodu vriedi 
u onako doba prava narodna prosvjeta, te veli: 
Narodno bo naše biće da čuvamo svi zajedno, to 
je naše zvanje ovdje prvo, sveto i pravedno. 

Obćenite su jezgre dva soneta « Priznanje » 
(1861.) i «Nepojamnost Boga» (1861.) spjevana 
jasnim slogom. Ovu će gradju izcrpsti pjesnik 
istom kasnije. Zanimljiv je sonet « Mlado ljeto » 
(1861.) osobito zbog konca, gdje odvraća od 
strasti i nuka, da budemo zadovoljni onim, što 
Bog dade. 

God. 1862. spjevavši nešto preširoko zasno- 
vanu alegoriju « Starac klesar», karakterističnu za 
pjesnikov smjer, dade se Preradović na obradji- 
vanje religioznoga epa « Prvih ljudi », koji i dovrši. 
tom javlja I. Brliću iz Veslave, kamo je pošao, da 
se lieči od bolesti jetara i očiju, 22. listopada 1861. : 

Ja sam protivnik svake nepraktičnosti, osobito kad se u strast 
zavije, te ne vidi stvari, kako jesu, već kako ih sanja ... Mi smo 
medju dvije vatre, valja nam se kloniti i jedne i druge ... Ja sam 
svoju pjesmu »Prvi ljudi« dovršio i poslao Stojšiću, koji će ju rado 
napose dati štampati ... Ja sam dobitak na pjesmi posvetio spo- 
meniku pokojnoga Lisinskoga. Čudan sam znati, hoće li se pjesma 
dopasti, jer nije jednaka značaja sa ostalimi mojimi pjesmami. Vlada 
u njoj više pobožan duh. 

Dok se Preradović u strogo domoljubnim pje- 
smama uklanja spiritizmu, vidjet ćemo, da je glavno 

brdo, na kojem je satkao «Prve ljude », udešeno 
prema novoj nauci. Istu je gradju obradio Milton 
u «Izgubljenom raju». No dok Milton prikazuje 
slobodu u borbi pakla s nebom jedva pritaju- 
jući svoju puritanačku mržnju na političke i vjerske 
protivnike, Preradović slavi u svojem, mnogo ma- 
njem epu ljubav u metafizičkom smislu. Milton 
se drži biblije, a Preradović idealizujući narodnu 
slavensku priču o postanju čovjeka, kako ju je 
priobćio u «Nevenu» 1857. Trdina, podaje maha 
svojoj mašti. Preradović je istina neke motive po- 
zajmio u Miltona, ali je inače njegov ep samo- 
stalan i tendencijom i obradbom. Dok je Milton 
gdješto zagrezao u doktrinarizam, Preradović se 
umio bolje očuvati, premda je i u njega — bar 
u IV. pjevanju — pouka jasno iztaknuta. Prera- 
radović je ep obradio lirski, kako se razabira iz 
opisa, koji su puni refleksija. Dokazom je i divna 
personifikacija noći u III. pjevanju. U obće je cielo 
III. pjevanje puno vizionarskoga tona, kad Pre- 
radović učeći spiritističku nauku o neprestanom 
usavršivanju ljudi nalazi u znamenu krsta spas 
čovječanstva. (Pojav krsta bit će da je uzet u 
Krasiriskoga.) To je ujedno misaoni završetak 
pjesme, jer je četvrto pjevanje na kraju osječeno. 
U IV. pjevanju opisuje postanje prve žene, a za- 
vršuje sa govorom angjela zemljozora, posrednika 
Božjega na zemlji, koji veli Adamu i Evi: Osta- 
nite u sredini izmed dva svieta . . . Samo srkom 
pijte zemlje slasti, ali u njih potonuti nemojte. 
Ljubav nek vam buda putna zviezda. 

Pjesnik je navlas mimoišao prvi grieh, jer je 

htio, da u povodu spiritistične etike propovieđa 
optimizam. Zato odvraća naš pogled od prvoga 
grieha, te ga svraća u daleku, sjajnu budućnost, koju 
obećava spiritizam. 

Ovaj je ep djelo njegove mašte, puno divnih 
pjesničkih krasota, kojih ne možemo ovdje nabrajati. 
Kako je krasan domišljaj, da iz čaše života kane 
kap u biser-suzu Adama, koji spava, pa od nje 
postane Eva! Kako je dražestan mirni opis raja 
prema živoj personifikaciji noći prikazane u radnji ! 
Divan je opis prvoga Adamova dana, prvih utje- 
caja prirodne krasote na njegovu čistu dušu, i 
probudjena želja za sličnim bićem. Sve se to ne 
može opetovati, treba da sam iz stihova upiješ 
vas čar poezije i osjetiš sav miris, koji izbija iz 
pjesme. Ako je Miltonov ep pravilan kristal, Pre- 
radovićev je krasan i mirisan cviet. Deseterci su 
Preradovićevi prema narodnoj pjesmi mnogo teži, 
oni se gotovo svijaju kao vlaće pod teretom bo- 
gatoga zmja. 

Iste godine počinje pjevati Preradović « Pusti- 
njaka », kojega je zasnovao na široko, u 10 pje- 
vanja, ali ga žalibože nije dovršio. Trnskomu javlja 
iz Tamišvara 4. lipnja 1862. o « Pustinjaku » : 

Ja sam si opet naprtio ogromno breme na vrat, pod kojim ću 
možda više godina ako ne do smrti stenjati. Osnovao sam na veliko 
jednu pjesmu razredjenu na jedno desetak pjevanja i radim sada na 
prvom; kad ga svršim, poslat ću ti ga na ugled i popravak. 

Zavidna nam je sudbina priuštila samo po- 
četak ove epopeje, ali je i ovaj ulomak dostojan 
spomenik pjesnikova genija. Čini se, da je pjesnik 
namjeravao zbiti u ovu epopeju sve svoje znanje 

i umjenje o najvišim etičkim pitanjima. Ako ne 
naslućujemo krivo, bila bi to Preradovićeva ne- 
kakva religiozno-filozofijska Faustijada s izvedenom 
etikom spiritističnoga optimizma. Već je u « Prvim 
ljudima* osjećao pjesnik, da mu se misao kao ino- 
kosna bjegunica kloni obćega druma i hođi po 
zapuštenoj stazi pojedinaca težeći u vis po hridnoj 
pećini k onomu vrhu, s koga se tek vidi svieta 
obzor u pravoj istini, pak ondje po krši i hridi 
kupi blagoslovno ali prosto cvieće, da njime okiti 
sliku Božju, kad se vrati k milomu domu. To je 
osjećao još više u «Pustinjaku». Početak je subjek- 
tivan na način drugih velikih epopeja, pa je ovaj po- 
četak pravo zrcalo pjesnikove etičke visine. On 
kani opjevati pustinjaka, čovjeka, komu nema 
sličnih ni desetak, jer je riedko, što je izvanredno. 
Pustinjak živi skromno, daleko od svieta čekajući 
samo na smrt. Pjesniku će prigovarati, da brodi 
proti struji, da mučeći se na jalovoj lozi mimo- 
hodi svoju slavu. Ali pjesnik odgovara ovako : «Ja 
ne marim, nije meni do nje, ljudske hvale lažljivo 
zrcalo zablješćuje samo vjetrogonje, kojima je do 
taštine stalo gledati si poljepšane dronje. Ali mene 
ne može ni malo svojim čarom prividnim zavesti, 
zrcalo je meni u savjesti ». Pa i vrieme se mienja, 
pak će možda i njegov pustinjak, mirni Hreljo, 
postati obći junak. Tako veli pjesnik uzdajući se 
u pobjedu nove nauke. 

Dobra težnja samo je zasluga, po uspjehu 
suditi se ne da! Njega u tom poslu vodi dobra 
težnja, da uradi što za narod. Kad mu buka do- 
dija i stega, odmor traži u radnji za narod. 

« Boreći se zvanjem svoga stiega izmed sile i ne- 
volje ušća, a klimajuć s one strane briega, koja 
dalje k grobnici se spušća, na glavi mi sve to 
više sniega, a magla mi zemlje sve to gušća, malo 
jošte uztrajat ću ljeta, pa ću morat sa ovoga 
svieta». No prije nego podje na drugi sviet, «gdje 
mu duša sad već trepti često », želi uhljebiti slabo 
tiesto svoga duha, da bude kriepom rodu u na- 
predku njegova života. S vrelim čuvstvom dodaje 
pjesnik: «Ti da sjaješ, gorjeti je nama!», a malo 
niže iznosi one bezsmrtne rieči: «Živi, rode, i sjaji 
kroz vieke svjetlom uma tvojijeh sinova, koji zlatne 
u tvom plovu strieke neka čine sa svojijeh plova, 
a spaziš li u struji te rieke i iskricu, što ti ja 
darovah, spomeni se, da iz srca sinu tvomu pra- 
vom, rodjenome sinu». Prizvavši u pomoć Boga 
zove prijatelje, « kojim možda još nijedne slovke 
u toj pjesmi ne zveknu po želji », nek priprave 
šajke, da se povezu k pustinjaku. Zatim opisuje 
bujnim koloritom put po moru i krajeve dalma- 
tinske, a na zgodnu mjestu upleće veličanstvenu 
odu «Moru», u kojoj se divne misli prelievaju u 
lakom stihu popievke kao biserje u gjerdanu. Valjda 
je puki slučaj, što se ulomak završuje crnom mišlju 
pustinjakovom : «Kako s Božjom to se pravdom 
slaže, opačini da uspjeh pomaže, a da krepost 
njoj se pokorava ?» Očito je, da je pjesma išla 
za optimističnom tendencijom. Ne može se znati, 
je li Preradović htio prikazati Božju pravdu u 
povjesti, ili otvoriti daleku perspektivu u buduć- 
nost, ili pak oboje. Svakako je htio podati narodu 
pjesmu, koja bi ga imala u njegovu napredku krie- 

piti. Preradović nije bio epik, pak će to i biti 
glavni uzrok, što nije dovršio « Pustinjaka », premda 
gaje počeo god. 1862., kao ni «Lopudske sirotice > 
još prije započete. Praksitelov Hermes i Milska 
Venera takodjer su torzi, pa su ipak najvredniji 
kipovi iz starine. 



Do g. 1865. spiritizam odjekuje u pjesnika naj- 
jačim jekom. Svjedokom su pjesme iz god. 1863.: 
Zviezde, Ljubav, Suho drvo, Božji sud i Slavjanski 
Dioskuri; iz god. 1864.: Angjeo čuvar i Novome 
suncu (spiritizmu), gdje slavi spiritizam kao pre- 
porod svieta, kao novo svjetlo; iz g. 1865.: Sla- 
vjanstvu. Pored ovih pjesama spjevao je u tom 
razmaku vremena «Pjesme sladogorke» (1863.), 
nježnu popievku « Samoboru » (1863.), u kojoj se 
melodija jezika natječe s plastikom misli, političnu 
pjesmu « Turske glave » (1864.), koja ide medju 
slabija djela, i već napomenutu pjesmu «Onoj> 
(1865.). 

Pjesnikova se misao zalieće u visoke sfere. 
Promatrajući «Zviezde» naslućuje, što bi mogle 
biti, i kao posljednju slutnju spominje po spiri- 
tizmu, da su to svieti, po kojima nam se valja 
rojiti kao leptirima na putovanju k savršenstvu, 
u sve sjajnijoj odori (po spiritističnoj nauci) 
kriliti se tako gore savršenstvu do vrhunca, do 
ugleda Božjeg sunca. No .bile štogod, liepe 
su i k njima čeznemo, jer je u njihovu kolu 
blagajnik svieta, koji rado s neba siplje, gdjegod 
vidi, da što treba. «A da vidi sve u svemu, vi 

zvjezdice, služite mu : on bo svedjer gleda k nama 
vaših ocju tisućama ». 

Medju najznamenitije pjesme spada svakako 
« Ljubav*, koju Preradović pomišlja oduhovljenim 
bićem, pomoćnicom Božjom, njegovom kćerkom, 
koju otac uda za biedni sviet, da po njemu srećom 
radja i na otca sjeća. Kao što kasnije u početku 
«Slavjanstva», i u odama «Zrinjskomu> i «BogU)^, 
pun zanosa izpovieda težinu svoje zadaće, kad 
mu se valja ovako visoko uzvinuti. Zato želi: «0 
da imam glas angjelske slasti, da dostojno pro- 
slavit te mogu». Prikazavši zanosnim slogom, a 
u duhu spiritistične nauke sva divna svojstva lju- 
bavi i njena dobročinstva «na toj zemlji, biednoj 
većom stranom*, spominje u sredini pjesme razne 
vrsti ljubavi : spolnu, koju najmanje cieni, materinju, 
prijateljsku, domovinsku i religioznu. Na koncu 
razširuje svoje obzorje: Ti si Cvjetana na zemlji, 
ti bi jedina mogla satrti smrt, da je isto može 
svladati, a rodjena si sestra molitvi (opet po spi- 
ritizmu). Najzad veli u liepim hiperbolama, da je 
nemoguće dostojno proslaviti ljubav. «Tek kad 
vas sviet tvojim bude zborom, bit će spjev mu 
tebi doličio!* Na to se obraća k Ljubavi, majci 
svegrlećoj, da obujmi sve narode na svietu. Kad 
se to zbude — a bit će jamačno — , tad će se 
uzkrs tvoga veličanstva slaviti na grobu mržnje, 
zavisti, gnjeva i zlobe. Tad te ne će slaviti za- 
glušnom tutnjavom topova ni taštom napravom, 
nego pod vedrim nebom bratskom slogom sviju 
ljudi. « Slava tebi u ime te sreće, blago dobi, kad 
će to da bude*. 

Premda je logička particija u pjesmi odviše 
pretegla, pjesma je zadahnuta, osobito u posljednjem 
dielu, tolikom toplotom čuvstva, tolikim unutraš- 
njim uvjerenjem, da je ne možeš neganut dočitati. 
Njom je unio pjesnik, ako i ne nove pjesničke 
motive, a ono jamačno nove idealne poglede ob- 
ćenitih pojmova u našu književnost. Ako ima u 
njoj koješta mistično, nije ni za čudo, jer je svaka 
filozofija, koju srce gradi, puna mistike. Dok Byron 
sanja o razoru svemira, dok mu se želje pretva- 
raju u strasti, Preradović snatri o pobratimstvu 
naroda u ljubavi i pouzdano mu se nada. U tom 
je nalik na čuvenoga Shelleya, koji je u vizijama 
.uzvišene sreće pjevao o bratstvu naroda na grobu 
svih taštih uredaba ljudskoga društva, a uz ko- 
lievku komunizma. I Preradović je demokrat. 

Etici je spiritizma posvećeno «Suho drvo», 
gdje u prvom dielu milim lirskim tonom riše svoju 
tugu, a u drugom joj didaktičnom dielu odgovara 
utjehom, da je smrt samo nova faza u nepresta- 
nom napredku. Mi smo nalik na djecu, koja 
plaču, kad izgube igračku, jer nam je kratak 
vid i ne pojmimo, kakvi smo gavani. Koresponzija 
je u oba diela skladna i sjajan dokaz Prerado- 
vićeve arhitektonike. 

« Božji sud» u izvedenoj antitezi iznosi para- 
bolu s pointom «Čin sto stoji, to i vriedi», a to 
uči spiritizam kao i Isusova moralka. «Angjeo 
čuvar» legenda je s lirskim umetcima, a ide očito 
za tim, da pokaže, da svaki čovjek ima angjela 
čuvara, kako uči spiritizam. 

Neobično je krasna i po pjesnikovo stvaranje 

značajna pjesma «Slayjanski Dioskuri». Iz početka 
teče mirnim tokom kao kakva prigođnica, ali v^ć 
u petoj kitici razlieva se kao neka u široko more 
vizija. Prerađović je uzvišenim slogom označio 
slavu i zaslugu sv. Ćirila i Metođija, ali nije za- 
dovoljan običnom proslavom tašte naprave. On se 
uzda, da će se ljudski duh oplemeniti, pa će vi- 
djeti, da je samo ono krasno, što je dobro. S toga 
će slava doličiti Dioskurima istom onda, kad bu- 
demo smrt smatrali samo prielazom u bolje stanje. 
Kad pobiedi «nova istina» (a misli Isusovu etiku 
s dopunom spiritizma), tada će istom Slaveni do- 
stojno slaviti svoje Dioskure. 

Tad će se od njihova klicanja potresti ne- 
besa, a oba će se imena pretvoriti u dvie zviezde, 
da sjaju slavenskomu plemenu. Tad će istom nji- 
hova slava biti dovršena, jer će ih Slaveni sliediti 
u djelima. Stanovište je pjesnikovo najidealnije : 
mjesto taštine traži pjesnik pravu ljubav, koja ne 
mari za sjaj i prolaznu ljepotu, nego samo za 
dobrotu — u djelima. 

Idealizam je pjesnikov stigao do vrhunca u 
pjesmi «Slavjanstvu», spjevanoj u heksametru po 
Veberovoj metrici. Sanjajući o velikoj budućnosti 
slavenske rase poslije ere romanske i germanske 
Prerađović zamišlja, da je upravo Slavenstvu na- 
mienjena zadaća ljubavi u svietu, koju treba da 
izvrši prije, nego dodju ljudi do obćega pobra- 
timstva. Poput drugih velikaša slavenskoga Pamasa 
nastoji Prerađović tajnu vječnosti razbiti silom 
mašte, te se podaje sanjarskoj vjeri, da osim ra- 
zuma i izkustva ima još drugih potajnih i preko- 

naravnih vrela za upoznaju Boga i svemirske bu- 
dućnosti. Na tom je osnovu sazđao i svoju misao 
Slavenstvu. 

Ova pjesma poletom misli i uzvišenom dik- 
cijom razbija tiesne okvire elegijskih refleksija i 
promeće se u odu. U pjesmi odjekuju glasovi 
Danteovske snage. Pristaje vizijonarskomu tonu 
same pjesme, što se ova, ona misao gubi u nekoj 
polusjeni. Možda je nešto previše, kad pjesnik iz- 
poređjujući Slavenstvo s morem, a đušmane s ladjom 
ide svaki dio ladje simbolizirati. U ovoj je pjesmi 
Preradović pravi prorok, koji nam u idealističnom 
zrcalu odmah iza veličanstvenoga uvoda prikazuje 
prošlost, sadašnjost i budućnost Slavenstva. 

U uvodu veli, da mu glas nije vrstan zapje- 
vati u slavu Slavenstva, pak izriče poznatu divnu 
hiperbolu. Zatim izpoređjujući Slavenstvo s morem 
pripovieda krvavu prošlost njegovu, kako su ga 
u ime krsta davili dušmani. A Slaven da im se 
osveti, svoju je krv lio u borbi s azijskim četama, 
da spase Evropu. 

Sada stoji Slavenstvo na medji dvaju svieta: 
jednom rukom dohvaća se sa zapada zviezde pro- 
svjete, a drugom ju siplje po iztoku. Digni smjelo 
svoje čelo, jer ti na njemu gori cjelov, kojim te 
je Bog posvetio, da budeš njegov na zemlji ljubi- 
mac, junak ljubavi. Ali je zlo na svietu ljubimcima 
Božjim. Zato i ti patiš i glavinjaš od raznih stra- 
sti, tudjinskom krvi tebi uciepljenih. 

Onda prelazi na budućnost: Ali ipak ne pro- 
puštaš stupati dalje na stazi k jedinstvu, ne svima 
na silu, nego svima na sreću ! Sloga već naviešta 

taj dan ljubavi, već se kriese tvoje gore kao novi 
Horebi. Ti si, Slavenstvo, već na mahu, da se 
probudiš u onaj dan, kome je ljubav sunce. Tad 
će se svi narodi pobratiti i cjelivati. To će biti 
prizor dosele nevidjen i nečuven na svietu! 

U epilogu veli pjesnik Slavenstvu: Tako si 
ti ključar neba na zemlji. A to će ti jedankrat 
priznati svi ljudi, kad progledaju i razaberu « nebe- 
ski ustroj* na zemlji. Za sada to samo «mladji 
naraštaj » razabira i pjeva ti u to ime pjesmu 
slave ! 

Ovom je pjesmom dovršio pjesnik piramidu 
svojih osnova i nada, u njoj je jakim potezima 
naslikao zagrljaj svojih najmilijih ideala: Ljubavi 
i Slavenstva! Njom se Preradović popeo na vrh 
svoga stvaranja, da našemu zadivljenomu oku 
odkrije jednu od najrazkošnijih panorama o Slaven- 
stvu. Uznositije nije još nitko pjevao Slavenstvu! 



* 



Kao što su pretežno svi pjesnici južnih Sla- 
vena patriotski, tako je i Preradović u prvom redu 
domoljuban pjesnik. Preradović smatra s pravom, 
da je liepa knjiga samo orudje ideja. Samo takva 
književnost može imati uzgojnu snagu. U tom su 
prvaci Francuzi i Rusi, jer im je liepa književnost 
vjeran organ života. Turgenjev je umjetnik, ali 
takav umjetnik, koji se bori za neke ideje u narod- 
nom životu. Zato je Preradović usisavao ideje 
narodnoga života, pak im podavao estetički oblik. 
U njegovu se velikom duhu rek bi ujedinjuju pokre- 
tačice misli narodne epohe. 

Tako nastaje «Naša zemlja» (1866), u kojoj 
pjesnik slavi domovinu kao kolievku slavnih junaka 
i kao zemlju krasnu i bogatu, ali s izraženom 
diđaktičnom tendencijom, da ju Hrvati uzljube i 
da budu vriedni potomci Zrinjskoga i Hrvoje ! — 
Amo se prislanja i krasna hrvatska himna «Bože 
živi» (1867), jamačno najbolja naša himna. — 
Ne znaš, bi li se više divio krepkim mislima 
ili poletnomu, rek bi glasbenomu jeziku. Ako izpo- 
redimo ovu himnu sa «Pozdravom domovini^ (1849), 
vidjet ćemo razliku prvoga i drugoga perijoda : u 
prvom pjesnik čuvstvuje, a u drugom umuje; u 
prvom riše svoja čuvstva, a u u drugom ih želi 
pobuditi u svojih zemljaka. Mjesto direktnoga 
čuvstva nastupa refleksija, jer pjesnik ide za patri- 
otskom tendencijom. 

Iste godine pjeva (u Alcejevu mjerilu po 
Veberovim metarskim načelima) « Utjehu », kojom 
tješi južni slavenski rod, da ne klone duhom. 
Narodni je duh pobiedio, pa će biti, što biti mora, 
jer tako hoće odluka Božanske pravde. Sve se 
burka, ali naš brod ne će u tom potopu propasti. 
«Imade brod tvoj sve, što treba, a na Balkanu i 
Ararat svoj>. Pjesma je nikla za meteža politič- 
koga iza ratne godine 1866. u monarkiji. Ujedno 
se ovdje očituje pjesnik braničem svega južnoga 
Slavenstva, kao i u pjesmi « Konac kraju», gdje 
veli, da Polumjesec tamni i već mrtvacem leži, 
pa dolaze tudji gavranovi. Ali pjesnik svojata 
njegovo nasljedje našemu narodu! 

Za slavu sigetskoga junaka napisao je veli- 
čanstvenu odu «Nikoli Zrinjskomu» (1867) (u 

Alcejevu mjerilu po Veberovoj metrici.) Ova oda 
nadilazi većinu njegovih oda plastikom prizora i 
jasnoćom dikcije, a ipak nije manje snažna od 
drugih. Preradović ne opisuje samoga historijskoga 
dogadjaja. Pjesma se dieli u 4 odjela. U prvom 
je pristup, gdje veli, kako je pjesmi nemoguće 
dovinuti se do slave Zrinjskoga. Ali će ipak zapje- 
vati. U drugom najljepšem odjelu Smrt slavi 
pobjedu nad najvećim junakom. Zato ima pravo 
danas ogrnuti se trostrukim mrakom. Ali duh juna- 
kov riešiv se Ijupine (po nauci spiritizma) obuče 
se svjetlom i odleti u krajeve bezsmrtnosti. Smrt 
ga ne može stići, ali mu za osvetu utamani pleme 
na zemlji. U trećem odjelu apostrofira Zrinjskoga 
i spominje njegovo slavno djelo, kojim je prvi 
obio rogove Polumjesecu. Ovdje upleće pjesnik 
suvremeni politički moment, da se tursko carstvo 
razpada. Junače Zrinjski, narod bi dao sto života, 
da te može oteti smrti, jer već sluti, da će ga 
samo duh- junak spasti. U epilogu polaže na 
grob junakov kiticu cvieća uvjeren, da će se ime 
junakovo slaviti u sve viekove: «tebi nadivit se 
nijedno ne će doba, jerbo ne će nijedno većega 
slavit ! » 

U isto je doba spjevao prigodnicu « Spomenik 
Jelačića bana» (1867), koja je za Hrvatstvo od 
prilike ono, što je za Slavene pjesma « Slavenstvu ». 
U ovoj prigodnici vidimo pjesnikovo veliko što- 
vanje spram Jelačića, koga proglasuje upravo spa- 
som naroda našega. Uz Jelačića, junaka na bojnom 
polju za narodna prava, slavi Strossmayera zbog 
slobodoumlja u Rimu i zasluga na prosvjetnom polju. 

Njih je smatrao reprezentantima, vodjama naroda 
hrvatskoga iza preporoda. 

U « Spomeniku Jelačića bana» vidimo od pri- 
like sličnu arhitektoniku kao u « Slavenstvu ». Naj- 
prije ide uvod, spominje prošlost, sadašnjost i 
budućnost, a na kraju je apostrofa na narod! 
Pjesma je puna političkih osvrta, a odlikuje se 
svježom i samoniklom krepčinom misli. I u njoj 
pretežu abstrakcije. Pripada medju najljepše nje- 
gove pjesme. 

Iste godine umrie mu sestra, a on je se sjeti 
nježnim sonetom « Svojoj sestri jedinici ». 

Pored Jelačića slavi pjesnik Strossmayera 
odom « Pjesma Strossmayeru» (1868), spjevanom 
u Sapfinu mjerilu. Oda je puna poezije i poleta, 
ali bez smjelih skokova, kakvih nalazimo u drugih 
pjesnika, kad pjevaju ode. Preradović i u odi čuva 
čuvstvenu umjeru. Iznenadjuju u odi zgodne izpo- 
redbe o dvjema glavnim djelima biskupove darež- 
ljive ruke, osobito druga s ognjenim piljima, koji 
se dižu visinom do neba, a širinom do granice 
naroda — ne mrtvim na spomen, nego živim na 
uzkrsnuće. Hvaleći veliki duh biskupov, još veći 
po dobroti srca, veli neobično krasno: oj da 
mogu, da se stvore tvoja dobročinstva cvietom, 
sva bi nam zemlja evala, i miris joj, svet kao 
tamjan, tvoje bi ime dizao u nebesa i proslavio 
te za života narodnim svetcem. Ova je oda pravi 
biser. Ugledala je svjetlo poslije pjesnikove smrti. 

U isto doba postaje oda «Bogu» u Alcejevu 
mjerilu. Preradović je već prije nekoliko puta u 
sonetima dirnuo ovu gradju , ali joj je istom sada 

podao dostojan oblik. Laćajući se najviših ideja 
nije čudo, što je pokušao, da se vine do najviše 
ideje — do Boga. Premalen je naš prostor, da 
zbijemo ovdje sve veličanstvene misli, hiperbole, 
antiteze, metafore, kojima prekipljuje oda. 

Preradović pjeva Bogu kao kršćanin, uplećući 
misli iz spiritistične etike. Na nju se imaju odbiti 
četiri posljednje kitice II. odsjeka. 

Kad se god. 1869. pokrenuo «Vienac», Pre- 
radović mu se silno obradovao, te mu redom šalje 
pjesme još neobjelodanjene. Iz Beča šalje pjesnik 
Trnskomu odu «Bogu» 27. prosinca 1868., pa 
dodaje : 

Odzivljem ti se pozivu i šaljem ti evo tri na jednu svedene 
ode »Bogu«, dakle svetu trojicu, da ih po želji si uvrstiš u prvi 
broj »Vienca«, kojega navještenje veoma me obradova. Bog daj samo 
dobar uspjeh, zato neka mu i početak bude s »Bogom«. Ja ću ga 
podpomagati, u koliko mi bude moguće; imadem nekoliko neizdanih 
pjesama, koje ću ti redom slati, a što se nova rada tiče, ne znam, u 
koliko ću se moći na nj dati, jerbo ovdašnja služba veoma me gnjavi, 
a kad mi odduhe pusti, ostavlja mi nemir u duši, te ona nije voljna, 
da se odmah pjesmom zagrli, jerbo ju mrzi sve. Dakle po moguć- 
nosti ! ali svakojako možeš biti uvjeren, da mi je »Vienac« srcu pri- 
rastao i da ću ga njegovati i podpomagati, u koliko ne budem službi 
prikovan. 

God. 1870. nastaše «Zmija», «Biskupu Stross- 
mayeru», «Bilo kad!», « Milim pokojnikom » i «0. 
U. Ostrožinskomu». Preradović piše sam, da ne 
zna, kako mu je nadošla misao « Zmije ». 

Možda je plod reminiscencije iz knjiga o 
Egiptu, koje je čitao poradi «Mujezina». «Zmija> 
ne može biti dokaz, da je Preradović postao pe- 
simist, jer je i kao optimist priznavao, da ima na 
svietu mnogo zla. Dapače ova su ga zla i nagnala, 
da u spiritizmu potraži spas čovječanstva iz labi- 
rinta ljudskih zala. « Zmija » je alegorijska pripoviest 

Kad se biskup Strossmayer u Rimu proslavio 
dvama govorima izrečenim u prilog slobodi nauke i 
liberalnoj disciplini klera, pročulo se ime biskupovo 
po svemu svietu. Neki biskupi rekoše, da se više 
viekova nije čula takva vješta rieč u latinskom 
jeziku. To ponuka Preradovića, da spjeva u Sa- 
pfmu mjerilu odu « Biskupu Strossmayeru», koja 
je i opet sjajan izsjev pjesnikova genija. Osnovne 
su misli: Ruši se stara mračna zgrada. Ti si 
predhodnik svieta u neodoljivom tieku prema stal- 
nom, vječitom cilju uzorna boljka (po spiritizmu). 
Po tebi je i prezrena Hrvatska sad na glasu. Nov 
dan sviće. Ti si mu zlatoustan glasnik. Skoro će 
iza tvojih prvih rieči, iza spjeva rane ptice, gra- 
nuti sunašce novoga dana. S ponosom zato gleda 
narod na te, veliki junače, i zove te ljubimcem. 

Političke su prilike izazvale krasnu pjesmu 
«Bilo kad !», u kojoj nuka narod, da uztrajno ostane 
na svom pravu i da strpljivo čeka bolje dane. 



Pod kraj života ovjenčao je Preradović čelo 
još jednim neven-listom, nizom soneta « Milim po- 
kojnikom ». Sretna je bila ova pjesnikova zamisao. 
On je sazdao « Milim pokojnikom », koji rodu uči- 
niše glas, u istinu krasan Panteon, koji ne bi 
lašnje odolievao vremenu, sve da je od tvrdca 
kamena. Čini ti se, kao da gledaš, gdje se zrake 
zapadnoga sunca poigravaju nad grobovima hrvat- 
skih i srpskih rodoljuba. S pjesnikovom vilom ula- 
zimo u naš «Campo Santo », kojemu je na ulazu 
zapisala zlatne rieči: «Rod bo samo, koj' si mrtve 

štuje, na prošasti budućnost si snuje », Trideset je 
rodoljuba (ako ubrojimo i tri posmrtna soneta : Ka- 
značiću, A. Vranicanu i Lentulaju) stisla smrt u 
okvir groba, trideset je tjelesa pretvorila u prah, 
ali nije mogla oteti rodu njihova slavna djela, iz- 
čupati iz srca naroda njihovu uspomenu. Kod sva- 
koga groba umije vila pjesnikova biranom riečju 
iztaknuti pokojnikova dobra djela. Ona slavi pra- 
vedno književnike i umjetnike, vladare i vodje, 
svećenike i državnike. Diviti se moraš obilju misli 
i pointa, koje se prelievaju šarom nebrojenih boja 
i kojima je pjesnik umio ukloniti monotoniju. A 
u nju bi zapao neumjetnik pjevajući zapravo istu 
temu, smrt ovoga ili onoga rodoljuba. U ovim je 
sonetima Preradović zbio svu silu svoga osjećanja 
i misli, a nije mimoišao ni političkih tadašnjih pri- 
lika, kako se vidi u nekim sonetima. U njima slaveći 
pokojnike, potiče nas na domoljubni rad, propovieda 
slogu izmedju Hrvata i Srba, prezire ubojice i od- 
metnike, podaje nade i ponosa rodoljubivim srcima. 
A do kakve se snage podiže njegova rieč, neka 
posvjedoče na priliku rieči na kraju soneta Raja- 
čiću: «0j uzkrsni, starce, nam uz bana! Ti po- 
primi častni krst si s groba, a ban nek se lati 
buzdovana, pa u bolje probijte nas doba, pomo- 
zite, mrtvi, nam do sreće, kada živi ne mogii il 
ne će ! » 

Ovi su soneti misaonom dubinom i savršenim 
oblikom najljepši u hrvatskoj knjizi. Ti su spomenici 
doduše jednako veliki, ali su po sadržaju preraz- 
ličiti. Jedni su nježni, a drugi krepki ; jedni, da tako 
rečem, u moUu, a drugi u duru. Ali iz svih probija 

zraka velikoga genija, te svi zajedno glase složno 
kao sinfonija. Mi se Hrvati možemo upravo ponositi 
ovim viencem dragulja. 

Kad su izlazili ovi soneti, javi se Ostrožinski 
i zaželi, da mu pjesnik ne ovjenča glave. Na to 
mu pjesnik odvrati domišljato u posebnom sonetu. 
A dogodilo se, da je pjesnik spjevao pjesmu i Ka- 
značiću, misleći, da je umro. 

Tako se primakosmo k posljednjoj godini 
pjesnikova stvaranja, a predposljednoj njegova ži- 
vota. God. 1871. napisao je Preradović «Muje- 
zina» u duhu zapadnjačke epske pripoviesti. Vidi 
se to u realističnom opisu grada Kahire i njene 
okolice, pa i slikoviti kolorit, kojim je vjerno pri- 
kazan zalaz sunca i brzo hvatanje mraka, očito 
pokazuju, da je pjesnik iz putopisnih djela crpao 
gradju za ovu pjesmu. U obće su u ovoj pjesmi 
opisi veoma živi, kako ih nema previše u Prera- 
dovića. Slični su u «Lopudskoj sirotici ». I « Mujezin » 
nije prost od lirskih elemenata. Liepo je prika- 
zano nezadovoljstvo mujezina, koji se uzvišen nad 
3okvarenom svjetinom moli Bogu, da utamani kaur- 
uk, što truje pravovjerni sviet. Sa psihologijskom 
je tančinom opisan užas mujezinov, kad sagleda 
kćer, gdje se ljubi s kaurinom. Samo je neobično, 
da otac u takvoj situaciji umire s abstraktnim uz- 
dahom : « Stalna na tom svietu samo miena jest ! » 
Preradović nije realist. 

Za karlovačku «Zoru» spjevao je pjesnik liepu 
prigodnicu « Pjesma u slavu Ivana Kralja ». U «Pje- 
smi koračnici » želi slogom udešenim za glasbu 

proslaviti Strossmayera. I ovdje su, kao i u himni, 
duhovito izvedeni refreni prema smislu svake kitice. 

Neobičnom se milinom i srdačnošću iztiče oda 
« Majci » (u Sapfinu mjerilu). U njoj je pjesnik sin 
svojoj dobroj majci podigao spomenik, kakav može 
izklesati samo jak genij i žarka sinovlja ljubav. 
Oda odiše nekim blagim mirom. Pjesniku je maj- 
čina uspomena doista blaga mjesečina. Prielazi 
su lagani. Sva pjesma odaje mirnu toplotu ljubavi 
u sina, koji je već svršio boj života. 

Posljednja je pjesnikova oda u spomen Jelačića 
bana « Dvadeseti svibnja^, koju je izvabila iz nje- 
gove duše uspomena na dan smrti banove. Pjesma 
nas koncepcijom mnogo sjeća Manzonijeve klasične 
«I1 cinque Maggio», koju je sam Preradović pre- 
veo. Ona karakteriše pjesnikovo mišljenje o narod- 
nom diktatoru. U početku pita: On bje? a zar 
nije više? ... On živi u živom grobu, u srcu 
naroda. On priedje u slave hram, jer što nam ne 
daše viekovi, on nam dade uzkrsnuvši narodnu 
sviest. Jedan njegov poziv listom diže vas narod i 
izvojšti novo doba. Sablju je svoju spustio duboko 
u spomen naroda, dok se ne rodi nov soko, koji 
će s njom bdjeti nad zavičajem. 

Naša se srca griju o Jelačiću, našem suncu. 
Njega ide još i ta slava, što je spasao carski dom. 
A što mu dade sudbina zato? Dala mu je kao 
Isukrstu, razmi krsta, muka svaku vrstu. Ubijala 
ga i trovala, da je najzad tumarao kao lud. Ali 
od sudbe blaža i bolja smrt smilova se njemu i 
presadi ga u svoj vrt, u kojem se preko groba 
njegovih dušmana lije val vremena, kao da ih nije 

ni bilo. A on cvjeta, grana se u bujan struk, pod 
kojim se blaži čitav jedan puk i kliče : Hvala ti, 
Providi, što si nam ga dala ! Pa tako će ga hvaliti 
viekom i polaziti grob, gdje leže njegove muče- 
ničke moći. 

Ako ova oda i ne dostiže Manzonijeve, opet 
je jasnom kompozicijom, lakoćom prielaza, bogat- 
stvom misli, dubokim uvjerenjem i poletnim slogom 
na čast našemu pjesniku. Ođrješitost je pjesnikova 
našla liepu zgodu, da se pokaže u nepomućenoj 
slici. 



Za smjer Preradovićeva pjevanja značajan je 
i izbor pjesama, koje prevodi u drugom perijodu. 
Pjesnik se više ne laća lakih pjesmica, nego se 
masa Byronova «Pozdrava domovini^ (1867), ulo- 
maka iz Danteove « Božanske komedije » : « Smrti 
kneza Ugolina» i V. spjeva « Pakla » (1870), Man- 
zonijeve ode «Peti svibnja^ i «Bregova» (1871). 

Od posmrtnih pjesama, kojih još ne napome- 
nusmo, iztaknut ćemo još neke. U pjesmi « Hrvat 
ili Srbina dao je s ozbiljnom gorčinom oduška svo- 
joj misli nesretnom razdoru našemu; u «Iztoč- 
nim iskricam'a» ogleda se pjesnikovo slavenofilstvo, 
žaliti je samo, što su nedovršene. Od epskih je 
pjesama započeo «Nejunakovića» i «Krsta Fran- 
kopana», za kojega je dobio povjestni nacrt od dr. 
Račkoga. Preradović ih nije dovršio, jer nije bio 
epik. Kao što je Canova bio vještiji uspievati u 
mramoru nego u glini, tako vidimo i u Prera- 

đovića, da je izbor građje prema umjetnikovoj 
individualnosti važan. 

Godine 1872. nije pjesnik spjevao nijedne 
pjesme, za koju bismo znali. 

VI. 

Preradović je do g. 1 863 pjevao samo trohajskim 
mjerilom : izmjenjuju se u njega trohajski šesterci, 
osmerci, deseterci sa ženskom ili mužkom rimom, 
te tako postaju na izmjenu stihovi za slog kraći. 
Samo «Dvosloge» i «U smrt J. KolIara» spjevao 
je u elegijskom distihu prema akcentu. Istom napo- 
menute godine počne odabirati za uzvišenije pjes- 
me mjerila klasične starine: heksametar, Alcejevu 
i Sapfinu strofu po načelu Veberove metrike, koja 
hoće, da kvantitetu postavi na mjesto akcenta. 
Preradović se mnogo mučio oko toga, da šapne 
svoje misli u verige kvantitete. To svjedoče nacrti, 
kojih ima po desetak za jednu pjesmu. metrici 
piše Tmskomu u pismu 17. svibnja 1863. iž Ta- 
mišvara : 

Ti niesi zadovoljan sa slobodnijimi stihovi, koje ja upotre- 
bljavam, i još prije Veberove razprave upotrebljavao jesam. Ja 
držim, da se narodne metrike samo u onih pjesmah držati moramo, 
gdje na narodnu pjevamo, ali u ostalom, da je na^rodni način stiho- 
tvorstva za umjetne pjesme pretiesna košulja i da glede tih sve 
naobražene narode sliediti smijemo, koji se u tom obziru slobod- 
nije kreću. I onako je već velika muka pjesniku prevaliti kojekakve 
potežkoće, zašto da si bez potrebe i tu krila veže ? 

Nama se ipak čini, da je ovo nastojanje bilo 
u Preradovića na štetu ljepote, jer je u metar- 
skom obliku ovih pjesama težko naći sklad. 

Preradović je u obće dugo i pomno izradji- 

vao svoje pjesme. Nije se bojao nikakva truda. 
Dobro je osjećao Preradović, što je nekom 
zgodom napisao i Turgenjev: Bez rada, bez ozbiljna 
rada ostat će pisac — diletant. Značajno je, što 
Okrugiću piše iz Tamišvara 1. lipnja 1863.: 

Pjesme su ponajviše relativne vriednosti, ne dopada se svaka 
svakom; budimo zadovoljni, ako se po gdjekoja gdjekomu dopadne, 
jerbo u sadašnjem materialnom svietu malo tko se na pjesmu i 
obazre, kao težak oruć i kopajuć ne mari za uzgredne cvietke, kao 
da ih i ne ima. Želim vam i dalje dobar uspjeh na pjesničkom polju, 
smatrajte radnju na njemu kao zabavu i nasladu, a ne kao svaki- 
danji hljeb ! 

U Preradovića ima veoma malo humora. Nje- 
govu slavensku rodoljubivost karakteriše, što mu 
u pjesmi nema ni klasične mitologije, pa što ima 
u obće mitologije, spominju se samo Vile, Leljo 
i Lađa. Obćenita je značajka Preradovićeve poe- 
zije neka blagost i ozbiljnost, koju će zapadnjak 
lako odkriti ne samo u slavenskih idealista, nego 
i realista. 

Preradović je idealist. On promatra sviet 
s točke pjesničkoga idealizma, te neprestano teži 
k idealima, i pun je etičke visine. Preradović je 
svećenik uz oltar ideala, kod kojega služi častno 
do svoje smrti. Zato je više uzvišen i poletan, 
nego obsežan i mnogostručan, više ognjevit i čist, 
nego stvarač lica iz čivota. U njega nema psiholo- 
gijske dubine, koja ide za karakteristikom ljudi i 
čovječanstva odkrivajući njihove strasti i ideje. 
Preradović ne promatra svieta, kakav jest; njega 
ne zanima istinito stanje, nego ideali. Zato Pre- 
radović i nije tako velik, kao Shakespeare, ili 
Gothe, ili Byron, ili Mickiewicz. 

Hladnokrvnost pjesnikove ćudi i spiritistični 

optimizam očuvali su u Preradovića pravu umjet- 
ničku mjeru. On je uviek umio spajati uzvišene 
misli i zvonki stih, sačuvati estetičku ljepotu u 
pjesmi, a da nikada ne posrne u očaj ili u strast. 
Preradović je pjesnik budućnosti, pa kao idealista 
ide ga jedno od prvih mjesta u slavenskom pje- 
sničkom svietu. Samo treba pravo biserje tražiti 
ne na površju, nego u dubini mora. Ako i nije 
sabirao u sebi svih skrovišta ljudskoga srca i uma, 
ipak je svojim smjerom hrvatskomu narodu, koji 
treba ideala, velik i zlatoustan prorok. Kao i u 
drugih korifeja modeme refleksivne poezije (n. pr. 
u Schillera ili Hugona), naći će se i u našega 
Preradovića gdješto prebujna retorika, ali će nje- 
gove visoke, plemenite i snažne pjesme — i mislima 
i oblikom uzpaljivati srca Hrvata, dok ih bude. 
Njegova je poezija gotski hram, u kojem pjesnik 
na glavnom oltaru pali žrtvu patriotizmu. 

Njegova usta, i mrtva u grobu, još govore 
narodu rieči utjehe i ponosa. Njegove kosti i pod 
grobnom pločom dršću još od domovinske ljubavi. 
Preradović je namro hrvatskomu narodu divno 
evangjelje, a do nas je, da ga ne slavimo samo 
zborom, nego i tvorom. Tko znade, što nam je 
Preradović, na njegovu će grobu kliknuti njego- 
vim riečima: Hvala, hvala, oj Providi, da si nam 
ga dala ! 

Milivoj Šrepel. 

ratica Hrvatska predajući narodu izabrano 
cvieće Preradovićeve poezije usrdno zahva- 
ljuje «Jugo slavenskoj akademiji znanosti i umjet- 
nosti :?>, što joj je na upotrebu dala onaj dio ru- 
kopisne ostavine pjesnikove, koji se čuva u njezinoj 
knjižnici, i svoj onoj rodoljubnoj gospodi, koja su 
joj poslala pokojnikovih pisama, poimence gg.: 
dr. Ignjatu Brliću, Antunu Kaznačiću, Iliji Okrugiću 
i Ivanu vitezu Trnskomu. Podjedno izriče « Ma- 
tica Hrvatska* iskrenu zahvalu pokojnikovu sinu 
g. Dušanu pl. Preradoviću, što je družtvu u ovom 
poslu s najvećom pripravnošću bio na ruku. 

Pokojni je pjesnik sam pod kraj života većinu 
svojih štampanih pjesama prepisao i za tisak uredio, 
te su ove pjesme u ovom izdanju štampane po 
rukopisu onako, kako ih je pjesnik pripravio. Je- 
dino je u « Putniku » pridržana prva kitica u sta- 

rom obliku, koji se već usjekao u pamet hrvat- 
skoga naroda, namjesto nove pjesnikove verzije : 

Bože mili, kud sam zašo ! 
Noć me stigla u tudjinju, 
Ne znam puta, ne znam staze, 
Svud g6 kamen noge gaze. 
Trudne noge po pustinju! 

Gdje nije bilo pokojnikova priepisa, tekst je 
pridržan onakav, kakav je izišao za pjesnikova 
života. A posmrtne pjesme izdane su po pokoj- 
nikovim nacrtima; samo pjesmi «Hrvat ili Srbin », 
«Iztočnim iskricama» i «Lopudskoj sirotici» nije 
sačuvan izvornik, te su ove pjesme preštampane 
iz izdanja Preradovićevih « Pjesničkih djela» go- 
dine 1873. 

U Zagrebu mjeseca rujna god. 1890. 



M. H. 

Pjesnik, 




(1845.)- 

(jevat mi se opet hoće, 
Ali ne znam ni sam kako: 
Bi li pjevo od veselja, 
Pjevajući bi li plako! 

Na prozor mi jutros dodje 
Bio soko nevidjeni, 
Kljuje staklo na prozoru, 
Dok prokljuje sanak meni: 

«Odkud tebi tvrdi sanak, 
Da još spavaš, kad su pietli 
Triput zoru već prozvali, 
Triput zoru i dan svietli? 

Medju zemljom i medj nebom 
Tvoja cesta još je duga 
Do sjajnoga onog hrama. 
Gdje će f ljuba bit supruga. 

diži se, putuj smjelo! 
U hodu te ništ ne smeta, 
Ljubimac si zemlje svoje. 
Poznanik si cielog svieta. 

A krasna je cesta tvoja : 
Svuda ravna i jednaka, 
Uz nju polja puna cvieća, 
Nad njom nebo bez oblaka >. 

««Moj sokole, moj angjele! 
Sa visosti tvoje zreći 
Ti drugčije put moj vidiš, 
Neg' po njemu ja hodeći. 

Tvom se oku zemlja čini 
Zviezda jasna i okrugla; 
Iz daljine ti ne vidiš, 
Da je puna jaza, ugla!)^» 

«A ti digni se na krilih 
Nad zemaljske neravnosti, 
Spuža, koj' po zemlji puzi. 
Mora svaki trn ubosti.» 

«« Nemam krila ja da letim, 
Nit bi ostavit zemlju moga ; 
Sinak ljubi i zlu majku. 
Majka i zla sina svoga. »» 

«0j pjesniče nesretnice! 
Suh si listak ti na gori, 
Koj' od sunca nebeskoga 
Ne sazrije nego izgori. 

Nebo vjetrom uzdiže te, 
A zemlja ti letjet ne da; 
Medju zemljom tako i nebom 
Tvoja duša uviek preda. » 

Ruža i Ljubica. 

(1846.) 



užila se ljubica 
^^ Posestrimi ruži: 

_ « Blago tebi, sestrice, 

I Na visokom busu, 

L Težko meni siroti 
U travici nizkoj. 
Oko tebe lepiri 
Svoje kolo vode, 
Oko mene gušteri 
Leže i prohode. 
U tvom busu ptičice 
Svoja gniezda viju, 
U mom busu pauci 
Svoju predju predu. 
Tvoje lice rumeno 
Nježne pčele ljube, 
Moje lice žalostno 
Gnjusni kukci grde. 
Tebe u vrtu gospodskom 
Svako oko gleda. 
Za mene u šikari 
Nitko ni ne znade.« 
« Posestrimo ljubice — 
Ruža odgovara — 
«Ti u travi sazriješ 
Do sjemena tvoga, 

Ja u cvietu najljepšem 
Ođtrgnuta svenem.» 
Nij' čestitog života 
Do čestite smrti! 




Ljudsko srce. 



_Gii) 






(1846.) 






(^. 



judskom srcu uviek nešto treba, 
Zadovoljno nikad posve nije: 
^^ Cim željenog cilja se dovreba, 



1 



t 



Opet iz njeg sto mu želja klije. 

Zašto tako, preziruči hljeba 
Svakidanjeg, u prsima grije 
Vrućom željom okrutnog jastrieba, 
Koj' ga uviek gladnim kljunom bije? 

Medj kolievkom traje i medj rakom 
Našem žicu odveć kratko doba, 
Zato srdce u nazočju groba 

Uviek drhće željom sve jednakom, 
Misleć uviek: zemlja ima slasti. 
Koja ne će s njime u grob pasti! 

Pamet i srce, 

(1846.), 



f 



JlSt^ priestolu ja sjedim u glavi, 
.£) v4i)^ Ti u prsih , niže mene doli, 
-ir - Pokori se dakle ter ostavi 

Vječni nemir, s kog me mozag boli.> 

Tako pamet srdašcu upravi 
Nemirnome svoj ukor oholi. 
«I more je» — srdašce nastavi — 
« Svuda ' niže neg' bregovi goli: 

Jesu r zato još ikad bregovi 
Zapovjedit mogli, da ne bije 
More više njima u podnožje? 

Tvoju visost Bog ti blagoslovi, 

Al ne diraj u pravo ničije, 

Iz mog žara ti si svjetlo božje !» 

Dvie ptice. 

(1847.) 

rr/-.Cabludila morska ptica 
''Y u daljine kopne zemlje 
^T- I susrela kosovicu, 

Gdje u gaju sladko pjeva. 

«Kako možeš pjevat tužna 
U pustinji ovoj suhoj, 
Gdje ni kapi vode nema?» 
«« Pjevahu i moji stari 
U istome ovom gaju.)^» 
Domovina, kakva bila, 
Rodjenom je sinku mila. 




Rodjene sestrice. 

(1847.) 

mladosti nezasitno gladna, 
starosti zasićeno jadna! 
Sve što vas i razlikuje lice, 
Ipak ste si rodjene sestrice. 
K jednom poslu ruke si davate, 
Obadvie se djecom zabavljate. 
Jedna s čedom na rukama hodi. 
Druga čedo za ručicu vodi. 
Što je starost neg djetinjstvo. Bože ! 
Svega željno, što dostić ne može; 
A djetinjstvo nije Y starost prava, 
Koja bdijuć od nemoći spava? 

Ribar. 

(1847.) 

kibice lude, 
Hodite amo, 
Ribice, kuda 
Bježite tamo? 
Meka je sladka. 
Udica tanka, 
A živjet krasno 
Na zemlji vanka. 
Ribicam ovdje 
Ljuska se snima, 
Bojnog oklopa 
Ne treba njima; 
Jer svatko živi 
S njimi u miru, 
Bogci i bogati 
Stol im prostiru. 
Svatko im gleda 
Pribavit slasti. 
Mjesto u vodi 
Plove u masti. 
Ribice lude. 
Kušajte samo, 
Kako je ovdje 
Bolje neg tamo — 
Kušajte jednoć, 
Tako mi sreće, 
Znam, da nijedna 
Vratit se ne će! 

Nada. 

(1847.) 

I^ivna zviezdo našeg žica odi, 
Komu tvoji neznani su čari ? 
Tko se rodi, kom ti ne ugodi, 
Tko li ostari, kog ti ne prevari ? 



I 



U djeteta još nezrelom oku 
Kazuješ se ko zjenica blaga. 
Ti mu svietliš k prvom, slabom kroku, 
Ti se sjaješ iza njeg'vih traga. 

Ti mladića u muževne dane 
Željom vodiš, podupireš činom, 
Ti muževne na sve četir strane 
Sile goniš gorućom žestinom. 

Ti zastorom svojim zablještivim 
Slabom vStarcu kriješ blizu raku, 
Te on gleda okom radostivim 
Ponarast si dječicu nejaku. 

Ti izvodiš sužnja iz tamnice 
Na slobode otvorena polja, 
Ti mu snimaš težke okovnice, 
Ter ga puštaš, kud je njega volja. 

Siromahu ti si sve bogatstvo. 
Bogatome još veći imetak, 
Veselome neizmjerno carstvo, 
Žalostnome veselja početak. 

Sretnome si sreća bez poraza, 
Nesretniku poraz hude kobi, 
Ljubljeniku duga cvjetna staza, 
Neljubljenom mostac k cvjetnoj dobi. 

Sirotče te milom majkom zove^ 
Bjeguncu si milo , utočište. 
Brodaru si slika zemlje nove, 
Ter svakome, štogod koji ište. 

Divna zviezdo našeg žica odi, ' 
Komu tvoji neznani su čari? 
Tko se rodi, kom ti ne ugodi. 
Tko li ostari, kog ti ne prevari? 



Trn u oku. 



(1850.) 



r-J 6>|/^ r 






M u 



i. 



y^vala Bogu, da taj Mato ode! 
G^;^"^ Odavna me trn u oku bode; 
Nuder sada brže, moja mila, 
Ne bi li mi trn taj izvadila. 






Žena. 



Trn golemi ! o po Bogu brate, 
Uprav glava prijatelja Mate i 

Naša Anka. 

(1850.) 

S iđite li na vrh briega, 
<^^^ Gdje se bieli ko iz sniega 
ej^ Ona mala kućarica? 
Tamo stoji čobanica 
Naša Anka, djevče mlado, 
Ona ob dan čuva stado, 
A nju ob noć kućarica. 

Sirota je naša Anka, 
Rod joj pomrie bez ostanka. 
Sama je pod ovim nebom; 
Boreći se sa potrebom 
Ipak nikom se ne tuži. 
Da joj komad ruha pruži, 
II nasiti svojim hljebom. 

Ona živi Bog zna kako, 
Babe misle svakojako, 
Sapću svašta medju sobom, 
Al ne smiju na glas zlobom; 
Jer su laži kratkih nogu, 
A pravednost, hvala Bogu, 
Još korača i za grobom. 

Ljepota je naša Anka, 
Ko u gori jela tanka. 
Kao jela i visoka, 

u nje crna dva su oka, 
U nje lica dva rumena, 
Ko nijedna nema žena 
Od zapada do iztoka. 

Rad ljubavi sladke sreće 
Oko nje se momčad kreće, 
Kao pčele oko meda; 
Al jednaka svim je bieda, 
Jerbo Anka kao srna, 
Bojeći se smrtnog zrna. 
Bježi mužkog od pogleda. 

Sad poznate našu Anku. 
Da vam kažem još i sanku, 
Koja svud se pripovieda. 
Jer je čudna, izvan reda. 
Zaspa jednoć naša Ana 
U gorici kod jablana. 
Na jablanu orla sgleda; 

Silni oro, divlje ćudi, 
Pitom sidje njoj na grudi, 
Zoblje biser joj iz ruke, 
Kad pozoba — težke muke! 
Zabode joj pandže jake, 
S njom odleti pod oblake, 
I spusti ju smrti u ruke. 

Knez Orlović, lija stara. 
Našu Anku nagovara: 
Da mu bude ljuba mila; 

Al mu Anka govorila: 
« Bogme ne ću, gospodine, 
Da ne bude do istine. 
Pod jablanom što sam snila!» 

Zemlja suncu. 

(1850.)- 




s. 



j ti sunce žarko 
. Još na nebu sjaješ, 
^ Još na mene biednu 
Gledat ne prestaješ ! 



^i^ 



jii. 



Potamni, potamni, 
Svieta sjajno oko, 
I sruši se s neba 
U bezdno duboko. 

Ja sam ti dozrela 
Jadom i čemerom, 
Sjeme povjerenja 
Urodi nevjerom. 

Veća mi je muka 
Izpod tvoje luči, 
"Žalost bjelodano 
Svoju gledajući! 

Moja ladja. 




(1850.) 

_ lovi, plovi, moja ladjo, 
Y^ u koj' godjer kraj; 
3A5) Ja ti cilja još ne nadjoh, 
T Sama cilj si daj! 

Kad te 'e amo već zanesla 
Tvoje sudbe moć, 
Razpni jadra, pruži vesla. 
Plovi dan i noć! 

Uzdaj se u vjetra volju 
I valova bieg, 
U budućnost gledaj bolju, 
K nebu digni stieg! 




Veselje mladosti. 



(1850.) 







Us 



feeselo sada, veselo svi! 

^^^7^ Dok smo još mladi, veselja ima, 
Kudagod koji krene očima; 
Nikakva briga još nas ne tare, 
Brige su samo za ljude stare — 
Veselo zato^ veselo vSvi ! 



Prerađović: Iz. pjesme. 

Veselo sada, veselo svi! 
Sedlajmo naše konje drvene, 
Pašimo naše sablje limene, 
U boj svi skupa, hrabri dječaci, 
Neka se vidi, da smo junaci — 
Junaci mladi, veselo svi! 

Veselo sada, veselo svi! 
Kupimo cvieće, pletimo vience. 
Vjenčajmo dvoje kao mladence; 
Najmladje valja k tomu izbrati, 
Drugi će biti njihovi svati — 
Svatovi mladi, veselo svi! 

Veselo sada, veselo svi! 
Veselo poju ptice u šumi. 
Radost im tako svatko razumi: 
Pjevajmo i mi, nek se razlije 
Veselje, koje srce nam grije — 
Pjevajmo skupa veselo svi. 

Veselo sada, veselo svi! 
Složimo kolo, igrajmo skupa; 
Jedan ko vodja napried nek stupa. 
Mi ćemo za njim jednakim skokom, 
Veselim srcem, sjajućim okom — 
Igrajmo skupa, veselo svi! 

Veselo tako, veselo svi! 
Dok smo još mladi, veselja ima, 
Kudagod koji krene očima; 
Nikakva briga još nas ne tare, 
Brige su samo za ljude stare — 
Veselo zato, veselo svi! 

u oči blagdana. 

(1850.) 

blag je večer to! 
Za rana danas svud 
Već zaspa slast i trud, 
Umuknu brieg i do. 

Nebeski modri hram 
Užeže svjetla sva, 
I svaka zviezda sja 
Jasnije danas nam. 

Presladke slutnje san 
Svih srca prima se, 
Zanima sve i sve 
Dojdući svečan dan. 




Lako noć. 

c/TT) (1850.) 



unce zadje mrak proteže. 
Po obzoru svoju moć; 
*^^ Sanak spušta svoje mreže 
I sve hvata — lako noć! 

Opet jedan danak prodje, 
Kao što će i vSvi proć, 
Dozvati ga nitko odje 
Već ne može — • lako noć! 

Dan za danom tako gine, 
Motajuć nam život proć, 
I posljednji dok ne mine, 
I smrt reče: lako noć! 

Car Dušan. 

(1851.) 



h polnoćno jednoć doba 
Dušan car se . rieši groba. 
Strese s sebe prah umrli 
I poprimi duh svoj vrli. 
Prek' krajeva gleda ravnih 
Iz vremena svojih slavnih, 
Mjeri gore, polja, šume, 
Rieke, luge, staze, drume. 
Sve nalazi kao prije, 
Promienilo ništ se nije. 
Raduje se car Dušane, 
Za životom željno plane, 
Te dozivlje k sebi vilu. 
Posestrimu negda milu: 
« Posestrimo mila moja, 
Nemam mira ni pokoja, 
Željan sam ti živjet opet 
I na priestol svoj se popet; 
Kaži der mi, što je moje, 
Sto li od carstva propalo je?» 

Razumiv ga posestrima 
Za desnu ga ruku prima 
I obidje raku s njime, 
Pa mu veli: « Pobratime, 
Obidjosmo carstvo tvoje. 
Sve ostalo propalo jeb 
Zapanji se car Dušane, 
Od žalosti u grob pane, 
Nit ga želja više sjeti, 
Da bi htjeo oživjeti. 



^ 




Oluja. 

(1851.) 

blaci se viju naokolo, 
Kivša pada, 
Iznad grada 
Sieva munja, puca grom. 

A ja gledam sa prozora 
Mutnim okom 
Po širokom 
Razplakanom svietu tom. 

Obuzme me tuga neka. 

Te u svoju 

Crnu boju 

Zavije mi cio sviet. 

čini mi se, ko da nigđa 

Iza kiše 

Ne ću više 

Žarkog sunca oko zret 

Priroda se uviek prima 

Našeg srca, 

U njem zrca 

Jasnost svoju i svoj mrak. 

Jasni dani, da ne znamo, 
Prodju lako. 
Mračni pako 
Ostavljaju uviek znak. 



^ 



Pjesmica. 

(1851.) 

razan časak kada mi se daje 
^^ Iza dana mučna poslovanja, 





Mahom duša zaboravlja vaje, 
^ A duh opet k pjesmici prianja; 

Kao diete, kad škola prestaje. 
Prvim skokom iz nemilog stanja 
Zaboravlja, pretrpjelo šta je, 
I leptira opet svog naganja. 

Oj pjesmice, mila drugo moja, 
Vjerenice od Boga mi data, 
Koje glasom za jadom udata 
Odahiva duša iza boja, 
Ti jedina, a druga nikoja, 
Utjeha si duši obilata! 

U tj eh a. 

cr)^. (1851.) 

•a stran žalost, brate mili, 
Kroz tugu si put proprti, 
Čuvaj sebe radi sebe, 
!| Nemoj zalud zdravlja trti. 







j 



IL 



Sve što udes razvaljuje, 
Lako on i opet sklapa. 
Dok je tebe, bit će svega. 
Dok je glave, bit će kapa ! 

Noćne pjesmice. 

(1851.) 
I. 



^^^ebesnica zviezda pala 
^-^ Sa visine modrog neba 
*^^ U nizinu tamne zemlje. 

Začudi se zemlja tamna, 
Kako zviezda nebesnica 
S neba pade k njojzi doli. 
«Ne čudi se, zemljo tamna - 
Veli zviezda nebesnica — 
Rodu dodjoh u pohode, 
Da posjetim sestru ljubav, 
Tvoju zviezdu jedinicu. » 



2. 

Pod šatorom tamne noći 
Pozaspalo sitno cvieće, 
Pozaspalo, pousnulo, 
Nit je vid'lo, nit je čulo, 
Sto se ruži dogodilo. 
A ruža se probudila 
Od pjesmice slavulj-ptice. 
Slavulj-ptica zapjevala, 
Ružici se udvarala: 
«Ružo mila, ružo draga! 
Daj mi konak u tvom busu. 
Da prenoćim ovu noćcu. 
Da mi kiša ne naudi. 
Da me vjetar ne probudi. » 
Ružica se zarumeni, 
Slavulj-ptici odgovara : 
««Rađo bi ti konak dala, 
Al grančice nemam gladke, 
Sve su trnjem oružane. 
Lako bi te izranile.»» 
»Ne brini se, ružo mila — 
Slavulj-ptica rieč joj vrati - 



( 24 ) 



Davno si me izranila, 
Neka mi i novih rana.» 

Bieli danak pita noćcu crnu: 
«Mila majko, što si tako tužna, 
Da u crno zavijaš si lice, 
Nit ga meni ikad pokazuješ. 
Da te vidim, kakva si mi majka. » 
Biejom danku noćca odgovara: 
««Što me pitaš, to mi i jest tuga, 
Svako jutro koprenu mi skidaš, 
Al mi tužnoj ne ugledaš lica.»» 

4- 

Junak spava u zelenoj travi, 
Vranac konjic pristao mu k glavi, 
Te mu pase izpod glave travu. 
A junak je govorio vrancu: 
«0 moj vranče, zar ti fali trave, 
Da mi paseš izpod glave travu. 
Te mi lice zemljice se tiče.» 
A junaku vranac odgovara: 
««Ne kori me, moj mladi junače. 
Što ti pasem izpod glave trave, 
Te ti lice zemljice se tiče: 
Tvoje lice zemlji omililo, 
Odkada si postao junakom. »» 

5. 

Kolo vode jasne zviezde 
Po nebeskom modrom krugu, 

Kolo vode, tiho hode, 
Da zemljicu ne probude: 
Zemljica je umorena 
Od nožica, koje hode, 
Od ručica, koje rade. 
Od srdaca, koja biju. 

6. 

Tužnu djevu sanak svlada. 
Tužan sanak tužna sniva, 
Sanak sniva: baščom hoda. 
Različito bira cvieće, 
Ruže biele i rumene, 
Sitno smilje i kovilje, 
I ljubice i bosilje; 
Mlada hoda, cvieće bira, 
Izmedj cvieća cvietak traži, 
Cviet dragoljub svuda traži, 
Ne može ga nigdje naći. 
Od žalosti probudi se. 
Nij' u bašči dragoljuba, 
Nij' na svietu nje dragoga! 

D Y s 1 z i. 

(1851.) 

Povjestnica. 

^§|parođ bez svoje povjestnica putnik je putnog 
"^ bez lista: 

Zapreka nalazi svud, daleko ne može doć. 

Nauka. 

Svake iz knjige naučiti nešto se uzmogne čovjek, 
Kada ko pčelica zna lučiti od jeda med. 

Naš cilj. 

Učenost tudjinska pokvari, okuži um nam i srce, 
Oduka budi nam s tog sadanje nauke cilj. 

Ljubav domorođna. 

Čuvstva tko nema za narod i zemlju naroda svoga. 
Ne zna na zemlji za slast, koja nadilazi sve. 

Stara navada. 

Svakom čovjeku mila je njegova navada stara, 
Stediti starosti čast valja u slici i toj. 

Razlika boja. 

Slast je iznositi život na žrtvenik gorućih čuvstva, 
Za plaću lievati krv, čemerni poso je to. 

Nekom sebičniku. 

Sebičnost tvoja dojkinjom kravom narodnost smatra. 
Hranili nek bi ju svi, dojio ti bi ju sam. 

Miloš Obilić. 

Dosta si veće u narodnih opjevan, junače, pjesnih, 
Oplakan nijesi dost, niti ćeš ikada bit. 

Stanku Vrazu. 

Ranom u grobu počivaš, vriedni pjesniče Stanko, 
Probudiv rano se već, ranije dodje ti san. 

Humboltu. 

Nepravo nazvo si Kosmosom djelo glasovito tvoje, 
Pol svieta fali u njem, cijeli slavjanski rod. 

Slavjanski narod. 

Razciepan veoma slavjanski narod se tudjinom čini, 
Muke ih stoji reć: složan je silni taj sviet! 

Smrt. 

(1856.) 

svesilju ti sila najjača, 

U svemienju ti stalnost jedina, 

Zapad svieta, iztok njeg Va plača, 

Usadjena u vječnost istina. 

Jedinica od postanka svog; 

Ti vladajuć u tvorčevo ime 

Vlast vrhovna svud si i nad svime, 

A nad tobom vječnost samo — Bog ! 

Neizmjernost snuje ti krajine: 
Neba kruge i pljevice gumna, 
Glibe mora i gora visine, 
Sitna mrava i čovjeka umna. 
Sve obimlje tvoga srpa mah, 
Svi stvorovi, svi su tvoje roblje. 
Svi prostori samo tvoje groblje, 
U svemiru svud tvoj mori dah! 

Sred vječnosti stojiš i obaraš 
Viek joj tajni u viekove nieme. 
Snebivanjem bića tako stvaraš 
Njojzi tečaj, umrlijem vrieme. 
Sve, što tonu u prošasti sjen, 
Sve, što biva trenom bivajućim, 
Sve, što trenom biti će budućim; 
Bješe, biva, biti će tvoj plien. 

Odkad vijek svoj priroda vije. 
Mrači kroz nju svud i sjena tvoja; 

Gdje joj godjer koja klica klije, 
Gdje joj život radja muka koja, 
Tu i zamet zameće se tvoj: 
Životvornog lica joj svjetline 
Naličje si tamno, s kojeg gine 
Opet život svakog ploda njoj. 

Nada svim si ljudstvom razavila 
Crni čador svoga nadstojanja, 
Pod njim s' ori napor ljudskih sila, 
S težnje spasa, s želje uzdržanja 
Čovjek viekom s tobom bije boj; 
Ah bori se kraće ili duže, 
Da najposlje položi oružje 
I žićem ti plati harač svoj. 

Samo s tvoje nesmiljene ćudi 
Poznaju te zemlje ove djeca; 
Ljudski jauk, odkad plaču ljudi, 
Cviel živine, odkad vaj joj jeca. 
Glas prirode svaki, čil i loš, 
K tebi vapi, moli milosrdje, 
A ti tvrda, ko što kamen tvrd je. 
Smilila se nikad niesi još. 

Stazom zvanja, kojom Bog te zovnu, 
Mirno, hladno stupaš kroz sve vieke: 
Sada tmeš zviezdu pravjekovnu. 
Sad iskricu prosinulu teke; 
Sad obaraš glavu, svietli dom 
Silna duha, cielom svietu kobna, 

A sad crvka nevidivo drobna, 
Nepoznata u bezimlju svom. 

Uviek ista, odkad sviet te pozna, 
Svuda ista, kudgod sviet se stere, 
Bez razlike svuda uviek grozna, 
A u grozi nemjenjive mjere, 
Svuda uviek preda tobom strah, 
Oko tebe mrvež, razvaline, 
Udje, truplje, kosti i strvine, 
A za tobom pepeo sam i prah! 

Sto si, kad si okrutnica toli? 
Čemu porod, kad si crv u njemu? 
Čemu život, kad tobom doboli? 

V 

Čemu sav sviet? zar da sav u svemu 
Samo bude tvojoj žetvi sad? 
Tko bi znao na to odgovora, 
Izmedj tvorca i njegovih stvora, 
Tko bi reko, da ti pozna sklad ? 

Nedokučnost biće ti sakriva. 
Duh u misli moru, kao ronac, 
Tumarajuć samo o njem sniva, 
Tražeć tebi uzrok, cilj i konac, 
Nadje samo slutnje biser taj: 
Ti da jesi prielaz samo bića 
S ovog svieta i na njemu žica 
U življenja drugog tajni kraj. 

Što si godjer, iz onog si ruke, 
Koji svjetla po nebesih razsu, 

( 31 ) 




Te no sjaju i uče neuke, 
Dobra otca svietli stvori da su; 
Dobrotu mu svaka živa stvar 
U dokazih bez broja razlaže, 
Dobrotu mu svako djelo kaže, 
Dobar bit ćeš i ti njegov dar! 

Zemaljski raj. 

(1856.) 



daljinu miso leti, 
Tamo joj se vidja kraj, 
Gdje vječnimi cvati cvjeti 
Zemlje lice kao raj. 

Tamo neba topla njedra 
Diže samo blagi dah, 
A s lica mu uviek vedra 
Nasmjeh blagog sunca sja. 

Tamo židkim srebrom poji 
Voda svoja vrela svud, 
A po gorah zvjerad goji 
Ublaženu samo ćud. 

Tamo pojuć traju ptice 
Neprestano sretan čas, 
A s gusala, s tamburice 
Zveči uviek veseo glas. 

Tamo mir i ljubav svraća 
Kolo u jedno cio sviet, 
Svi su ljudi tamo braća, 
Svima jedan duh je svet. 

Tamo stoji kućarica • 
Usred bašče stanak prost, 
Uzka, nizka kolibica, 
Ali za dva srca dost 

Gdje je staza do tog kraja, 
Do blaženstva toga gdje? — 
Ah na zemlji nema raja, 
Želja za njim to je sve! 

Radost i muka pjesnikova. 

(1860.) 

;ajka ima liepe kćeri 
Na udaju uzporedo, 
Kćeri su joj san i bdjenje, 
Svedj ih pazi i ogleda. 
Ljubi, mazi i njeguje, 
A u misli već nagadja: 
Kako koja udat će se, 
Jer ne dvoji ni najmanje. 
Da će sviet se jagmit za nje. 
To je radost sretne majke. 
Ali majka uboga je. 



Prerađović: Iz. pjosme. ( 33 ) 




Nema svile ni kađive, 
Nema resa ni nakita, 
Da bi kćerke odjenula 
I pristojno izvodila 
Bielom svietu na uglede, 
Veće mora jadna mati 
Pmjami ih odievati. 
To je muka tužne majke. 

Ima pjesnik liepih misli. 

Uznesenih čuvstva ima, 

U njih mu je san i bdjenje, 

Svedj ih pazi i njeguje, 

Mazi, ljubi, obožava 

I visoke smjere snuje: 

Kako će se dopadnuti. 

Kad izidju u sviet bieli 

I razviju čar svoj cieli. 

To je radost pjesnikova. 

Ali pjesnik oskudieva 

Na izrazu, na odjevu 

Svojim mislim, svojim čuvstvom. 

Uzor stoji pred njim jasno. 

Ali tužan ne dostiže. 

Da mu riečju oblik shvati, 

Krpež mora u sviet slati! 

To je muka pjesnikova. 

Zvanje Slavjanstva. 

(1860.) 

§)ožja sveta ruka razsu 
Po širokom krugu zemlje 
Razne puke i narode. 
Po iskricu svakom dade 
Svoga uma, svoje moći. 
Komu dade oštroumlje, 
Komu mudrost, komu blagost, 
Komu jakost komu nježnost, 
A slavjanskom uz sve oto 
Dade još i ljubav svoju, 
Pa mu reče davajući: 
Najveći si i najjači 
I razširen svud po zemlji, 
Zato čuvar njoj mi budi! 
Kad joj vSviet se izopači, 
Oštroumlje kad se smuti. 
Mudrost kada precieni se. 
Jakost kada razdivlja se. 
Blagost kada razpusti se, 
Nježnost kada razmazi se: 
Ti osviesti, ti razbistri. 
Ti ukroti, ti ublaži, 
Ti okriepi, ti uznesi. 
Ti mi spasi sviet na zemlji! 

Mlado ljeto. 




(1861.) 

Ipet jedna u vječnost prekanu 
Svietu kaplja tekućeg vremena. 
Staro minu, novo ljeto svanu; 
Novom pozdrav, starom uspomena! 

Sretno bilo svakom, kome granu 
Ovo doba novoga imena; 
Sretno bilo, zavilo mu ranu, 
Donielo mu radostnih promjena! 

I doniet će svakom, koji znade 
Hvalom primit, što Bog mili dade. 
Koji znade zaklonit si luku. 
Te mu strasti bura nije kadra 
Željam toli prenapeti jadra. 
Da se dignu nad božju odluku. 





Priznanje. 



(1861.) 



eci dušo, božje vrelo, teci 
^^ U zahvalnost Boga previšnjega, 
Stvorova mu pridruži se jeci, 
Sto se njemu svud odzivlju s njega ! 



c/iv. 

Hvale glasom priznaj mu i reci: 
I ja, Bože, tvoja sam biljega, 
Sitna kaplja kriesnica u rieci 
Tvoga svjetla viekom tekućega! 

Po tebi sam tvog obraza slika, 
Posestrima tvojijeh duhova, 
Po tebi sam divna i velika 
Tvoma sila umnijeh tvorova. 
Po tebi sam zemskih stvora dika. 
Neumrla iznimka njihova! 





Nepojamnost Boga. 

(1861.) 



^ko da pojmi, Bože, mudrost tvoju 
^ Kojom ravnaš sijasete svieta. 
Kojom daješ svakom stazu svoju, 
Njom hodeći drugom da ne smeta! 

Tko da pojmi neizmjernost, što ju 
Zauzimlješ, u kojoj razpeta 
Po stvorova silnome bezbroju 
Tvoja moć je, tvoja ljubav sveta! 

Tko da pojmi i ostala mnoga 
Čudesa ti sile i pameti! 
Ljudski razum oko duha tvoga 

Kao leptir oko svjetla leti, 
Snebiti se drzitošću može, 
Al dokučit tebe nikad, Bože! 




Starac klesar. 



(1862.) 



prastaroj kamenari 
Starac sjedi sjedobradi, 
g4^ Rukovodi zanat stari: 
Reže, dube, struže, gladi. 
Neprestano uviek radi, 
A što radi, ne pokvari. 

Oko njega na gomile 
Leži blago svake struke, 
Leže sredstva svake muke. 
Leže znaci svake sile: 
Pluzi, brane, srpi, grablje. 
Malji, kliešta, nozi, šila, 
Topi, puške, koplja, sablje, 
Dlieta, pile i šestari; 
Vesla, sidra i kormila; 
Kisti, pera, kolobari; 
Stiezi, grbi, žezla, krune; 
Mitre, štapi, čisla, krsti; 
Javor-gusle još bez strune; 
A i zviezde svakog reda, 

A i vienci svake vrsti, 
I kolievke još bez čeda, 
I Ijesovi još bez mrtca, 

I kipovi još bez srca — 
Od ubjela bjelodano 
Sve potanko izdjelano. 

Kamenari usred sriede 
Baklja gori luči bliede, 
Razsvjetljuje to prostorje. 
Bjeljim čini bielo tvorje. 

K starcu čeljad svedjer vrvi 
Sa svih strana ovog svieta, 
Obog spola, svake krvi, 
Zrele dobe, mladih ljeta, 
Zdravo, bolno, umno, ludo. 
Sretno, biedno, dobro, hudo; 
Pojedince, četimice. 
Leti, trči, hramlje, plazi. 
Željno k njemu sve dolazi. 
Klanja mu se do zemljice. 

Oko starca sviet se sbija. 

Izabire svatko sebi. 

Sto mu valja po potrebi, 

II po želji što mu prija. 
Silan ogled tu je stvari, 
Izpit, pokus, premetanje. 
Vika, buka, natjecanje. 
Jagma, stiska — sajam stari; 
Ali starac ne pazari. 
Studen, stvrdnut ko iz leda 

Mimo sjedi, rad svoj radi, 
Niti sluša, niti gleda 
Komešanje te čeljadi. 
Samo kadkad digne vedje, 
Okom mahne, sakup priedje, 
Migne amo, migne tamo, 
Svietu dare ponaznači, 
Al po svojoj volji samo. 
Zalud molbe, žalbe, plači, 
Zalud kletve i sdvojenja: 
Što odluči, to ne mienja. 

Koji sretni te radostni. 
Koji biedni te žalostni 
Darenici odilaze 
Svaki s svojim kamen-darom. 
Stazom novom ili starom 

V 

Sirom zemlje prostor gaze. 
Al taj kamen tvar je huda: 
Svakim časom više težča. 
Nosioce stoji truda, 
Stoji znoja sve to žešća, 
Malakše im sila pusta 
Svakim krokom izpod njega. 
Na posljedku svaki susta, 
K zemlji kamen pritisne ga. 
Površajem zemlje ciele 
Kamen-kipi svud se biele. 
Kraj bilježe putnom vaju. 
Gdje putnici počivaju. 

Vječnost to je kamenara. 
Božja provid luč u sriedi, 

Ljudski udes starac siedi, 
Od kamena množtvo dara 
To su sudbe i sudbine 
Ljudskoj sreći ili biedi, 
S koje svaki put svoj sliedi, 
Putujući svaki gine, 
Dok u grobu ne počine! 




2 V i e z d e. 




(1863.) 

^^ na nebu bezbrojnice 
Mile zlatne vi zvjezdice! 
Mnogo puti k vama gori 
Moje srce progovori, 
Da vas pita, da dokuči: 
Čemu sjaju vaše luči, 
Sta wsijaset vaš svjedoči, 
Sta vam trepću svietle oči? 
Često u vas gledajući 
Umu gledam u trag ući, 
Onom umu, koj' na vama 
S toliko se razsja plama; 
Često pis vam čitam, gatam. 
Ali smiso da li shvatam?! 



Vi ste možda zlatni klinci, 
Sto iiy kuju rajski sinci 

Od nebeskog suhog zlata 
Na tisuće svakog sata 
I na izbor svake vrste. 
Njimi nebu tavan čvrste, 
Po tavanu modrojasan 
Pribijaju sag prekrasan, 
A po modrom sagu otom 
Sjajnom pišu još ljepotom 
Slavna ona sva imena, 
Kojim živi uspomena; 
Tako, štogod zemlja štuje, 
U zviezde joj nebo kuje. 

Svjetiljke ste možda samo 
Na nebesih, kojim tamo 
Sve puteve, staze, ceste 
Razsvjetljivat dano jeste. 
Premnogi bo jesu pravci, 
Koj mi lete krilo-mravci, 
Raznovrstne stranputice. 
Koje teku niznebice, 
Zamršeni nedohodi. 
Kuda neum sve zavodi. 
Po bezkrajnom carstvu neba 
Znakova im putnih treba. 
Da no pravac naći mogu — 
Kažiputi vi ste k Bogu. 

Vi ste možda neko stado. 
Sto po nebu pase rado. 
Mjesec vam je pastir bliedi, 
On vas čuva, on vas redi, 

On vas vodi noćju skrovce, 
Jer ste plahe, čedne ovce, 
Koje straši žamor dana, 
A godi im noć tihana. 
Od vas valjda, zlatna vuno! 
Proizidje zlatno runo, 
Koje resi svietle grudi 
Plemenitih rodom ljudi, 
Te nebeska milost blaga 
Vidna na njih ima traga. 

Vi ste možda neizmjerni 
Trunak zlatni i biserni. 
Sto se nebom truni nica 
Izpod ruku radilica, 
Nad svim svietom koje gore 
Svega svieta blago tvore: 
Naše molbe, želje, nade 
Bog na situ sve imade, 
Od zrna im luči pljevu. 
Pljeva pada u prosjevu, 
A božja ju milost zlati 
I po nebu da joj sjati. 
Na utjehu u daljini 
Da nam s' ipak nečim čini. 

Vi ste možda silni svieti, 
Božjeg vrta sjajni cvieti. 
Po kojih je ko leptirom 
Rojiti se nama širom: 
Umirati na jednome, 
Radjati se na drugome, 

Na svakome nekim dielom 
I tjelesnost svlačit s tielom, 
Na svakome više manje 
Ćud si krotit, širit znanje, 
U sjajnijoj sve odori 
Kriliti se tako gori 
Savršenstvu do vrhunca, 
Do ugleda božjeg sunca. 

na nebu bezbrojnice 
Mile zlatne vi zvjezdice! 
Sto ste godjer, liepe jeste 

1 liepo je vama, gdje ste: 
Svega neba u posjedu, 
Svemu svietu na ugledu, 
U visini, u vedrini, 
Neizmjernoj u pučini. 

Kud nam uzdah bol izušća, 
Kud nam nada sidro spušća. 
Kud nam želja peri ladju. 
Da izvide, da iznadju. 
Da izplaču, da izmole. 
Sto nam udes ne da dole. 

U vašem bo svietlom kolu 
Vječnom svome na priestolu 
Blagajnik je svega svieta, 
A pri ruci njemu sveta, 
Neizcrpna, viekom sjajna 
Svega svieta i blagajna. 
Tu se čuva silno blago, 
Svakom, što je komu drago, 

On ga rado siplje s neba, 
Gdjegod vidi, da šta treba, 
A da vidi sve u svemu, 
Vi, z\jezdice, služite mu: 
On bo svedjer gleda k nama 
Vaših očju hiljadama! 

Ljubav. 

(1863.) 

L' amour est la loi par laquelle Dieu 
gouverne les mondes. L' amour est la 
loi d'attraction pour les etres vivants et 
org-anisćs; 1' attraction est la loi d'amour 
pour la matiere inorganique. 

Saint Vijuent de Paul, 

ljubavi, diko najveća! 
Ćerko božja, koju otac uda 
Za sviet biedan, da po njemu svuda 
Srećom radja i na otca sjeća; 
Ti svetice, kojoj svatko dube 
Hram u srcu, jer sva srca ljube. 
Tebe pjevat danas mi je sreća! 

da imam glas angjelske slasti! 
Da dostojno proslavit te mogu 
Onom slavom, s koje ti pri Bogu 
Prvo mjesto zauzimlješ vlasti, 
S koje s njime vječni priesto dieliš. 
Carstvo njemu držiš, ravnaš, cieliš. 
Da vjekuje prama njeg voj časti. 

Kud mu gođjer tvorna miso sgadja, 
Tuđa uviek ti pogodiš prva, 
Zviezdu, prašak, čovjeka i crva 
Tvoja nježnost u život uvadja; 
Višnjeg sunca mila, blaga, jaka 
Toplina si životvomih zraka. 
Prvi uzrok svega, što se radja. 

Ti mu vodiš ruku u čudesih, 
U svjetlilo s tebe ju umače, 
Te se lučju svjetovi oblače, 
Koje sije širom po nebesih; 
Kroz bezkrajnost i vječnost daleku 
Da svi skupa k jednoj svrsi teku, 
U tom ti mu posrednicom jesi. 

Kada umne on stvaraše stvore. 
Ti na miso skrenu ga Ijubovnu, 
Da u vječnost on ih k sebi zovnu, 
Da grobove, tjelesa ponore, 
Bezsmrtnošću duha im premosti, 
I kroz sviete i vieke shodnosti 
Put otvori njima k sebi gore. 

S tebe mrak im na predrodje sjeda, 
Porod smrću pamćenja im biva. 
Te ni slamke od požetih njiva 
Duh im u svom zrcalu ne gleda. 
Bez vriedjanja i smutnje s otraga 
Da im može sva ukupna snaga 
Podati se tečaju napreda. 

A na zemlji da te nije odje, 
Ne bi na njoj niti svieta bilo. 
Kad ga Bog joj spuštaše na krilo, 
Tvoj naručaj na susret mu dodje, 
Ti ga primi i na noge stavi, 
I korake prve mu upravi. 
Te on sretno u život si podje. 

Kako podje, tako i sad hodi: 
Pod nadzorom tvoga milovanja 
Sliedeć cestu svoga putovanja, 
Cesta njemu i najteža godi; 
A klone li putujuć od muka, 
Tvoja mila pruži mu se ruka, 
I digne ga i dalje ga vodi. 

S tvoga cara život mu se resi 
Na toj zemlji, biednoj većom stranom, 
S tebe mu se smije i tad hranom. 
Kad od gladi na njeg zube kesi; 
Ti zemljicu, tu tvrdjanu zibku, 
U ljuljačku pretvaraš mu gibku, 
Te njezini mile mu se tresi. 

Ti ga na njoj udomljuješ s volje, 
S koje svaki najvoli svojini, 
Sto ju milom navadom si čini: 
Bila pustoš, gora ili polje. 
Gdjegod život nastupi si koji, 
Tu s zemljicom tvoj ga cjelov spoji, 
Tu je njemu najljepše, najbolje! 

Zavičajem to mti je mjestance, 
Tu ga učiš na svome kriocu 
Majku grlit, umiljat se otcu, 
Brata, sestru, prijatelje, znance 
Redjati si okolo srdašca, 
I pri žaru tvojega sunašca 
Plest si vience i kovati lance. 

blaženi vienci, lanci, spone, 
Kojimi nam breklo srce stežeš, 

1 robom ga s drugim milim vežeš, 
Da ko kaplja kapljici prione, 

I u more bezkrajne razkoši 
Raztopi se s njime i raztroši. 
Ne hajući, kud ga vali gone. 

Tad sa svojim' ti angjeli hitiš, 
Pa na zemlju nebo nam obaraš, 
A u nebo zemlju nam pretvaraš, 
Padajućim zvjezdama nas kitiš, 
Po zlatnijeh dvorovih nas staniš 
Pa nas častiš, dvoriš, pojiš, hraniš - 
žalosti! — kadkad i zasitiš! 

Ali to je bića tvog oluja. 

Sto no brzo, premda sjajno, prodje; 

Veća slava tebe ide odje 

S blagog duha bez striela i buja, 

Komu teče smjerno i tihano. 

Ali teče uviek pouzdano 

Kroz sve sgode nebesnica struja. 

Tko te ne zna, o nebeska plato, 

koristi bez ikog sebičja, 
Čista srećo s lica i naličja!? 

S koje majci uz zibku je đato 
Zaboravit na sve blago ino, 

1 misliti na jedno jedino, 
Na čedo si, materino zlato. 

Žar ti jesi u njezinom oku, 
Sto joj žicu kroz sve tmine sja se, 
Kog joj niti suze ne ugase, 
Komu iskre svedjer su na skoku 
Planut tamo, sjati i grijati, 
Gdje brižljivost, ta matere mati, 
Slabahnom će da pomogne kroku. 

Tko te ne zna i po milom liku, 
U kom stvaraš vjerne prijatelje!? 
Dvije duše, dvije iste želje, 
Ko dvie ptice, sliedeć tvome kliku, 
Na susret si prhnu jedna drugoj, 
I u slozi za života dugoj 
Dvojače si radost, čast i diku. 

Zviezda si nam tad zemaljskoj noći 

Dobre kobi izmedj kobnih sila. 

Drugarica svakoj dobi mila; 

U žalosti, brizi i samoći 

Luč nam tvoja ponajljepše sjaje 

I putem se predhodnicom daje. 

Kojim nam je poći do pomoći. 

Preradović: Iz. pjesme. ( 49 ) 



Tko ti ne zna i duh onaj sveti, 
Kojim silno sve narode giblješ, 
Krune nišeš i priestole ziblješ!? 
Kojim srodna srca i pameti 
Spajaš jedan u plam žarke strasti, 
Te im slast je vrhu svijeh slasti : 
Za dom mili živjeti i mrieti! 

Nebo tad si razzvjezdano širom 
Iznad onog omiljelog krajka, 
Koga zemlja mila nam je majka; 
Naše oči gledaju te smirom. 
Kroz oči nam u srca prodireš, 
Iz srdaca u život izvireš, 
Sjajnih djela nepresušnim virom! 

Tko i let ti najviši ne znade, 
Razkriljenje duše u najšire, 
Gdje melemom sva ti se razstire 
Na sve rane, što ih sviet imade, 
I koprenom preko svih mu hrdja!? 
Tko ti ne zna milost s milosrdja, 
Svietlu krunu tvoje zemske vlade ! ? 

Kao sunce žarko u sve slike 
Životu nam tada se prelievaš, 
Blagoslovom na sve ruke sievaš; 
Kao sunce žarko bez razlike 
S njime svakom dolaziš pred vrata, 
Udjeljuješ svakom svoga zlata, 
Jer ga imaš dost za svekolike! 

Tako tvorac stablo ti razgrana 
Na petero različitih vrsta, 
Pet i tvojoj ruci dade prsta, 
Da mu budeš vješta i valjana 
Svaku sreću tvoriti na svietu, 
Po nje silnom i različnora cvietu 
Da joj budeš na zemlji Cvjetana. 

Ti to jesi čudotvornom vlasti: 

Tvoje cvieće i kroz hrid probija, 

I na sinjem moru se razvija, 

I na suhoj pješčari će rasti; 

Gdje se godjer blagi duh tvoj kreće. 

Tu na zemlji biva pramaljeće. 

Tu cvjetaju radosti i slasti! 

Ti si zemvska dobitnica vila: 
Svaku tvrdost i opomost svaku. 
Ćud nemilu i volju opaku 
Ti nadvladaš, sviješ si pod krila, 
Od postanka boriš se i s srartju, 
I da može isto ovdje strt ju, 
To jedina tvoja moć bi bila. 

Molitve si posestrima prava: 

S njom se sdruživ kao sveto zvono 

Ti razstavljaš sve oblačje ono, 

Što se kupi iznad naših glava; 

Nebo čistiš i kroza nj probijaš, 

I milosti božje se dovijaš. 

Koja tebi, sve što moliš, dava. 

Glasak ti je ko s čarobna zvonca, 
Riečca sladka, ko da medom teče, 
Najmučnije tebi je najpreče; 
Nemaš varke, ne poznaš zaklonca, 
Obzor ti je otvoren i velik, 
Tvoja vjera tvrda kao čelik, 
Tvoja milost bez kraja i konca! 

Tko bi moru biser povadio, 

Tko li njemu prebrojio vale, 

Tko bi tvoje napjevo se hvale, 

Tko li care sve ti izslovio!? 

Nitko za sad pojedinim tvorom, 

Tek kad vas sviet tvojim bude sborom, 

Bit će spjev mu tebi doličio! 

sdružuj ga, majko svegrleča, 
Širi, širi svoje blage ruke, 

1 obuzmi sve na zemlji puke, 
Od sebičnih pojedinih sreća 
Da im bude jedna svemoguća. 
Jedno blago blaženih tisuća, 

Ko vonj jedan s kite razna cvieća! 

Kada kucne časak tome dobu 

— A kucnut će, to svi dusi mniju, 

Koji svieta korak razumiju 



Kada mržnju, zavist, gnjev i zlobu 
Smrt iztriebi izmedj čovječanstva. 
Tad će uzkrs tvoga veličanstva 
Na njihovom slaviti se grobu. 

Ne topova zaglušnom tutnjavom, 
Jer topova više biti ne ce, 
Ne tamjanom uz goruće svieće, 
Niti drugom zablještnom pripravom 
Koje sgrade u tiesnih zidinah, 
Već u hramu nebeskih daljina 
Obće sreće divnijem pojavom: 

Bratska sloga spajat će sve ljude, 
Pomagat se bit će pomoć njima, 
Usrećivat bit će sreća svima, 
Ter će s tebe oni pjevat svude: 
«Blago nebo, na zemlji si veće! 
Slava tebi u ime te sreće. 
Blago dobi, kad će to da bude! 





Suho drvo. 

(1863.) 
I. 

5j ti moje milo drvo! 
Zeleno si bilo prvo, 
(J;3 A uvelo jaoh sad! 

Zar ti ne bi tlo po ćudi, 
II ti žega, mraz naudi, 
Odkud li ti dodje jad? 

Posadih te i uzgojih 
Mnogim trudom ruku svojih, 
Posvetih ti mnogi čas ; 

Sve napredkom tvojim tekuć 
Ja odrastoh, tako rekuć, 
Uz tvoj vitki stas. 

U hladu ti mnogi mio 
Ljetni dan sam probavio 
I snivao sladko tu; 
Sad kroz grane osušene 
Peče od svud sunce mene, 
Na oku mi ne da snu. 

Na te bi mi do sad ptice 
Na pjevanje pjevačice 
I na noćaj znale doć; 
Sad nijedne više nema, 
Da tu pjeva ili driema, 
Pusto si mi dan i noć. 

Da te nadkrit ja pohitim, 
Od sunca te da zaštitim 
I od svakog vjetra zlog. 
Bi r se time tvoje milo 
Povratilo zelenilo, 
Bi li dao dobri Bog?! 

Suzami te da zalievam. 
Srdašcem te da ogrievam, 
Da cjelova dam ti sto. 
Bi li moje milo drvce. 
Da ti dadem svoje krvce, 
Bi r pomoglo tebi to?! 

Ah zaludu ja se mučim, 

Da ti lieka doprikučim 

I produljim mio viek! 

Gdje smrt svojim žalcem bočne, 

Tu pomoći sve su docne, 

Tu je samo zemlja liek! 

Skoro, možda preko noći, 
Nemilom te svojom moći 
Oborit će vjetar hud, 
Pa ti ode, ode sladka 
Ugoda mi bez povratka, 
Ode s tobom sav moj trud! 

Za tim malo još vremena, 
Pa ti ne će bit spomena, 
A ni meni možda već, 
U postelju hladnog groba 
Skupa ćemo možda oba, 
Da spavamo, skupa leć! 

II. 

Zašto crne misli tako 
Zauzimlju duh nam lako. 
Kad nam gine mila stvar? 
Zašto tvarna svaka liepost, 
Zašto tvari krhka kriepost 
Tolik ima za nas čar? 

Kad vidimo svakog danka, 
Da tu nema ništ obstanka, 
Da dolazi svemu kraj, 

Zašto veće ne viknusmo, 
Na svijetu odkađ tu smo, 
Na prirodni zakon taj? 

Zato, jerbo kao mravi, 
Puzavci smo ovdje pravi 
Na površnu samo tlu, 
Kojim sviet je tlo, kud plaze, 
Te što na njem ne nalaze, 
Toga nema za njih tu. 

U zemaljskom svome nizu 
Naučni smo samo blizu, 
Daleko nam nejde gled; 
S toga nać se ne umimo, 
Nit si život da smjestimo 
U pravi mu viši red. 

Smijemo se mi djetetu. 
Kad igračke plače štetu 
I uzdahnut znamo tad: 
Oj mladosti, oj ludosti, 
Radi kakve ništavosti 
U tolik se daješ jad! 

S našim plačem isto ti je: 
Viši mu se razbor smije 
I kukavce žali nas, 
Da po umu toli plitkom 
Ništetnijem za gubitkom 
U nebo nam vapi glas. 

Oj čovječe, mučenice, 
Sta ti muka ne proniče 
S kratkog samo vida tvog! 
Da si možeš pregledati 
Vas imetak prebogati. 
Sto ti ga je dao Bog: 

Gavanom bi vidio se, 
Kom viekovi diljem nose 
Blago u skut jedan sve; 
U tome ćeš naći skutu. 
Sto vremenom na svom putu 
Poizgubi kadšto gdje! 

Jerbo ništa i nikada 
S božjeg svieta ne propada. 
Već promjenom ima tiek 
K napredku si daljem samo, 
Da sve ljepše bude tamo. 
Gdje je svemu vječit viek! 




Božji sud. 



(1863.) 

Le bien vaut ce qu' il coute. 

Saint Louis, 



^1 Vra oskudan predio jedan 
^^^ Glad napao izvanredan, 
"^ Pritisnuo na sve strane; 
Sirotinja nema hrane. 

Kuka, cvili usred zime, 
Pomoći si ne zna čime. 
Tu bogatir jedan bio. 
Dobar čovjek, svakom mio. 
Davao bi rado svakom, 
Ponajradje siromakom, 
S čega svud mu glas se čuje 
I u zviezde ime kuje. 
Te i sada u tom glađu 
Sviet mu vrvi k bielom gradu. 
Gdje mu sluge danju, noći 
Milost diele na pomoći. 
Davajući dugo tako 
Razdao se čovjek jako, 
Al pri svemu tome osta 
Njemu jošte svega dosta. 
Bio u istom kraju tada 
Jedan težak, sinak jada, 
A brat tuge i nevolje. 
U prijašnje doba bolje 
Živio je kako tako, 
.Ali sada naopako: 
I zasluga trpi s glada, 
Ruke čame, nema rada. 
A za usta šest mu treba 
Svaki danak barem hljeba. 
Siromaku tomu jadnu 
Bogca druga dva dopadnu 
Uprav, kadno djeci reče, 
Da im zadnji krušac teče. 
Dodju gladni, jesti traže. 
« Drage volje — on im kaže — 

Premda ne znam traga radnji, 
A krušac nam teče zadnji, 
Ja ga rado dielim s vama. 
Za danas ga dosta nama, 
A sutra će Bog na nebu 
Skrbit nam se za potrebu.« 
Bogatcu i ubogomu, 
Mriet je jednom i drugomu. 
Iza hladnog dodju groba 
Milom Bogu na sud oba,. 
A reći će mili Bogo: 
Ti, bogatče, s dobra mnogo 
Zaduži se za bližnjega, 
Al imavši dosta svega 
Manja tebe ide plata, 
Nego r ovog tvoga brata 
Za dobra mu ono malo. 
Što je njega skupo stalo, 
Jer u skrajnjoj bješe biedi: 
Čin što stoji, to i vriedi! 





Angjeo čuvar. 

(1864.) 

inko Branko smućen, biedan, 
Po sobi se uzhodao, 
Neka bol ga ljuto mori. 
Nešto mu je odveć žao. 

u mislih si bol tu ljutu 
On prevraća bez odmorka, 
Al ne može da progutne 
Zalogaja odveć gorka. 

Viest doletje njemu grozna 
Ko cm gavran, te se sjede 
Na rame mu, glavu kljuje 
I moždane njemu jede. 

Viest nemila, okrutnica, 
Iznenada zlo najveće, 
Njemu jednim mahom sruši 
Sve osnove bolje sreće. 

U razpri si s bratom bio, 
A siromah do zla boga. 
Na bratovu smrt čekao, 
Na smrt brata bogatoga. 

Jer bez djece brat mu bio 
I već starim, suhim panjem, 
Te prilike ne bijaše. 
Da mladica bit će na njem. 

V 

Sto čekao, dočekao: 
Umre brat mu, i on sanja, 
Kako već će zaokupit 
Sve mu blago, sva imanja. 

S briega prošle oskudice 
Iznad željne sadašnjosti 
Na brieg sreće budućnice 
Već mu idu zlatni mosti. 

Po tih mostih blize sreće 
I po cestah daljne nade 
On se voza blažed se, 
Ni sam sebe ne poznade. 

Al na jednoć glas od snahe 
Iz sladkog ga sanka trže, 
Glas, da rodi posmrtenče, 
S baštine ga koje svrže. 

To je ona viest mu grozna, 
Ko crn gavran što se sjede 
Na rame mu, glavu kljuje 
I moždane njemu jede. 

Ne da njemu mirovati 
Ni po danu ni po noći. 
Već ga muči na sto muka: 
Kako će si sad pomoći? 

Misli dugo, smišlja svašta. 
Dok mu misli sve u jednu 
Ne stvrdnu se miso čvrstu. 
Čvrstu, hladnu, jerbo leđnu. 

Na put ode Dinko Branko, 
Nitko ne zna zašto, kamo. 
Ode, vele, od žalosti, 
Da kod kuće nije samo. 

Znade Dinko, kamo ide, 
Znade Branko, zašto podje. 
Jer u gluho doba noći 
Pod snahine dvore dodje. 

Kabanicom zaogrnut 
A pod plaštem tamne noći 
Oko grada on se smuca, 
Ulaz traži svojoj zloći. 

I pritvoren prozor nadje 
I ko mačka tiho, lako 
Na prozor se gore vine 
I unidje u grad tako. 

Pa od vrata sve na vrata 
Sluškajući, pipkajući 
Do djetinje do ložnice 
Dodje kradom — sad će ući. 

U ložnici diete spava, 
Uz majku si san boravi, 
A majka će za čas samo 
Slučajno ga da ostavi. 

Ona ode, Branko udje. 
Jednim skokom k zibci skoči, 
Od pojasa nož si trgne 
I cilj nožu već uoči. 

Jednim mahom da prokrči 
Put si sreći, eto sgode. 

Jednim mahom i on mahne. 

Jadno čedo da probode. 

Ali u to sva ložnica 
Ko od sunca svjetlom plane. 
Usred svjetla angjeo čuvar 
U ljepoti svojoj svane. 

Razkrilio krila jasna 
Moćnim štitom iznad čeda, 
Pa ozbiljnim gledom sudca 
Na krivnika jadnog gleda. 

Branko slomljen tim nenadom 
Na zemlju se sruši, cikne, 
A daleko iz desnice 
Zazveketav nož mu šikne. 

Jadnik cikne i rukama 
Svoje crne oči krije, 
Žarkost svjetla utmu mu 
Te života zviezde dvije. 

Cik mu svuda razčuo se. 
Pretvoriv se ko u munju. 
Iz ložnice pošav s boli 
Sve dozivlje strahom u nju. 

Čeljad grne u ložnicu, 
A najprva dodje mati, 
I^ slutećom dušom majke. 
Sto se sbilo, odmah shvati. 

Angjeo mine, a svjetina 
Razjarena s gnjevne vatre 
Hoće silom na krivnika 
Da udari, da ga šatre. 

Ali mati braneć veli: 
»Mirna budi njemu cesta. 
Uz sljepotu, kazan božju. 
Ljudskoj kazni nema mjesta.« 

Bogu. 

(1868.) 
I. 

Bože silni ! sićušan crvak tvoj, 
Kojemu sieva glavica s iskrice 
Tvojega vječnog svjetla, otaj 
Crvak miče se na slavu tebi. 

Dahom mu svojim iskricu tu razsjaj, 
Da tebi šija on što većom Ijeskom 
I kriesnicom bar da bude medj 
Svjetlilonoscima tvoga slavlja! 

Uznesen žarkom ljubavi k tebi on 
Gori od želje: shvatit, obsegnut i 
Pjesme si viencem tvoje biće 
Oviti; ali zemniku tužnom 

Pamet se muti, um se zapanjuje 
I klone miso tajnu motreći tvog 
Bića tekuću kroz svu vječnost 
I po bezkrajnosti svud razstrtu. 

Kud godjer krene duh mu se, svagdje te 
Vidi i čuje, svagdje tvojim se on 
Divi čudesom i u svemu 
Ljubavi, mudrosti i svemoći 

Pozna ti trag; sva priroda govori 
tebi glasom svojih bezbrojnih na 
Udiv stvorova, ili mukom 
Kazuje na te, da jesi — svagdje! 

Ti jesi ! . . . a šta jesi? . . . kojim da te 
Likom okruži, kako da zahvati 
Ljudska te miso, kada ti se 
Njoj otimlješ ko daljina oku 

Na strane sve i svud? Ah u zrcalu 
Ljudskoga tiesnog pojma cjelovite 
Slike ti nema — mjera ne mož^, 
Da neizmjemosti, kap da moru 

Bude okvirom! Ti sve nadilaziš, 
wSvih preko medja ti se razširuješ. 
Svih iznad stupnja ti se dižeš, 
A što tebi u um siže nam. 

To jeste ono malo, i sužnju što 
Od neba silnog tiesan na prozor mu 
Uze zasieva! — Sta si, umu 
Ostaje tajna do vieka; ali 

U srce svako, kom se otvaraju 
Pram nebu čuvstva cvieti, neprestano 
Sipe, ko blaga rosa, viesti: 
Kakav nam jesi, o Bože tajni! 

II. 

Ti jesi blag i dobar i milostan. 
Ti jesi jak i mudar i pravedan, 
Ti jesi svet i blažen — o ti 
Jesi jednome na struku razvoj 

Sviju vrlina! Um si nad ume sve, 
Vječnik vremena, car neizmjemosti. 

Prerado vi ć: Iz. pjesme. ( ^5 ) 



Vladar udesa! Tebi nema 
Para, ni druga, ni premca, niti 

Takmaca: jedin ti si za sebe u 
Svemiru bitnik, a sva druga bivad 
Pram tebi to su praške, što tek 
Tvom se na suncu vide, da jesu ! 

Sve s tebe biva: vir si, iz koga svi 
Životi teku, more, u kojem se 
Sve smrti tope, uzrok prvi 
Svega na svietu i cilj mu zadnji! 

Ti vSve razvijaš i unapredjuješ 
Mienom: sve ide i prolazi, svemir 
Vječni je svemienj, ti jedini 
Samo u njemu vječna si stalnost! 

U vrieme miso kamogod zaroni, 
Kud godjer prhne ona u prostoru. 
Svud tebe nadje, ali tebi 
Izkona nigdje ni konca: vječnost 

Tvojim je viekom, vas sioni svijet 
Tvojim je stanom! a u svijetu tom 
Silnom ne mine časak, niti 
Kapljica kane, nit listak sušne. 

Nit ptica pisne, misao krene il 
Srdašce kucne igdje i ikada 
Bez tvoga znanja; sve bezbrojne 
Stvorove svoje, i sve im znake 

Obstanka, i sve jave života im 
Imadeš ti na umu, i svim se ti 
Odzivlje^s otcem pravednikom, 
Ljubav bo tvoja sviju je majka! 

Sva sila, sva moć svieta ovog tvojoj 
U ruci leži: njom svemogućnicom 
Tvoriš i držiš i ravnaš sve 
Sviete i vieke, i njom ih mrviš! 

Al tu uz moć i silu, koja tvojoj 
U ruci leži, ona opet ti je 
I blaga svakog puna, tako 
Njom i usrećuješ sve, što činiš, 

I sreću svu u vlasti svojoj imaš. 

ti ju vječnim milosti poplavom 
Širom razlievaš, i vaskolik 

Sviet vječitim uspjehom nataplješ; 

Al joj i svaku kapljicu ujedno 
Na vagi pravde strogo dosudjuješ 
Jedincu; ti sav sviet svojoj po 
Volji udesuješ i periš i 

Na boljak putiš; al slobodnoj ipak 
Tim volji na put ne staješ nijednoj; 

1 tako ti i zlu na moru 
Svieta valovat svakom dopuštaš, 

Al vali svakom sleći se moraju 
Opet medj stalne obale smjera tvoj 
I nosit obćem blagoslovu 
Ladje: u tom ti višnja je mudrosti 

III. 

Bože! tko da smogne iznieti na 
Vidik vrlina tvojih svekoliko 
Obilje, tko da suncu svieta 

Sve izbroji blagotvorne zrake? 

Na koncu svaka pjesma umorna na 
Podnožje pada tvom veličanstvu i 
U skrušnji svojoj samo jošte 
Tepati može moleć se tebi: 

Ja samo tvoje zvučak sam milosti, 

1 prah je wStan moj, ter povjetarce, što 
Iz njega časkom dignu mene, 

U nj me opeta i spusti evo. 

Oprosti, Višnji, da se u tvoju ja 
Zaletjeh visost, vrh nedokučnosti 
Odabrav svrhom sebi, da se 
Omjerih tvome na neizmjeiju! 

Slavom se tvojom viekovi svi ore, 
Nebesa ječe njome, i sunce ju 
Svjetlom prijavlja suncu, a glas 
Moj šta je sboru u tom svemimom? 

V 

Sto hak slabog na izdahu lahora 
Uz huk vihrova — što i praporca zvek 
Uz tutanj zvona — što i puć u 
More kamečka uz šum valova 1 




( 68 ) 



Zmija. 




(1870.) 

Sahari zmija leži 

Na gorućem piesku, 

I blaži se otrovnica 

U sunčanorii liesku. 

Nij' joj prevruć ozdo piesak, 

Niti wSunce s gara; 

Treba, da si otrov skuha, 

Dvostrukoga žara. 

Po Sahari nema puta, 

Nema po njoj staze, 

Po piesku joj beztražice 

Svi putnici gaze. 

Ali zmija ipak sluti, 

Kud će proći koji, 

I zasjedno tu mjestance 

Ona si prisvoji. 

Eto čete beduina 
Na brzijeh konjih. 
Prah ko magla smedjožuta 
Vije se oko njih. 
Lete kao žive striele, 
Ko striele prolete. 
Samo jedan zaostade, 
Nesreća ga srete: 
Ovila se oko noge 
Konju zmija ljuta, 
I u bedro ujela ga 
Otrovnica žuta. 

Posrnuo konj i pao 

S griza prebolnoga 

I poda se povalio 

Beduina svoga. 

Gleda ovaj, da se otme 

Položaju hudu, 

Al ujede i njeg zmija — 

Trudnja mu zaludu. 

Na oazi nedalekoj 

Zakukala žena; 

Beduini vratili se 

Bez supruga njena. 

Skoči jadna k onoj strani, 

Odkud došli oni, 

Korake joj ljubav vodi: 

A bojazan goni: 

Ide tražit nesretnica, 

I nadje si muža. 

Gdje se svoga uza konja 

Umirući pruža. 

Cikne kao pomamljena, 

Niče k njemu pane. 

Zagrli ga, te na noge 

Podizat ga stane. 

Al pomoći nije njemu, 

A ni njojzi više. 

Od zmijina jerbo jeda 

I ona izdiše. 

Sa oaze za materom 
Plače diete malo. 

Nenavikle biti samo, 

Za njom dotrčalo. 

Dotrčalo i materi 

Na grudi se svilo, 

A mati si zagrlila 

Svoje čedo milo. 

Oj grli ga, grli, majko, 

Zadnjeg ti je puta; 

Jer i njega već ujela 

Otrovnica ljuta. 

Četiri se tiem mrtvaca 

Tuj sa zmije slože; 

Sto r na svietu jedna zmija 

Zla počinit može! 

Zapari se na pustari. 

Krene Samum vrući, 

Oblačine silne pieska 

Pred sobom vijući, 

Poravnjuje stare hume 

I nanosi nove. 

Te zagme svojim pieskom 

I mrtvace ove. 

Mogila se sve po malo 

Nad njima napravi, 

Jedin spomen, kog pustara 

Svojim mrtvim stavi. 

A mogili savila se 

Zmija na vrhuncu, 

I blaži se kao prije 

U žarkome suncu. 

Majci. 

• (1871.) 



v^ik tvoj mili, majčice moja, 
^'f-' Nad prošlim mi pomalja se viekom, 
Ko pun mjesec nad noćnim vidjekom 

Svršena boja. 




t 



t 



I U blagu tu mjesečinu, 
U okrilje utječem se tvoje, 
Kada godjer bježim tuge koje 

Sadanju tminu. 

I počinem pri tebi, panem 
Na krilo ti glavom i zabušim 
Lice si u nj, stisnem se i skrušim, 

Diete postanem. 

A ti ko što nekada rabiš: 
Šuškajući po glavi mi liepo. 
Čelo gladeć, Ijubeć oko sliepo 

San mi dovabiš. 

A sanak blag, gladku ko svilu 
Da razvija tihano i lako, 
Nemilje mi porazmrsi svako 

Tvome na krilu. 

Pa kako te da ne žalim oj ! 
Kako da te ne zavidim sjeni, 
Kad si jošte i sad, u ^spomeni, 

Zaštit mili moj. 

Majko! mnoge godine slomi, 
Nagomila već na grob ti vrieme, 
Ali jošte ne uduši tieme 

Bol za tobom mi. 

Sveudilj još ona — bijući 
Bilom srca — zadaje mi rane, 
Ter prestat će samo, kad prestane 

Srce mi tući. 

Sveudilj još ona oblice 
Grob ti, kuca po njemu i grebe, 
Nebi r, majko, probudila tebe 

S nova u žice. 

Da to može! lik da ti mio 
Opet vidim, da se u nj zadubim, 
Oj da te se nagrlim, naljubim, 

Sretan bi bio! 

I srećom si smućen, poražen, 
Riečce možda prosborio ne bi; 
Što da kažem, kazao bi tebi 

Muk mi preblažen. 

Ali kad to biti ne more. 
Dok nas diele različiti svieti, 
Daj mi barem vili se popeti 

Do tebe gore. 

Neka ona kaže ti pojem, 
Koli mila i sad još i draga. 
Mila, draga iznad svega blaga 

Sinu si svojem. 

Budi i ti njemu za uvar 
Kano do sad u svemu i svudi, 
Bdij i vođi ... oj nadalje budi 

Angjel mu čuvar! 

A zemaljskom putu na svome 
Kada klone umoren ti sinak. 
Prvi daj mu za grobom počinak 

Krilu na tvome! 



^ 




Mujezin. 

(1871.) 

Sunce žarko sjeda 
I skoro će sjest; 
Stalna na tom svietu 
Samo miena jesti 

ad Kahirom* gine sunca zadnji trak 
I večera prvi već se hvata mrak. 
Na zapadu nebo planulo u ruj 
I gori ko zlato raztopljeno tuj, 
A po zlatu plovi, uz rumen si blist, 
Po oblačić koji ko ružice list. 
Gore mokatamske^ na iztoku gle. 
Munare i trula' na džamijah, sve 
Iz pučine kuća, što strši u vis, 
A i piramida* kamenovjek pis, 
Koji tamo kaže uz pustare kraj 
Viekova si prošlih i ponos i vaj: 

Sve to onim rujem plamti u taj tren, 
A dolje vaskolik grad tone u sjen. 
Večernji po gradu zahladio hlad, 
Na ulice vabi ljudski buk i rad, 
U koji se roji, kao pčela liet, 
Mnogobrojan tudji i domaći sviet. 
To je sveto doba, to je jedan čas, 
Gdje se Bogu moli vjerni Islam vas; 
To je sveto doba, gdje ga mujezin 
S munare pozivlje na taj sveti čin. 
Sad i Hadži Kerim svoj upravlja hod 
Mehmet-Alijevoj džamiji^ nad svod. 
Sgrade nadvisio te džamije stan, 
Bieli se i sjaje kao bieli dan, 
Izmedj tri sta drugih odličan joj vid. 
Jer joj je vaskolik od ubjela zid. 
Mehmet-Alijeva podiže ju vlast 
Do neba od zemlje — nebu, zemlji čast. 
Hadži Kerim na nju uputi se gor , 
Pod bremenom ljeta korak mu je spor. 
Mučno ga je gledat, gdjeno kao spuž 
Polako se miče skalinam uz duž, 
Ter kad dodje gore, na kraj stupnjem svim, 
Odlane i onom, tko ga gleda, tim. 
Umori se starac došavši na vrh 
I shodu® na perdo^ nasloni si trh, 
Trh života, koji dotežča mu već 
I pod kojim skoro klonut će, bi reć. 
Al koliko tielom slab je bio on, 
Tielu popustiti duh mu nije sklon, 
Do zadnjega časa svoj vršiti čin 
Želi i nastoji stari mujezin; 

želi i nastoji, jer mu vjere stvar 
Srcu se prirasla, ter duši mu žar, 
A tielu opomost daje još i sad, 
Starosti ga buduć pritisnuo jad. 
Gori starac vatrom za zakon si svet, 
Al sa iste vatre sav bi šatro sviet, 
Koj' pred njeg Vim bogom ne pada u prah 
Ljubit svoju vjeru, a u isti mah 
Mrzit inovjerce, to života dilj 
Bijaše mu prvi i najpreči cilj. 
Odmara se starac. Ko ovca je biel, 
Pod sarukom bielim blied mu obraz ciel, 
Upale mu oči do očnica dna, 
Kano dvije iskre u ponora dva, 
Duga brada biela siže mu na pas, 
Žica srebra čini svaki joj se vlas. 
Čelenkom mu dragi na saruku kam 
Od sunčanog ruja gori kao plam. 
Kad mu gledaš obraz uz taj sievak jak. 
Kam mu je ko zviezda a brada ko trak, 
Reć ćeš, da to nije ljudske glave lik. 
Već repača zviezda do munare tik. 
Starac digne oči sad nebu na svod. 
Gdjeno već se radja zviezda silni rod, 
U nje zagleda se umoreni zvač, 
Ko da iz njih srče nov si zvanju rač, 
I uz taj se pogled pruživ kao div 
Stane vapiti si svakidanji ziv®: 
«Alah višnji Bog je, moj svjedoči glas. 
Da do njega Boga nema vrhu nas. 
Glas vam moj svjedoči, da najviši Bog 
Muhameda ima za proroka svog. 

Hod'te na blagoslov, hodite na spas, 
Alah višnji Bog je jedin vrhu nas!» 
Kada starac tako dohuktao ziv, 
Tad obori naglo k zemlji pogled živ: 
Od ljudi joj gmilji ko mravinjak tlo, 
Al mu se odzivlje živu malo tko. 
Malo tko od pravih muslomana gdje 
Prama svetoj Meki baca se o tle, 
Za svetom im vjerom nekadanji mar 
Nadmašila već je mnoga druga stvar, 
Hljebac svakidanji i vanredna last 
Preča im je briga nego bogočast. 
To kad starac vidi, zazebe ga bol. 
Kao da mu srca odkida se pol, 
Na oči mu kresne dviju suza siev, 
U kojem se bol mu prelieva i gnjev. 
Suzan pogled baci na nebeski luk, 
Pa će udariti bolan u jauk: 
«Alah, Alah! tvog je mujezina stid 
Podignuti oči k tebi, jer im vid 
Okalja se dolje na zemaljskom tlu, 
Gdje se već vrhunac navršio zlu. 
Odkada ti služim kao mujezin, 
Vidim propadati naš prekrasni din,® 
Joj! istinu strašnu i tu moram srest. 
Da na svietu stalna samo miena jest. 
Malo tko još mari za tvoj zakon svet, 
Izrodio ti se pravovjerni sviet, 
Krivim putem srce u propasti jaz, 
A tom svemu kriv je taj kaurski gmaz,^^ 
To prokleto leglo, ta kuga, taj trov. 
Sto pod našom vjerom vječni ruje rov, 

I podrovat će ju, ako, Alah, ti 
Ne oslobodiš nas od krtova tih. 
Oj svemoći svoje nov nam dokaz daj, 
I obori propast na kaurluk taj, 
Šatri medju nami taj otrovni drač, 

Da mu tu izgine » ali gnjev i plač 

Nadalje ne dadu, da mu bjesni jed, 
>ca samo jošte, izkrivljuje gled 
" klone na perdo, razvaliv se na nj, 
Ko povaljen na plot od oluje panj. 
Tako koji časak popostoji tu, 
Dok mu mrtve sile s nova ne živnu. 
A kad opet malo osjetio nje. 
Podigne se mimo i niz stube gre. 
Bol u srcu noseć kao junak, koj' 
Hrabro borivši se izgubio boj; 
Ostavi džamiju i pospješi hod 
K milome si domu, gdje ga jedin rod, 
Mila ćerka čeka i na koje grud 
Hrli stovariti bolju si i trud. 
Ko oko u glavi čuva kćer si tu 
I kao svetinju obožava nju. 
Svega svieta blago i sav svetčev raj 
Nadvriedio cienom božji dar mu taj. 
Stupi starac u dvor, iz njega u svoj 
Iza dvora liepi, mali perivoj. 
Kapinike, pome i metljike tud 
Gustu hladovinu razprostiru svud, 
A u kutu jednom, malo kom' je znan. 
Sjenica imade, liep mu ljetni stan; 
Čemin joj i ruže kriju strane sve, 
Čemin joj i ruže trune se na tle, 

Ćemin joj i ruže sačinjaju krov; 

Za ljubav i druge sreće blagoslov, 

Kao da su vile, u razkošju svom. 

Tu si sagradile cvjetajući dom; 

U taj najdraži si perivoja kut 

Starac upravio povratka si put. 

Al na jednoć stane, ukoći se sav 

I oći izbulji kao ranjen lav, 

Koj' hoće da skoči, al ne može s tla; 

U sjenicu gviri, gdjeno vidi — šta? 

Vidi ondje ljutu uz janje si zvier. 

Vidi kaurina, gdje mu ljubi kćer. 

Kako vidje, tako obnevidje tu. 

Na istome mjestu, s koga spazi nju. 

Svoju milu ćerku, svoj život, svoj raj, 

Da u nevjernika pade naručaj. 

Pade i on tužan kao kamen lik. 

Mrtve svoje sreće mrtav spomenik; 

Zadnji mu je šapat uz sgrčenu pest: 

«Stalna... natomsvietu... samo miena...jest!> 




Domišljaji. 

Nekomu zločestomu pjesniku. 

Ti Pegazu svome 
Viek uzdižeš glavu; 
Sve badava, brate — 
On misli na travu. 

Nekomu oholniku. 

Nad sviet glavu uzdižeš gizdavo, 
Oholiš se plemenitim rodom; 
To je sasvim po prirodi pravo: 
Prazne tikve drže se nad vodom! 



Liek. 

Kada nadješ ptičjeg mlieka, 
Nać ćeš svakoj ćudi lieka. 



Narodne kape. 

Crven-kape naše 
Nemadu zaslona, 
S tog izpod njih lice 
Nit obsjene nema. 



Nekoj djevojčici. 

Žica knjiga još f je biela sva, 
Zlatan rub tek mladosti ju kruni. 
Gledaj jednoć, kada se napuni, 
Da za naslov ne bude te strah! 



Ljubav. 

U ljubavi, u dubravi. 
Malo tko od ljudi 
U njoj ne zabludi! 

Najbolja škola. 

Nevolja gola 
Najbolja škola. 

Nekomu prijatelju na uspomenu. 

Prijatelju! šta bi znao reći 
Baš ugodno i po volji tebi, 
Da uzmognem spomen tvoj si steći ? 
Sto ti želim, ne mogu doseći ; 
Sto dosižem, želio ti ne bi! 

Mudar račun. 

Magjar se i Niemac čude, 
Sta je drugim na um palo, 
Da i oni traže svoje. 
Pametno je oto dvoje; 
Jer da svakom svoje bude. 
Ostalo bi njima malo. 

Zapovied. 

Kaži rieci, da više ne teče, 
Kaži vatri, da više ne peče, 
Kaži duhu, da misli ne hrani, 
Kaži srcu, da ljubit s' okani, 
Pa kaž' onda i pjesniku namah, 
Da on više ne pjeva pjesama. 



Preradović: Iz. pjesme. ( 81 ) 




Putnik. 



(1844.) 



^ lože mili, kud wsam zašo! 
®^^ Noć me stigla* u tudjini, 




ei 



^f: 

Ne znam puta, ne znam staze. 
Svuda goli kamen gaze 
Trudne noge po pustini! 

Još noćaja niesam našo! 
Sjever brije s snježnog brda, 
A tudjincu siromaku 
Još je veći mrak u mraku, 
Još je tvrdja zemlja tvrda! 

Na okolo magla pada. 
Zastrta je mjesečina, 
Ne vidi se zviezdam traga. 
Majko mila, majko draga. 
Da ti vidiš svoga sina! 

Da ti vidiš njega sada 
Okružena biedom svega, 
Ti bi gorko zaplakala, 
Ruka bi ti zadrhtala 
Od žalosti — grleć njega! 



( 85 ) 



Zašto tebe nisam slušo, 
Kad si meni govorila: 
«Nejdi, sinko, od matere, 
Koja mekan ležaj stere 
Tebi usred svoga krila! 

Nejdi, sinko, draga dušo, 
Nejd' od krova otčinoga, 
Tudja zemlja ima svoje. 
Ne spoznaje jade tvoje, 
Tudja ljubav ljubi svoga b 

Govoreć sa sobom tako. 
Ka kolibi jednoj klima, 
Koju spazi iznenada 
Umoreni putnik sada, 
I zakuca na vratima. 

Otvarajuć sve polako, 
Pitajuć se: tko će biti? 
Glavu pruži jedna stara. 
«Daj u ime božjeg dara, 
Bako, meni prenoćiti! 

Ne znam, gdje sam — kud sam zašo, 
Noć me stigla u tudjini. 
Ne znam puta, ne znam staze. 
Svuda goli kamen gaze 
Trudne noge po pustinil 

Drugi noćaj gdje bi našo! 
Sjever brije s snježnog brda, 

A tudjincu siromaku 

Još je veći mrak u mraku, 

Još je tvrdja zemlja tvrda. 

Na okolo magla pada, 
Zastrta je mjesečina, 
Ne vidi se zviezdam traga, 
Majko mila, majko draga. 
Primi pod krov tudjeg sina!» 

«« Primila bih tebe rada. 
Ali vidiš, da spavaju 
Ovdje sinka tri i kćerce. 
Koji cielo majke srce 
I svu kuću izpunjaju!»» 

«Nij' daleko već do dana, 
Već pozdravlja pievac vile; 
Dok zagrije danak bozi. 
Malo vatre bar naloži. 
Da odtopim smrzle žile!» 

«« Vatra mi je zapretana, 
Drva nemam skoro ništa, 
Ovo malo, što j' unutra. 
Treba mojoj djeci sutra. 
Kad se skupe kod ognjišta U » 

«Za tudjinca ništa nemaš, 
Tudja majko, kad te moli, 
Tudje diete tvoje nije! 



Tim mu grozne suze dvije 
Niza lice kapnu doli. 

««Gdje su ruke tvoje majke, 
Sad da kupe suze sina? 
Gdje koljeno, da počine. 
Da si težko breme skine. 
Gdje je tvoja domovina ?»» - 



Ko da su mu grči ljuti 
Timi riečmi srce stisli. 
Sav ukočen putnik stoji. 
Leden znoj mu čelo znoji 
I otimlje mozgu misli. 

Al oči mu uzdignute 
Okrenu se, oj onamo, 
Gdje od drage domovine 
Svako jutro sunce sine. 
Tamo željom hiti, tamo! 

«Tebi opet duša diše. 
Tebi srce opet bije. 
Domovino, majko sreće! 
K tebi opet sin se kreće. 
Od radosti suze lije! 

Primi opet svoje diete. 
Do vieka će tvoje biti. 
Ljubit tebe svako doba, 
U tvom polju daj mu groba. 
Tvojim cviećem grob mu kiti! 

Brača. 

(1844.) 

Mladji. 

ta je tebi, dragi brate, 
Da se kloniš mene tako? 
Kakvo zlo je palo na te, 
Sto ja znati ne bi smio? 
Odkrij ranu bratu svome. 
Ako te je uvriedio! 

Stariji. 

Pa ti jošte sladko pitaš, 
I to danas, danas, Mile? 

sladosti nenadane! 
Neka neka, samo dalje, 
Nek se puni gorka čaša. 
Ali nemoj krivit mene. 
Kad prepuna prelije se 

1 ogorči sladost tvoju. 

Mladji. 

Ružno ovu noć sam snivo. 
Eto sna mi izpunjena! 
Tvoje rieči prestudene 
To je led iz vedra neba. 
Tvoj gnjev mrki to je sjena. 
Što mi u snu stope broji. 
Nikad još iz tvojih usti 
Takvih rieči nisam čuo. 

Nikad tvoje mimo oko 
Nij' se tako zakriesilo. 
kaži mi, odmah kaži, 
Što te j' tako pretvorilo? 
Nemoj, Ćiro, dulje od trena 
Da ostane zamućena 
Medju nama čista ljubav! 
Što bi rekla naša majka, 
Kad bi čula, da medj naita 
Zavrže se tužna kavga. 
Da na brata bratac mrzi? 

Stariji. 

Uviek s' rdja gvoždja drži, 

Uviek i ti k majci letiš, 

Najprv sudu njezinome 

Svaku brigu ti podnosiš. 

Uvjeren si, da će tebe 

Ona uviek zakriliti. 

Mazunik si njezin zlatni. 

Čudo, da te još i sada 

U kolievku ne povija, 

Ljuljajuć i pjevajući 

Cio danak umiljatno 

Oko tebe da ne šuška. 

Kradimice njoj iz srca 

Znao si me izkopati. 

Sad i iz drugog, gdje ja bivam, 

Iztisnut me namjeravaš. 

Ali ja ti kažem, Mile, 

Ne koraci nikad više 

K Savkinome bielom dvoru; 
Tvrdu vjeru ja ti dajem: 
Nać ćeš prednjim biesna lava! 

Mladji. 
A kad s lavom lav se sretne? 

Stariji. 
Tad slabijeg jači smetne! 

Mladji. 

Budi tako — sreli smo se! 
Na istoj smo stazi oba! 
Uklonit se ja ne mogu, 
Niti smijem, jer pravicom 
Ja od davna po njoj hodim: 
Savke srce meni bije, 
A gdje ja već pravo imam, 
Pravdat mi se dalje nije. 

Stariji. 

Starije je moje pravo! 
Sav sviet znade i ne sumnja, 
Da je moja zaručnica 
Već od dobe mladoljetne. 
Samo ti još ne vjeruješ; 
Al ću t' krevet namjestiti, 
Gdje ćeš snivat vječan sanak 
pravicah brata svoga! 

Mladji. 
Dobro — dalje ne govori! 

Stariji. 
Zorom smo na Žutoj Gori - 

Mladji. 
Nek medj nama zrno sudi! 

Stariji. 
To je pravo, jer smo ljudi! 

Danak bjaše u jeseni, 
Vedra danka hladno jutro. 
S Žute Gore pogled krasan 
Razvija se na doline. 
Na brežuljke, na ravnice 
Naše mile domovine. 
Na okolo sviet još šuti. 
Samo brdom pod koraci 
Dvaju ljudi lišće šušti: 
Braća idu na ročište. 
Svaki s puškom na ramenu, 
A sa malom za pojasom. 
Ciro prvi na vrh dodje. 
Okom mahne na okolo. 
Skine pušku, prisloni ju. 
Prekrsti na prsih ruke, 
Šuti, brata čekajući. 
Sad i Mile gore stigne, 
I on pušku skine s pleća, 

Nasloni se rukam na nju 
Te no gleda -nepomično 
K jednoj strani u dolinu. 

Stariji. 

V 

Sta s' se tamo zagledao? 
Okreni se k prsim ovim, 
Evo tebi gledališta! 

Mladji. 

Gledam brate, što na skoro 
Jedan od nas nikad više 
Živim okom gledat ne će. 
Vidi tamo: izmedj dublja 
Jedna kuća poviruje, 
Onoj kući dom je ime, 
A oko nje sve što stoji, 
Krasni predjel zemlje ove, 
Domovinom to se zove. 
Ona kuća nas porodi. 
Ova zemlja nas odbrani, 
A porod nam i odbrana 
To su samo posudjeni 
U mladosti ludoj novci. 
Zadužnici mi smo ovdje. 
Kojim dom i domovina 
Život dade na kamate, 
Da dobiva jednom od nas 
Čisti danak od ljubavi. 
Nije žice ovo naše, 
Domovine glavnica je, 

• 

što uživat mi možemo, 
Al potrošit ne smijemo! 

Stariji. 

Mudrovati tako znade 
Svaki, komu, kao tebi, 
Smrtna zima krv oledi! 

Mladjl. 

Krv je moja ona ista, 
Sto i tvoje žile puni. 
Braća smo od jednog otca, 
I junačtvo obadvaju 
Za jednako svi poznaju. 
Tu od smrti straha nije, 
Al života bojat se je 
Nesretnome onom bratu, 
Koj' nadživi ubjenoga. 
Evo, Ćiro, dva koraka 
Gdje od tebe samo stojim. 
Promašiti ne ćeš moći. 
Pucaj smjelo i veselo, 
Sastavi me s crnom noći, 
A ti živi bielom danku! 
Vodi kući tvoju Savku, 
Nek ti sinka dva porodi. 
Da i oni medju sobom 
Pokolju se kao i mi, 
I porodu opet svome 
Krvni primjer da ostave. 
I neka se penje tako 

Od koljena do koljena 
Strašna kletva našeg roda: 
Da slavjanska tužna majka 
U vlastitoj svojoj krvi 
Potapljat si djecu mora ! ! — 
moj brate! rad ljubavi 
Bijemo se, a ljubavi 
Ni za lijek u nas nema 
Do te prave naše ljube. 
gledaj joj krasno tielo, 
Kako ti se pred nam' gizda, 
Božjom rukom urešeno: 
U mladosti vječnoj pliva, 
Svako ljeto ljepša biva. 
Dan ti zorom nju rumeni. 
Noć mjesecom nju srebreni. 
Oči joj se milo sjaju 
Iz jezera širih dvaju. 
Niz lice joj prebogato 
Visi zrela voća zlato, 
Izmedj šuma, njene kose, 
Sja se biser blage rose. 
Bistrih vrela, bielih rieka. 
Pune grudi ima mlieka. 
Puno srce krvi za nas, 
A mi tužni još do danas 
Pomislili na nju niesmo. 
moj brate, prenimo se! 
Evo ljube našem zvanju. 
Pa nas ne će ljubav morit, 
Do kad drugi od nas prije 
Hoće za nju krv da lije. 

Stariji. 

Ti si, brate angjeo s neba! 
Al tu rieči sad ne treba, 
Ovaj cjelov nek ti javi. 
Sto sad mislim o ljubavi. 

Na prsih si braća leže, 
Nova ljubav sad ih veže; 
Ruke grle milog svoga. 
Usta ljube Ijubeznoga, 
Jednim glasom srca biju. 
Dvie se duše jednom sliju. 
Domovino, ti svjedoči, 
Što sad vide tvoje oči. 
Ti svjedoči i razglasi, 
Složne braće ljuba da si!! 





Žalostinke. 

(1844.) 
I. 

ar su t^bi žalostinke nove? 
A žalostne meni šalješ glase. 
(^ Tužna ljubo, pazi samo na se, 
Pa ćeš pjesme razumjeti ove. 
Majka žaleć izgubljene sinke, 
Sužanj žaleć slobod izgubljenu. 
Ljubav žaleć ljubav udaljenu: 
To su glasi pjesme žalostinke. 

2. 



Muči, ljubo, kad te ljubav moli, _ 
Ne laskaj mi takvimi nadama! 
Sta će meni zlatožuta slama, 
U njoj zrnje kad su jadi goli? 
Ne dodj' više! srce mi ne želi, 
Utjehami da mi vriedjaš uho: 
Ozelenit ne ćeš drvo suho. 
Nit užeći pepeo izgorjeli! 

3. 
Ah ti molbu ne usliša meni? 
Opet stojiš pri postelji mojoj. 
Opet staroj po navadi svojoj 
Tareš znoj mi sa čela studeni. 
pusti me jednoć, bar da driemam. 
Kad zaspati ne daš oku mome: 
Suzami je lakše žalostnome, 
Znojem meni, kad već suza nemam. 

4. 
Sta me motriš, začudjena šta si? 
Sto me vidiš u zdravoj mladosti, 
U mom srcu krepke snage dosti, 
A po glavi većma siede vlasi. 
Ne čudi se, glava biela da je: 
Zimno vrieme kad razsiplje sniega. 
Znaš, da gornje prije svakog briega 
Ono pospe, nego doljne kraje. 

5. 
Sa smrću sam davno se spoznao, 
Umirući za tobom od davna; 

PreradoTić: Iz. pjesme. ( ^7 ) 



A ti plačeš za mene kukavna, 
Mrtvog žica moga ti je žao? 
Ah ne plači, ne prolievaj više 
Toplih suza, šta će ti pomoći? 
Nije doba, da se nadat moći 
Kojoj klici iza tople kiše! 

6. 

Idi, ljubo, u goru zelenu! 

Zakopo sam svoje blago tamo. 

Nać ćeš mjesto lako, gledaj s'amo, 

Gdje travice svakojake venu. 
Prva kaplja moje vruće krvi 
Ondje pade na zemljicu crnu. 
Pogledaj der, daje Y kome zrnu 
Živu klicu, piju li ju crvi? 

7- 

Kako li me mučiš i neznano! 
Šta će opet to silno oružje, 
Sva ta vesla i to silno užje. 
Sve u mojoj sobi natrpano? 
Oplienila s\ mislim, mora luke, 
Izpraznila kopna oružnice, 
Da me tužna sjetiš nemilice. 
Da s' u mene dvije samo ruke! 

8. 
Kamo sva ta silna vojska vrvi ? 



Strašan bojak bit će joj namjera. 
Gledaj, vojnik sve vojnika tjera, 
Svaki rad bi u njoj biti prvi. 

žalosti! kako pjesme poju, 
Kako zovu braću k zastavama. 
Ajte braćo, ja ne mogu s vama, 
Ubjenog vam ne treba u boju! 

Ti si, ljubo, kao djeca mnoga; 
Igra nema u tebi pokoja, 
A ne misliš, da Y će igra tvoja 
Uvrieđiti uz tebe tužnoga. 
Eto vidiš, crno sve u mene, 
U crnini i ti sama stojiš, 
A lutkama svojim ipak krojiš 
Biele surke i kape crvene. 

Pjesma suncu. 

(1844.) 

unce žarko, sunašce prekrasno, 
Domorodnom vatrom svietli jasno! 
Od iztoka tvoga do zapada 
Mnogo oko k tebi gleda sada, 
Da prosvietliš sred velike tmine 
Na jedinstvo jedne majke sine! 

Sunce žarko, sunašce prekrasno, 
Domorodnom vatrom gori jasno I 
Odtopi nas iz sna ledenoga, 
U kom zebe brat do brata svoga, 
Ogrij starost i upali mladost. 
Da ih žeže jedne svrhe radost. 

Sunce žarko, sunašce prekrasno, 
Domorođnom vatrom svietli jasno! 
Ako vidiš nesretnike lude. 
Sto zbog tudjeg svoje dobro kude, 
Zapali im svjetlo tvoga duha. 
Da uvide žalost tudjeg kruha! 

Sunce žarko, sunašce prekrasno, 
Domorođnom vatrom gori jasno! 
Na oltaru hrama zapuštena. 
Gdje sad mrači jošte tudja sjena. 
Ti užezi svieće naše slave. 
Da osvanu našeg roda glave! 

Sunce žarko, sunašce prekrasno, 
Domorodnu vatru kreši jasno 
U sva srca, koja nama patre! 
Krv je ulje, komu treba vatre. 
Da u plam se svemogući digne. 
Zemlju držeć neba visost stigne! 




Djed i unuk. 

(1845.) 

^ ramaljeća jednog kruto rano, 
^^ Prije neg bi bieli danak svano, 
•1^ K jasnoj strani, gdje sunce izhodi. 
Na šetanje momče starca vodi, 

Mlado momče sliepog djeda svoga. 

«Vodi, sinko, vodi djeda tvoga 
I danaske na brežuljak oni, 

S kog pozdrav našoj Gospi zvoni. 
Je li čuješ, kako zveči svudi 

Po dolini, kako milo budi 
K vivšnjem Bogu probudjene duše? 

Znam, da zviezde veće preminuše, 
Je li, sinko, je Y se vidi koja? 

Učila me tako majka moja, 
Da jutarnje zvono kad se glasi, 

Zviezda svaka svjetlo svoje gasi, 
I tko želi gledat sjajnost neba 

Jutarnjega, prije zvona treba 
K poslu svome rano da prigledne.» — 

«« Zviezde nema na nebu nijedne; 
Gdje su zviezde, kad iztočne gore 

Već u vatri novog sunca gore; 
Mi smo danas, djedo, zakasnili. 

Tako spori niesmo do sad bili: 
Na brežuljku do sad običajno 

Srelo nas je tekar sunce sjajno, 
Ali će nas danas prevariti, 

Prestić će nas, vidiš, kako hiti ! » » — 
«Polagahno, Milko, polagano! 

Slab sam danas i čudnovat, kano 
Da sam tužan dva put ostario, 

Trudnih nogu, što još niesam bio, 
Sliepe oči još u većoj tmini 

Danas blude, tako mi se čini; 
Neobično, težko ko olovo, 

Sasviem drugo tielo mi je ovo. 

Oj ja vidim, na kraju sam hoda: 

U kolievku novoga poroda, 
Da ga vije u nove povoje, 

U grob zove zemlja diete svoje ! 
Sada sunce na obzoru grane, 

Svietlim okom sve pogleda strane, 
Milosrdno svakom stvoru dieli 

Vidnu sliku, vidan obraz bieli, 
I ostane kao zagledato 

U predrago srebro i u zlato. 
Kad opazi sniega starih ljeta. 

Kad opazi proljetnoga cvieta: 
Starca vlasi siede i razsute. 

Mladog prame ugladjene, žute. 
Uz brežuljak sunašce ih prati 

Pozorljivo kano dobra mati 
Uz mladosti brdašca visoka 

Milu djecu ne pušta iz oka. 
Da f je bilo pogledati tada, 

Kako sliedi djed unuka mlada: 
Radost bi ti srce osvojila, 

Tuga bi ti oči napojila. 
Ko potočić — kad valove šire 

U jezeru, iz koga izvire, 
Razdražena bura u vis tjera — 

Pjenu sobom nosi iz jezera. 
Koja drugač ne bi ni do vieka 

Iz jezera našla si iztieka: 
Tako i tu slabi starac hodi, 

Samo jer ga mlada ruka vodi. 
Lievom drži sinka za ručicu, 

Desnom pako pjesni vjerenicu, 

Vjerenicu, gusle čisto nove, 

Čisto nove gusle javorove. 
Kad dodjoše na brežuljak gori. 

Svom >inuku starac progovori: 
«K staroj onoj klupi me dovedi, 

A ti, sinko, bliže k meni sjedi. 
Tako sinko, k meni se primakni, 

Bliže, bliže, srce mi potakni. 
Da ga vruće prelijem u tvoje 

Prije mraza — evo smrti moje! 
Kao sunce ono izlazeće 

Novi danak nevidjeni kreće. 
Tako vrieme, što je sad pred tobom. 

Nov ti obraz kreće s ovim dobom. 
Istina je, rast će ko do sada 

List po gorah, cvietak po Uvađah, 
Radjati će zemlja, ko do sada. 

Bit će žita dost r vina mlada: 
Al će hrana drugačijom silom 

Mozag kriepit, krv goniti žilom. 
Dolazit će, ko do ovog sata, 

Domaćijeh lastavica jata 
I tražit će pod tvojijem krovom 

Stara gniezda u proljeću novom. 
Ali ne će po nasilju starom 

Vrabca vidjet u njih gospodarom. 
Što je sada, to će i sliediti; 

Ali sljedstva sva će nova biti. 
Evo s tog i tebi gusle nove. 

Cisto nove gusle javorove. 
Moje stare za te niesu više. 

Jer iz starih novi duh ne diše. 

Uzmi, sinko, uzmi gusle ove, 

Hodi s njimi, kud te želja zove, 
Kojim godjer putem hoćeš poći. 

Na kraj ne ćeš svojoj zemlji doći: 
Od sjevera šira je do juga, 

Od iztoka do zapada duga! 
Uzmi, sinko, uzmi gusle ove. 

Pa izvodi na njih pjesme nove. 
Pjesme nove po srcu duboke, 

A po mislih do neba visoke. 
Pjevaj samo, kad ti duša pjeva, 

Kad ti sjedi na koljenu djeva, 
Ona sveta boginja istine; 

Nju prizovi, kad ti pjesma sine, 
Nju prizovi, kad ti pukne žica: 

Nek ti bude ljuba i sestrica ! — 
Ako vidiš tužna prijatelja, 

Zapjevaj mu pjesmu od veselja. 
Jednom rukom u gusle si diraj. 

Drugom rukom suze mu utiraj, 
Kaži tako, da si sav u svemu 

Složan s pjesmom, vjeran dušom njemu! 
Ako nadješ vjernu si Ijubovcu, 

Složnu dušu duhu svom udovcu : 
Ti nategni žice ponajbolje, 

Ter poskoči u pjesničko polje. 
Svako krasno, svako cvieće milo, 

Sinko, kupi, siplji joj u krilo; 
A na guslah kada tebi klone 

Trudna ruka, ti dirkaj u spone 
Njoj na grudih, vijuć oko vrata 

Svojom rukom i sva čuvstva data ! — 

A kada ti slaviš domovinu, 

Dobru majku svakom dobrom sinu: 
Ti ustani, svoju kapu skini, 

Digni oči nebeskoj vedrini. 
Zagledaj se u svjetla nebeska, 

Iz kojijeh vječna ljuba bljeska. 
Iz njih čitaj, iz zlatnih pismena. 

Zlatnu pjesmu zlatnih uspomena ! 
Ali ako zlotvor moćan koji 

Tebe svme, veleć: ««Meni poji. 
Proglasi me po širokom svieti 

Dobrotvorom — il ću te sapeti 
U tamnici u gvozdene mreže !»» — 

A ti, prije neg on tebe sveže. 
Guslam lupi o zemljicu crnu, 

Da se u prah i trieske razprhnu. 
Reci njemu: «« Silni gospodine. 

Nad guslami tvoja sila gine : 
Ne razumie pjesma zapoviedi. 

Slobodna je — svome glasu sliedi ! 
Tako, sinko, nosi gusle ove. 

Tako pjevaj na njih pjesme nove; 
A kad svršiš svoje zvanje odje. 

Kad i tebi skrajni časak dodje. 
Ti donesi gusle natrag meni. 

Položi ih na grob moj studeni, 
Da mi glase, jesi Y izvršio. 

Što sam tebi sada naručio. » — 
To kad starac reče i izusti. 

Skloni glavu i dušicu pusti. 
Unuk uzme gusle javorove. 

Proizvodi na njih pjesme nove, 

Svuda hodeć, kud ga želja vodi, 
Na kraj zemlji slavskoj ne dohodi : 

Od sjevera šira je do juga, 
Od iztoka do zapada duga! 



^ 





Dalmatin. 

ogl (1845.) 

Tj^nostranče, čuj der malo: 
^' Nešto mi je na um palo! 
Ti poznadeš zemlju davnu 
Dalmatinsku, zemlju slavnu; 
Ali misliš, da nekada 
Sto je bila, nije sada. 
Znaj, da još je zemlja ova 
Staro gniezdo sokolova, 
Još je ona što i prv': 
K morskoj slavi kopna brv! 

Ti junake poznaš davne, 
Zemlje ove ljude slavne, 
U knjigah si mnogo štio. 
Mnogo s pjesni razumio; 
Ali pitaš za njih sine. 
Za sadašnje Dalmatine? 
Znaj, da još je ono pleme 
Novom plodu staro sjeme, 
Još je svaki Dalmatin 
Dalmatinske slave sin! 

Nebo, gdje su predja čini 
Zapisani u vedrini, 
Zemlja, gdje su predja grobi 
Jošte nasip tudjoj zlobi, 
Isto nebo nad njim sjaje, 
Ista zemlja dom im daje, 
I u njih je narav ista: 
U sto ljudi srca trista! 
Još je svaki Dalmatin 
Dalmatinski srčan sin! 

Nek zavapi bojna trublja, 
Nek ga zove, gdje najdublja. 
Najstrašnija propast zieva. 
Glave lete s desna, s lieva, 
Nek na moru, nek na kopnu 
Sve se sile na njeg' popnu. 
On će znat u svakom boju 
Još pokazat snagu svoju. 
Još je svaki Dalmatin 
Dalmatinski hrabren sin! 

Crnomasto njemu lice 
Razsvjetljuju još zjenice 
Žarom one vatre iste, 
Koju negda vidjeli ste. 
Odkud, pitaš, taj je plamen? 
Vidj: zemlja je čvrsti kamen, 
Čvrsta ociel njeni ljudi, 
To Ijubeć se, vatru budi. 
Zato još je Dalmatin 
Dalmatinski vatren sin! 

Ali, veliš, svud se trubi, 
Da Dalraatin tudje ljubi. 
Da svoj jezik slavni, stari 
On prezire, tudjim kvari, 
Da on njime šarao sbori, 
Kad ne znade drugi, gori. — 
To još čine samo oni, 
Koje sliepost basat goni; 
Ali pravi Dalmatin 
Ljubi jezik materin! 

Kaž' mu, da u tudjem kraju 
Zemlja slična jeste raju, 
Da drveta srebrom cvatu, 
Voće zrije sve u zlatu. 
Vječno da je pramaljeće 
Tudje zemlje, tudje sreće, — 
On ju ne će poželiti. 
Zbog nje dom svoj ostaviti: 
Još je svaki Dalmatin 
Svojoj zemlji vjeran sin! 

Dalmatini! tako valja. 
Da se spomen ne okalja, 
Koju su vam djedi mili 
Svud po svietu ostavili. 
Uzdržati uviek jasno 
(Bilo težko, bilo lasno) 
Slavno ime vitezova; 
Al pamtite i ta slova: 
Nieste slavni samo vi — 
Slavjani srao, braćo, svi! 

Pčele slavjanske. 

(1845.) 

snu jednoč, veselu u lovu, 
Vila me je planinkinja srela. 
« Pogledaj der — reče — zemlju ovu 

Punu cvieća, puno voća zrela, 
A iz cvieća i voća se čuje 
Silan žamor od silnijeh pčela. 

Od veselja ote pčele zuje 

Cio danak, a ciel danak rade: 
Gdje je cvietak, i pčelica tu je, 

Traži, skuplja, za odmor ne znade, 
A kad večer k ulištem ih vraća, 
Svaka slasti ponesti imade. 

Ove pčele to su češka braća 
S pobratimi Tatre i Morave; 
Ne gledajuć, da V im trud se plaća, 

Ne žaleći ništ u ime slave. 
Oni kupe iz svakoga cvieta 
Slavjanskoga svaku slast i sprave 

Nju potomkom u ulišta sveta, 
Nad Vultavom koja zlatno sjaju. » 
Krepki puče! tvog života ljeta 

Bez djetinjstva knjige nazivaju. 
Jer si odmah Krokom koračio, 
Koga stope sad se još poznaju. 

Od to doba krok je tebi mio. 
Od to doba uviek dva koraka, 
Dočim drugi jedan, ti s' činio, 

Vriedan značaj lava . dvorepaka ! 

ili 

Prošast i budućnost. 

(1845.) 





Lasst, o lasst uns nicht ermatten! 
Nein, es sind nicht leere TrSume, 
Jetzt nur Stangen diese Baume 
Geben einst noch Frucht und Schatten 

W. Gd'thi. 



rimila sam, posestrimo mila, 
^^ Tvoju knjigu domorodna zvuka 
Jednu večer, kad sam trudna bila 

I na mahu, da od raznih muka 
Odpočinem u željenom miru. 
Ja pročitah, mila tvoja ruka 

Sto mi piše i u revnost širu 
Razigrale sve se misli moje, 
Ko kad pčele na proljetnom piru 

Oko cvieća mirisna se roje. 
Ja premišljam tvoje zamišljaje. 
Ja se trudim kroz sve trude tvoje, 

Miso misli, želja želje daje, 
Svaki časak po različnoj stopi 
Sreću tražit šaljem uzdisaje; 

Kad na jednoč svoje mreže sklopi 
Tihi sanak oko duha moga, 
I sve misli i sve želje stopi 

U medenu rosu mira svoga. 
U snu meni jedna gora svane, 
Koja bješe razdjel širokoga 

Nekog svieta na dvie šire strane: 

Jug po jednoj toplim krilom vije, 
Zemlja srce k svakom plodu gane, 

Svuda cvieće svake vrsti klije. 

Svuda polje svietlom rosom sja se, 
Svuda zelen očima se smije. 

Svuda život žive svoje glase 
Jekom šalje od gora do gora. 
A po drugoj sjever naganja se 

S zimnim sniegom prek' silnih prostora, 
Strašni skoti zemlju i zrak tamo 
Pomračuju — al ne vidim stvora, 

Da se giba, da se makne samo; 
Sve je mirno, glasa od nikuda. 
Uho ne zna poslušnuti kamo. 

Stražu straži smrtna tihost svuda. 
Tako stojim sama, izgubljena 
Tu na medji dviju strana čuda. 

Kad preda me jedna bljesne sjena, 
A iz sjene čovječanska slika, 
A iz slike čovječanske žena: 

Uzrasta je krasna i velika, 
Bielo ruho vitka uda krije, 
U dva prama dieli joj se kika. 

Niz grudi se i ramena lije 
Ko da teče raztopljeno zlato; 
Žarko oko promotriti mnije 

U prsih mi tajstvo zakopato,- 
Tako u me pogled upiraše. 
Ali ne bje mrkli pogled zato: 

Vedro čelo nad njim milo sjaše, 
A po licu kao zora mlada. 
Sladak nasmjeh svud se razstiraše. 

Uzđignuvši desnu ruku tada 
Ljubkim glasom ona progovori: 
4:Ti se čudiš, kako iznenada 

Pred tobom se moja slika stvori. 
Ah ti ne znaš, da stoljeća odje 
Ja te čekam na Slavjanskoj gori. 

Danas stoprv sretni danak dodje, 
Da te vidi brižna majka tvoja; 
Mila ćerko, dobro da ti prodje 

Smrtni sanak sred tužna pokoja. 
Dobro da si djecu probudila. 
Tvoja djeca unučad su moja: 

Ja sam Slava, sviju vila vila. 

Ti još ne znaš, gdje si, ćerko zlata, 
S ove gore, gdje još niesi bila. 

Ti ne vidiš otvorena vrata 
K obzorištu našem velikome; 
Usred svieta tudja, nepoznata 

Misliš da si, a u svietu s' svome. 
Ako te je dakle znati volja. 
Sve to što je, slušaj glasu mome : 

Neizmjerna ova snježna polja 
To je prošast sieda, umirena, — 
Mrtvo tielo sreće i nevolja. 

Leđni sjever to je uspomena 
Sadašnjosti, koja uviek drpa 
Gole kosti mrtvoga vremena. 

A snieg onaj, što ga ^sjever trpa, 
Smrzle suze to su mnogih želja, 
Koje jošte posije smrtnog srpa 

Na strnište padaju veselja. 
One zmije, one pijavice 

Ukočene kletvom, prijatelja 

I roda nam to su izdajice; 
A po zraku tamo koje visu 
Smrznutijeh krila sive ptice, 

Sokolovi naši ono ti su, 

Što za onim zmijam polietaše. 
Ali ih stići nikad mogli nisu. 

One zvieri, koje pogled straše: 
Jene, risi, divlje mačke gadne, 
(Iz zubi im viri meso naše. 

Te i sada — za smrti im hladne — 
Jošte godi, kad je ugrizt kasno) 
Iskrenimi dušmani te jadne 

Naše sreće kazuju se jasno; 
Što su one magle na okolo, 
Pogodit ćeš, ćerko, sama lasno: 

Tko ne pozna zlo odkrito, golo — 
Našem suncu nesretnog zastora. 
Koji svuda, gdje se slaže kolo 

I na kopnu i sred sinjeg mora 
Srodnom oku muti vidne zrake. 
Da zapeti brat u brata njora! 

Sad pogledaj pod one oblake; 
Je li vidiš, gdje se biele njive, 
Ko da po njih posije kiše mlake 

Svud su nikle silne mliečne gljive? 
Tamo leže zabludjene ovce 
Naših stada, biedne, bojažljive, 

Pouzdav se u tudjinske lovce 
Pod tudj oblak za njimi se daše. 
Naći misliv pod njim suho krovce! 

Da najveće zlo ti kažem naše: 

Prerađović: Iz. pjesme. ( 113 ) 8 



Vidj okolo onu mutnu vodu 
(Cielu našu prošast ona paše), 

To je bila pomoć našem rodu 
Tudje ruke, koja daveć grli. 
Ova gora, koja daje sgodu 

Pregledat nam cio sviet naš vrli. 
Ovo su ti snesene grobnice 
Zatočnika naših neumrlih! 

Al okrenmo sad od ovud lice; 
Kakva korist, da ono gledamo, 
Što je palo u vječne tamnice. 

Što se nikad povratit ovamo 

Već ne može? — i znaš, da je bolje - 
Razcvielilo bi nas više samo. 

Pogledajmo sad na južno polje! 
Ovo ti je sve, što jošte nije, 
Tu budućnOvSt pred nam leži dolje. 

Vidiš, ćerko, ovu zemlju krije 
Sve, što nadom naše grudi puni: 
Svaka tuga tu radošću zrije, 

Svaka radost tu se viencem kruni. 
Svaki vienac tu si kupi cvieće, 
Svaki cvietak tu si sjeme truni. 

Zato nada — jug preblagi — lieće 
Uviek po njoj u poželjnoj vlasti, 
I letjeti prestat nikad ne će, 

Dokle godjer čovječanske strasti 
Krilat njojzi duh davale budu. 
Al bi reći, da su nade slasti 

Svekolike nama sve zaludu; 
Jer vidimo, da sadašnjost tužna 
Ne ugadja nikad našem trudu: 

Malo daje, gdje je mnogo dužna, 
Mnogo traži, gdje je malo dala. 
Ne, nemojmo u sdvajanja ružna 

Zabluditi zbog taštih pecala. 
Budućnost će biti dobra mati 
Našem puku — već je kocka pala 

Njeg Ve sreće — sama ćeš spoznati, 
Kad razriešim tebi tajne ove: 
Vidiš svuda po tih poljih cvati, 

Ko da zemljom neba zviezde plove, 
Množtvo cvieća različne ljepote. 
Za vrstima uviek vrsti nove, 

A čim dalje, tim veće krasote 
Pogled javlja udivljenom oku, 
Ponajljepše cvjetaju mekote — 

Što j' naravno — one pram iztoku. 
Gdje sunašce u svojoj mladosti 
Mladost vraća svak dan cvjetnom soku. 

Sve to cvieće to su sve radosti 
Proniknule iz slavjanskog truda, 
Al prie mnoge smrvit će se kosti, 

Iztrunuti mnoga srca tuda, 
Usahnuti mnogo krvi srodne, 
Dok sadašnja Slavska zemlja huđa 

Pretvori se u te njive plodne! — 
Sunce, vidiš, hod je promienilo : 
Što bje polnoć, to je sada podne. 

Što sad veče, to je jutro bilo. 
Evo zašto kod iztoka mlada 
Čeških gora okriva se krilo, 

I slovinske pokrajine sada 
Svojim mori tamo oči traže, 

A na drugom kraju kod zapada 
Zemlja Poljska i Ruska se kaže; 

Evo zašto sva na južnoj strani 

Našem svietu budućnost se slaže, 
A prošastni života mu dani 

U sjevernoj miruju polnod. 

Ta promjena sve promjene znani, 
Što će k nama iz zapada doći, 

Iz starofi^a s novim suncem ; — rekoh - 

S novim^ suncem , sam u svojoj moći 
Što je zapad kroz stoljeća steko, 

Nizajući na kratke uzice 

Ljudskih žica — tisuć tmina preko - 
Pojedine razuma iskrice; 

Skupljajući biser tamnih mora. 

Izgubljene draguljske sitnice: 
Riedke rieči u množtvu govora; 

Razbirajuć u zvjezdarskih smećah 

Maglozviezde od maglenih stvora, 
Uma svjetlo od umjetnih svieća. 

Al to sunce novo, ćerko mila. 

Bit će tad nam stoprv nova sreća. 
Kada zemlje ove izobila 

Svako veče pospe rosa ova; 

Rosom stoprv sunca jasna sila 
Razplodit će zemljom svjetla nova. 

Znojem stoprv jednog uma djela 

Razlit će se na korist pukova. » 
««Znoj je dakle sva ta rosa biela?>» 

Ja upitah s čuda zapanjena, 

Opazivši, da je vrške ciela 
Kobna zemlja njome napojena. — 

««Znoj sve ovo? presilne muke, 
Goropadna, pretežka bremena 

Za mnogijeh unuka unuke !»» 
«Nije zhoj nam muka niti breme, 
Kad u radnji ljubav vodi ruke, 

Velih čina to čarobno sjeme. 
Sto no roba s muke poplavljuje, 
Slašću kvasi domoljuba tjeme. 

Ova rosa pako oživljuje 

Svu tu vodu, u bezbrojnih vrelih 
Što se vidi i teći se čuje. 

Iz vrela se u potok veseli. 
Iz potoka u veselu rieku, 
A iz rieka u to more seli. 

Različne su vode u svom tieku, 
Al kad jednoč ono more skuče, 
Uzajamnu boju sve oblieku. 

Iz onoga pako mora vuče 
Sunce blago napoj oblacima, 
A oblake vjetar svud raztuče 

Širim nebom i napajat s njima 
Suhu zemlju rosici pomaže. 
Tako, vidiš, uzajamnost ima 

Svoje kolo 1 tako se kaže 
Blagajnicom pojedinog truda. 
Kad sve trude svrha jedna slaže. 

Zato vidiš prijateljski tuda 
Uz sokola letjeti slavnija. 
Zato vidiš, do velika čuda, 

Da s' uz orla lastavica ljulja : 
Uzajamnost sve izravna ćudi, 
Godeć svakoj, nikojom ne žulja. 

Zato čuješ, kako iz punih grudi 
Svaka ptica svoj'm glasom poje, 
Glas posebnu svaki pjesmu budi, 

A sve pjesme ipak skladno goje 
Jednog duha blagozvučno pjenje. 
Svaki život hrani žice svoje, 

A sva žica jedno su življenje. 
Sve slobode, slobodne u sebi, 
Svezane su u jedno teženje ! — 

Evo, ćerko, odkrila sam tebi, 
Sto će biti, ako i kasno bude. 
Vrieme teče uviek istom žliebi, 

Izvirući iz vječnosti rude, 
U vječno se salievajuć more. 
Božanstvena načela ne blude, 

Ako i čovjek stranputne ponore 
Za pravilnu kadkad primi cestu. 
Vrieme ruši, al i diže gore, 

Razmještajuć vodi k svome mjestu 
Sve stvorove i opravda tako 
Božju ljubav prama praha tiestu. 

Kroz stoljeća bješe u zlo svako 
Rinut narod našega kojjena. 
Sve je njemu išlo naopako. 

Sva bje prošast za njeg izgubljena; 
Zato ali njemu je vesela 
I budućnost krasna pripravljena! 

A ti, ćerko, što si sad vidjela. 
Ti naviesti svojoj djeci svude, 
Nek pospješe započeta djela. 

Na jedinih guslah nek ne gude. 
Već i trublja neka im zatrubi, 

Ta budućnost da što prije bude !» - 

Tim u čelo majka me poljubi, 
Ja joj htjedoh cjelov povratiti, 
Al i majka i san moj s' izgubi. 

Kad se prenem, iznovice štiti 
Stanem knjigu tvoju sitnotanku, 
I ne mogoh bolji izmisliti 

Odgovor joj, nego što u sanku 
Majka mi je Slava govorila. 
Evo sam ti sve na bielom danku 

Opisala, što sam noćas snila. 
Vjeruj sanku, uvjeri se brže. 
San ne vara, posestrimo mila, 

Koj' sva srca za istinu drže! 





Izdajica. 

(1845.) 



?ko to mene viek s otražka — 
^ Kud se godjer krenem — sliedi? 
A Na čelu mu klobuk sjedi, 
]|] Nit haljina nije naška. 

Po perju te poznam, ptico. 
Sram te budi, izdajico! 

Digni glavu, napried skoči, 
Nek se čelo čela tica. 
Kad si čovjek božjeg lica, 
Sta po zemlji vučeš oči? 

Gdje f je obraz, kukavico? 

Sram te budi, izdajico! 

Zašto i ti tad ne stojiš, 
Kad ja stanem i žestoko 
U te uprem bistro oko? 
Zašto bježiš, šta se bojiš? 

Srce gdje f je, kukavico? 

Sram te budi, izdajico! 

Kad te j' moje krvi žedja, 
Trgni sablju od pojasa, 
Prsimice daj mi glasa, 
Al ne kolji iza ledja. 

Razbojnička potajnico ! 

Sram te budi, izdajico! 

Nemaš snage, nemaš srca, 

Slab po duhu i po tielu, 

Što će t' ostat spomen djelu. 

Kad te smrt u zemlju skrca? 

Oj spomena bit će dosti 

Za prevraćat tvoje kosti! 



•^ 



Kosovo polje. 

(1845.) 

! ilo moja, kud si mi duh zaniela? 
^^^Y^ Nema više tome na polju tužnom 
n^ Niti listka, kamo li cvieća, da si 

Vienac uberem. 

Neizbrojni duhovi tuda su već 
Pasli svoje misli, ah cio narod 
Srbski svoje žalosti hrani sve na 

Kosovu polju! 

Kano ovce planđujuć leže po njem 
Srbska srca, zemljicu kriju onu, 
Gdje je danak jedan jedini šatro 

Sreću stoljeća. 

Onaj danak Ijetan bijaše danak. 
Ah na danu ljetnu se bješe smrzla 
Tud junaka mnozijeh rodoljubljem 

Krvca goruća! 

Tuda crne ptice sad lete samo. 
Crne ptice, kosovi zlatna kljuna, 
Tu crnoj u tuzi hodi i pjesan 

Zlaćena glasa. 

Ovo polje prsa ti jesu jadna, 
Srbski rode, razkršće sviju tuga. 
Svaka na njem grobnica smrtnu tebi 

Ranu zadubi. 

Ravno sad je, gladke ti jesu grudi. 
Rake već i rane zacieli vrieme. 
Samo jedna još ne zaraste, ona 

Branković - Vuka. 

Sve se tvoje spomeni ovdje shode, 
Zadušnica ovdje slaviš si sveti 
Dan, bezsmrtnim ovdje si mrtvim suza 

Siplješ koljivo. 

Srbska majko, veselo plačeš ti sve 
Neumrle sinove svoje, samo 
Neumrlost ti bi onog utopit 

Suzami rada. 

Ah zaludu! zajedno s njimi živi 
I on, ter ko nečist se duh krećući 
Ovud, bistro zrcalo tebi kalja 

Jasnih spomena! 

Ništa zato, djeci na korist tvojoj 
Živi mračna njegova sjena; s mračna 
Sunca svietla sloga nebesnih zviezda 

Bolje se vidi. 

Oj na nebo uprite oči, ne na 
Biednu zemlju, juga slavjanskog djeco : 
Ta sva široka vam je zemlja širok 

Žalosti prizor. 

Svud vam niče pelin po njojzi medju 
Sladkim groždjem, svud vam se kukolj crni 
Medju bjelicom pšenicom, svud gorkost 

Ljubav vam truje. 

Kad svi jednog Boga molite, kad svi 
Jednim glasom Slavu pjevate, kad svi 
Jednog tiela uda ste, bud'te i svi 

Duha jednoga! 




( 122 ) 







Proljetna pjesma- 

(1845.) 

roljeće evo nama se javlja, 
^"^ Nebo se čisti, zemlja ponavlja, 
Vjetarce toplo đuva kroz hvoje, 
Duva i šalje duhove svoje: 
Budit sjemenje, pupove ganut, 
Mirisom sladkim cvietke nadanut. 
Travu uresit zelenim resim, 
Lepira dignut s praha k nebesim. 

Proljeće evo nama se javlja. 

Narod se čisti, krepko ozdravlja; 
Srce mu toplo igra i poje, 
Poje i šalje pjesmice svoje: 
Buditi ćuti, k narodu ganut, 
Narodnom slašću želje nadanut. 
Misli uresit narodnim' resim. 
Narodnost dignut s praha k nebesim. 

Sunašce blago, blažena zvanja, 
Malo po malo magle razganja; 
Sniega već nema, led se raztaplje, 
Svud u potocih žive su kaplje. 
Rosa počimlje padat na njive, 
Rosulje svuda proniču gljive. 
Proljeće evo nama se javlja. 
Nebo se čisti, zemlja ponavlja. 

Bratinska sloga, blažena zvanja. 
Malo po malo smutnje razganja, 

Omraze nema, gnjev se raztaplje, 
Svuda u krvi žive su kaplje. 
Ljubav počimlje vladat nad svima, 
Ljubica bratskih svuda već ima. 
Proljeće evo nama se javlja, 
Narod se čisti, krepko ozdravlja. 




Vi) 



Prvienci. 

(1846.) 



J 



% 



gfvo prvienaca, 
^^^^ Braćo, obećanih. 
Najstarija djeca 
Tek od prekolani. 

Starinom se zato 
Dičiti ne mogu. 
Izvan onom vječnom 
Po vječnome Bogu. 



Bog ljudskome duhu 
Dade iskru svoju. 
Da pjesnici po njoj 
Kroz sve vieke poju. 



Kako mi se dalo. 
Tako vama dajem; 
Ako slabo pjevam. 
Ja slabost priznajem. 

Nije mi do svoje 
Slave razširenja, 
Već do majke Slave 
Slavna uzvišenja. 

S ovo malo cvieća 
I bilja veselo 
Rad bi samo njojzi 
Ovjenčao čelo! 




Bilje. 

(1846.) 

"2II15O dalmatskih gorah 
^ Hodajući baka 
^^ Nabrala je meni 
Bilja svakojaka. 






Babe su vračare, 
To svaki već znade, 
Zato bilje meni 
Baka za liek dade. 

Ja se izliečio, 
Kako valja pravo; 
Tebi, domovino, 
Nosim srce zdravo; 

I tebi predajem 
Sada bilje ovo, 

Da s' izliečiš rane 
I ti na gotovo. 

Iz ovoga bilja 
Izciedi si soka, 
Umij sebi lice, 
Sincem oba oka, 

Ne bi r s' poljepšala 
Za rodjene sine, 
Sinci progledali 
Iz sljepila tmine! 





Četiri vrela. 

(Kao poslije bitke na Kosovu.) 
(1846.) 

sred polja Kosova 
Četir vrela izviru: 
Jedno mliekom bijelim. 
Drugo vinom rujnijem, 
Treće krvcom crvenom, 
A četvrto vodicom. 
Putnik dodje k vrelom tim. 
Prvo vrelo zapita: 
« Zašto mliekom izvireš?» - 
««Da ti djecu nadojim.»» 
Drugo vrelo zapita: 
« Zašto vinom izvireš?» — 
««Da ti srce okriepim.»» 

Treće vrelo zapita: 

« Zašto krvcom izvireš?^^ 

««Da ti budim osvetu. »» 

A četvrto zapita: 

« Zašto vodom izvireš?» 

««Da f operem sramotu. »» 

Majka kod kolievke. 

(1846.) 

ušice majkina, dušice moja, 
Još ti je čeoce čisto od znoja. 
Danak tebi stoprv sviće. 
Sumrak još ti krije žice; 
Ali kad se tvog predjela 
Sunce digne, vidik steče, 
Ter uplamti i pripeče, 
Osut će se s tvoga čela 
Mnoga kaplja znoja vrela 
Po tvom licu, sinko dragi; 
Bog dao samo blagi. 
Da ti žica sunce bilo 
Domorodno sunce milo! 

Dušice majkina, dušice liepa, 
Sjajuća zjenica još ti je sliepa. 
Sviet vaskolik još za tvoje 
Oko sada nema boje ; 
Ali oku kad razuma 

Bistri prozor svjetlo dade, 
Da što vidi, i poznade, 
Razsjat će se svieta šuma, 
Ti ćeš poznat brata, kuma 
I sav rod svoj, sinko dragi ; 
Bog dao samo blagi. 
Da, spoznavši rod si slavni 
Ti mu budeš podpor glavni ! 

Dušice majkina, dušice mila, 
Licem ti suzica nij' se još lila. 
Magla jošte svud jutranja 
Duh tvoj krije, koji sanja. 
Al to jutro izčeznut će. 
Kad poldneva duh t' se hvati : 
Magla će se razpadati, 
A kapljice padajuće 
One magle — bit će vruće 
Tvoje suze, sinko dragi; 

Bog dao samo blagi, 
Da, kad roniš suzu koju. 
Njom napojiš zemlju svoju! 

Dušice majkina, dušice zlatna. 
Još su ti usta bez govora znatna. 
Ko potočić, kad romoni. 
Glas ti sad još samo zvoni 
Nerazumno istoj meni; 
Al iz glasa kad se tvoga 
Poizbistri rieči sloga 

1 duh javi probudjeni. 
Govor će ti po svoj cieni 

Bit razumljen, sinko dragi; 
Bog dao samo blagi, 
Da govoru tvome svude 
Jezik majkin odjev bude! 

Dušice majkina, dušice sladka, 
Još ti je ručica malešna, gladka. 
Sve težkoće i potrebe 
Još plivaju sad vrh tebe, 
Ko vrh vode lako ulje; 
Al kad primiš štap u ruke, 
Kroz ljudske se bijuć muke 
Radi kruha i košulje. 
Na ruku ćeš mnoge žulje 
Osjetiti, sinko dragi; 
Bog dao samo blagi. 
Da svi trudi tvojih ruku 
Plodni budu tvome puku! 

Dušice majkina, dušice draga. 
Nožica f nema na zemlji još traga. 
Sredotočje još svojega 
Ti si svieta, usred njega 
Mimo spavaš, on se vrti, 
A da te iz sna ne prene; 
Al kad tebe jednoć krene, 
Tvojim nogam ter uprti, 
U hodu se već do smrti 
Smirit ne ćeš, sinko dragi; 
Bog bi dao samo blagi. 
Da koraci u tvom hodu 
Svi te vode k tvome rodu! 

B 

Pi«nul<mć: Iz. pjesme. ( 129 ) 




Napitnica. 

(1846.) 

Domaćin : 

h veselju našem danas 

Radosti je, braćo, dosti, 
Al prva je radost za nas, 
Što Slavjani svi su gosti. 
Zato dok smo živi mi, 
Nek Slavjani žive svi! 

Sbor : 

Dok smo, braćo živi mi, 
Nek Slavjani žive svi! 

Prvi Slavjan: 

Od bieloga k crnom moru 
Sladki čaj se pije svudi. 
Zato bratski k razgovoru 
Sin tih strana čaj vam nudi. 
Pijte, braćo, dokle vri, 
Nek Slavjani žive svi! 

Sbor: 

Pijmo, braćo, dokle vri, 
Nek Slavjani žive svi! 

Drugi Slavjan: 

U ravnicah Visle, Buga 
Narod kriepi srce medom, 

Zato sinak onih luga 
Med gostima služi redom. 
Pijte braćo, dokle vri, 
Nek Slavjani žive svi! 

Sbor: 

Pijmo, braćo, dokle vri, 
Nek Slavjani žive svi! 

Treći Slavjan: 

Gdje Vutavu Laba grli, 
Tamo pivo cienu ima, 
Zato češki sinak hrli 
Njim napunit čaše svima. 
Pijte braćo, dokle vri, 
Nek Slavjani žive svi! 

Sbor: 

Pijmo, braćo, dokle vri, 
Nek Slavjani žive svi! 

Četvrti Slavjan: 

Oko Save i Dunaja 
Rujno vince srca grije, 
Zato sinak onih kraja 
U čaše vam vino lije. 
Pijte, braćo, dokle vri, 
Nek Slavjani žive svi! 

Sbor: 

Pijmo braćo, dokle vri, 
Nek Slavjani žive svi! 

Domaćin : 

Različno je naše piće, 
Razdaljene zemlje naše, 
S tog potrebno uviek bit će, 
Da nas bratska ljubav paše. 
Zato dok smo živi mi, 
Ljubimo se bratski svi! 

Sbor : 

Dok smo živi, braćo, mi, 
Ljubimo se bratski svi! 



^ 




Sliepac Marko. 

(1847.) 

liepac Marko put zelenih gora 
Uputi se iz dolina mora. 
«Idem sada u goru zelenu 



Tako veli — nesreća me krenu 
Iz dolina kraj sinjega mora. 
žalosti tamo i prikora! 
Nitko ništa za pjesme ne daje, 
A tko daje, za darom se kaje. 
Gladni niesmo, vele, kad pjevamo, 
Al nesita torba nam je samo. 
Kada Marko u goru doklima. 
Pobrati ga vila posestrima, 
Posestrima vila planinkinja 
Po poruci vile mora sinja, 

Vodi njega od gora do gora, 
Od jednoga do drugoga dvora. 
Liepe pjesme Marko izvodio, 
Izvodio, guslam sprovodio, 
Liepe pjesme novoga uresa: 
Od morskijeh čuda i čudesa. 
Kakove se po gorah nikada 
Niesu čule, nit se čuju sada. 
Puče Marku na sve strane slava; 
Oko njega sve do glave glava, 
Svi mu kliču, pljeskaju u ruke, 
Vience pletu i zelene luke, 
Krune viju male i velike. 
Sve od lišća puste lovorike. 
Da po gorah od vrha do dola 
Sva ostanu lovor-stabla gola. 
Marko pjeva, al mu plače duša; 
Svak razumie i rado ga sluša, 
Ali nitko da mu darak pruži, 
Darak pruži. Bogu se oduži. 
«Niesam koza, sviete pomamljeni, 
Da je hrana ovo lišće meni!» 
Veli Marko i pjevat prestane, 
Niti više pjevati nastane. 

S Bogom! 

(1847.) 

^a polazku svome, s Bogom! 
S Bogom, zemljo dalmatinska ! 
S Bogom, braćo Dalmatinci! 
Ljubav čista i bratinska 
Taj vam pozdrav šalje sad. 

Ja polazit evo moram 
Tudjoj zemlji u njedarce, 
Gorko plače moje oko, 
A žalostno pita šarce: 
Hoćeš li ih vidjet kad? 

Odgovora ja mu ne znam; 
Tko u napried vidjet može? 
Kako bilo, neka bude — 
Gdje se bratski srca slože, 
Tu razstanka pravog ni. 

Gdjegod bio, bit ću kod vas; 
Kod vas zveknu viek mom uhu, 
Kod vas planu moje srce. 
Kod vas bijesnu vid mom duhu, 
Ter vas prve zagrlih. 

• 

Vaše jprvo pomicanje 
Pomaknu i mene s mjesta, 
Vaša zemlja udovica 
Opet posta tad nevjesta, 
Udade se u svoj rod; 

Mene pozva k piru svome, 
Da uz gusle slabe svoje 
Poskočnicu koju stvorim, 
Da poskoči, gdjegod tko je 
Pradjedova živi plod. 

U kolo ste tada stali, 
Kao braća jedne krvi, 
Liepo ste nam ruke dali, 
Ne pitaste : tko je prvi ? 
Nego samo : jesmo Y svi? 

Prodje pir i prva radost, 
I^ dodjoše radnje čaši : 
Što ste stekli od to doba? 
Je li slama il su klasi? 
Ponajbolje znate vi. 

Ja vam ne ću da govorim 
Na polazku oštrom rieči. 
Razum bi vas pokarao, 
Al se srce tomu prieči: 
Ljubit valja uviek svog! 

Nego želju moju skrajnu 
Čujte, braćo Dalmatinci : 
Naši jeste već od davna, 
Bud'te samo još našinci! ^ 
A s tom željom, braćo. Bog ! ! 

Pjesma Dubrovniku. 

(1849.) 

! ihar bije morem o klisure, 
^•^"^ More pjenom od klisura skače, 
Brodovi se sa pučine žure. 
Da što prije koju luku skvače, 
Nabreknute neba grudi cure 
Silnim daždom sve jače i jače, 
A tmine se svud okolo druže, 
Bieli danak sumračinom ruže. 

Nesmiljeno nebo gromom samo 
Gole zemlje vaju se odziva, 
Žarke striele lete simo, tamo 
Ko mahnite silom ognja živa. 
Putnik stane, ne zna kuda, kamo, 
I krsti se, i oči si skriva, 
I moli se Bogu velikome, 
Koga gleda tu u gnjevu svome. 

Ali eto drugi vjetar krene 
Sa protivne od sjevera strane. 
S neba doli padaju koprene, 
Dažd prestane, milo sunce grane. 
«Gdje s\ putniče? nek ti kažu zjene. 
Pogledaj der k moru niz te strane ! » 
On pogleda, pozna i zaviče: 
Zdravo, zdravo, mili Dubrovniče! 

Zdravo da si, slavni slavski grade! 
Duh moj trepti sad po tvome licu, 

Objeručke grli tvoje sgrade 
I na licu lije ti suzicu. 
Tvoja vila, s kojom se poznade, 
Prijatno mu podaje ručicu, 
Ter ga vodi i tanko mu kaže 
Sto i kako, a on pjesmu slaže. 

moj grade slavni i premili! 
Dvaput sam te samo pohodio, 
Ali stoput srce mi razcvili 
Uspomenom tvoj udes nemio. 
Rim, Atena što su svojim bili, 
To si i ti nama negda bio : 

Jesi r sad još na pol ono barem? 
Reć' ne mogu, jer si suzu tarem. 

Ti si knjiga čovječjeg udesa 
Preda mnome širom otvorena. 
« Stalne sreće ne trpe nebesa >. 
To ja čitam iz svakog kamena 
Razvaljenih tvojijeh uresa, 
Tužno čitam, ali istog trena 

1 veselo kliknem: U tih hridih 
Bar se našoj trag prošasti vidi! 

Jer je naša prošast bez obraza. 
Jednolična pustara velika: 
U njoj nigdje sačuvanih staza 
Našem svietu, nigdje spomenika. 
Ti jedini — zelena oaza — 
U pustoši toj si naša dika, 
Ter na tebi jedinom počine 
Trudni putnik, koji onud gine. 

Ti si bio, to nam povjest piše, 
Da si bio, tužno uvidjamo: 
Tko te gleda, za tobom uzdiše. 
Tko te traži, obraća se tamo. 
Gdje si bio, što sad niesi više. 
Što si bio, to si sad nam samo. 
Bio si čestit, mogućan i slavan, 
Sad s' pokojnik samo obožavan. 

Bio si čestit izpod svoje glave. 
Zemlje sretnik a ljubimac Boga; 
Trista plava stiege tvoje slave 
I bogatstva razvijahu tvoga. 
Da mletački nenavidno lave 
Gledaše te kroz stoljeća mnoga, 
I ne mogav silom, htje na varku 
Podložit te stokrat svome Marku. 

U dvorih si udomljavao vile, 
Slavske vile, sirote prognane; 
One bi ti kuće polazile 
I na pragu sred djece sazvane 
Miloj djeci pjesme izvodile, 
A medj djecom duše izabrane 
Planule bi i uz gusle vrle 
Sačinjale pjesme noiimrle. 

Kad pod suncem tako jasno sreće 
Ti cvjetaše u najljepšem cvietu, 
Kad iz tvoga perivoja veće 
Duh mirisa treptaše po svietu: 
Tada potres sve na jednoć cvieće 
S tebe strese — ah na vječnu štetu: 

Ojadio si do koriena tada, 
A posije si cvjetao malo kada. 

A za ovim gore nego ovo 
Zlo te snadje po zlokobnu času; 
Stoput gore, jer bijaše novo, 
A ko dobro najveće na glasu : 
Ono crno sjeme Loj olovo 
I po tvojoj zemljici se razsu, 
I rodi ti jadom i čemerom 
Stoput većom nego potres mjerom. 

Ah raku si sam izkopao sebi, 
Kad si primio tu nebesku pčelu; 
Koja medom laskajuć se tebi, 
A zujeći u potajnom djelu, 
Tvoje djece mozag upotrebi, 
Da ti bude otrov zdravu tielu. 
Od djece si po njoj izrod steko, 
A sreću si rinuo na daleko. 

Preporadjaj djecu izrodjenu. 
Pod krila ju primi slavskog duha, 
Ter joj ogrij krvcu oledjenu, 
Zavikni joj na obadva uha: 
Da je vrieme slavskom sad vremenu. 
Da Slavjanin bez slavjanskog kruha 
Gladan uviek siromah će biti — 
Tudji hlebac malo kog nasiti ! 

Kad ti djeca budu Slavjanići, 
Kada Giorgi, Gondola i drugi 
Opet budu Gjorgjić, Gundulići, 

Tad će i tvojoj kraj prispjeli tugi ; 
Tmine će se iznad tebe dići 
I vidjet ćeš u slavjanskoj dugi 
Naviešteno nove sreće doba — 
Bez slavjanstva ne'š ustat iz groba ! 





Pozdrav domovini 

(1849.) 

dravo da si, domovino mila, 
Moja majko, zdravo, zdravo bila! 
Pozdravlja te vjeran sinak tvoj. 
Iza duga, težka putovanja 
Tvomu licu on se opet klanja 
I pruža ti vrući cjelov svoj. 

Primi majko, primi cjelov rado, 
Vjeruj, nikom takvoga ne dadoh, 
Nit ću dati u životu svom. 
Ljubav, kojom ovaj cjelov sbori, 
Bez takmaca uzorito gori. 
Gori samo na oltaru tvom. 

Mila zemljo ! da te k svojim grudim 
Pritisnuti mogu, kako žudim, 
Zagrlit te o da imam vlast! 
Srce bi ti izjavilo bilom 
Neizrečnu, na tvom krilu milom 
Koju sada opet kušam, slast. 

sretna se ćutim, opet sretna, 
Kao sužanj iza dugoljetna 
Tamnovanja, kad stupi na zrak; 
Kao brodar izgubljen na moru, 
Otimajuć život svoj ponoru, 
Kad ugleda bliza žala trak. 

Kroz suze te gledam od radosti, 
Ne mogu se nagledati dosti. 
Željna duša raztopljena sva 
Razlieva se po licu tvojemu, 
Sve milujuć — mila si u svemu. 
Majko onom, koj' te ljubit zna. 

Prodjoh svieta na sve četir strane, 
Vidjeh kraje toli opjevane. 
Kojim slava do nebesa vri, 
Svi su liepi u svojemu resu. 
Svi su liepi, al svi skupa niesu. 
Što si, majko, meni samo ti. 

Ti si meni sve, što zovem svojim, 
Sve, što ljubim, sve, što željom gojim, 

1 bit ćeš mi kroz danaka broj. 
Koje mi je sudba odredila. — 
Zdravo, zdravo, domovino mila. 
Pozdravlja te vjeran sinak tvoj! 

Pjesnikova kob. 

(1849.) 

nemila kobi! 
Zašto svedj na mene ? 
Zar još niesi sita 
Uz tolike pliene? 

Suze si mi veće 
Do mozga izpila, 
Krv do zadnje kapi 
U žuč pretvorila. 

Pod nebom bez zviezde, 
Po zemlji bez cvieta 
Vodiš mene sužnja 
Već toliko ljeta. 

Gdje postelju nadjem, 
Ne daš mi počinka, 
Gdjegod majku sretnem, 
Svaka je tudjinka. 

U samoći tužan, 
U družtvu bez druga, 
U veselju svakom 
Žalostna poruga! 

Nada kao leptir 
Kraj mene se roji, 
Nij' na licu cvieta. 
Zato ne postoji. 

Preda mnom je staza 
Budućijeh dana, 
Na pol puta grobom 
Već je prerezana. 

Ali ipak jedno 
Ne možeš mi blago 
Oteti, nemila, 
Čini, što ti drago. 

U pustinji suhoj. 
Na kamenu golu 
Pjevat jošte mogu 
Pjesmicu oholu! 

Vjetri me slušaju. 
Jeka se odziva. 
Po širokom svietu 
Pjesan se razliva! 

Jesen. 

TWladno jutro, hladno veče, 
^- ■ ' Magla obzor zastire, 
($J\^ Rosica se u mraz stječe, 
'^; Zelenila nestaje. 

List po listak drvo ostavlja. 
Pada dolje na zemlju, 

( 143 ) 



Priroda se k snu pripravlja, 
Stere sebi postelju. 

Cvieće svoje sjeme trese 
Zemljici u njedarce. 
Da ga sobom ne odnese 
Sjever, kada zapuhne. 

Ptica čami na drvetu 
Bez radosti pjesmice, 
II se k trudnom sprema lietu 
U toplije krajeve. 

Zvjerad traži svoje stane, 
Plašljivo se obzire, 
Da joj lovac s koje strane 
Ne zapazi skrovište. 

Čovjek revno sprema polja, 
Napunjuje žitnice, 
Bojeći se, da nevolja 
Bez kruha ga ne nadje. 

Svud brižljivost i skrb neka 
Vidi se po prirodi, 
Sve od travke do čovjeka 
Brižna jesen zabrini. 

Poljakom. 

(1850.) 

_ oljaci, Poljaci! 
Y^ Na glasu junaci, 
|p Zašto stranputice 
Tražite stazice? 

Zašto uzporedno, 
Dobro ili biedno, 
S nami ne stupate, 
Ruke nam ne date? 

Više ruka može 
Više, kad se slože, 
Više braće skupa 
Dalje napried stupa. 

Iz obćeg potopa 
Bez obćega sklopa 
Ne ć'mo izplivati 
Ni moći, ni znati. 

Rusinom. 

(1850.) 

dravo da ste, braćo. 
Na slavjanskom polju ! 
Uzkrsnuću vašem 
Za budućnost bolju 

Svaki pravi Slavjan, 
Znam, da se veseli, 
I rad sebe vama 
Dobar uspjeh želi. 
S vami opet jedna 
Ozeleni grana 
Razširenog stabla 
Silnijeh Slavjana. 
S vami o stup jedan 
Čvršće nam je stanje, 
A mnogo ruku 
Obćeg truda manje. 
Napried, napried, braćo, 
K predstavljenoj svrsi! 
Naše majke Slave 
Na prostranih prsih 
Prostora je za sve 
Za Slavjane dosta, 
Odkad ona majkom 
Sveslavjanskom posta. 

M 
Pet čaša. 

(1851.) 

vojih loza, domovino, 
^r Tvoji sinci piju vino: 
^ Tvojoj žrtvi krvca naša. 
Tvojoj sreći prva čaša! 

Druga čaša, braćo, sada 
Slavnijem nam mrtvim spada, 

Da oživi duh njihovi 
I u nas se da ponovi. 

Treća čaša svim živućim, 
Koji uviek srcem vrućim 
Za dom i za narod rade - 
Da dug život Bog im dade ! 

A četvrta onoj braći, 
Koju vid i razum kraći 
Stranputice basat čini — 
Da se vrate k domovini. 

Peta čaša svaki svomu, 
Što na srcu leži komu — 
Bila ljuba, bilo zlato 



Od Boga mu budi dato! 




Na Grobniku. 

P) e>^(r> (1851.) 




amen krije do kamena 
Toga polja vis, 
^y> živa mu je uspomena 
i Živ kamenopis. 

Pusto polje ploda ne da, 
Ko da misli reć: 
Za sve vieke unaprieda 
Rodilo sam već. 

Ovdje divlje čete smrvi 
Rod naš čil i zdrav, 
Hrvatskom se ovdje krvi 
Spasi zapad sav. 

A što nam je zapad dao 
Za uslugu tu? 
Vječnu mržnju, primjer zao 
I učenost zlu. 

U povjesti njeg Voj mjesta 
Nit Grobniku ni, 
Kao da ga s zemlje nesta 
Ine bi, što bi. 

Ništ ne manje ipak zato 
Istina se zna. 
Vječna slava, kao zlato, 
Na Grobniku sja. 

Spomenik je sam on sebi. 
Opominje nas, 
Na Grobniku da su grebi. 
Kojim živi glas. 

iz bliza i daleka 
Amo, braco, svi! 
Ovdje j' naša sveta Meka, 
Ovdje duh naš spi. 

Duh junački, slavoplodan, 

Koj' u svaki mah 

S našim rodom bješe srodan 

1 još resi ga. 

čuvajmo duh taj sveti, 
Kao dragi kam, 
Lasno je unapried rieti: 
Trebat će ga nam. 

Zapad gine, trune, kunja. 
Život mu je loš, 
A iztoku sto je munja 
U životu još. 

Trulost draži vatru vele 
U prirodi svud. 
Od iztočne planut striele 
Zapadni će trud. 

Pobit će se do dva svieta 
Po prilici svoj, 
Na predstražah mi smo četa. 
Prvi naš je boj! 

Duh slavjanski. 

(1851.) 

samotnu jednoč gaju 
Ja se šetah već za rana. 
Rosa sjaše još po travi 
Kao biser razsijana. 

Nije ništa čuti bilo 
Spavajućeg još od svieta. 
Samo ptica sviet pojući 
Probudjaše mir drveta. 

Ja se šetah, duh moj budni, 
Kao drvlje tanke hvoje, 
Prama nebu našeg roda 
Razgranjaše misli svoje. 

Al na jednoć sve se misli 
U pogledu jednom steku, 
Opazivši sieda starca, 
Gdje na staru sjedi breku. 

Ljeta breme trudnu glavu 
Sagnulo mu nizko doli, 
Saklopljene drži ruke, 
Kao da se Bogu moli. 

Izpod njega hrek starinski 
Mladicami zeleni se. 
Na mladicah već pupoljci 
Budućega cvieća vise. 

« Dobro jutro », ja mu nazvah, 
«« Dobro jutrom », on mi vrati; 
Ja pristupim k njemu bliže. 
On za ruku mene shvati: 

««Mlad si, sinko, šta te muči. 
Da zoricom ti urani? 
Starosti je do uranka. 
Jer su njojzi kratki dani»». — 

« Briga za rod mene muči 
I spavat mi dugo ne da, 
Šta će biti od njeg tužna. 
Okružena svud od bieda; 

Kako srce da utažim, 
Kako tuzi da odolim?» — 
««Ne brini se, sinko, ništa, 
Ja s' i za njeg Bogu molim !»» 




»# 



Rodu jeziku. 

(1860.) 

Die wahre Heimath ist eigentlich 
die Sprache. 

W. V. Humboldt, 

jeziku, rode, da ti pojem, 
jeziku, milom tvom i mojem! 

gAs) presladkom glasu onom, 

^ U kome te mile majke 
Usnivahu sladke bajke, 
Koga šaptom i romonom 
Duši ti se sviest probudi. 
Te ti spozna i uvidje. 
Da ti bolje nije nidje 
Do na tvoje majke grudih! 

Po njem tebe sviet poznaje živa, 
Na njem ti se budućnost osniva. 

Zato uviek k njemu teži, 

U njegovo jato hrli, 

Oko njeg mi ti se grli 

I u čvrsto kolo veži. 

Pa ti ne će vremeniti 

Burni triesi da naude; 
Po jeziku dok te bude, 
I glavom će tebe biti! 

Ljubi si ga, rode, iznad svega, 
U njem živi, umiri za njega! 
y njem sve si blago slaviš. 
Što ti osta od starine. 
Nemaš ljepše ni baštine 
Potomstvu si da ostaviš. 
Dragi kamen on ti budi, 
Kog da čuvaš kao oko, 
Kog da braniš kao soko, 
Komu da si vjeran svudi. 

Svaka zviezda svojim svjetlom sieva, 
Svaka ptica svojim glasom spieva, 
Ti jezikom svojim sbori! 
Sladkim glasom materinim 
Odlikuj se medju inim ! 
Bog bo mili s njim te stvori, 
Njim da budeš svoj svojemu, 
Njim da srcu odolievaš, 
Njim da plačeš i popievaš, 
I njim da se moliš Njemu! 

Tudj tudjinu, tebi tvoj doliči, 
Tudji poštuj, a svojim se diči ! 
Dičiti se možeš njime: 
Njim carevi carevahu, 
Njim kraljevi kraljevahu, 
Slavne mu je loze ime, 
Slavan puk ga svojim zove, 

I dok bude slavi vieka, 
Bit će i on njojzi jeka 
Od viekova u viekove! 

Od Stambula grada do Kotora, 
Od Crnoga do Jadranskog mora 
Njeg vu carstvu prostor puče. 
Tu po gorah i dolinah 
Preko devet pokrajina 
Svud ga majke djecu uče; 
Sokolova, sokolića 
Njegovijeh gniezdo tu je, 
Svuda tud se pjevat čuje 
Pjesan Marka Kraljevića! 

Junačkijem glasom u njem poje 
Junak narod uspomene svoje. 
Uz gusle se u njem ore 
Kroz sve vieke k nama doli 
Sve radosti i sve boli 
Našeg svieta — pjesni tvore 
Utrnulih naših plama, 
Osvjetlanih naših lica. 
Sva je naša povjestnica 
Velik samo sbor pjesama! 

On ti svakoj tuzi i radosti, 
On ti duše cieloj nutamjosti 
Jedin pravi tumač biva. 
U njem ti se žalost topi, 
Da ti suza lice škropi, 
U njem s čuvstva radostiva 
Tvoje srce vatrom gori, 

u njem samo podpunoma 
Ljubav milog tvoga doma 
Jasno, krasno tebi sbori. 

Ljubi, rode, jezik iznad svega, 
U njem živi, umiri za njega! 
Po njemu si sve, što jesi : 
Svoje tielo, udo svieta, 
Bus posebnog svoga cvieta 
U naroda silnoj smjesi. 
Bez njega si bez imena. 
Bez djedova, bez unuka, 
U prošasti sjena puka, 
U buduće niti sjena! 

Jezik roda moga. 

(1861.) 

ao vječno more sinje 
U icretu si gibkom, lakom 
Podaje se dahu svakom, 
I mrežka se i propinje, 
(Kakva moć je vjetra koga) — 
Zuji, zveči, zvoni, zvuči, 
Šumi, grmi, tutnji, huči — 
To je jezik roda moga! 

Koliko se hvale puci 
Svaki svojim tobož slavnim, 
Kad ih s njime divnim sravnim. 
To su meni mrtvi zvuči; 

Niesu srcu sladost medna 
Nit su duhu krilna sila, 
Niti bukte kroz sva bila, 
Ko što njegVa riečca jedna! 

Sile mu je glas olujne, 
Njemu rieči te se ore, 
Kao munje kad se bore, 
A, ko vali rieke bujne, 
Provaljuju kroz sve uze, 
Listom dižu srca, duše 
I sobom ih tamo ruše. 
Kud im struja tečaj uze. 

Molitve se kada silom 
Uzneseni u mah diže. 
On uznosom nebo stiže 

I omili Bogu milom; 

Jer mu tad je krotka sila, 
Sladost nježna, vatra sveta, 
S kojih otcu od djeteta 
Jedino je molba mila. 

Tuga, žalost, bol i muka 
Sa vajem si i lelekom 
Na njem ječe živom jekom; 
Kad zacvili il zakuka 
Koje slasti miloj sjeni. 
Udesa li crnoj stopi, 
U suze ti ćut raztopi, 

II ti srce okameni. 

U radosti na sto struka 
Sretnom čuvstvu izraz nadje 

I lieva ga ponajslađje 
U miline svoga zvuka, 
Probudjuje sve duhove 
Dobre volje, blage aidi; 
Širi ruke, širi grudi 
I u kolo ljubav zove. 

Slavulj-pticu slušaj sitnu, 
Kad zahladi ljetno veče. 
Kako njojzi glasak teče 
Na ugodu nedohitnu; 
To je njeg'va nježnost prava 
U glasila drugoj slici — 
Odkud ime slavulj-ptici, 
Njeg Vom glasu odtud slava. 

Ljubu pitam : je li moja — 
A ona mi sladkom rieči 
Svake sumnje sjen preprieči 
Veleć : tvoja, uviek tvoja ! 
0! ta radost prevelika 
Još se većom meni čini 
Po sladosti i milini 
Premiloga mog jezika! 

Njime milim, krasnim zato 
I odievam svoje pjesme. 
0! spjevi su njemu česme, 
S kojih teče obilato 
I put neba silno štrca, 
A odozgo rosom blagom 
Po rodu se siplje dragom, 
1 uvela kriepi srca. 

0! roda mi slavni glase, 
Razlieži se na sve strane 
Zemlje tobom opjevane 
I uzhičuj srca za se! 
Grozno kao s božje trube 
Uvjeri ih tvrdom vjerom, 
Da tu vriede samo mjerom, 
Kom po tebi dom svoj ljube! 



^ 




Molitva. 

(1861.) 

če dobri, Bože svemogući! 
I U kojega svetoj ruci 
^^ Sva su carstva, svi su puci, 

K tebi dižem duh svoj — uzdišući, 

I molitvom vrućom zaodievam 
Najmilije blago sebi, 
Preporučam, Bože, tebi 
Rod svoj mili, kog ti glasom pjevam. 

Sretan sin sam s toga roditelja! 
Srcu svome da odoli. 
Sin ti se za otca moli, 
Usrećenik za usrećitelja! 

On je trunak u svietu tvojemu. 
Ali tvoja milost sjaje 

Slavjanski Dioskuri. 

(1863.) 

viet helenski u slavno si doba 
Dva je brata s ljubavi njihove, 

Sto ih vjerno vezaše do groba, 
Medju svoje stavio bogove, 

I visoko počitujuć oba 

Povjerio njima svoje brode, 
Da ih morem nadziru i vode. 

Kad Zeusu kraj na zemlji stiže, 
Te i rod mu lišen bude vlasti. 

Tad tu braću sviet u zviezde diže 
I mjesto joj gore dade časti, 

Gdje i sada, svom izvoru bliže, 
Blistajućoj u slavi se sjaju. 
Dvjema zviezdam slavno ime daju. 

Takvu braću i Slavjanstvo ima; 

Dva su muža, riedka, neobična. 
Po zasluzi najvećoj medj svima. 

Po poslanstvu božjem, njemu dična ; 
Jer Slavjanstvo dužnikom je njima. 

Da luč ona, što sa neba sinu, 

I slavjansku porazsvietli tminu. 

Ciril, Metod, slavski apostoli, 
Ta su braća, naše dike jasne, 

Sveta vjera, s koje Bog se moli 
Znakom krsta, svrhom vječne hasne, 

To je svjetlo, kojim oni doli 
Po slavjanskom razsjali se kraju, 
A slavom si još i danas sjaju. 

Teče vrieme, teče bez odmora 
I sviet stari ponavljajuć ruši, 

Svemu ide i prolazi hora. 
Samo što je veliko po duši 

Na temelju zaslužnoga tvora. 
To vremenu ne samo odolje, 
To vremenom još uspieva bolje! 

Tisuć ljeta! odkad sjeme krsta 
Slavna braća po Slavstvu razsuše, 

I sliedeći pravac božjeg prsta 
Na njegu mu privoliše duše. 

Tisuć ljeta! a spomen im čvrsta, 
Kao da im djelovanju juče 
Glas dobitnik na sve strane puče. 

Ko da ju je sviet u čelik skovo, 
Stvrdnula se slava im velika, 

I čineć im spomenik gotovo, 
Kao ona Memnonova slika. 

Koju budi svako sunce novo. 
Svakim novim oživljuje danom 
Svetom luči sa neba poslanom. 

Zato i sad po Slavjanstvu cielom 
Tisućnica njihova se slavi: 

Hoće Slavjan da svijetu bielom 
Svoje svetce na vidik izstavi, 

Da^ pokaže, barem nekim dielom, 
Što mu vriede ta dva muža sveta 
Još i sada iza tisuć ljeta! 

AI dok bude godilo nam umu 
(A godit će jošte dugo, dugo) 

Sreću tražit u zemaljskom šumu, 
A pomiso na življenje drugo 

Preko groba umaljalo nju mu: 
Dotle bit će svetim Ijudem slava 
Više manje svečana zabava. 

Tekar, kada po božjoj milosti 
Ljudski duh se tako oplemeni. 

Da mu sredstvo izvanjske sjajnosti 
Bit će jošte samo u spomeni. 

Kao pomoć negdašnje slabosti; 
Kad on bude uvidio jasno. 
Što je dobro, da je samo krasno; 

Kad nestane strašila mu s rake, 

Smrt dielila ne bude dva svieta, 
(Istog puta različne konake) 

Koji obće od vječitih ljeta: 
Tad će sveti ljudi zemlje svake 

Svakdanji joj domaćnici biti, 

A slava im slavi doličiti. 

Božjeg carstva nastavšega tada 
Oni bit će namjestnici odje, 

Reditelji čovječjega stada. 
Koje rado sliedit će si vodje; 

Jer mu bit će najveća naslada 
Tragom ići svojih uzomika, 
U kojih mu i sreća i dika. 

Tad i Ćiril i Metodij sveti 

Iz svojih će hramova da predju 

U hram božji nebom razapeti, 
Usred svieta, kom su prvi žedju 

U dozreloj razžgali pameti, 
Razžgali ju za novom istinom, 
A gasili naukom njezinom. 

A kad onda bude im do slave. 
Prve slave u novome redu, 

Slavski puci bez svake priprave. 
Bez poziva skupa će da gredu 

Na sastanak, te će da poplave 
U sriedi si silnu ravan koju 
Kao vojske u silnome boju. 

Zapjevat će pjesmu : Slava ! Slava ! 

Slava! Slava! neizbrojni ljudi, 
Zatrest će se gora i dubrava, 

Razžarit se pjevajuće grudi, 
A žarka im duševna munjava 

S nebeske će na zemlji si vlasti 

Svojom srećom do neba uzrasti. 

Nebo će se slavi pridružiti. 

Dvije zviezde spustit će se dolje. 

Svaka jednog brata će da kiti, 
Svaka svome kroz široko polje, 

Kudgod krene, predhodnicom biti, 
A kad bude slava dovršena, 
Pomet će im na nebo imena. 

Tako s neba sjat će zviezde dvije 
Imenjače dolje sjajućima; 

Tako Slavstvo ko Helenstvo prije 
Dioskure svoje će da ima; 

Tako Slavjan, kad nebu uzzrije, 
Medju zviezdam nać će svoga roda 
Zviezde jasne: Cirila, Metoda! 

Turske glave. 

(1864.) 

•rnogorci, na glasu junaci, 
Prvaci su sirotinje raje! 
ei v Koja radi uviek, da ga sbaci, 
•^'^ Pod turskijem jarmom od kada je. 

S Turci klat se — iznad sviju slava — 
Slava im je od viekova viekom, 
A što više odsjeći im glava 
Želja svakom usisana mliekom. 

Nose oni po navadi ove 

U gniezdo si gore turske glave, 

Njimi kite kule i dvorove. 

Pa se diče, da su turske prave. 

«0 jadne vam na sramotu dike! 
To divljakom dolikuje samo, 
A ne Ijudem, što za krštenike 
Tobože ih brojiti imamo. 

Glave sjeći, glave nasadjivat. 
Ljudske glave, to je grozno, Bože ! 
A tom grozom još se nasladjivat 
Ozvierjeli izrod samo može. 

Dokle još će trajat ta grdoba, 
Naravi vam ta nakaza kleta? 
Valjda dok vam ne izteče doba 
Na tom svietu, smeću toga svieta!» 

Eto tako na sva usta viče 
Europa tobož ugladjena. 
Ružno viče, ružnije proriče, 
A vika nam dodijala njena. 

Nuder starce, Crnogorce siedi. 
Ne daj mrazu, da ti obraz šika. 
Odgovori! kad te tudjin biedi, 
Nek i sluša tebe biedjenika. 

««Lak odgovor, gospodaru, meni, 
Lako tužnom cviljeti od jada, 
Ali težko da će sviet kameni 
Uvjerit se o njemu ikada. 

Sviet taj ne zna, jer nehajno gleda 
Kršćanovo uz Turčina stanje, 
Sviet taj rie zna, gdje se živjet ne da, 
Da je život puko otimanje. 

Krst i koran u vječnoj opreci 
Kao vatra i voda se luče, 
Te gdje im je skupa bivat djeci, 
Tu uvieke jedno drugo tuče. 

Nema mira, gdje zapovied glasi 
Po koranu: Kolji Kaurina! 
A po krstu: Ljubi bližnjega si 
Bez razlike, samog dušmanina! 

Nema mira, gdje najveće blago, 
Sveto pravo, jošte nema dvora, 
Jer Turčinu što je godjer drago, 
To kršćanu pravo biti mora! 

Turska vjera kršćanu nevjera. 

Turska volja kršćanu nevolja, 

Turska sreća kršćanu nesreća. 

Turska šala kršćanu vješala! 

Glave sjeći, glave nasadjivat 
To je turska starinska navada, 
A time se dičit, nasladjivat 
To je turska starinska naslada. 

U obrambi golog si života, 
U vraćanju zajma krvavoga 
Nauči se kršćanska S'rota 
Bit okrutnom s okrutnika svoga. 

Turski joj je s Turčinom postupat, 
Jerbo njemu drugač ne odolje, 
S krvopijom u krvi se kupat 
Volja ju je samo od nevolje ! 

Tako bilo i biti će tako 
U svijetu starom i u novom: 
Gdje na zemlji Ijudem biva pako, 
Tu i ljudi naliče vragovom! 

Čuj me zato, svjetino opaka, 
Čuj me pravo, istina je prava: 
S one strane dok bude Turaka, 
Bit će s ove njihovijeh glava! 



y> » 

Slavjanstvu. 

(1865.) 

kidam kapu i do crne klanjam ti se zemlje 
Stupiv na obzor tvoj, na čudovilo čitava svieta, 
Veliko, silno, preslavno, svemožno Slavjanstvo! 
Uzhitom trepti mi duh, i razkriljuje krila 
I smjelim hvata se okom neba visoko. 
Hoće da ti na slavu danas visoko poleti. 
Ali gdje mi je glas dorastao tvome na svietu, 
Gdje li mi gusle prama tebi jake, da mi ne puknu, 
Kad mi duša, uzplamtiv munjom tvojega žara, 
Stane grmjeti po njih. Oj po želji da mogu, 
Da si izpredem žice od zlata sunčanijeh zraka, 
Da ih od briega do briega prepnem sinjeg preko mora, 
A da mi gudalom je sjajna duga nebesna, 
Pa kad zagudim, da mi zatutnje mora dubljine 
Ogromnim šumom sila si tajnih, a vali 
Gore ono mi prirode milinje da slažu, 

Kojim njoj zuje povjetarca i ptičice poju, 
A da sve to jekom stostruči svod mi nebesni 
I opet veličajnim sve ujedinjuje skladom: 
Tada bi samo, o tada jedino udesiti mogo 
Pjesmu onako, ko što ti vriedi sila i slava, 
Prošast i veća budućnost. Kud ti je pukla, 
silno Slavjanstvo, pučina? Kako no more 
Sali te ruka božanska zemlji u krilo i premda 
Zaljev mnogi i mnogi nakmji tebi tudjinstvo, 
Ipak još te imade toliko, da kad se udom 
Samo makneš ikojim, sva se zemlja zatrese. 
Stoji tudjin izbuljenih očiju, skrštenih ruku 
Tvojih na obalah i u nehvalj tebi se divi, 
S tebe i protmjuje strahom. Zašto se boji? 
! po tvojoj veličini pravedna savjest mjeri mu 
Osvetu, štono patri ga za silne griehe na tebi. 
On gusarski brodjaše po tebi, zastava krsta 
Stieg mu bijaše, prosvjeta cilja izlično svjetlo ; 
Ali jadra naduta gadnim dobiti dahom, 
Krm rukom ravnata grabežljiva koristoljublja. 
Mač mu veslaše, koplje diraše dna ti se, a za 
Ladjam svedj mu plovljahu u krvi na gomile mrtci 
Ubjenici tvoji. Nebu je plakati bilo 
Plod si gledeći blagog truda, na polju čovječtva 
Najljepši rodnoj po sreći tad, kako ga crna 
Kosila kletva, a njegovanja uspjeh si gledeć 
Najveći tad po broju ljudstva, kako ga divljač 
Harala biesna na uštrb viekova ; riečju — gledeći 
Lik si najsličniji tad na zemlji, kako u božje 
Ime bezbožnost ga trla opaka, i porad 
Krsta kako na krst razapinjala narod najblaži, 
Najpobožniji na svietu. A čime krvavi 

Taj si tudjinstvu vratilo zajam? Zaista krvlju, 
Ali svojom junačkom mnogih u borbah azijskom 
Sa divljadi kobnom, koja mrakom si i ono 
Malo sutonske prijetila utmut luči, 
Što na zapadu svietu tinjaše. Tada već shvativ 
Zadaću pram veličini si velikoslavnu, nijesi 
Marilo u mnogom se sgodnom osvetiti času, 
Ljepša sgoda činjaše se tebi — jaku medjniku 
Progledaloga svieta i sliepog — bit posrednikom 
Onog, a navalam ovoga grudi junačke 
Opirat štitom. I ko što tad si stajalo dvojakom 
Ponosno slavom, tako stojiš i sada na medji 
Tih svieta divom doraslim zvanja na zemlji 
Najvećeg: jednom dohvaćaš sa zapada rukom 
Zviezde prosvjete, drugom siplješ ih po tamnom 
Iztoku; al to dika ti nije jedina; još većim 
Možeš ponosom do neba dignut vitežku 
Glavu. Digni ju, digni smjelo i veselo svietu 
Na ugled, nek svuda ti vidi se na čelu junačkom 
Svietli cjelov, kojim božja te ljubav posveti 
Ovdjeka svetu si radu. Neba po neizmjernom 
Prostoru zviezdami tvorac razpisa ljubavi zakon, 
A tiekom vječnim svih naredba si kroz vječnost 
Vlast joj podieli. Namjestnicom tako mu ona 
Svud i uvieke napredno radi: likuje, krasi, 
Mekša i gladi, miri, kroti i pitomi, 
Blaži, plemeni, sveti, upriličuje Bogu 
Sve božje na svietu — tebe odabra, ovlasti 
U ljudskom pokoljenju na zemlji biti junakom, 
Njojzi ljubimcem. Ah ! ne dodieva dobro lia zemlji 
Neba ljubimcem: nebu težače oni, a pakla 
Dugo izimat se tužnim nije moguće; te tako 

I ti viekove muka već nižeš na života 
Svojega nit, na svakome udu ogromna si tiela 
Sa drugojačije osjećaš se boli čovječje 
Bolnim. Kolje te mržnja, sebičje i nesloga, ljuta 
Kolje te zloba i jal, sve strasti krvi tudjinskom 
Tvome uciepljene zdravlju. Ta krv svedjer otrovnim 
Kvascem vri u tebi, s nje buni ti se ciela 
Utroba, ti trtaš, glavinjaš, posrćeš smirom, 
Al nijednim korakom stupit ipak ne propuštaš 
Dalje na stazi k jedinstvu, ne k onomu, koje ti 
Zlobni podmeću neprestano dušmani, k onom 
Jedne glave sakupnom krunom ovjenčane 
Svim na silu (s krune tolike glava bi ljudska 
Klonula svaka), već k onom, što ga krunit imade 
Viencem uzajamnosti stoglava sloga na volju 
Svim, jer svim na sreću. Sloga je zora, naviešta 
Ljubavi dan uvieke, tebi zarudjuje lice 
Zdravlja rumenilom već, lice bliedo od sanka 
Bolnog. Već ti Krkonoše, Triglav, Tatra, Balkan i 
Ural i Velebit plamte novimi Horebi 
Duha božjeg opet govorećeg; već ti se Vuga, 
Visla i Dunav, Vutava, Sava i Drava novimi 
Sjaju Jordani, gdje se krste novorodjene misli 
Vieka novoga; već ti se suza rosa svjetluca 
Svud nadom utjehe blize; jutarnje ti magle 
Već kažu zlatnimi se slikami sjaja budućeg; 
Rano vjetarce, slutnja preblaga, već ti kriocem 
Svojim hladi čela i grudi, raztresene ter ti 
Misli i ćuti sgrće malo po malo sviesti u sakup; 
Duhovi sa zadnjim sankom bore ti se, zadnjem 
Srca ti otimlju se čamu, brecaš se i pružaš, 
Prevraćaš se i oči si tareš, već si na mahu, 

Milom krvi ljepotica, 
Cvatiš smiljem i koviljem 
I na uzor u sve glase 
Oriš s divnih pjesama se! 

Oj sve tvoje krasno li je 
I premilo svakom sinu, 
Koj' ne ljubi majku inu, 
Koj' pastorkom tebi nije, 
Već uz hranu tvojim kruhom 
1 tvojijem diše duhom! 

Zato sinci zemlje ove 
Prionimo k njojzi dolje! 
To je naše sveto polje, 
Na koje nas život zove, 
Da radimo, da tvorimo. 
Da se na njem proslavimo! 

Stojmo čvrsto na tlu tome, 
Stojmo svi u jednom kolu. 
Svoju zemlju, makar golu. 
Sačuvajmo rodu svome. 
Na njoj život da mu pravi 
Tudji korov ne zadavi! 

Prah pod našim koracima 
Prah nam slavnih predja to je, 
Prah Zrinjskoga i Hrvoje 
I mnogijeh, sličnih njima. 
Bud'mo i mi vriedni dosti 
U njem shranit svoje kosti! 

Bože živi! 

(1867.) 

>ože živi, blagoslovi 
®^ Naših srca plamenište, 
To hrvatsko hrvalište, 
Milu zemlju, sveti dom, 
1^ Da se mladi, da se novi 
Svakim miljem rodu svom! 
Bože živi, blagoslovi 
Svetu zemlju, mili dom! 

Bože živi i vSJedini 
Troju zemlju jednog roda, 
Tudja radost, naša škoda 
Da imala bude kraj. 
Kad smo jednog otca sini 
I jednu nam majku daj ! 
Bože živi i sjedini 
Jednog roda troji kraj! 

Bože živi i okriepi 
Rod naš slavni, rod naš mili. 
Da odoli svakoj sili, 
S kojom mu je biti boj. 
Uskori mu danak liepi. 
Kad će biti samo svoj! • 
Bože živi i okriepi 
Narod naš za svaki boj! 

Bože živi i uzkrili 

Našu sreću do sad jadnu, 

Protivnici da joj padnu, 
Prijatelji steku moć. 
Daj sunašcu, Bože mili, 
I pred naša vrata doć! 
Bože živi i uzkrili 
Našu sreću, našu moć! 

Bože živi i razžari 
Svetu vatru rodoljublja. 
Svako srce budi zublja, 
Svako oko budi plam, 
Da s narodne svete stvari 
Sav uzplamti narod nam! 
Bože živi i razžari 
Rodoljublja sveti plam! 

Bože živi i povrati. 
Sto je naše, nama skoro, 
Ljudska pravda vraća sporo, 
A duguje dugo već. 
Staru bar nam krv naplati, 
Dok ne bude nova teć! 
Bože živi i povrati 
Nama, što je naše već! 

utjeha. 

(1867.) 

stanac kamen budimo stalni i 
Budućnost za sad više si motrimo 
Neg sadašnjost, što nam se laska, 
Samo nevjerno da nas izdade. 

Već narodni duh pravo je stekao, 
Da sviet udesi svome po obliku. 
Te on mu redom sve pohadja 
Krajeve — dodje i k nam od davna 1 

Što biti mora, biti će; zakoni 
Pravde božanske nikad se odlukam 
Razuma ljudskog ne ugiblju; 
Oni stoje, a drugo sve ide, 

Svojom da mienom njim se prilagodi 
Opet. Sa miena doć će nam pravica ! 
A one sad su kano munje 
Brze i strašne — već nove blješću! 

Već udes-vihar huče, na okolo 
Vas sviet se burka, vali grozovito 
Već svud mu skaču na visoko. 
Brod će nam propast, bojazan misli. 

rode dragi! ništa ne boj mi se, 
Ma sviet se cieli izlio potopom, 
Imade brod tvoj sve, šta treba, 
A na Balkanu i Ararat svoj! 

Nikoli Zrinjskomu. 

(1867.) 
I. 

"^'l^unače divni! rado li pjesma se 
K tvojoj uzvija slavi, ko orao 
K sunašcu žarkom, al nijedna 
Nje se dovinuti kadra nije. 

Ni moja ova! ali i ona se 
Nek čuje, glasom neka si bude i 
Slabim supjev bar jošte jedan 
Više u sboru tolikih pjesni. 

V 

Sirom bo našoj sviet po domovini 
Miloj poprima gusle i premda ga 
Kukavca ovog doba bieda 
Samo na plač navraća i lelek, 

Ipako taruć oči i tugu si 
Krijući dirka rado u žice i 
Pjeva — pjevo on bi tebi. 
Pa mu i pucalo srce uz to! 

II. 

Kad smrt oporni Siget pokorila, 
Ter nemilo u njem poudušila 
Rukom svakoji dah života. 
Veselo tada uzkliknu ona: 

»Oj ja se mrakom danaske trostrukim 
Ogrnut imam pravo, imadem i 

Radost, jer junak ponajveći 
Danas se pokloni vlasti mojoj! 

Tu poda mnom i ti sad u nemoći 
Ljudskoj si ležiš kano svaki drugi 
Na zemlji rob moj ; — sdrobljen mrav si, 
Prašak u prašini, ništ u ničem! 

Trag tvoj sa zemlje minu, i vremena 
Val, što no časkom glas nosijaše ti, 
Umuknu, propast ponad tobom 
Ždrielo si klopi i — tebe nema! 

A ja koracam sad po razvalinah 
I tvojih i tvog Sigeta ponosno 
Dobitnicom, ja — nadživljujuć 
Sve — u svemiru jedin sam život !» 

Smrt tako; a duh tvoj, o junačino, 
Na to će svoje riešit se Ijupine, 
Obuć se svjetlom i uzkrilit 
Let si u neba visine sjajne. 

A smrt zlovoljna, muklo pokunjiv se, 
Zamahne kosom triput za njime, al 
Ubojiti mah joj ne smaže 
U neumrlosti segnut kraje. 

S tog plane gnjevom sva i zakune se 
Kletvom prestrašnom, tom da će plemenu 
Na zemlji svaki trag zatrieti, — 
I već od davna održa rieč si. 

Preratiović: Iz. pjesme. ( 177 ) 12 



Zatro se Zrinjskim trag, al o bane, još 
Do sada glas tvoj nije i nikad, u 
Sve vieke, ne će, doklegod nam 
Vjekuje rod u junacih svojih! 

III. 

Mnogi i mnogi ljudi na glasu mru 
Bez glasa ikog, smrt je života im 
Dobitak vas; ti pako za smrt 
Život si dobio neumrli. 

Oj konca krasnog, koj' se produlji u 
Vječnost bezkrajnu! On ti je nagradom 
Sigurno za čin, koj' znamenit, 
Odlučan bje za budućnost našu. 

I tako jest; krv tvoja prolila se 
U žrtvi svetoj domu i kralju, a 
S rumeni njene čitavome 
Rodu zarudje se lice nadom. 

Nadom postojnom; jerbo od kada o 
Tvojem junačtvu obi si rogove 
Polumjesec, od tada već i 
Sjaj mu sreće kržljavi jednako. 

Tamni i tamni on, a uz njega sve 
To ljepše sieva zvjezdica naša, te 
Na skoro otaj grb osmanski 
Blistat će samo sa luči naše. 

Na skoro mrtcem bit će tjelesina. 
Koju na nogu držat ni pomoći 

Tudje ne znadu više; past će 
Ona, po zaključku past će božjem! 

Ter ljudi, božji radci, od davna već 
Grob hladan rede njemu; pri radu ih 
Otom vodi duh tvoj, junače, 
Taj nepomirljiv njegov protivnik. 

Junače Zrinjski! ponosno narod te 
Zove svojim i rado ti spomenu 
Grli, penjuć po njoj se rad u 
Nebo bolje si sreće na svietu. 

Već tri sta ljeta on te oplakuje, 
A sad iz ruku smrti trgno bi te, 
Da mož', silom, i sto života 
Dao bi tebi; jer on već sluti. 

Da samo junak-duh će ga spasiti. 
Duh samo onaj, što mu najjasnijom 
U tebi zviezdom za života 
Svega prosinu. slava tebi! 

I tvom junačtvu slava, a blago si 
Svim nama, koji tebe imamo i 
Po tebi liep svoj uzor, kako 
Braniti svedjer valja nam svoje! 

IV. 

Na grob polažem tvoj, o junače, i 
Ja evo cvieća kiticu svoga, i 
Škropim obilnim suzicam' ju. 
Ne bi li dugo ti svježa bila! 

Opielo su već pjesme držale ti 
Mnoge, i mnoga suza je kanula 
Pri grobu tvom, rod naš vaskolik 
Svedjer uz suze pjevo je tebe; 

I dok bude u nas običavalo 
Potomstvo svetu namirat baštinu 
Slavnih si predja na užitak 
Svome takodjer potomstvu, i dok 

Budu ju davor-glasnice pjesme, ko 
Ptica selica jata, prenosile 
Sa vieka jednog viek u drugi 
Preko zabiti na svietu: dotle 

Svedj bit će pjesni, bit će plača za 
Tobom junakom, tebi nadivit se 
Nijedno ne će doba, jerbo 
Ne će nijedno većega slavit! 




Konac kraju. 

(1867.) 

olumjesec tamni smirom, 
^^^^ Skoro će potamnjet, 
"T- Konac kraju! svieta širom 
Skoro će mu zamnjet. 

Već mrtvacem leži ono, 
Što života nema, 
Smrtno već mu zvoni zvono, 
Sprovod mu se sprema. 

Već gavrani, tudji jali. 
Iznad njeg se viju. 
Napali ga, razkljuvali 
Rado bi da smiju. 

Oj vi strani, oj gavrani! 
Ne budi vam žao; 
Na svieta je našoj strani 
Otaj mrtvac pao. 

Ne damo ga napadati. 
Ne damo ga zliedit. 
Mi ćemo ga zakopati. 
Ali i nasliedit! 

Bilo kad! 

(1870.) 

e boj mi se, mili rode, 
I^ smiono digni glavu ; 
Čvrsto svome stoj na pravu 
I na pravom tlu slobode; 
Pa i tebi — bilo kad — 
Ugodit će svieta sgode. 
Prestati će i tvoj jad! 

Ne boj mi se, rode vrli, 
Samo krepko, otvoreno. 
Ali liepo i pošteno 
Svojim pravcem napried hrli; 
Pa i tebe — bilo kad — 
Još će sreća da ogrli. 
Prestati će i tvoj jad! 

Ne boj mi se, rode dragi; 
Nosi, trpi dušom ravnom, 
Običaju po svom davnom, 
Težki namet tvojoj snagi; 
Jer će doći — bilo kad — 
Poravnanje krivoj vagi. 
Prestati će i tvoj jad! 



Ne boj mi se, rode čili, 
Ali nastoj, teži, radi. 
Na sve strane sij i sadi, 
Bezposlice ter ne cvili. 
Pa ćeš i ti — bilo kad 
Dokopat se još obili. 
Prestati će i tvoj jad! 



Ne boj mi se, rode zdravi, 
U tebi je dosta sila, 
Razrieši im samo krila 
I uzvij se na njih k slavi. 
Pa će tebe — bilo kad 



Sviet sokolom da pozdravi. 
Prestati će i tvoj jad! 

Ne boj mi se — bijuć bieđu, 
Života si ljuti bojak, 
Nepomičan budi vojak 
Na svom mjestu, u svom redu, 
Pa pred tobom — bilo kad — 
Poklonit će glavu siedu 
Ostarjeli i tvoj jad! 





2/i^ 



Milim pokojnikom. 

(1870.) 

okojnikom milim, za življenja 
J^ Koji rodu učiniše glas, 

A primjerom svojim bodre nas. 
Da nam trudnja i napor ne jenja; 



Da na putu muke i trpljenja, 
Na putu si u budući spas, 
Uztrajemo i budemo kras 
Mukotrpnog svoga pokoljenja: 

Njim vila mi ide u pohode 

Te ih vječnim sankom oniemljelih 

Milom rieči razgovorit želi. 

Ajde uz nju i ti, mili rode; 

Rod bo samo, koj' si mrtve štuje, 

Na prošasti budućnost si snuje 1 

Tomi Blazku. 

(Umro 21. veljače 1846.) 

Smrt noseći u bolnih si gruđih 
Život ovaj bio ti nagorak, 
A ti njemu nemio pastorak, 
Bježeći mu i bježan od ljudi. 

Noću samo vila se usudi 
Zakucat ti kadkad na prozorak, 
Da na kratak tebe razgovorak 
Miloj kojoj pjesmici probudi. 

Al tim više srcu ponajveća 
Godila ti ljubav ovog svieta, 
K milom rodu ona ljubav sveta; 

U nje plamu sjevkala ti sreća, 
I u njem ti život, sreća mala, 
Ko drag kamen izgorje bez kala! 

Antunu Niemčiću. 

(Umro 5. rujna 1849.) 

Rado li ti spomen grobu hodi! 
Iznad njega slave drvo lista. 
Oko njega ljubav cviećem rodi, 
A po njem se žali rosa blista. 

Liepo li ti pokoj u njem godi! 
Blazina je tebi savjest čista, 
A uzglavlje plemeniti plodi, 
A pokrivač blagoslova trista. 

A kakav će grob i pokoj Mirku, 
Tvom prijanu, biti, koga hajka 
S vjere krenu, te uz tudju svirku 

Sada pleše, i tudj zanat tjera 
U svom domu, žalostna mu majka ! 
Valjda onaj tvoga «Kaludjera» ! 

Stanku Vrazu. 

(Umro 24. svibnja 1851.) 

«Žeravinske dubrave » u hladu. 
Po kojoj ti « glasovi » se ore 
I mirisne «djulabije» zore, 
Počivaš nam po liepom si radu. 

Tu ti «ose» i «komari» znadu 
Odstranjivat nepovoljne stvore, 
A vile si pridešuju sbore 
« Gusala » ti i « tambure » skladu. 

U taj zaklon, gdje nam živ još jesi, 
I gdje svatko nadje, tkogod traži. 
Sve na izbor duhu naslade si, 

Sviet naš ide rado, da se blaži, 

I prerado blažit će se tuđe. 

Dok godjer ga na tom svietu bude. 

Knezu P. Petroviću Njegošu. 

(Umro 31. listopada 1851.) 

Crne gore s visokog vidika 
Grob ti sieva na sve četir strane 

I, ti buđuć svega roda dika, 
Roda sve mu klanjaju se grane. 

Crnogorskog iz svog sokolika 
Ti se diže nad care i bane 
Sjajnim umom duha uzomika, 
Blagom čudi duše izabrane. 

Kao čovjek, ko vladar i pjesnik, 
Rodu svome bio si nebesnik. 
Ime sja ti u nebesa kriesu, 

A u rodu na vječna vremena 
Svježa če ti ostat uspomena 
I svjež «gorski vienao ti na liesu! 

Branku Rađičeviću. 

(Umro 30. lipnja 1«53.) 

Več za ranog tvom životu cvieta 
Ponarasla tebi vitka krila, 
I na njih te podignula vila 
Našoj pjesmi do visoka lieta. 

Živa radost rodjenog nam svieta 
Dočekom ti svakoj pjesmi bila, 
A uz svaku zdravica se pila: 
Pjevao nam jošte mnogo ljeta! 

Ali svietu s onu stranu rake 
Uztrebalo duha pjesničkoga 
I smrt dodje i uzkrili tvoga 

Lako iznad zemljice ti lake. 
Tamo sad si svome rodu dika, 
Al ovdje ti nema zamjenika! 

Vatroslavu Lisinskomu. 

(Umro 31. svibnja 1854.) 

Guslama si narodnim sasvime 
Sprovodio pjesmu nam po domu, 
Ugodio duhu narodnomu 
I rodu nam omilio time. 

I narodne tebe ruke prime, 
I grle te u naručju svomu, 
I pljeskaju k djelu ti svakomu; 
Ali s tebe bremena ne snime. 

Svakojaka nevolja te shara, 
I prosjakom skoro ti preminu. 
moj rode, na tom vriednom sinu 

Ti sagrieši s navadna nemara. 
Slava njemu, uz sve jade svoje 
Da ti ipak vjeran ostao je! 

Dragutinu Rakovcu. 

(Umro 22. studenoga 1854.) 

Dragutine, roda dragi sine, 
Ptičice nam u narodnom poju. 
Pčelice nam u narodnom roju. 
Pozdravljam te, mili Dragutine! 

Pozdravljam te, da me želja mine 
Doprinieti i mrvicu svoju 
K onoj hvali, mila majka što ju 
Duguje ti za narodne čine. 

Mila majka, domovina tužna, 
Još sveudilj bojem zabavljena, 
Pobrinut se nema još vremena, 

Od sinova što je komu dužna; 
Al kad dodje tomu bolje doba, 
I kod tvoga popostat će groba. 

Gjeneralu St. Knićaninu. 

(Umro 26. svibnja 1855.) 

Oj sokole sivi od Avale, 
Rada pjesma spominje te, rada! 
Ti bo prvi priskoči nam, kada 
Nemile nam krivde dodijale. 

Uz banove tvoje ruke znale 
Obranit nas nepravedna jada; 
Složnom Srbstvu i Hrvatstvu tada 
Liepo kocke bolje sreće pale. 

I premda, što izvojštismo tada, 
Ko led nam se topi sad u ruku 
I zebe nas, mjesto da nas grije. 

Zaboravit nemojmo nikada, 

Da uz složnu tad uspjesmo muku, 

Ter bez sloge da nam sreće nije! 

Janku Draškoviću. 

(Umro 14. siečnja 1856.) 

Kad nam zemlja, obnemogla starka, 
Pomladi se novim rodjenikom, 
Tada ljubav pokrenu te žarka 
Otvorenim kumovat mu likom. 

Mnogom žrtvom i dara i darka, 
Mnogom skrbi i plemena dikom 
I ugledom sveta patriarka 
Bio si mu stalnim zaštitnikom. 

Tim uz tebe diže se na noge 
I odraste duh naroda eto, 
Te i sam si pravac uporavlja. 

A za tvoje zadušbine mnoge 
Duh naroda na grob svako ljeto 
Svome kumu zelen vienac stavlja. 

Biskupu J. Šrotu. 

(Umro 9. rujna 1857.) 

Bud, braneći slabost srca svoga, 
Razsipo si blago punom šakom, 
Punijom si ipak razdavo ga 
Davajući obćem dobru svakom. 

Pa zašto te, ko zločinca koga, 
U progonstvu smrt sastavi s rakom? 
Zato, što si svieta duhovnoga 
Povriedio nazor jednom mrakom. 

Oj u njega jošte i dan danas 
«Filioque» ono griehom ti je; 
Ti bo reče, da nevolja sva nas 

S te nesretne različice bije. 
Al ne kaj se, biskupe, tog rieka: 
S njega u nas spomen ti do vieka ! 

Banu J. Jelačiću. 

(Umro 20. svibnja 1859.) 

Bane, bane, milo spominjanje, 
Vela rano i vela nam diko! 
S tvoje smrti malo i veliko 
U nas plače, jer boluje sa nje. 

Tvojom smrti moći nam toliko 
I toliko poginu uzdanje. 
Da uz grdno svoje neimanje 
Ne može te pregorjeti niko. 

A bude li jednoč bolje nama, 
Budemo li srećom obsievani, 
Tom obsjevu na odličnoj strani, 

Poput draga na odjeći kama. 
Ti ćeš blistat, uz odjeće mienu 
Uviek svoju zadržati cienu. 

Patriarku J. Rajačiću. 

(Umro 13. prosinca 1861.) 

Uviek si mi, starce, na pameti 
S onog liepog, svečanoga dana, 

Kadno božji ko poslanik sveti 
Posveti nam Jelačića bana. 

Tada srbska i hrvatska grana 
Svojimi se hvojami i cvieti 
Izpreplele u struk buzdovana 
Na obrambu od dušmana kletih. 

Oj uzkrsni, starce, nam uz bana! 
Ti poprimi častni krst si s groba, 
A ban nek se lati buzdovana, 

Pa u bolje probijte nas doba, 
Pomozite mrtvi nam do sreće, 
Kada živi ne mogu il ne će! 

Pavlu Stoosu. 

(Umro 30. ožujka 1862.) 

Koliko ti tu života prodje. 
Tolika ti s njim je borba bila, 
A u borbi pjesnikinja vila 
Na utjehu k tebi kadkad dodje. 

S te utjehe plodilo ti plodje. 
Glasne suze, pjesme rosnih krila, 
Od kojih nam mnoga je zalila 
Mnogi cvietak na ugaru odje. 

Svršila se tvoja borba plodna; 
A na grobu tvome tugujući 
Vidjeva se vila domorodna, 

Ko kip groban tužno gleda nica, 
Na gusle si prstom kazujući: 
Na guslah joj jedna pukla žica. 

Mati Topaloviću. 

(Umro 26. travnja 1862.) 

Domoljube pravi, istiniti! 
Za žica ti na tom svietu bielom 
Naš si bio i dušom i tielom, 
Naš si bio i uviek ćeš biti. 

Naš ćeš biti ostavinom cielom, 
Što ju steče duh ti plemeniti 
Revnujući dom si proslaviti 
Slovom, perom i svetim razpelom. 

Domovina, zahvalnica svakom. 
Koji polju na njezinom radi, 
U srce si tvoje ime sadi, 

A u kamen, spomenik nad rakom. 
Napis reže crven, biel i plavi: 
«Tu počiva moj svećenik pravi ». 

Luki Botiću. 

(Umro 19. kolovoza 1863.) 

Dalmacija zemlja posestrima 
Tebe rodi. Hrvatska sahrani. 
Tako te je, milog pobratima. 
Pol na svakoj tih sestara strani. 

Ali rod te podpunoga ima 
I živo te u srce nastani, 
Jerbo vriednim medju sinovima 
Vriednik si mu bio pouzdani. 

I u njemu ostati ćeš viekom 
Uspomene neprekidnim tiekom; 
Što si za njeg slovio i piso, 

Što si njemu pjevao i plako, 
To u doba biti će mu svako 
Na te liepa i ugodna miso. 

Josipu Vranicanu. 

(Umro 26. ožujka 1866.) 

Ko liep pojav znamenita sjaja 
Tvoj se život već ukaza rani, 
I nada nam milog zavičaja 
Oko skrenu prama tvojoj strani. 

Činilo se, ko da pojav kani 
Stvoriti se zviezdom naših kraja 
Pomoćnicom, da nam se razdani 
Crna noćca narodnijeh vaja. 

Al pojavu skoro bilo proći, 
Skoro rod nam minu nada sladka 
Tvoga srca, tvoga uma moći 

Smrt ukrca u crni si brod, 

S njimi ode, ode bez povratka — 

A na žalu plačuć osta rod. 



Prarađović: Iz. pjesme. 

Dragojilu Kušljaau. 

(Umro 11. ožujka 1867.) 

Hrabri borce u narodnom boju, 
Sad pri novom naroda pozivu 
Ti ostavi milu braću svoju! 
Je r moguće to sokolu sivu? 

_ oj ! prekratko svi junaci živu, 
Coji vazda u prvaka broju 
Nerazmjerno — po duhu si divu — 
Troše tiela na slabom si stroju. 

Smrt ih svuda uzastopce sliedi. 
Da čim prije ugrabi ih huda. 
Jer i njojzi život više vriedi, 

Koji gine s junačkoga truda, 
Nego onaj, što tamni i bliedi 
Ćareć samo po zemlji si uda! 

Spiri Dimitroviću. 

(Umro 6. veljače 1868.) 

Brate Špiro! od prvog sastanka. 
Kad u Mletcih bratit smo se stali, 
Do zadnjeg ti na zemljici danka. 
Drug smo druga rado spominjali. 

Ter i sada za smrtnog ti sanka 
U suze mi tvoj se spomen sali, 
I ja plačem, plačem bez odanka, 
Bud na zadnje grančice smo spali. 

Malo nas je i svaki dan manje 
Od prvaka radilica starih, 
Što se polje na književno dali, 

A naraštaj hoće plod da žanje, 
Al za radnju kan da malo mari: 
To je žalac za tobom mi žali! 

Knezu Mihajlu M. Obrenoviću. 

(Umro 10. lipnja 1868.) 

Tvoja raka mnogim mrtvim spada : 
Leži u njoj pokraj tvoga tiela 
Mrtvih nada povorka nam ciela. 
Mrtvih želja čitava gromada. 

Kad ti pade žrtvom ljudskog gada, 
Viest nas tresnu ko iz neba striela 
I naroda našeg oba diela 
Planu gnjevom i plamte još sada. 

Oj drhćite vi, koji ste krivi, 
A hodite još po zemlje podu, 
Doć će i vam danak crne miene. 

A dotle ste mrtvi nam, ne živi. 
Odzvonilo vam je već u rodu — 
De mortuis nihil nisi bene! 

Gjeaeralu G. Zastavnikoviću. 

(Umro 6. siečnja 1869.) 

Jak si bio junak i gizdavi. 
Vedra čela i u smrtnoj tmuši, 

Čist ko djeva po srcu i duši, 
A rodu si vjeran i zastavi. 

Ono malo da nam se ne skruši 
Jadne sreće, ti se pod nju stavi, 
Nju poduprv na se zaboravi, 
Nju poduprv pod njom se zaduši. 

I pod njome ti počivaš sada 
Slavan junak, zatočnik joj odje, 
A spomen ti k potomstvu nam podje, 

Kano rosa po njem će da pada 
I ko rosa svježa, blaga, čista 
Po njemu će slavom ti da blista. 



Biskupu M. Ožegoviću. 

(Umro 8. siečnja 1869.) 

Starce Mirko! blago tebi sada: 
Života si slavna na lovoru 
Sad zemaljskog ne osjećaš jada, 
Odpočivaš u dičnu odmoru. 

Blago tebi! jer blagoslov stada, 
Kom si bio blag u svakom tvoru. 
Spominje te i u slast ti pada 
Više nego spomen u mramoru. 

Blago tebi! al težko si stadu 

Iza tebe s velike bojazni: 

Tko li doć će na tvoj stolac prazni? 

Tkogod đošo, težko da će nadu 
Značaja ti, srebru ljubavi ti 
I vjere ti zlatu doličiti! 

Nikoli Havličku. 

(Umro 12. studenoga 1869.) 

Pravi pastir vjernoga si stada 
I rodoljub, ko što niesu množi, 
I otac nam malih i ubozih. 
Ti si bio — a što si nam sada? 

Ljudi vele: « Žrtva zemskog jada, 
Šaka praha, pogaz svakoj nozi. 
Što r si bio, to više ni bozi 
Ne smogoše, da budeš ikada !» 

Oj ti jesi, što si igda bio: 
Svakim svojim činom vriedan, valjan, 
I nikakvom ljagom neokaljan, 

I sveudilj svome rodu mio, 
I glasovit, dičan po njem, time 
Na sve vieke u savezu s njime. 

Avelinu Cepuliću. 

(Umro 10. prosinca 1869.) 

Dvaput samo, mislim, da odjeka 
Sastasmo se nas dva, Aveline; 
Al ko sunce s luči i s topline 
Poznavo sam tebe iz daleka. 

Ko sunašce kroz sve naše tmine 
Sievao si značajem čovjeka, 
Kog ni laska, niti prietnje zveka 
Ne pokrenu s puta domovine. 

Sin, komu je ljubav rad i plača, 
Koj' za placu nije pridvorica, 
Sin do groba bio si joj vrli. 

Al i majka tebi ljubav vraća: 
Tvoje kosti njezina zemljica, 
Tvoje ime njezin spomen grli. 

V 

Franji Zuilu. 

(Umro 13. travnja 1870.) 

I ti dakle s pozorišta ode, 
I ti voli u zemljicu leći, 
Neg još dalje nositi na plećih 
Breme naše sramote i škode. 

Oj počivaj mimo, a ti rode, 
Komu on je bio u nesreći 
Mučenika jedan od najvećih. 
Ti zahvati naše svete vode 

I poškropi grob njegovih kosti. 
Da narodni vrazi klone se ga. 
Za života klali su ga dosti, 

Neka reže i dalje na njega, 
Samo mu se groba nek ne dimu, 
Nek ne truju i smrt njemu mirnu. 

Ivanu Brčiću. 

(Umro 24. svibnja 1870.) 

Ko mrav marljiv na milom si djelu, 
U buk svieta ne pomoliv lica 
Crpio si dan i noć na vrelu, 
Na izvoru knjiga starinica; 

I^ kupu si skupio kapljica, 
Što okrepom bit će ožednjelu, 
A tebi će uz gromor zdravica 
Izpijat se na čast neuvelu. 

Tim će živjet iza smrtne medje 
Spominjanje tvoje milovano: 
« Živio 2> će učenika svedje 

Razliegat se od triema do triema 
I ne dati, da vrieme pospano 
S imenom ti ikada zadriema. 

Gjeneralu Gj. Grivičiću. 

(Umro 1. rujna 1870.) 

Što to mraknu prvog rujna na dan? 
Da r sunašce na čas sjajem klonu? 
Joj, to duh tvoj, pobratime jadan, 
ziću s dana smrti u noć tonu! 

Smrtnom ti se sve odzivlje zvonu, 
Cio rod naš, u jadu si skladan. 
Tebe žali, žali sudbu onu, 
S koje tolik udarac nam zadan. 

Tvoje volje za sve dobro mar, 
Tvog razuma bistar, dalek vid, 
Tvoga srca rodoljuban žar, 

Tvog značaja nepomičnu hrid. 
Sve to jedan trenutak nam uze, 
A nade nam pretvori u suze! 

Ivanu Perkovcu. 

(Umro 16. travnja 1871.) 

Duh naroda opet niknu nikom 
Gledajući u grobnicu novu. 
Opet mrtvi jednog k sebi zovu, 
Koj' bijaše životu nam dikom. 

Blago njemu! pravim dobitnikom 
On ostavlja tužnu zemlju ovu, 
Jer joj rdji i napastnom trovu 
Odrva se čistim, svietlim likom. 

Čvrst je bio na braniku roda, 
I poletan kao soko sivi, 
I upravna, neustrašna hoda, 

Puteva se kloniv vazda krivih, 
Oj što umrie, vječna, vječna škoda : 
Al on umrie, da nam viekom živi! 



^ 

Dvadeseti svibnja. 

(1871.) 

n bje! A zar nije više? 
Zar ne živi još u nas? 
Tko mu slavni spomen briše? 
Tko za njegov dični glas, 
Što no ide od usta do usta, 
Može reći, da ikada susta. 

Nema toga; nema dana, 

Da se hvali pobjedom: 

Jelačića zatrh bana 

U narodu njegovom! 

U tom živom grobu, gdje počiva, 

Uviek ćemo imati ga živa. 



Za sve vieke on u naše 
Uspomene priedje hram; 
er viekovi što ne daše, 
'Dade njegov viek nam sam, 
Dade, da nam podiže se ime 
Iz duge si osjeke do plime. 



Za sve vieke on uzkrsi 
U rodu nam onu sviest. 
Koja hrabro svoje prsi 
Peri tudju na obiest, 
A svojinu, po suzah i znoju, 
Žarko ljubit uči djecu svoju. 

( 201 ) 



Premogućno našim svietom 
On pokrenu kao div, 
Za dom mili, k cilju svetom, 
Jedan samo njegov ziv 
Listom diže duhove iz groba, 
I izvojšti nama novo doba. 

Predaleko i zasegnu 

U budućnost napried nam, 

Sablje, koju on potegnu 

Uz ljubavi žarki plam. 

Da nam stare obrani pravice. 

On ne spravi sablje u korice: 

Već ju spusti preduboko 

U spomen ti, rode moj. 

Tu da bocka, dok joj soko 

Ne doraste opet koj', 

Kom će biti u desnici zmajem, 

Da nad dragim bdije zavičajem. 

S ogranula ko što svane 
Sa sunašca bieli dan. 
Tako sine duh nam, pane 
Na um li nam svietli ban, 
Ban Jelačić, naše sunce blago. 
Svakom milo i svakomu drago! 

Srca nam se na njem griju, 
Sunča nam se na njem duh. 
Plodovi nam s njega zriju 
Za svakdanji sladji kruh, 

I s njegova vedri nam se sjaja 
Sva budućnost milog zavičaja. 

Ali jošte sieva s njega 
I najviše glave res, 
Svietloj kruni carstva svega 
Od njeg dopa novi kries; 
Jer da njega nije bilo slavna, 
Možda već bi tamnjela od davna. 

Kad vremena zloduh novi 

Povalio carski stieg 

I tirolski prabregovi 

Zaklonili carski bieg, 

I uz cara prof udesu jačem 

Sve se samo oružalo plačem: 

Tad on banu iznenada 

U očajan carski dvor, 

I svih u njem tri sta jada 

Odjeknu mu na govor, 

Kadno reče: «Ja ću, gospodaru. 

Tebi spasit djedovinu staru !» 

I održa rieč on svoju, 
Na vojnu si diže rod, 
I narodnom tom u boju 
Caru carstvo bude plod, 
A narodu i njegovu banu 
Svietlo lice na svakom divanu. 

A za sve te blagodati 
I rodu i caru svom 

Šta je dala sudba mati 
Sinu svome velikom? 
Dala mu je, kano Isukrstu, 
Razmi krsta, muka svaku vrstu: 

Rivala ga s milog praga, 

Mrazila mu dragi dom, 

Nezahvalom jadila ga 

I gorčila uvredom. 

Dok mu život sasvim ne razklima. 

Ne razori na sužao svima. 

Ter napokon velu dušu, 
Puklo srce, bolnu ćud 
Zakloni si on u tmušu 
Smetenosti i ko lud 
Tumaraše po njoj — oj nemila. 
Oj sudbino, što si učinila! 

Al od tebe blaža, bolja 

Smilova se njemu smrt 

I životu s tužnog polja 

Presadi ga u svoj vrt, 

Gdje sad cvjeta — a oko njeg gnjije, 

Što je njemu naudilo prije. 

Gnjije mržnje, gnjije zlobe 
Mnogi crvak njemu priek, 
Za puste im, prazne grobe 
Niti ne zna sviet ni viek, 
Val vremena preko njih se lije. 
Kao da ih nikad bilo nije. 

A on cvjeta, uspomenom 
U bujan se grana struk, 
Pod koga se blagom sjenom 
Čitav jedan blaži puk, 
I u nebo kliče: « Hvala, hvala, 
Oj providi, da si nam ga dala! 

I kao što sada hvali, 

Hvaliti će viekom on, 

I uz suze gorke žali 

Polazit će mjesto bon, 

Gdje mu moći mučeničke leže, 

Moći za nas sile viekom svježe. 




( 205 ) 




m^ 
(^ 




Poslanica Spiri Dimitroviču. 

(1843.) 

^'PJvo tebi, Spiro, dragi brate, 
^ Od Perlata Petra kapetana 
Sitne knjige iz Dalmacije slavne. 
Al oprosti, kotarski pjesniče. 
Da ne mogu po slaboći svojoj 
'Nako vladat perom vile naše. 
Kako tebe vila naučila. 
Jerbo moja pjesma stoprv trepće 
Na kriocih one mlade ptice, 
Koja samo od grane do grane 
Blizu gniezda svoga poletava, 
Al u dalje kraje da poleti, 
Nikad još se nije usudila. 
Eto meni dakle silne brige, 
Gdje sad moram da ju šaljem dalje, 
Da ju šaljem preko sinjeg mora 
A na krilih samo poletarskih. 
Oj ptičice, oj pjesmice moja. 
Digni krila u božije ime! 
Nije tebi tudje ovo more. 
Nit su tebi nepoznane zviezde 
Ovog neba, koje nad njim sjaje; 

Mnogo krvce tvoje mile braće, 
Mnogo suza tvoje jadne majke, 
U tom moru izgubilo trage. 
Al što more u dubljini skriva, 
To je nebo u visini gore 
Svakom oku bistro zapisalo: 
Svaka zviezda jedno ime nosi, 
Jedno ime našijeh junaka! 
Digni krila u božije ime 
Ter preleti ovo more sinje 
K onom kraju, gdje nad vodom sjaju 
Divni Mletci s bielimi si dvori. 
Al u bieli koji dvor ne udji. 
Već ti kucaj na oblučak mali. 
Na oblučak jedne kućarice. 
Koja mimo i na strani stoji. 
Svana mimo, al iznutra gledaj: 
Silna buna srbskoga naroda! 
Zemlja puca s grmljavine strašne 
Od topova, koje Srbiji pale, 
Strašna vatra nebo zažarila. 
Strašna vrva zemlju pritisnula. 
Sablje zveče a mačevi ciče 
U desnicah hrabrenih junaka, 
A pred svimi, junak nad junaci. 
Crni Gjuro turske glave kosi. 
Samo jedan u tom okrešaju 
Mirno sjedi kod svojega stola. 
Mimo sjedi, na pero uzimlje. 
Sve što godjer oko sebe vidi. 
Pero mu je srebrom okovano, 
A kroz knjigu, koju sitno piše, 

Zlatne žice svud su razpletene. 
To je pjesnik slavne srbske bune, 
To je Špiro, domorodac slavni ; 
Njega, ptico, najprije pozdravi 
I u lice junačko poljubi. 
Onda stupi k glavi vlade naše, 
K vitežkome banu Dumboviću, 
Tri put mu se do zemlje pokloni, 
Pa mu kaži, da su vjerni ovdje 
I pripravni dalmatinski puci, 
Da čekaju samo, dok on digne 
Bojni vapaj i u trublju tulne. 
Njemu, ptico, poslanico moja, 
Desnu ruku ponizno poljubi. 
Do desnice banove češ naći 
Kapistrana fratra Rukavinu, 
Starog roda mlada domorodca, 
Koji stoprv, kad se sunce skrije, 
desetom dobu kano mjesec 
Svojom rieči okolici svieti; 
Objeručke njega mi zagrli. 
A gdje čuješ ponajveću viku. 
Gdje se rieči kano pčele roje, 
Neprestance jedan jezik ječi, 
Tamo nać ćeš Musu Arbanasa, 
Troglavoga zmaja, kako veli 
U svom pismu Dimitar Kotarac. 
Njega primi za kuštravu bradu, 
Da te sluša, kad mu ovu kažeš: 
«Sada sviet se rieči već ne boji. 
Nego samo djela junačkijeh.> 
A kad tebe Musa poslušao, 

Na djelo se tebi zavjerio, 
Onda stisni desnicu mu ruku. 
A gdje vidiš, kano poplašene 
Da ćupine strmoglavce lete, 
Tamo drž' se ponajcmjeg lica 
I pogleda najopasnijega: 
To je junak, ona zmija ljuta, 
Kom smo ime Skenderbega dali; 
K njemu nemoj na preblizu doći, 
Već s daleka poklon' mu se samo. 
Zatim, ptico, potihano leti. 
Da leteći Plavšu ne probudiš, 
Koj' uz tanku Talijanku spava, 
Sladko spava, težko uzdihava, 
Jer mu sladki dodievaju griesi. 
Zapjevaj mu pjesmu domorodnu, 
Da se prodje ljuba tudje zemlje. 
Da mu ljuba bude domovina! 
Već je noćca polnoć prevalila. 
Ali jednog jošte možeš naći 
Na velikom trgu svetog Marka: 
Tamo, vidiš, ko prikaza noćna, 
Još Sejfelić liene pete vuće; 
Idi k njemu; laku noć mu želi — 
I svoj drugoj braći laku noć! 

Zora puca. 



(U oči mladog ljeta godine 1844. za prvi list 
«Zore Dalmatinske«.) 





_ olnoć prođje — što me budi 
J^ U to doba iz sna moga? 
"^ Žice same zaigrale 

Na guslama djeda moga, 
Zaigrale iz tihana: 
Zora puca, bit će dana! 

Polnoć prodje — jos pokriva 
Mir preblagi dol i goru, 
Ali lagan vjetrić šapće 
Od iztoka k sinjem moru, 
Šapće sladko iz tihana: 
Zora puca, bit će dana! 

Polnoć prodje — uspavana 
Leži morska okolica; 
Probudjena ali jedna 
Od iztoka leti ptica. 
Pjeva sladko iz tihana: 
Zora puca, bit će dana! 

Polnoć prodje — još u tmini 
Nebo, zemlja jest i voda. 
Ali sieva od iztoka 
Sjajna vila slavskog roda. 
Glasi amo iz tihana: 
Zora puca, bit će dana! 

Zora puca, bit će dana! 
Okreni se k zlatnom vedru, 
Slavna zemljo dalmatinska: 
Evo Zore u tvom njedru, 
Da odkrije zakopana 
Tvoja blaga — evo dana! 

Posveta Prvienaca. 

(1846.) 

. V^ ama svima, krasne domorodke, 

A medj svima Tebi, mila Pave, 
Koja za me sviju liepost imaš. 
Posvećujem ove slabe plodke, 
Trudnih tjedni nedjeljne zabave. 

Sve što ovdje sastavio jesam. 
Sve u Tebi, dušo, izvor ima, 
U Tvom kipu, kao u zrcalu, 
Vidjet možeš svaku ovih pjesam. 
Sve s' u Tebi, jer si Ti u svima. 

Ti si u svima, jer si duša moja, 
Moja miso i moje ćućenje. 
Ja sam žica, samo ono glasim. 
Što u meni budi slika Tvoja. 
Ja sam pjesnik samo uz Tvoje pjenje ! 

Smrt Knežić- kapetana. 

(1848.) 

ala četa stajala vojnika 
Kod Goita proti neprjatelju, 
Mala četa, al srca velika: 
Sve junaci iz tirolskog kraja, 
Na čelu im Knežić-kapetane, 
Zelen listak od hrvatske grane. 

Neprijatelj silnom vojskom ti je 
Na tu malu četu udario, 
Iz osamnaest topova svojijeh 
Strašan oganj na nju oborio. 
Ali četa od dvje sta lovaca 
Stoji čvrsto uz hrvatskog bratca, 

Kapetane dopadnuo rane. 
Ljute rane u desnicu ruku; 
Klonu rukom Knežić-kapetane, 
Klonu rukom, al ne klonu srcem. 
Još on stoji, četom zapovieda, 
I bori se i s mjesta se ne da. 

Dugo tako vrieme se provelo 
A prem ranjen, junak još se drži. 
Kada eto u junačko čelo 
Smrtno zrno udari ga tužna. 
Crna zemljo, glasi na sve strane, 
Kako pade Knežić-kapetane! 

Knežić pade, al mu usta dika, 
I dok bude tirolskih bregova 
I na njime sniega vjekovnika, 
Dok su lovci vjerni caru svome, 
Te za nj svaki rado pušku prima: 
I Knežić će živjet medju njima! 

Pjesma poslanica 

Andriji Kačiću MioŠiću. 

(Godine 1860. na dan 14. prosinca, stogodišnji njegove smrti.) 






s 



ST 



^vo tebi, starce Milovane, 
' Sitne knjige s ovog svieta strane, 
(sjU Što ju piše malo i veliko 

Na obaviest tebi, naša diko; 

Da no znadeš, što se dogodilo, 
(Nami milo, a i tebi bilo!) 
Na današnji stogodišnji danak, 
Odkad smrtni boraviš nam sanak; 

Na hridini pokraj mora sinja 
Zapjevala Vila povodkinja, 
Zapjevala pokraj sinja mora 
Usred noći, kad joj nije hora. 

Posestrime planinkinje vile 
Pjesmu čule, pjesmu prihvatile 

I budile prije zore rane 

Sviet slovinski na sve četir strane. 

«Ustaj, rode sokolova gniezda! 
Na nebu ti znamenita zviezda, 
Razsjala se sve u zlatne trake, 
Pozlatila na nebu oblake! 

Ustaj, rode, ustala ti dika, 
U zviezdi joj slika i prilika; 
To je zviezda starca Milovana, 
Imena mu u zviezdu kovana! 

Evo minu sto godina dana, 
Odkada te dopadnula rana. 
Ljuta rana u sriedi njedarca, 
Smrt nemila Milovana starca. 

Do sad niesi rane osjećao. 
Jer si s mnogo drugih bolovao ; 
Ajde sada, barem iza vieka, 
Privij listak i njojzi od lieka!» 

Vile pjele rodu slovinskome, 
Rod ih slušo tiho mramorkome. 
Slušao ih na sve četir strane 
I ustao prije zore rane. 

Podigla se Lika i Krbava, 
Plemenita Hrvatska država, 
Crnagora, Srbija ponosna, 
Dalmacija i junačka Bosna. 

Podigla se krajina vitežka, 
Slavonija i zemlja Hercežka, 
Ravni Banat, Bačka i Bugarska, 
Posestrima k tomu i Ugarska. 

Pohitilo ljudstvo na ustanje, 
A ustalo sve na putovanje, 
K Zaostrugu, gradu malenome, 
A u gradu, starce, grobu tvonie. 

Kao lišće u kasnoj jeseni 
S ljuta mraza kada pocrveni, 
A vjetar ga vije sa planina. 
Crvenilo stere po dolinah; 

Tako ti je pogledati bilo 
Narodnijeh kapa crvenilo. 
Sto od svuda sipalo se dolje, 
I pokrilo zaostružko polje. 

Skupila se silesija svieta, 
Sve po izbor narodnoga cvieta, 
Svake vrsti, spola i plemena. 
Svake dobe, stara i malena. 

Tu se dalo vojvoda i bana, 
I knezova, slavnieh kapetana 
I još druge visoke gospode. 
Što no kolo u narodu vode. 

Tu se dalo sivieh sokolova. 
Na oružju slavnieh vitezova, 

Kojim strepe srca i desnice 
Bojak biti, osvjetlat si lice. 

Tu se dalo siedijeh staraca 
Sve na glasu narodnih sliepaca, 
Sto no hode za slavom i kruhom, 
Stap u ruci, gusle pod pazuhom. 

Tu se dalo. baka ostarjelih 
S duga žica u izkustvu zrelih. 
Hitra uma a govora vješta. 
Sto no znadu o svačemu nešta. 

Tu se dalo djeva ljepotica, 
Razcvjetanih rumenih ružica. 
Što po naših rastu perivojih 
Svoj na ponos, na milinu svojih. 

U svečanu sve došlo odielu, 
Pod crvenim sve u ruhu bielu. 
Svi junaci u oružju sjajnom, 
Sve djevojke u nakitu bajnom. 

Sirom, polja ljudstvo se razsulo, 
Po navadi svojoj prionulo, 
Da, gdje stane, tu se i nastani, 
Razveseli, napoji, nahrani. 

Uzdigle se po polju sjenice, 
Razpalile vatre grijanice, 
Zacvrčali na ražnjih ovnovi, 
Zaškripjele pipe i čepovi. 

Zatutnjile puške i kubure, 
Zaigrale gusle i tambure, 
Zazvečale čaše i čašice, 
Zaorile pjesme i zdravice. 

Tu se rođstvo dočekalo milo, 
Tu se znanstvo mnogo obnovilo, 
Tu sbivša se kod čašica sloga 
Sbila nova pobratimstva mnoga. 

Teklo ljudstvo uz polje niz polje 
S dobre sreće i blažene volje. 
Rojilo se po veselju svome 
Ko po cvieću pčele proljetnome. 

Zazezalo polje se težinom, 
Zajektilo glasova množinom. 
Silni žamor oko tiha groba, 
Silni tabor a u mirno doba! 

Ali podne kada zazvonilo. 
Sve umuklo, grobu povrvilo, 
Oko groba redjati se stalo, 
U divno se kolo poredjalo. 

Bože mili, čuda današnjega. 
Nikad ljepšeg, nikad milijega! 
Silno ljudstvo u kolu savito 
Ko u viencu cvieće različito. 

Usred kola sliepci posjedali, 
Poskočnicu pjesmu zaigrali, 

( 220 ) 



Poskočilo kolo uzorito, 

A pjevalo gromno glasovito: 

«Nebo ima svietlijeh zvjezdica, 
Žemlja ima osvjetlanih lica; 
Sto su zviezde nebeskoj pučini, 
Svietla lica to su domovini. 

Lice svietlo od slovinske strane, 
Naša diko, starce Milovane! 
U tvom svjetlu evo sto godina 
Već se sunča naša domovina. 

Sto je bilo na zemlji živućih 
Svoga roda slavu pjevajućih. 
Nije rodu omiljelo svome 
Ko što ti si rodu slovinskome. 

Razgovorom tvojim ugodnime 
Ugodio rodu si sa svime, 
Razpjevao prošasti mu tminu, 
Na zabavu sveo mu istinu. 

U Dubravi* slavnoj kada mile 
Slavulj-ptice žubor popustile, 
Ti poprimi gusle javorove. 
Te se spusti moru niz bregove ; 

Niz bregove i kotare ravne 
Pjevajući sve junake slavne, 
I kako si opjevo ih tada, 
Tako jošte pjevaju se sada. 



Dubrovnik. 

Izpod vedrog nebeskoga hrama 
Zvuk se ori tvojijeh pjesama 
Jekom slave od gora do gora, 
Od jednoga do drugoga mora. 

Uz gusle su svuda razpjevane, 
U pameti svuda upisane, 
Svako diete uz zabavu svoju 
Po gdjekoju gunđa pjesmu tvoju, 

Tvoje pjesme bašča su narodna, 
Svakom mila i svakom ugodna, 
Cio narod po njem kupi bilje. 
Za liek bilje, za nakit kovilje. 

A narod ti nije uspomenu 
Nit u gvoždju niti u kamenu 
Uzdignuo na priznanje veće ! 
Nije starce — a možda i ne će ! 

Gdje već ljubav ljubit zaboravlja. 
Mjesto sebe tu spomenik stavlja, 
Al gdje ona plamti kao tebi, 
Tu ne misli na zamjenu sebi. 

Spomenik su tebi naše grudi. 
Stan života neumrlieh ljudi: 
Tu nam živiš — tu ne ćeš umrieti. 
Dok je Slavi slava u pameti! 

Živiš svuda jošte medju nama, 
Ko da smrtna ne krije te tama, 

Te da stupiš sada na vidilo, 
Ne bi čuda, već radosti bilo. 

Ele, starce, da nam se probudiš, 
Gusle primiš i na njih zagudiš, 
Ter opeta niz kotare ravne 
Staneš pjevat sve junake slavne. 

Ne bi tvoja korila nas korba, 
Da uz gusle prazna ti je torba, 
Nit bi tebi uzfalilo vina 
Do Stambula, kamo V do Karina ! 

Na susret bi tebi svekoliko 
Izlazilo malo i veliko. 
Ljubilo ti skuta i koljena. 
Dizalo te sa tla na ramena! 

Častilo te na kopnu i moru, 
U kolibi i gospodskom dvoru, 
I dalo ti novo-izrezane 
Javor-gusle, zlatom okovane. 

Ali starce, kad ti nije moći 
Prah obući i medju nas doći. 
Da ti svietlo lice ugledamo. 
Da te častno svuda dočekamo. 

Da te bielim hljebom nahranimo, 
Da te rujnim vinom napojimo, 
Da ti damo novo-izrezane 
Javor-gusle, zlatom okovane: 

A ti primi na milo i drago 
Iz nutarnje naše rude blago, 
Suho zlato: ljubav i štovanje, 
Čisto srebro: hvalu i priznanje. 

Toga srebra i zlata u kovu 
Pišemo ti nadgrobnicu novu, 
Ne u hladni na grobnici kamen. 
Već u živi našieh srca plamen: 

Tu prebiva starac Milovane, 
Slavan pjesnik jugoslavske strane, 
Koj' u srca svuda se upjevo. 
Te u srcih svuda živi e\oh 

Tako kolo svršilo se slavno 
Na tvom grobu već u doba tavno, 
Kada noćca razpustila krila, 
Cio vidik u crno zavila. 

Tihom noći sve krenulo svomu 
Koje bližem, koje daljem domu, 
U radosti domu putovalo. 
Putem tebe, starce, spominjalo. 



^ 

Naše gore listu. 

(1861.) 

a stablu nam narodnosti 
Mladica se pomolila, 
Na mladici opet listak 
Narodnoga zelenila. 

Zdravo, liste naše gore, 
Navjestniče bolje sreće! 
U listanju bo i tvojem 
Javlja nam se pramaljeće. 

Pramaljeće izpred zime, 
Preokreta krasna. Bože! 
Da r se ljepši zamisliti, 
A kamo Y doživjet može? 

Radujmo se tom proljeću. 
Što nam topi opet grudi, 
Radujmo se i radimo. 
Da ne prodje u zabludi. 

Djeluj svaki u svom krugu: 
Krstom, perom, plugom, veslom. 
Pod zastavom svaki svojom, 
Al narodnim svi pod geslom! 

Narodno bo naše biće 
Da čuvamo svi zajedno: 
To je naše zvanje ovdje, 
Prvo, sveto i pravedno! 

u odvažno ovo doba 
Zato svi na ovu stranu, 
Da se vaga ne premaši 
Na protivnu na bezdanu! 

I ti liste naše gore, 
Tim započmi, tim završuj: 
U narodni vez ljubavi 
Čvore strasti svud razmršuj! 

U to ime zdravo bio 
I listao mnogo ljeta! 
Na zelenoj našoj gori, 
Na vidjeku našeg svieta! 




Hrvati Dalmatinom. 

(1861.) 

raco mila, braćo draga! 
. Eto sgode, eto sreće, 
^ Koja možda opet skoro 
Desiti se lako ne će! 

Dieliše nas do sad vieci. 
Sad nas sdružit može danak 
Na junačke noge, braćo, 
Amo k nama na sastanak! 

Na susret vam srca trepte, 
A na mahu ruke stoje; 

Amo braćo, amo k nama 
U naručaj braće svoje! 

Blago svome kod svojega 
Po okrilju i zadruzi, 
Težko svakom kod tudjega 
Po nehajstvu i poruzi! 

Tumaraste do sad biedno. 
Ne znadoste kuda, s kime; 
Uz nas ćete znati, braćo, 
Kud narodni duh — za njime ! 

Do sad bjeste tudji kmeti 
U svojijeh perivojih. 
Uz nas ćete bit gospari 
Po pravici: u svom svoji! 

Po otcu smo i po majci 
Iste krvi i naravi, 
Liepo će nam bit u slozi 
I bratinskoj u ljubavi. 

U slozi je ljudska sila, 
U ljubavi božja veća, 
U sdruženju obju pako 
Svakom družtvu svaka sreća. 

Ne dajte se zasliepiti 
Od tudjina izdajica. 
Nije njim do vaših prava, 
Već svojijeh do krivica. 

( 227 ) 




Ne dajte se zaglušiti 
Od njihovih tobož vaja, 
To je onaj turski jauk, 
Kad se kani spasit raja. 

Ne gledajte, ne slušajte 
Ni na lievo, ni na desno, 
Već upravnim pravcem srca 
K nami polje na udesno. 

Otvoreno divno polje. 
Dalek izgled u budućnost. 
Po njem sjajno razstire se 
Našoj sreći sva mogućnost! 

Samobor. 

(1863.) 

dravo da si, Samobore! 
Živjet će ti viek, 
Dok po svietu žice sbore 
Svud razumljiv zvek, 
Dokle pjesme tvoga sina 
Bit će pučka prisvojina! 

Tvojih polja plodno krilo. 

Tvoj mirisni sad. 

Tvojih gora zelenilo 

I tvoj stari grad. 

Sve je s tobom liepo složno, 

Da bit ljepše nije možno! 

Na granici braće Savske 
Ko graničan hram 
U tri kraja zemlje Slavske 
Put kazuješ nam; 
Svaki, dulji ili kraći, 
Vodi k miloj našoj braći. 

Pred tobom se vije Sava, 

Kao srebren pas, 

Miline ti okružava 

I nosi ti glas 

Kroz doline Posavine, 

Naše mile domovine! 

Pri tebi se vile shode. 

Mio si im stan. 

Pjesme poju, kolo vode, 

I borave dan, 

A kad noć se spusti na te, 

Tvome sinu gusle zlate. 

U tebi se ljubav roda 

Razžga liep u žar, 

Kog god desi s tobom sgoda. 

Osjeti joj čar 

I ponese srcem oba. 

Nju i tebe, ća do groba. 

Kod tebe je gostoljublje 
Svakidanji gost. 
Preko mržnje i najdublje 
Pravi zlatan most, 

Po kom ljubav, bratstvo, sloga 
Put imadu svoj od Boga. 

Zdravo da si, Samobore! 
Pozdravlja te brat, 
Kog u mile tvoje dvore 
Ljubav dodje zvat. 
Na spomenu te ljubavi 
Evo pjesme tvojoj slavi! 





Svojoj sestri jedinici. 

,Y^ (Umrla 15. veljače 1867.) 

^adna sestro, kukavico moja. 
Život dakle dotuži i tebi! 
Dalje ti ga nosit možno ne bi. 
Na pol puta klonu sila tvoja. 

Pozna ti se trag s suza i znoja, 
Kud si išla u zemskoj potrebi. 
Da prehraniš samo jade sebi 
Od jednoga do drugoga boja. 

A ti blaga nikom ne naudi! 
Kao da te mjesto nogu krila 
Nosijahu na toj zemlji svudi. 

Zemlja te je malo osjetila. 

i tebi ona laka budi, 

Ko što ti njoj težka niesi bila! 

spomenik Jelačića bana. 

(1867.) 



ude ti lik stoji iz tuča na kamenu tvrdom, 
®|^ Kano što ti tvrdoj za života na vjeri stajaše 
Svojemu rodu, najslavniji o bane hrvatski! 
Carev uz dar sirotinja skuca ti taj spomenik, rod 
Naš nema bogatstva, svrhe plemenite po njem 
Jošte prosjače, novčići se darovi kupe, 
Narodni kojimi duh se odužuje milih 
Svojijeh zadužbina; al s toga ove i jesu 
Naroda čitavog svojina i ponos i s toga 
Tvoj spomenik — ko hrid iz pučine mora — iz obće 
Ljubavi roda tvog diže se i tebi i njemu 
Stalnim bilježi znakom u viekove slavu. 
Rado nam misli sjedaju na nj, liep im je vidjek 
S njega u prošast i u budućnost Liepo je bilo, 
Kad trešnjom probudjen novoga vieka, uzpaljen 
Duha narodnog vatrom, zanesen uzdanjem 
U bolju si budućnost rod naš ustade krepko 
Svoje na noge, i skoči junak ozbiljno u kolo 
Svieta, a ti mu, o bane, kolovodja bijaše 
I sabljom u ruci prednjačeć povede njega 
Ti, da opet si staru steče svojinu, i opet 
Da svietlom povrati svojemu caru pokornost 
Sila carstvu na propast uzbunjenih širom. 
vas narod tada goruću stopi si dušu 
Sa tvojim plamtećim duhom, bilu si srca 
Dade kucanje tvog, tvojom on misli mišljaše, 
Tvojom ćuti on ćućaše, na tvojih mu usnah, 
Riečju proroka svog, trepćaše tada veselje 

I žalost, blagoslov i prokletstvo neba i zemlje. 
Listom diže se on za tobom i ko silna bujica 
Prodrie iz korita svog, provaliv sipove tiesne 
Tudje samovolje, i nov si ustanovi pravac, 
Doličan pravu svom davnom, i upokori caru, 
Svom gospodaru, življe oporne, i ti dobitnikom 
Vrati se kano arkandjel, pobjeditelj pakla, i ko što 
Tvorcu ovaj, ti svojemu caru na koljena smjerno 
Položi djelo si, da ti po milosti ono udieli. 
Sto po pravici idjaše zasluge tvoje i tvojih. 
Iz svietle si krune car uze tad dragac kamen liep 
I moćnoj ga smrvivši u ruci tebi ga dade 
Rekši: Na, porazdieli dar ovaj, nek svakomu 
Nagradom bude dostojnom. Al iza carske 
Milosti vaj! nemila oluja dodje i smete 
Mrvice one u prah uzrujan i pokrije prahom, 
I u nehar niknu nam one, sjeme nevjerno. 
Svud pelinom bujnim, a iz gorkog pelinu soka 
Udes punu naciedi čašu ti pića i tebe 
Njim napajaše, dok ne ogorči ti toliko život, 
Da ti i smrt bude sladja od njega — i ti nju 
Prigrli. Kano jadna sirotčad ka grobu si otca 
Putuju od tada sirote nam nade i želje 
K tvojemu grobu i kucaju na nj, ne bi li tuga 
I žalost im probudila tebe, o bane! Zaludu 
Joj ! niti čitava naroda plač ne probudjuje mrtvih. 
Neka! počivaj mimo, život treba ti počinka, 
A i u smrti još živiš ti, o bezsmrtniče, 
Narodu svom: živiš svetoj po ostavštini svojoj, 
Po onoj silnoj, svemogućoj naroda sad nam 
Sviesti, koja lavicom naraste uz tebe i znat će 
Branit uviek lavicom lavčad si, stečevine mile! 

Krv je sveta stvar: liepe se njome za uviek 
Prava na čine, njome i spasitelj zakon si vječnim 
Učini, njome i mi život si krstismo novi 
I krstni na list mu crven udarismo pečat. 
Može sila oteti, može i himba izvinut 
Iz ruku nam hljeb stečenac, ali će ruke 
Ostat krvave, krvav i hljebac, a krv će u nebo 
Vapiti, nebo će svoje skupit oblake, oblaci 
Svoje striele odapet, striele u grobove tresnut 
Na krivde grobištu, a iz puklih grobova 
Naše će pravo opet uzkrsnuti. Tako i više 
Još puta mogu si sliediti pogreb i uzkrs, 
I mogu sudbine naše se listovi mienjat. 
Al nikada kraj koncu promienit se ne će : jer što po 
Bogu nas ide, po Ijudih biti nam mora. 
Bit će sigurno. Liepo će biti, veseli se, rode. 
Kada opet sastaviš negdašnje si tielo iz uda 
Sada napose drhćućih, kad troje opeta bude ti 
Jedno poput trojice svete i kada poput nje 
Sievala nam bude mila domovina srećom 
Svog zadovoljstva i srećom zadovoljstva djece si ; 
Kad nam dorasli narodni duh prosto se bude 
Krilio ko sivi soko po zraku domaćem. 
Bez svake bojazni na sve se spuštao duše 
I, vabeći sladko na let ih, kretao sobom 
U visine narodnoga života; kad naše 
Vile domaćice ne budu kriomčarile više. 
Tajno po noći iza kuća verući se, gusle 
Brižljivo pod plaštem krijuć i tihano pojući. 
Da ni do susjedne kuće se ne čuje, već po 
Rodu svom l)udu u pohode išle po bielom 
Danu i javnome po putu pjevale glasno 

Iduć, da se ore sve gore i nebo da tutnji 
Nad njim; kad budu svi sinovi tvoji, o majko 
Naša, mila domovino! ljubili tebe, 
Ter tvojom slavom se ponosili, klicali s tvoje 
Radosti, sa tvoje se plakali boli i s tvojih 
Ginuli rana; kad bude iztriebljen po tebi 
Korov, ter budeš svuda nam cvatila smiljem 
Samo i samo koviljem listala. Kada bude sve 
To, oj ! liepo će biti, preliepo tad ! S toga, o rode. 
Klanjaj kipu se tom, kip to ti je velika muža, 
Koga provid božja ti poslala, nju da na zemlji 
On pri tebi zastupa; narodnoga je kip to 
Svetca tvog prvog, koj' tebe odkupi propasti, 
Mučenikom umrv za tebe; uzdrži mu spomen 
Časti u svetoj; od koljena tvoje potomstvo 
Neka do koljena nju predava čistu ko zlato 
I ko sunašce jasnu, da razsvjetljuje sve ti 
Dane buduće narodnom lučju i ogrieva 
Srca ti svedj domoljublja žarom. Nek spomenik 
Ovaj tebi bude postojan stožer života 
Narodnog, oko njeg tvoje neka se vrti 
Kolo svetačno, pri njem loži se kries, na kojem da 
Baklje ti užiže radost (kad sreću slaviš si 
Velike sgode) ili žalost (kad vječan na pokoj 
Veliku sprovodiš si nadu). A u buduće 
Svaki tvoj ban, koliko godjer ih imao budeš 
Jošte, nek svečanom pri ulazu svome u bansku 
Stolicu kod ovog postoji kipa i kapu 
Skinuv i duboko nakloniv se, nek se zakune 
Pred njim, da tragom će hoditi Jelačić-bana, 
Da će apostol bit tom spasu naroda našeg! 



( 234 ) 




Biskupu Strossmayeru. 

(1870.) 

I 

rhtnu Rim vječni, sva se zemlja lecnu 
S Tvoga gromnog, s Tvog potresnoga slova 
rti^5 Kako da naš sviet ne uztrepti s Tebe 
•jl: Radosti silnom! 

Već od trešnje te starinskoj na sgradi 
Puče zid diljem, iz mračnih mu rupa 
Već lete širom nepokojne sove, 

Miševi sliepi 

I druga noćad, a ovoj nemani 
Suprot svud prhću bjelodanke budne 
Ptice, medj kojim evo i pjesme mi 

Tebi na slavu. 

Zdravo, naš slavni, veliki junače ! 
S ponosom gleda na milog si sina 
Zemlja nam rodna, s ponosom zove Te 

Narod ljubimcem; 

S ponosom sav sviet pripoznaje Tebe 
Predhodnikom svog neodoljivoga 
Tieka pram stalnom, vječitom si cilju 

Uzorna boljka. 

Zato tutnji on na sve strane dikom 
S Tebe, a mala, prezrena Hrvatska, 
Za koju sviet taj ni ne znaše skoro. 

Sad je na glasu. — 

Oj sviće nov dan ! već mu svjetla zrake 
Dopiru prve, ter se njimi veće 
Sievaju ljudstvu i vrhunci, glave 

Veljih umova; 

Magle već s duša padaju mnogih i 
Prodire u sviet čistiji razuma 
Zrak i rudi svod nebeski mnogom se 

Razbomo oku. 

Danu tom viestnik zlatoustan Ti si! 
Njemu su sjajne Tvoje rieči prvi 
Spiev ptice rane, za kojom će skoro 

Sliediti druge, 

A za njim žarko i sunašce granut. 
Danu tom novom oj raduj se, sviete; 
Al uz tu radost nama i ovu još 

Zamjerit ne ćeš: 

Sin naše zemlje njemu bjaše slutnik. 
Sin naše zemlje njemu bjaše viestnik. 
Sin naše zemlje i do vieka bit će 

Hvaljen mu junak. 

Zdravo, naš slavni, veliki junače! 
S ponosom gleda na milog si sina 
Zemlja nam rodna, s ponosom zove Te 

Narod ljubimcem. 



^ 

Pjesma koračnica. 

(U slavu biskupu Josipu Jurju Strossmayeru.) 

(1871.) 

^paša diko, naša slavo, 
""'' Naš junače, zdravo, zdravo! 
Sve što sborom — ili tvorom 
Naroda nam sreći služi, 
Sve se oko tebe druži. 
Milog oko vodje svog. 
Oj narodni kolovodjo, 
Vodio te mili Bog! 

Od narodnih ugodnika 
Iza bana mučenika 
Ti si prvi — naše krvi, 
Koga ide čast i slava, 
Da nam teče jošte zdrava 
Struja duha narodnog. 
Oj narodni ugodniče. 
Ugodio tebi Bog! 

Tvoja duša dobrostiva 
I ruka ti darežljiva 
Svaku žicu — svaku klicu, 
Što u dušah narodnijeh 
Oglasi se il proklije. 
Udostoji kriepa svog. 
Oj narodni dobrotvorče, 
Vratio ti dobro Bog! 

Vatru, kojom za rod goriš, 
Sve, što trpiš, za nj i tvoriš, 
Narod sve ti — dobro peti 
I ime ti slavno zato 
U bezsmrtno kuje zlato 
Spominjanja vječitog. 
Oj narodni bezsmrtniče, 
Živit će te viekom Bog! 

Al i preko granica nam 
K najdaljijem svieta stranam 
Ime tvoje — probilo je, 
Odkada se Rimu jakom 
Uzprotivi ti junakom 
I proslavi s boja svog. 
Svega svieta slavljenice. 
Slavio te viekom Bog! 

Prvi ljudi. 

(1862.) 
I. 

laga misli pobožna razuma, 
Inokosna bjegunice mila, 
Koja no se kloniš obćeg druma 
Kroz ravnice svjetskog ništavila. 
Zapuštenom stazom pojedinih 
Samo hodiš, ko samica vila, 
U vis težeć po hridnoj strmini 
K onom vrhu, s koga tek se vidi 
Svieta obzor u pravoj istini, 
Koja uzgred po kršu i hridi 
Cvieće kupiš ono blagoslovno. 
Ali prosto, te ga sviet se stidi, 
A vrativ se s njime u Ijubovno 
Zaklonište milom domu svome. 
Njime kitiš, pred svjetinom skrovno, 
Svetu sliku Bogu velikome: 
Tebe zovem, s tobom kanim poći, 
Vjereći se vjerovanju tvome, 
K začovječju u vremena noći, 
Da nagadjam — po razmnivi samo - 



Preradović: Iz. pjesme. 

Kako tada iz krila svemoći 
Jedno zrnce struni se ovamo 
I zametnu ovdje klicu onu, 
Ljudskom lozom koju nazivamo. 
A ti, Bože, prosti mi smionu 
Tu nakanu, kojom u najdublje 
Ljudem tajstvo slab mi duh zaronu! 

Tvorac zovnu; s angjeoske trublje 
Svi prostori zamnješe bezkrajni, 
Življom vatrom uzplamtiše zublje 
Kriesnih zviezda i sunaca sjajnih, 
Klici slasti, glasi vječne sreće 
Po visinah, po dubljinah tajnih 
Uzavreše na veselje veće; 
Sveti puci, duhovi bez broja, 
Uzkriliše kreljuti plamteće 
Put središta rajskog perivoja, 
Gdje se sjaje sve sjajnosti dika: 
Bog u slavi vječnog si ustroja. 
Tvorac zovnu; čete blaženika 
Na podnožje njemu dopadaju, 
Po oblacih zlatoruna lika 
Tu se kruže, vrste i redjaju, 
U kolo se blaženosti slože 
I veličja pjesan zapjevaju: 
« Slava tebi na nebesih, Bože!:» 
Kolo s' ori, a s njime u slogi 
Kruži zvuče, svi sjaja velmože 
I njihovi svi osjajci mnogi; 
Neizmjernog nebeskoga svieta 
Sve glasove u sklad divno strogi 

spaja samo jedna ljubav sveta. 

Kolo s' ori, a sred kola ista 

Angjeo stupa na čelu od četa, 

U ruci mu alera-čaša blista, 

Ko od sunca da je salivena, 

A u njojzi mjesečina čista, 

Te se svjetlost pred povorkom njena 

Kao zviezda predhodnica kaže. 

Angjeo niknuv nikom na koljena 

Alem-čašu pred tvorca polaže. 

Višnji digne blagoslovnu ruku, 

Valovi se glasja poutaže 

I izumru u poslušnom muku: 

«Ja sam ljubav, sve što stvaram, krećem 

K daljem boljku, k uglednijem struku, 

Svud na nizak viši stupanj mećem, 

I dosljedno od reda do reda 

Sviet si dižem k savršenstvu većem. > 

I Gospodin angjela pogleda 

Zemljozora, mile zemlje naše 

Čuvaoca, njemu zapovieda: 

«Zemljozore! iz života čaše 

Jednu kaplju na zemlju mi proli', 

Dodje doba, uzroci nastaše, 

Da i na njoj život se pomoli 

Više vrsti, njojzi nov sasvime. 

Kaplju prolij, za njom spusf se doli, 

I gdje ona zemljice se prime. 

To mi zrno podigni iz praha, 

U moje ga blagoslovi ime 

I mog vječnog udahni mu daha, 

Da čovjekom stvori se, da steče 

Vlast i silu neumrla niaha!> 
Angjeo čini, što Gospodin reče. 
Sa vrhunca nebeske visine, 
A iz čaše, s koje život teče. 
Sitna kaplja kao zviezda sine 
Izpod ruke angjelove desne 
I kroz neba prozračne pučine 
Blistajućim tragom dolje kresne 
Zemlji u prah, u prahu potamni. 
Angjeo čuvar, kreljuti nebesne 
Vijajući, sliedi trag joj plamni, 
I gdje ona na zemljicu kanu. 
Tu se spusti i on. Zemlja zamni 
Od radosti, u dnu svom tvrdjanu 
I nesvjestnu s tog do tika sveta 
Brecnuvši se kao da uzda nu. 
Povjetarce vesela pokreta 
Skuplja glase ptica žuborećih, 
Romon voda i sušanj drveta 
I stoglasno toj s' odzivlje sreći, 
I stosuzno od radosti plače 
Sa rastlinja rosicu roneći. 
More šumi i udara jače. 
Valovite grudi silno diže, 
S uzhićenja kao da mu skače 
Burno srce u dubljinah niže. 
Razgale se magle i sutoni, 
Nebo zemlji privije se bliže, 
Ko na cjelov da se njojzi skloni, 
Nasmije se zemlja krasnom danu, 
Najkrasnijem, kog joj igda đoni 
Luč nebeska, odkada joj planu, 

( 244 ) 



Da ju vodi oko sebe kretom. 
Angjeo digne ljevice na dlanu 
Zrno praha, desnicom ga svetom 
Blagoslovi, udahne mu daha 
Božijega i udahnuv netom, 
Prvi čovjek stvori se iz praha; 
U sviet svoga obstanka se prene, 
I uztrepti od radostna straha, 

I uzklikne s razkoši blažene: 

« Stvoritelju, stupiv ti medj plode. 
Na tvom svjetlu o presretna mene! » 
Bože mili, kolike ugode 
Svakom nama od iole ćuti. 
Kad gledamo krasote prirode, 
Premda jesmo već toliko puti 
Gledali ih, nagledav se siti! 
Kolika li — prama našoj sluti — 
Morala je ona radost biti, 

II radosti, pravo rekuć, šila. 
Koja prva Adama uzhiti. 
Kada mu se odprla sjetila 

I luč svieta slašću bez imena 
Na juriš mu dušu osvojila! 
U krasoti tiela savršena, 
U nje sjaju s mladosti i snage 
On tu stoji, prvnik svog plemena, 
Neposrednik božje ruke blage, 
Zemlje putnik prvom stopom teke, 
Kojom na njoj nastupi si trage. 
Da buduće u vieke daleke 
Ljudski porod za sobom povede. 
U omilju blage ćudi meke 

On tu stoji, na susret mu grede 
Sviet vaskolik, utisci se nudi 
Blaženiku njemu bez uvrede 
I blagoti na njegovoj budi 
Jeku želju, te bi rad primako 
I pritisno cieli sviet na grudi, 
Da za drago milo vrati tako. 
U središtu duhovnog spoznanja 
On tu stoji, duhu mu se lako 
Svuda krile zraci dosizanja. 
U visine, u dubljine svieta 
Daleko mu božji duh osvanja. 
Jasno mu je, kako s Njeg vog cvieta. 
Samo s Njeg vog vječni sviet je plodan, 
Kako Njeg vog izpod tvomog dlieta 
Sve u svietu oblik prima shodan, 
I sve kako, a na radost samu, 
U vječnosti viek svoj ima sgodan. 
Zato probiv svog nebitka tamu 
Kličuć on se taknu zemlje crne, 
Ne plačući, ko što djeca sva mu. 
Angjeo božji put nebesa prne, 
A glas prvi prvoga čovjeka 
Jekne jekom, s gore gori grne 
Širom zemlje do neba daleka. 
U hram svečan zemlja se pretvori, 
Komu s prvog svetih zvona zveka 
Velebitni zamnievaju dvori. 
Na nebesih blaženstva se množe 
I pjesan im u hram dolje s' ori: 
« Slava tebi i na zemlji, Bože!» 

Sa brežuljka u zemaljskom raju 
Adam gleda po rajskoj pučini, 
Kojom božje sve milosti sjaju 
Utieljene u živoj istini; 
Adam gleda, sviet si razabire. 
Ne sjećajuć vidjenja se inih 
Željna duša sva mu se razstire 
Prvog puta po predjelu prvom; 
Kuda godjer oko mu dopire, 
Tud i misli sve mu sliede vrvom, 
Trepte, stanu, pozasrknu sreće 
I pak krenu, zasićene mrvom, 
Nezasitne s nove želje veće, 
Ko leptiri kad im uzkrs svane, 
Iza zime blago pramaljeće. 
Te ih miris na cvjetne poljane 
U razbludi vodi i opaja. 
Adam gleda na uzor sazdane 
Sve ljepote svoga zavičaja, 
Svaki pogled nove mu otvara, 
Svaka novost dublje ga ubaja 
U to more krasote i cara. 
Cvieće krije svud zemljište sretno. 
Svakim časom inako se stvara. 
Kao more valovito cvjetno 
Talasa se po briežcih i dragah! 
Po drveću silno voće ljetno, 
Kao zlato iz zelena saga 
Izmedj lišća zagasito jasna 
Poviruje — blago izmedj blaga. 

Sa svieh strana žubor-voda glasna 
Prošuškuje i romonom sbori 

ugodi tečaja si krasna 

A kroz cvieće, što ju svuda dvori, 
Klanjajuć se, da joj ljubi lice, 
Ljubeći ju, da odveć ne skori 
Ostaviti rodne si glavice. 
Potoci se blistaju po nizu 
Razpredeni na srebrene žice, 
U sjajnom se skrivukajuć klizu 
Brežuljcima ogrljaje nižu 
Od gajeva, što su im na blizu. 
Iz jezerca u jezerce stižu. 
Biser taru preko vodopada 

1 ra/:;:r::hom bielu maglu dižu, 
S koje uzduž po zelen-livadah 
Tisuć duga i tisuć se sjaje; 
Slavoluci očinjih naslada. 

A grmuške vidjet je i gaje 
Zelenit se iz poda šarena, 
Razsipnica ruka kano da je 
Silne kite bujna zimzelena 
Razbacala od radosti neke. 
Sjajući se s dragoga kamena 
A bieleć se kao mliečne strieke 
Razpinju se putevi i staze 
Po obzoru, blize i daleke 
Sve krasote, što ih oči paze, 
U čarobnu svoju mrežu love. 
Dalje šume mrke si obraze 
Osvjetljuju, ko otoci plove 
Zelen-tamni po svietlome kraju, 

Veće briežke i manje bregove 
Velebitnim krunami vjenčaju, 
A gorama u dnu kriju stube, 
Divne stube u nebesa raju. 
Plavetnice gore obzor rube 
S jedne strane, s druge vali mora 
Bibajuć se nebu skuta ljube. 
Vedro nebo od mora do gora 
Svod si sali od modrila tmasta. 
Po modrilu ko da rujna zora 
Šaku sjaja prosu rumenasta. 
Te je njemu cio danak dika. 
Da se s krasom jutarca ne razsta. 
Sunce sjaje na vrh tjemenika 
I luč dieli iz zlatnog si krila 
Na pozlatu sviem stvorom .vidika, 
A blagost mu svjetla tiha, mila 
Dozvoljuje, usred biela dana 
Da i noćna vide se svjetlila 
Po pučini modroj razsijana; 
Oko njega kriesan nemir goje, 
Kao pčelad zlatokrilovana 
Da se roji kraj matice svoje. 
Ali ote sve ljepote šta su. 
Pojedince bilježeć im kroje, 
Prama onom cjelokupnom krasu, 
Prama onom prekrasnome skladu. 
Po kom, jedna s drugom u suglasu. 
Sve medj sobom suglasje imadu; 
U kom jedna drugu popunjava. 
Miris cvieću, cvieće tihom hladu, 
Hladak gaju savršenost dava; 

u kom šume, gaji i dubrave, 
Voće, lišće, bilje, cvieće, trava 
Na miloti različnosti prave. 
Jednu samo prekrasnu odoru 
Da od više krasota sastave; 
U kom vrela i potoci k moru 
Zvučno teku, tamo svoje vale 
A svoj romon družeći žuboru, 
U sklad divan božje liju hvale. 
Koja sebi tu stvori glasila 
Svieh u stvarih do najmanje male; 
Gdje prirodi ne kucaju bila 
Bumom strašću, već u blagom miru, 
Te blaženost tu se udomila 
Slikom neba u zemskom okviru. 
Adam tone u sve te divote. 
Misli gubeć u misala viru, 
Al kako mu i godile ote. 
Ipak mašta još ljepše i bolje 
U daljini stvara mu krasote, 
Koje, da ga sasvim zadovolje. 
Osobitim laskaju mu blagom. 
I s brežuljka on se spusti dolje 
Po stazici netrvenoj tragom, 
I šeće se kroz te cvjetne bašte, 
Kroz prodole zelenijem sagom. 
Kraj potoka, koji milo švašte, 
Kroz uzorno plodne perivoje, 
Al s' uzora ne nalazi mašte; 
Sto on traži, ljepše, inako je. 
I probija gaje i dubrave, 
Gdjeno zvieri njega se ne boje, 

Već mu okol bezazlene prave 
Te lagode novom vladaocu; 
Gdje ptičice svud mu doček slave, 
Prebirajuć na gibkom gr-ocu 
Ponajsladja pjevanja Ijuvena 
Na ugodu prvom slušaocu; 
Gdje i gusta svetotajna sjena 
Hladak stere, nad pokojem bdije, 
I nudi ga slašću mirna trena. 
Al Adamu do tog svega nije. 
Želja i tu željom mu ostaje. 
I paznije on okolo zrije, 
I pospješi svoje koračaje, 
Dalje, daljne u skrovne daljine 
Za uzorom sliedi uzdisaje; 
Hrli, strepi, čezne, vene, gine, 
Misli uviek: sad će banut, sada; 
Ah, sve tlapnja a nigdje istine! 
I na srce tiha sjet mu pada, 
Lagan predvoj, začetna potjera 
Ljute vojske jada od nenada. 
I ogorčen tom kapljom čemera 
Krok umjeri i lagahno nica 
On se spusti do jednog jezera. 
Gleda silu hitrijeh ribica. 
Gdje s' vrcaju u svom življu čistom. 
Te zapanjen i oblik si lica. 
Prvi ljudski, opazi u istom. 
To je ono, što mu manjka sreći! 
Niem od čuvstva a zabliešten blistom, 
Blistom lika, požudom plam teći. 
Ruke širi, pohiti i grezne 

I ponikne željen kip doseći 
I pritisnut na grudi Ijubezne; 
Al ribice, poplašene time, 
Vodu smute — kalom lik izčezne. 
Adam stine od ledene zime, 
Kojom bol ga shvati s tog udara. 
Ne zna, šta je, nit wSto biva s njime, 
Srce puca, miso mu tumara. 
Bol je majka čuvstvu pobožnome, 
Teretom nas na koljena shara, 
A uzdahom uzkrili k onome, 
U kom sva moć i milost se stjeca 
Na utjehu i pomoć svakome. 
Te i Adam skrušen sada kleca, 
Ruke sklapa, uzvisuje čelo, 
A glas prvu molitvu mu jeca: 
«0 moj Bože! sjetno, neveselo, 
Jer bez druga, ja sam ti sirotče. 
Smiluj mi se, savrši si djelo 
Po ljubavi, kojom ga započe, 
I biću mi privij biće slično. 
Poli sreće drugu polu, otče! 
Da u njemu ugledam ti lično 
Svu premilost, kom mene zaodje, 
S njim da hodim kroz žice si dično 
U zamjeni vodjena i vodje, 
U svjetlosti odsjeva i sjaja, 
Sam u sreći nesretnik sam odje. 
Sam u raju ja ti nemam raja!» 
I žalosti sila ga obrva: 
Prvom žrtvom zemaljskoga vaja, 
Prvim plienom umrlijeh crva 

Tužan Adam na zemljicu pane, 
A gorka mu jedna suza — prva — 
Licem dolje do nad srce kane. 

III. 

Adam zaspa, miran sanak mu je. 
Noć se budi, trudni danak driema, 
Noć ustaje, danak zažmiruje, 
Jer im bdjenja uzporedo nema. 
Noć ustaje sjajno i odlično, 
Na kraljevsku svečano s' oprema 
U odielo prema tomu dično: 
Na glavi joj zvjezdokruna vječna 
Razsjala se zlatom neobično, 
A na čelu čelenka mjesečna 
U bjelje se srebro razblištila, 
Kroz kosu joj sjajna pruga mliečna 
Sjajnije se pletom proizvila, 
Po odori, koju tka si sama 
Iz bljedila i tankog tamnila, 
Oživjelo na tisuće plama 
Sa kriesnica, što po njojzi vrve, • 
Ko da zviezda o zviezdu se lama. 
Te se dolje iskricami mrve. 
Duga skuta odori se tmasna 
Otegnula zemlji na obrve, 
A po skutih biser-rosa krasna 
Osula se bezbrojem kapljica. 
(Medj biserom tiem i zviezda jasna 
Adamova blista se suzica.) 
Sjajna noćca skoro bieli danak 

Domašila svjetlom svoga lica, 
Te ptičice ne misle na sanak, 
Već pjevaju svjetla u obilju, 
Ko s večera da im je uranak. 
Vjetrić trepti cvjetnom po omilju 
I mirisom noćci se udvara, 
Leprša se po rosnome bilju 
I biser joj pod noge obara, 
Sladko šapće, ševelja i šuška 
I nju milu milo razgovara. 
Sva priroda kao s jednog duška 
Slasti diše, a duh se veselja 
Svuda javlja il veselo sluška. 
Noć prekrasna, svieh noći nedjelja. 
Prošlog dana blizanica prava! 
A raj u njoj razkošna postelja 
Blagom miru, u kom Adam spava! 
Adam spava, prvi sanak sanja. 
Čistom duhu san je veća java: 
On bo u njem riešen tamnovanja, 
Prostieh krila, vida nesužena, 
U vis hrli, gdje mu krug se znanja 
I buduća razpne na vremena. 
Gledajući s visine udesne 
Vrieme mu je sve istog plemena, 
Sve sadašnjost, kud se godjer vesne. 
Ah bje, biva, bit će, to su samo 
Tri pregrade uze nam tjelesne! 
I Adamov duh sad trepti tamo, 
Sokolom se vije iznad strana 
Budućnosti, i sad sjeda — kamo? 
Ko na oblak previsoka stana. 

Neizmjerno nebo oko njega, 
A duboko pod njime usjana 
Bielom luči zemlja ko od sniega. 
Mili mu se gledati ju tako, 
Ali ona u daljinu bjega, 
Bliedi, tamni, gasi se polako 
I pocrni — ugljen izgoreli; 
A on za njom razžali se jako, 
Čezne, vene, poletjeti želi; 
Al mu želji ne odolje sila: 
Obviju ga oblaci debeli 
I prieče ga uzvijati krila. 
Iz te tuge silan triesk ga prene: 
Živom vatrom s nebeskog ognjila 
Munja kresne kroz sgusnute sjene, 
Da gromom joj sve nebo protrne, 
A sviem zviezdam svietlo oko trene; 
Munja kresne, oblake razgrne, 
Jedni desno u bezkrajnost nose. 
Drugi lievo svoje magle crne. 
Od munjine razžarene kose, 
Ko vamica spod gromnog udarca. 
Jedna iskra odsine napose 
I Adama sgodi u njedarca. 
Al mu striela naudila nije. 
Već ga grije kao miso starca. 
Kad se sjeti ljeta mladjahnijeh, 
0, grije ga i čuvstvo mu topi, 
I srce mu čuvstvom prenalije, 
I bujicom čuvstva mu razklopi 
Tiesne grudi i provali silnom 
Riekom svjetla iz njih, koje snopi 

Dolje suklja i luči obilnom 
Zemlju opet sjajno preobrazi. 
A na jednoć, splavljen riekom čilnom, 
I on dolje na zemlji se spazi, 
I tu gleda sad čudesa nova: 
Rieka buji, pa se razilazi 
Na tisuće svietlijeh trakova, 
A trak svaki na tisuće strieka, 
I čini se, silna rieka ova 
Da ne teče sa obična tieka, 
Već da puzi, gmiže, promiče se 
S sile božje svietlijeh nasjeka, 
A ta mravad svuda prostire se, 
I polegne gore i doline 
I na sinje more se raztrese. 
Sad zadrhće zemlja iz dubljine 
Ko sa neke tegobe nutrenje: 
Tlo joj puca, zievaju pećine 
I rigaju vodu i kamenje, 
Kidaju se vrhovi gorama. 
Razdrobljeno kotura se stienje. 
Drvlje pada kao krhka slama, 
Izlieva se oblakom grozota, 
More kipi, baca se pjenama. 
Nad obale raste mu strahota — 
Voda, voda! sve kopno poplavi! 
Gamad izmedj razvala se mota, 
U vis hiti, što se ne podavi. 
Svako svojim stenjuć pod bremenom ; 
Prizor sličan onom, kad se mravi 
Mravinjaku u svom razorenom 
Žure spasit sebe i svojinu. 

Sve se gore zasjaju sljemenom 
Od mravadi, koja tu izpHnu; 
A iz toga po sljemem'h sjaja 
Neizbrojne sada vatre sinu, 
Kao širom zemskog površaja 
Da se slavi večernje Ivanje. 
A te vatre čudna su značaja: 
Različne su, i veće i manje, 
A različnost i s boja je njimi, 
Te se nebo sve šareni sa nje. 
Stupovi se dižu plamenimi 
U visinu i svod nebu ližu, 
A oko njih u ogromnoj plimi 
1 osjeci oni mravi gmižu. 
Sve jednako amo tamo teku, 
Kadkad kao da se rado stižu, 
A ponajveć, gojeć mržnju neku, 
Na toliko čopora se diele. 
Koliko je vatra na vidjeku. 
Za tim strašan vihar preko ciele 
Zemlje duhne i te vatre srazi, 
Zametne se ognjen boj: u striele 
Pretvore se sviem vatrama mlazi, 
Treskaju se, gnjetu, dave, kolju — 
Bies u srčbi, strahota u snazi! 
A sve samo s strasti, koja bolju 
Vlast da kaže, a svaka je huda. 
Sva je zemlja pepeo na nevolju 
Silniem mravom, koji ginu tuda. 
Taj okrešaj riedi i maleni, 
Kako gine mnogo vatra svuda, 
Gaseći se dobitnica plieni; 

što nadjača, to i većma sjaje 
Ugrabljenim žarom pobiedjenih. 
Na posljedicu malo ih ostaje, 
A to malo kao umoreno 
Umiri se i za boj ne haje, 
Već usuprot voljno nesiljeno 
K sjedinjenju promicat se stane, 
I na jednoć — divna ćuda eno — 
U ogroman jedan plam se splane. 
0, plamena mila i prekrasna, 
Kog nam bitnost malo kada grane, 
I to malo ah jedino za sna! 
U sriedi mu zlamen krsta sja se 
Življim svjetlom kao jezgra jasna, 
A zrake mu širom zemlju krase, 
Tekuć po njoj čudotvornom liti 
Svud za svjetlom tminam žedju gase, 
Svuda mravad na susret im hiti, 
I srče ih, i na njih s' ogrieva, 
I po njih se ko po zlatnieh nitih, 
K nebu diže i tu se razlieva 
Maglozvieždju slična u sitnoći. 



Tako Adam još i dalje snieva 

budućoj svieta si budnoći. 

IV. 

Noć boravi svoje sretne čaše 

1 polako na njih napried stupa. 
Da što duže po raju si pase 

Crnu jagnjad, i u rosi kupa, 
Crnu jagnjad mile sjene svoje. 
Kao majka kad tvrdnje skupa 
Čaše štedeć, koji joj se broje 
Do razstanka sa djecom si milom, 
Noć oklieva, a časovi dvoje: 
Bi li napried udarali bilom, 
Bi li natrag krenuli u kretu, 
Bi li stali na obstanak silom. 
Al prem dvojeć, ipak u svom letu 
Napried idu, priedju preko hore. 
Koja dieli dane na susretu, 
I novom se upute pred dvore, 
I s jutarnjeg već zahlade duha. 
Kad je bilo noći izpred zore. 
Sve utiša kao od sna gluha. 
Nit se ptica, niti šturak javlja, 
Nit vjetarce s ikojega ćuha, 
Sve na zemlji zemlju zaboravlja, 
Jer na nebo sve sluša napeto. 
Nebo opet slavom se proslavlja. 
Opet s' ori divno kolo eto 
Na tvorčevu slavu i na diku. 
Opet angjeo kroz podvorje sveto 
Alem-čašu nosi zvjezdoliku, 
I pred tvorca kleknuv nju polaže. 
Opet tvorac na radost veliku 
Blage viesti svomu dvoru kaže 
I čuvaru mile zemlje naše, 
Zemljozoru, novi čin nalaže, 
I opeta iz života čaše, 
Izpod ruke angjelove desne 

Na pučinu sinjeg mora krene, 
Da si traže tu dnevne potrebe, 
Tako sile sve duševne njene 
Na jutarcu žica sad si traže 
Hranu za dan sviesti probudjene; 
Gleda, motri — oči joj se blaže. 
Lice vedri, bilo uskorava. 
Sve joj biva milije i draže. 
Što od bielog svieta osvojava, 
A najdraže njojzi najmilije 
U Adamu sada upoznava; 
Ugledav ga, samo njega zrije, 
Adam pako otriezniv se smeće 
U radostnu istinu probije 
Punim čuvstvom neizmjerne sreće, 
I baci se u naručaj njo'zi, 
U naručaj, koj' ga spreman veće 
Dočekuje u Ijubovnoj slozi. 
Sada zora neba na iztoku 
Biel si sprema a rumen izvozi 
I stere ju na milinu oku 
Sunčanome izhodu po pragu. 
Pa niz brda u ravan široku; 
A po tome rumen-plamnom sagu 
Zraci sunca krenu iza gore 
I veseli na tolikom blagu. 
Sklad što ljudski prvi jasnim tvore, 
Zlatoustno, rek bi, na sve strane 
pa njemu krasnom samo sbore. 
Žarko sunce! u sve svoje dane 
Nikad ljepše ti ne vidje dvoje. 
Nit sretnije s ljubavi im dane. 

Saljubljeni u kip jedan stoje, 
Sadruženi ne znadu si diela, 
Potonulo jedno u drugo je, 
Te su jedna presladost si ciela, 
edan život, u novome novi, 
edno biće dušom u dva tiela. 
Što si kažu, to sbore cjelovi, 
A kažu si neizrečne tajne: 
pučini, kojom ljubav plovi 
U krajeve razkoši bezkrajne, 
nebesih, gdje im luči vele. 
Da su samo po ljubavi sjajne; 
vječnosti, kojoj se vesele 
U podobi ovoga trenutka; 

božanstvu, do kojeg im smjele 
Misli sižu, iz ljubavi vrutka 

Da joj piju i sladost istine. 
Oj ljubavi! Bog te mili utka 
Sjajnim cvietom u sag pozemljine, 
Da na tebi oko nam se kriepi. 
Kad po crnom zemlje podu gine. 
Nama ti si jedin cvietak liepi. 
Njim si bila sva zemlja od cvieta! 
Zatravljeni, od sreće si sliepi, 
A bezsvjestni s čuvstva preuznieta 
Niti znadu, niti znati haju. 
Njih okolo što biva od svieta, 
Niti vide, niti osjećaju, 
Kako sada angjeo k njima bozi 
Približi se na rieč k oproštaju, 

1 kako im na glave položi 

U blagoslov blage ruke svoje: 

« Zemlje djeco ! sreća vam se množi 
I uzdrži s ove želje moje, 
Koju crpim iz one ljubavi, 
Što svjetove i, u njih sve što je, 
Medju biti svoga bića stavi; 
Koja svoje sve stvorove svude 
Sve iz sel)e, a k sebi upravi, 
Da u njojzi postojne im bude 
One sreće, kojom samo biva; 
Koja i vas iz sićušne grude 
Ovog praha tamna, razsipljiva 
Vjekovnimi kipovi učini, 
Ujezgrivši duha svog vam živa, 
Da po njemu budete njezini, 
A njezino sve je ovdje sretno. 
Sretni bit ć'te, ako u sredini 
Ostanete smjerno i pametno, 
y sredini izmedj dvaju svieta, 
Sto će na vas djelovat uvjetno 
Po mjerilu, kako će da skreta 
S vama volja, amo ili tamo. 
Volja nam je božja vaga sveta: 
Na njoj nam se mjeri sudba samo, 
Što po njojzi svjetla ili mraka. 
To i pravdi po božjoj imamo. 
Sviet tjelesni sviet je učinaka. 
Uzroci su njemu i svačemu 
U onome duhovnijeh zraka. 
Koje teku po svemiru svemu. 
Svuda bude, oživljuju, tvore, 
A središte svima je u Njemu. 
K tom središtu uzdiž'te se gore, 

A površno tu na zemlji stojte, 

Tamo luč je, tu osjanost kore. 

Tu si dane, tamo vieke brojte. 

Srkom samo pijte zemlje slasti, 

Ali u njih potonut nemojte; 

Jer pod njimi bdiju tamne vlasti, 

Koje bi vas povukle pomamom 

Preduboke u ponor propasti. 

Duh bi tiela buknuo vam plamom, 

Tjelesnosti mutni, gnjusni vali 

Nad vami bi sklopili se tamom, 

Te ko sliepci vi bi tumarali, 

Prebijali na tri sta se jada, 

Basrljali, uviek opadali, 

A sve s jednog te istoga pada. 

A ta žalost baštinom bi bila 

1 djece vam hiljadam hiljada. 

Dok božija opet ruka mila 

Pomogla im ne bi do ustanka. 

Duh vas toga čuvao bludila! 

Vječno sunce duhovnoga danka 

Kriepilo vam duha čisti plamen! 

On vam sinu s ljubavi osvanka 

Neizmjerne milosti na zlamen. 

On vam bio i vašim unukom 

Putnom zviezdom kroz sve vieke. — Amen ! 

Angjeo božji za tom oporukom 

U vis krene, svom se domu vraća, 

A njih dvoje radošću dvostrukom 

Sad si slasti položaja shvaća. 

^• 

Jedinica. 

(1844.) 

ud ja bdio, bud li snivo, 
Bdijuć, snijuć misli moje 
Uviek željne, nezasitne 
Kraj jedne se samo roje; 
Ali tko je, sam se pitam! 

Kud gledale moje oči, 
Jednu samo sliku vide. 
Za kojom mi uviek želja 
Ko za tielom sjena ide; 
Ali tko je, sam se pitam! 

Kud po danu il po noći 
Trudna vodi mene noga, 
Svud nalazim samo jednu, 
Jednu dušu duha moga; 
Ali tko je, sam se pitam! 

Kad zamišljen širim ruke 
Za uzori neumrlim, 
U stovrstnih ipak jednu. 
Onu jednu samo grlim; 
Ali tko je, sam se pitam! 

Kad molitva sva mi čuvstva 
Samo višnjem Bogu skupi, 
Ah i tada božjom slikom 
Ona jedna pred me stupi; 
Ali tko je, sam se pitam! 

Tko je ona? uviek pitam, 
Ali uviek ne znam, tko je. 
Jedinice neizrečna. 
Tko bi izreko ime tvoje 
Slabim glasom zemlje ove! 

Mrtva ljubav. 

(1845.) 

dje ću tebe, o ljubavi moja. 
Sad zakopat, kad si izdahnula? 
U mom srcu nije ti pokoja. 
Jer si pokoj sav mu razmetnula. 

Da te legnem u zemljicu crnu, 
U zemljici ti ne bi sagnjila, 
Zemska vila dragocjenost tvoju 
U kamenje predrago bi sbila. 

Da te spustim u duboko more, 
U moru se ne bi raztopila. 
Morska vila dragocjenost tvoju 
U biser bi predragi šalila. 

Pak bi došli ljudi blagohlepni, 
Iz zemlje bi tebe izkopali, 
Iz mora bi tebe izvadili 
I po svietu svuda razprodali. 

A ti idi, nek te uzdisaji 
K nebu dignu, tamo zviezdom budi. 
Tamo meni žalostnome sjaji. 
Tamo ne će dostignut te ljudi! 



f^ 



Cvietak k suncu, srce k Tebi. 

(1845.) 



NCX 







|e li poznaš, ljubo, ono cvieće, 
j^ Što se vidi svako pramaljeće 
U obilju po našijeh stranah? 

Žuti cvietki, sitni ko iskrice, 
K dragom suncu svedj okreću lice 
Gledajuć ga smirom preko dana. 

A kad sunce zamakne za gore, 
Mahom ti se cvietki svi zatvore 
Od žalosti, što se sunce skrilo. 

A kad sunce opet iza gore 
Pomoli se, cvietki se otvore 
Od radosti, što se pomolilo. 

More kipi, ko u silnom jedu 
Kuhajući razdor strahoviti. 

Gromi tutnje jekom strašne smutnje, 
Striele lete, triesk za trieskom gnjete, 
K vodam niže oblaci se bliže, 
Vode uzpete oblacima priete. 

Vjetar huče, s valovi se tuče, 
Val se vije, s vjetrovi se bije. 
Pjena skače, morska ptica plače, 
Ponor vrije, gladna smrt se smije. 

Ko lupina orahova mala 

Drhće brodić moj po biesnih valih. 
Sad ga jedan u oblake rine, 
A sad drugi u ponor ga svali. 

A ja tužan medju tim strahotam 
Već se vidim zalogajem smrti, 
Koji ona prije, neg progutne, 
U čeljustih simo tamo vrti. 

U sdvojenju navrh pogibelji 
Već mi sile tjelesne se nište. 
Već i misli prestrašene traže 
Ne života, smrti utočište: 

Tad na jednoć na crnome nebu 
Otvore se oblaci sbijeni, 
I kroz prozor milostivog neba 
Do dvie zviezde progledaju k meni. 

Dvije zviezde — o milote, Bože ! 
Kao svjetla ona odveć blaga, 
Koj'mi spomen uzhičena plane, 
Kad pomisli drago si na draga. 

Blago svjetlo sve sile ublaži: 
Grom umukne, vjetri se utaže. 
More stane kao zablenuto. 
Tmine minu, zemlja se ukaže. 

Vidim zemlju, vidim žice svoje, 

Sgrabim veslo, brodić tamo skrenem; 
Stignem zemlju, stignem žice svoje, 
I radošću velikom se prenem. 

Što je ono more uzbunjeno, 
Što je onaj brodić slab slabcati. 
Što su ove čudotvorne zviezde — 
Sad ću, ljubo, tebi poviedati: 

Ono more — to je sviet opasni. 
Onaj brodić — to je žice moje. 
One zviezde blage, čudotvorne — 
To su, dušo, meni oči tvoje! 

što je ljubav? 

(1845.) 

to je ljubav (u sladkoj nježnosti 
Ti me pitaš), koja svietom vlada: 
^ Je li iskra nebeske svjetlosti, 
' II je klica zemaljskoga sada? 

Što je ljubav, kad njezini gosti 
Plaču bolni s nezasitna glada: 
Suze roneć bezbrojnih radosti, 
Suze roneć bezbrojnijeh. jada? 

Ljubav, dušo, na zemlji je tajna, 
Božji pečat čovječjih povelja, 
Koga stoprv naša smrt otvara; 

Ljubav ovdje samo j' duga sjajna. 
Koju sunce, milost ^stvoritelja, 
Kadkad s kišom naših suza stvara ! 

Početak ljubavi. 

(1845.) 



nogo puti več sam razmišljao, 
'V^ Ne bi li se sjetio na danak, 
^^ Kad iz svoje slobode sam pao. 
Duh sapeo u ljubavni sanak; 

Kad najprije gibka mi misao 
Ovila se uz tvoj život tanak 
Kao bršljan, koji se sastao 
S kojim stablom vječni u sastanak. 

Za tim znanjem zalud sam hodio 
Vrieme gubiv u taštoj zabavi: 
Niesam mogo tog se doznat dana. 

Ah ! tko čas zna, kad se je rodio ? 
U početku žica i ljubavi 
Naša pamet leži uspavana! 

Primorske pjesmice. 

(1845.) 
I. 

'jeva sjedi na prozoru, 

Vanka gledi k sinjem moru, 
K sinjem moru u govoru : 
« Sinje more, da je meni 
Sav tvoj biser sakriveni. 
Da se mogu kitit njime, 
Suzami bi od radosti 
Tebe, more, poplavila !» — 
More djevi odgovara: 
« Djevo liepa, djevo krasna, 
Da su meni oči tvoje, 

Da te vidim jednoć samo, 
Ja bi s suza od radosti 
Sve do kapi izkapalo.» 



2. 



Ptica pjeva na grančici, 
Na grančici, na granici 
Sinjeg mora širokoga: 
« Preko mora ja polazim, 
Za tri dana i tri noći 
Preko mora ne ću proći. » 
Pticu sluša mlada djeva. 
Pticu sluša, ptici pjeva: 
«Man se toga, o ptičice! 
Nema grane ni grančice 
Na širokom, sinjem moru, 
A slaba su tvoja krila; 
Do tri dana i tri noći 
Ti letjeti ne ćeš moći.> 
Djevu sluša mala ptica. 
Djevu sluša, djevi pjeva: 
«Zar ne vidiš modri mostac, 
Što nad morem luk svoj stere : 
Vjernu ljubav nebo drži. 
Kad joj k zemlji krila klonu !.» 

Djevojka se u moru ogleda: 
«Bože mili, ali sam ti liepa! 
Vedro čelo nebo bez oblaka. 
Žive oči dva ugljena živa. 
Rujna lica rumene jabuke, 

Biele ruke od prebiela sniega; 
Da je meni samo jošte kruna, 
Carica bi bila od ljepote !» 
Mlado momče iz otraga dodje 
Lakim krokom, pretežkim uzdahom, 
Vienac ruža na glavu joj metne, 
Vienac metne a riečima sretne: 
«Evo krune, carica si moja!» 

4. 

Majka budi Radovana: 
«Ustaj, Rade, evo dana!» 
«Ne mogu ti ustat, majko. 
San me veže jošte sada. 
Trudni sanak ove noći: 
Preko mora plivao sam 
Po vodici hladnoj, mutnoj, 
Majko moja, majko tužna, 
Po vodici vrlo mutnoj. 
Plivajući cio danak, 
Niesam mogo izplivati, 
Umoren sam moro stati; 
Utopih se usred mora. 
Umire ti sinak, majko. 
Zakopaj ga, gdje si njemu 
Sinoć ljubu zakopala. » 

5. 

Brodić sprema bratac na daleko, 
Brodić sprema, sestrice dozivlje, 
Tri sestrice po majci rodjene. 
Najstariju bratac zapitao: 

«Šta da tebi ja donesem, Jelo, 
Kad se vratim sa daleka puta ? » 
« Rubac meni svileni donesi, 
Da ga nosim, kad u crkvu podjem.> 
Mladju bratac sestru zapitao: 
«Šta da tebi ja donesem, Maro, 
Kad se vratim sa daleka puta?> 
« Zlatan prsten ti meni donesi. 
Da ga nosim, kad u kolo podjem.» 
A^najmladju bratac zapitao: 
«Sta da tebi ja donesem, Savo, 
Kad se vratim sa daleka puta?» 
Sava glasno ništ ne reče bratcu, 
Već mu šaptne nešto iz tihana, 
Ustmi šaptne, licem pocrveni. 
Bratac podje, za godinu dodje. 
Bratac dodje, sestrice daruje: 
Najstariju rubcem svilenijem, 
Mladju pako zlatnijem prstenom, 
A najmladju povraćenim dragim. 

6. 

Sinje more vjetar kosi. 
More kosi, jedro nosi. 
Jedro nosi bielu ladju, 
Ladja nosi do dva srca. 
Do dva srca, jednu dušu. 
Dragi dragoj govorio: 
«Je li znadeš, srce moje, 
Kud nas vjetar ladjom nosi. 
Hoćemo li stići dvoru. 
Stići dvoru majke tvoje, 

Ili tvoje ili moje?» 
Draga dragom govorila: 
«Ne brini se, srce moje, 
Kud nas vjetar ladjom nosi; 
Kudagod mi skupa došli, 
Sgradit će nam ljubav dvore. 



Navrh neba sunce sjalo, 
Na dnu mora biser sjajni, 
Medju suncem i biserom 
Djeva stala, umovala: 
« Visoko je žarko sunce, 
Duboko je drobni biser; 
Da sam ptica lastavica, 
K suncu gore letjela bi, 
Da sam riba plivačica, 
K biseru bi doplivala; 
Suncem bi se pozlatila 
A biserom nakitila. 
Pak bi mila svakom bila.» 
Dodje ptica lastavica, 
Pa djevojci govorila: 
«Na što tebi sunca zlato. 
Kad si zlato svoje majke? 
Dodje riba plivačica 
I djevojci govorila: 
«Na što tebi drobni biser, 
Kad si biser djevojaka ?» 

Miruj, miruj, srce moje! 

(1845.) 



ko je, srce, u te dimo, 
^^ Da si tako sad nemirno? 
Kao pticu u zatvori 
Za svietom te želja mori: 
Nij' u svietu nebo tvoje; 
I Miruj, miruj, srce moje! 

Ne udaraj toli jako, 

Razbit možeš prsi lako: 
Preslabe su, izmučene, 
A da puknu, bez koprene 
Bile bi sve rane tvoje; 
Miruj, miruj, srce moje! 

Ah, stisni se u svom kutu 
I pregori želju ljutu; 
Tople su ti ove grudi, 
Sebični su vani ljudi: 
Svaki grije srce svoje; 
Miruj, miruj, srce moje! 

Oj mani se svieta, mani, 
U bolesti šta ćeš vani? 
Sviet boluje viek do vieka. 
Ni sam za se nema lieka. 
Kamo r za bol rane tvoje ; 
Miruj, miruj, srce moje! 

u svietu bi bogče bilo, 
Plačuć prage oblazilo, 
Svak bi mislio, da ti treba 
Za utjehu mrva hljeba. 
Tko bi pozno suze tvoje? 
Miruj, miruj, srce moje! 

Znam ja, ti bi mah na vrata 
Poletjelo tvoga zlata! 
Nije Milka tvoja više, 
Već za drugog ona diše, 
Drugi ljubi zlato tvoje; 
Miruj, miruj, srce moje! 

Veseo danak. 

(1845.) 



^.»eseo mi je danak danas! 

Sjedni, dušo, tu do mene, 
IJIf Daj mi ruku milu tvoju, 
^^ Da iz tvoje ruke srcem 
Sladak okrep pjesmi svojoj. 

Veseo mi je danak danas! 
U visini sjajnog neba. 
Mislim, da sara suncu blizu, 
Zviezde mislim, da ih mogu 
Svojim rukam dohvatiti. 
Da ih mogu premještati 
Kao diete ifre svoje. 

Veseo mi je danak danas! 
Duh moj leti kao ptica 
Po vedrome zraku misli, 
Oko cielog, bielog svieta 
Lanac svoga leta paše, 
Nižuć na njeg sve radosti. 

Veseo mi je danak danas! 
Preko mjere srce puno! 
Sva mi čuvstva njegova se 
Ko u more neizmjerno 
Razlievaju, razširuju, 
Izpunjene nade grle 
Svud otoke, svud zelene. 

Veseo mi je danak danas ! 
Zemlje njedra otvorena 
Sve mi blago svoje nude: 
Ja prebiram srebro, zlato, 
Biser dragi i kamenje. 
Kujem sjajna žezla, krune, 
I s priestolja svog veselja 
Dielim carstva i kraljevstva. 

Veseo mi je danak danas! 
Usred zime ljeto mi je! 
Zemlja cvati raznim cviećem. 
Tihi vjetrić toplim dahom 
Sladke glase donosi mi 
Od ptičica veselijeh. 

Veseo mi je danak danas! 
Sinje more ladja puno! 

Ladje pune, nakrcane 
U moju se luku žure, 
Svako blago tudjih kraja, 
Sve cienosti domaćijeh 
U dvoru mi izpražnjuju. 

Veseo mi je danak danas! 
Budućnosti divni kraji 
Na vidik mi sadašnjosti, 
Mislim, da su se prevrgli. 
Ništa skrovna tamo nema. 
Otvoreno, odkriveno 
Zlatne žetve polje stoji. 

Veseo mi je danak danas. 
Jer prviput danas smijem 
Tebe, dušo, svojom zvati! 




Djevojkina proljeća. 

(1846.) 




I. 



livadi zelenoj 
^^ Teče potok liepi 
I travice okolo 
Svojom vodom kriepi, 
Iz travica zelenih 
Budi pramaljeće 

Po livadi zelenoj 
Različito cvieće. 
Miris cvieća doziva 
Ljubovnike. svoje, 
Ljubovnici leptiri 
Po cvieću se roje. 
Za leptiri šarenim 
Skače djeva mlada, 
Puno krilo nalovit 
Rada bi ih, rada. 
Naganja se s leptiri 
Po livadi mlada, 
Dok ne stigne onoga, 
Kom je majka Lađa. 
Kad dostigne onoga, 
Kom je Lađa mati. 
Metne si ga u njedra 
I kuci se vrati. 

2. 

Po livadi zelenoj 
Teče potok liepi 
I travice okolo 
Svojom vodom kriepi. 
Iz travica zelenih 
Budi pramaljeće 
Po livadi zelenoj 
Različito cvieće. 
Miris cvieća doziva 
Ljubovnike svoje, 
Ljubovnici leptiri 
Po cvieću se roje. 

u livadu zelenu 
Na potok po vodu 
Ide sada djevojče 
U mirnopie hodu. 
Za leptiri simo tam 
Nit ne skače više, 
Već upravnom stazicom 
Hodi i uzdiše. 
Na potoku hladjane 
Vodice zahvati, 
Na glavu si metne sud 
I kući se vrati. 



0' 



Po livadi zelenoj 
Teče potok liepi 

I travice okolo 
Svojom vodom kriepi. 
Iz travica zelenih 
Budi pramaljeće 

Po livadi zelenoj 
Različito cvieće. 
Miris cvieća doziva 
Ljubovnike svoje, 
Ljubovnici leptiri 
Po cvieću se roje. 
U livadi zelenoj. 
Djevojčice nema. 
Zašto? zar je umrla, 

II se kasno sprema? 
Zašto nejde moriti 
Leptirom slobodu, 

Zašto nejde stazicom 
Na potok po vodu? 
U livadu zelenu 
Djeva se ne. giblje, 
Sjedi liepo kod kuće, 
Uz postelju ziblje. 





Tuga. 

(1846.) 

dkad, dušo, ti mi ode 
Mome oku iz okruga, 
Na srce mi pade tuga, 
Kao mraz na jadan cviet. 

Moje misli bez slobode, 
Kano pčele usred zime, 
Ne će da se leta prime, 
Studen im je cio sviet. 

Ne znam nigdje mira za se, 
Simo tamo hodajući, 
Kad sam vani, moram kući, 
A iz kuće moram van. 

Tako trajem svoje čaše; 
Vrieme, kao od olova, 
Pritiskuje prsa ova, 
Vječnost mi se čini dan. 

Niti spavam, niti bdijem, 
Već onako čudno j' meni, 
Živim samo u spomeni. 
Da si živa još mi ti. 

Jeste, dušo, reći smijem, 
Da si život žica moga. 
Da prva mi jes' do Boga, 
Angjeo njegve ljubavi! 





J e 1 i c a. 

(1847.) 

išica škropi po polju, 
Jelica plače nevolju, 
Nevolju majci na krilu. 
Pita ju majka starica: 
«Šta ti je, Jele, Jelice, 
Da plačeš majci na krilu, 
Gdje nikad niesi plakala, 
Odkad te poznam iz mala.» 
««Iz zlatnog, majko, prstena 
Kamen mi dragi izskoči. 
Zato ti plačem na krilu, 
Gdje nikad niesam plakala, 
Odkad me poznaš iz mala. 
«Ne govor toga, Jelice, 
Govori majci istinu. » 

«« Govorim, majko istinu, 
Tvoja mi ljubav izskoči 
Iz zlatnog tvoga srdašca, 
Odkad me kaniš sdružiti 
Nemila, majko, s nemilim !»> 

Tužna ljuba. 

(1847.) 

ašto plačeš, djevojčice, 
Tako gorko ko nikada? 
Zar na nebu ne sja sunce 
Liepo, krasno ko do sada? 



I « Sjaje još na nebu sunce 
Liepo, krasno ko do sada, 
Al je srce tužno moje 
Osliepilo ko nikada !» 

Zašto plačeš, djevojčice, 
Tako gorko ko nikada? 
Zar ne poju svuda ptice 
Liepo, krasno ko do sada? 

«Poju jošte svuda ptice 
Liepo, krasno ko do sada, 
Al je srce tužno moje 
Ogluhnulo ko nikada! 




» 



^^ 

Krasno jutro. 

(1848.) 

"§1 pomalja se sunce iza gore, 
^^ Zlatnim ključem već otvara vrata 
Sinku svome, iza kćerke zore 
Da posjeti bogca i bogata. 

Cvieće diže glave iz pokore, 
Trava kriesi tisuć očju zlata. 
Zemlje miris nebu kadi dvore, 
Gajem trepti pjesmica krilata. 

Iz sna prvog iza prve sreće 
Probudjena dva srdašca vjerna 
Pogledaju iz ljubavi doma. 

Kako njima ljubavlju se kreće . 
Sva priroda božja neizmjerna — 
Krasna jutra, Bože, njima dvoma! 




^ 



Stalnost i nepokoj. 

(1849.) 

to mi puta veliš u istini, 
'^^ Da nestalnost ja u grudih gojim, 
n^ A ti jesi kao luč u tmini 
Uviek ista pred očima mojim. 

Ja tome, što se tebi čini, 
Ljubičice, nimalo ne dvojim. 
Kako godjer mjesec u visini 
Mimo hodi stalnim putem svojim, 

A slika se njegova u vodi 
Uzbunjenoj giba simo tamo: 
Tako i ti, sladka dušo moja, 

Stalna si mi u svakoj prigodi, 
A u mene lik tvoj drhće samo. 
Jer je moje srce bez pokoja! 





Crni dan. 

(1849.) 



trašni dane, cmimi pismeni 
U mojoj si zapisan pameti; 
Drugi dani prozračni su meni, 
Bieli, jasni, uspomenom sveti, 

Kroz njih dah moj, ko luč staklom leti : 
Ti si jedin sličan crnoj stieni. 
Kroz te miso ne može prodrieti, 
Kod tebe se svaka okameni. 

Iz raja me na zemljicu crnu 
Ti obori po crnom oblaku. 
Moje oči ti u ponor svmu, 

Moje želje ti stisnu u raku, 
Moje slasti ti u jad prevrnu, 
Moju nadu ti sagnu na štaku. 




Vila i Lađa. 




f 



(1850.) 

roljetnome vjetru vitka krila 
Y^ Raznim cviećem posula je vila, 
Da, kadgodjer on krili zama ne, 
Cvjetnim sagom sva zemlja postane. 

IL 

f Ljudsko u srce Lađa je boginja 
Žar usula, da u njemu tinja, 
Ter kadgodjer ljubav u njem da ne, 
Svietlira rajem sva zemlja postane. 




Pitanje. 

(1850.) 



f/^j etar meni kroz prozor donese 
^^•j"" Neki danak, kad sam tebi piso, 
^ Zelen listak, pa ga uprav strese 
Rieč na jednu, koju sam izbriso. 

Izbriso sam riečcu, ljubav zvanu, 
Jer u pismu mjesta ne imaše. 
Je r zavio onaj listak ranu, 
II pokrio grob ljubavi naše ? 

Kad! 

^851.) 

ad te vidim na prozoru, 
Ja ugledam bielu zoru 
Iza mrkle noći tad; 
Ali riedko, riedko kad ! 

Kad te sliedim, kad sam ušo 
U trag mili tebi, dušo. 
Svoju sreću sliedim tad; 
Ali riedko, riedko kad ! 

Kad me grli tvoja ruka, 
Izpod njena nježnog luka, 
Svu slast zemlje kušam tad; 
Ali riedko, riedko kad! 

Tvoje usne rumen-ruže 
Kad mi sladki cjelov pruže, 
Rajsku slast okusim tad; 
Ali riedko, riedko kad! 

Kad ću tebe uviek gledat, 
Ljubit, grlit, a ne predat, 
Ko što tužan predam sad. 
Kad. ćeš moja biti, kad? 

Svraćanje. 

isli moje, kud bludite 
U tu tamnu noć? 
Kuda vjerom za nevjerom, 
Kud mislite poć? 

Zalud vam je za njom hrlit 
Kroz daljine sve. 
Vraćat bi ju samo mogle. 
Ali vratit ne. 

Tudjom ona stazom ode, 
Tudjm JOJ je cilj, 
Tudje cvieće nju već resi, 
Ne domaći smilj. 

Smirite se, moje misli. 
Ostanite tu. 

Ovdje samo, ako dodje, 
Dočekajte nju. 

M i c a. 

eJ^£) (1851.) 



M:^-ada gledam u Micine dvore, 
j " Pa ja motrim dvore i prozore : 
^ Dvori mi se čine bielo lice, 
A prozori u njemu očice. 

Kada gledam u Micine dvore, 
Pa ja motrim dvore i prozore, 
Ter opazim na prozoru Miču — 
Tad u oku vidim i zjenicu. 

Kasno. 

(1851.) 

i me bježiš, uklanjaš se meni, 
Uzkračuješ i pozdrav mi svoj. 
Kasno, kasno i zaludu sve! 
Tebe sliedi duh moj nevidjeni, 
Pozdravlja te svaki uzdah moj. 

Dost se borim i sam sobom veće. 
Bježim i sam od tvog lica svud. 
Kasno, kasno i zaludu sve! 
Tielo bježi, ali miso ne će. 
Niti ne zna iz tvog cara kud. 

Kad ljubavlju sva čuvstva u slozi 
Obnevide i planu u strast. 
Gdje je lieka tad ljubavi, gdje? 
Liek je samo izgorjet u njo'zi, 
I ko pepeo s njome u grob past! 

Pjesme sladogorke. 

(1863.) 




i li, dušo, meni cvietak dala, 
Što ga nosiš na njedarcu svome? 
^ Da mi dadeš, ja bi reko : hvala, 
![ I još bi te poljubio k tome. 

«Ovaj cvietak ne vriedi toliko. 
Da za njega ti mene poljubiš. 
Tvoj je cjelov blago preveliko. 
Ne ću da ga izpod ciene gubiš. > 

Neka, dušo, da ja cjelov gubim, 
I gubiti kadkad nam je milo. 
Daj, da tebe ja samo poljubim, 
A to makar i badava bilo! 



2. 

Tvoj se golub nježno, umiljato 
Sve na tvoja njedarca privija, 
A ti njega jošte gladiš zato. 
Kao da ti ta smionost prija. 

Daj, da njega ja zamienit mogu. 
Ja ću biti čedniji sto puta, 
Medju ne ću prekoračit strogu, 
Ni oko mi ne će da zaluta. 

«Skrb za tvoju čednost to mi brani, 
Jer ti oko sve nekako vreba, 
A kud oko, tud i želja kani, 
To je narav u svakog jastrieba!> 

Dodji k meni, sunce moga vieka, 
U tebi mi jedina utjeha. 
Ti jedini možeš dat mi lieka, 
Koga drugdje tražim bez uspjeha. 

Ljuta rana još od prekolani 
Na lievoj me strani eto kolje, 
Da mi dodješ priviti se strani, 
Mislim, odmah bilo bi mi bolje. 

«Žao mi je tvoje lieve strane, 
Al zajedno i tješim se lako: 
Vrieme lieči sve na svietu rane. 
Dok ja dodjem, zarast će svakako. » 

4. 

Ti bosiljak kraj dvora si sadiš. 
Te njime ti sve mirišu dvori, 
Kao da ih mirodijom kadiš, 
Sto na suncu iztočnome zori. 

Da je meni tim mirisom biti, 
Oko tebe treptjet svejednako, 
Miloduhom tebe opojiti, 
Ugodnikom bio bi ti tako, 

Pa ti ne bi više mogla reći, 
Ko što sada, da sam pasja para. 
Al bi rekla, promjenu ćuteći: 
«Da bosiljak nečim zaudara. » 




Onoj! 

(1865.) 

noj, kojoj blagi slučaj 
Mene svrati u naručaj. 
Kad na putu noću tamnom 
Putovahu tuge sa mnom. 

Onoj, kojoj sretno podje 
Za ručicom bielom, milom 
Udomit me opet odje, 
Gdje već bijah samo silom. 

Onoj, kojoj božja milost 
Vlast podieli angjela si, 
Te pomiriv meni bilost 
I budućnost svu mi spasi. 

Onoj, koje tople ćuti 
Odkravljuju srce moje. 
Te mi jadno opet sluti. 
Da je ljepše bit u dvoje. 

Onoj, kojoj sav iolak. 
Što još imam ovdje bića. 
Želim dati na izpolak. 
Za njezina polak žica. 

Onoj, kojoj na koljena 
Spustit želim trudnu glavu, 
Kad mi klone od bremena 
I ponikne k vječnom spavu. 

Onoj, koju ljubim, štujem. 
Uz koju si nebo snujem 
Na tom svietu, paklu svojem. 
Onoj ovu pjesmu pojem! 



#ž. 

_,.A.. 



Resurrecturis. 





• (Po Krasiiiskom.) 

(1861.) 

vijet taj je grobljem suza, krvi, blata! 
Svijet taj je svakom ko vječna Golgata ! 

Zalud duh se mota. 

Kad ga muče muke ! 

Za bure života 

Nema nigdje luke! 
Udes nam se ruga sili! 
Plienom su mu i junaci — 
Ginu sveti — ginu mili — 

Živu omražnjaci! 
Sve se spleće — te se i smrsnut če, 

Smrt na blizu — a daleku 

Na viekova kasnom tieku 

Mrtvih uzkrsnuće! 



S tog otvrdnut valja — bit bez ćuti ! 

Sred krvnika biti krvnik ljuti! 

Ljudskom zloćom udarat na ljude! 
Nenavidit — zlobit — 
Morit — varat — robit — 



Nek si darom sviet nadaren bude! 

Tako valja! — il ništa ne moći; 
Jed'mo — pijmo — zlatno smeće bud'mo — 
Gojmo tielo — misli ne utrud'mo — 
Tako ćemo ponajbolje proći! 

0! ne! o duše moj! 
Natrag, natrag, — stoj ! 
Tim oružjem vojak 
Ne služi se odje, 
Koji bije bojak. 
Zlu da na kraj dodje! 
Samo žrtve svete 
Tiha moć na svietu 
Kob gnjetuću sgnjete — 
To je sila lav! 
Zločestoće pako 
Nalikuju snietu, 
I ko smeće svako 
Vremena su splav! 

! poznaj sam sebe ! 
Vlasti se ne maši 
Božje iznad tebe! 

Al nemoj ni gnjiti ko blažče na paši! 
S ove strane groba pred dobom uzkresa 
Bud' ljudskim trpljenjem rodom iz nebesa, 
Bud' uzornim djelom neumorna rada! 
Budi strpljivošću, koja sve nadvlada, 
Koja grad svoj gradi od ništa — polako ! 
Bud' onim porazom namjere daleke, 
Koji pobjedjuje na koncu za vieke! 
Budi smirenošću u vrieme opako — 

u metežu mjerom — strojem u razstroju — 
Bud' vječnom krasotom vječnom žica boju! 
Samo farizejem i podlosti kuži 
Budi grozom — gnjevom — il svetim mucanjem ! 
I sa licumjerci nikad se ne suzi ! 
Svijem inim budi angjelskim dihanjem! 
Bud' im onom hranom, koja duše kriepi — 
Bud' suzom sestrinom, kad im jad naudi, 
A srčanim glasom, kad im srce strepi! 
Prognanim iz doma budi milim domom! 
Beznadnikom tužnim sladkom nadom budi! 
Mrtvo spavujućim bud' probudnim gromom! 
U boju s tim paklom svieta puna zlosti 
Svuda, svagda budi silom, koja sklanja — 
Nad smrću silnijom silom milovanja — 
Bud' paklom milosti! 

I riečju i djelom, u službi i plaći 
Razdavaj sam sebe svojoj miloj braći! 
Porazplodjuj sebe na čine živuće. 
Pa od tebe jednog biti će — tisuće ! 
Budi i u negvah neutrudnim trudom! 
Nek ti ne dotuži nikad ništ u tuzi! 
Bud' si u prsijeh rodu zlatnom rudom! 
Budi nebo s zemljom spajajućim čudom! 
Svetošću u uzi! 

Ne hiti umrieti, dok t' miso ne rodi, 
Ko u zemlji zrno, dok se ne razplodi! 
Dok si mukom ne mo'š biti dobitnikom — 
Već jedino svojom — ne čovječtva dikom, 

Ne bud' mučenikom! 

Vience prazne slave 

Beru lude glave! 
U pogibelj jaču 
Junačine skaču! 
Al duh više slasti 
Te prezire časti! 

Tek kada ječeće sa obće potrebe 
Dogadjaja zvono pozove i tebe, 
Neka se u odkup ti žrtvuješ za nje — 
A ti uslišavši to zemlje pozvanje 
Padneš, svladan dušom u pokornoj skruši, 
Na prag, oba svieta koji tu razstavlja, 
I tvojoj pred Bogom razkriljenoj duši 
Tihotajnim dahom glas se božji javlja — 
Ustan' — i ko borac dobjegli do cilja 
S tabana otresi prah zemaljskog gnilja — 
Ustan' — i s ljubavi, što ljubeći gine, 
Letne digni ruke nebu u visine! 
Ustan' i krvnikom, koji traži tebe, 
Sam na susret hrli i ponudi sebe 
Tiho — mimo — blago — bez žalbe ikoje - 
Milosrdnim gledom bezsmrtnosti tvoje! 
Tad zaglavi bogat za budućnost plodom. 
Smrću bud' životu najvišim urodom. 

Sto sviet prozva snom i morom, 

Učin' javom, 

Učin' tvorom, 

Učin' pravom. 
Nečim čilim i uznietim, 

Nečim svetim. 

Sto ko nož u srca 

Duboko se vrca 

I bode bez kraja 
Prem tičuć se samo 
Dahom uzdisaja... 
Dok sviet, koj' te kolje, 
Sam ne klekne dolje 
I ne prizna tamo, 
Bog, dom i sloboda 
Da su sviest naroda! 

Kad s tekuće krvi tvoga tiela 
Miso ti se bude zarudjela, 
Miso tvoja bit će svjetla strujom. 
Božje pravde plamtećom olujom 
Nad gomilom bezbožnika dole — 
A njoj ne će da odole 
Ni tppi ni tuci. 
Ni laži ni strava, 
Ni mudrost ni slava, 
Ni kralji ni puci! 
I trećem dobu 
Na muke ti grobu 
S dogadjaja smjese 
Nad bezdno krvavo 
Nerodjeno rodit će se — 
Ustat sveto pravo! — 




Preradović: Iz. pjesme. ( 305 ) 20 




Pozdrav domovini. 

(Byron, Childe Harold's pilgrimage.) 

(1867.) 

Bogom ! s Bogom ! — rodni žali 
Već s' otimlju oku mom; 
Vjetar huče, riču vali, 
A galebi grakću k tom; 
Ono sunce gdje zapada, 
Tamo je i nama poć; 
Teb' i njemu s Bogom sada, 
Domovino — laku noć! 

Jutrom će se sunce popet 
Iznovice nad taj sviet, 
Ja ću more, nebo opet, 
Ali tebe ne ću zriet. 
Kuća pusta ostala mi. 
Tužno, tamno sve u njoj, 
Drač joj raste po stienami. 
Pas pri vratih cvili moj. 

«Hodi amo, moje diete! 
A šta plačeš tako — šta? 
Valjda što nam vali priete, 

II bjesnilo bure ha ! 

Ne boj mi se, utri oko. 
Jak nam brod je, lak mu kret, 
I najbrži jedva soko 
Nadkrilio bi mu let!» 

««Nek se vali s vjetri taru, 
Njih zaista nij' me strah, 
Druga ali, gospodaru, 
Bol mi ote srcu mah. 
Spominjem se od ljubavi 
Svoje majke, otca svog, 
Kao što ja njih ostavih. 
Ostavit će mene Bog! 

Otac, kano na razstanku, 

Odoljet će jadu svom; 

Ali majka i u sanku 

Uzdisat će, znam, za mnom!»> 

«Neka, neka, diete moje! 

Doliči ti suza ta. 

Da su meni ćuti tvoje, 

Plako možda bih i ja. 

Hodi amo, moj junače! 

Zašto si mi tako blied. 

Zar već Francez na te skače, 

II te plaši bure jed?» 

«« Strahom mi se duh ne bavi. 

Gospodaru, niesam plah, 

Al ženu si da ostavih. 

Ta me miso muči, ta! 

Ona s djecom stan imade 
Tamo blizu doma tvog; 
Šta joj tužna reći znade. 
Kad zazovu otca svog?>» 
«Neka, neka, moj junače! 

Pravedna ti bol je ta, 
Ali ja sam ćudi jače, 
Ne tugujem s takvog šta. 

Jer tko da se poda kini 
Rad ikoje žene tu. 
Kad iza nas lako ini 
Utješit će svaku nju. 
Meni nije ničeg žao. 
Nit se ičeg ja bojim. 
Žalim samo, da sam stao 
Ne žaliti ni za čim. 

Samac ja sam, sam do Boga 
Sad na svietu: tko je kriv, 
Da ne marim ni za koga, 
Kad ni za me nitko živ.^ — 
Naviko na tudju hranu. 
Znam, da bi me — za koj' čas 
Da se vratim k svome stanu — 
Ugrizao i moj pas. 

Zato ladjo, moje blago, 
U tebi mi nade sve, 
Nosi mene kud ti drago, 
Samo natrag doma ne! 
Zdravo, zdravo, vode sinje, 
A budem li i vas proć. 
Zdravo, hridi i pustinje. 
Domovino — laku noć!» 



^ 

Smrt kneza Ugolina.' 

(Konac 32. i prva polovica 33. spjeva Dante-ova pakla.) 

(1870.) 



^(|a ugledah u rupini jednoj 
Dva grješnika omrzla u ledu, 
A jednoga nad drugijem tako, 
Da je glava klobučila glavu.^ 
I kako se hljeb od gladi jede, 
Tako gornji grizao je donjeg 
Oštrim zubom od ostraga ondje. 
Gdje se mozag sa zatiljkom spaja. 
Nije drugač ni Tidej oglabo 
Sliepe oči Menalipu s gnjeva,'^ 
Nego gomjak glavu donjakovu 
I glavu mu i koješta drugo. 
Oj ti ! — rekoh — što to zvjerskom rabnjom 
Svoju mržnju pokazuješ drugu, 
Koga ždereš, kaž' mi uzrok tomu. 
Pa ako se sa razlogom tužiš 
Ti na njega, ja ću — doznav 
Imena vam i njegovu krivnju — 
Tebi zajam vratit i o tome 
Progovorit na bijelom svietu, 
Ne osahne Y govorilo meni. 

Usta diže sa groznoga jela 
Onaj grješnik, brišuć ih o vlasi 
Glave, što mu ostrag izgrizo je. 
Za tim reče: «Ti zahtievaš, da si 
Bol ponavljam strašnu, s koje puca 

Srce meni, kad pomislim na nju, 
Prije nego o njojzi prosborim. 
Ali ako rieči mi uzmognu 
Bit sjemenom, s kog da nečast rodi 
Izdajici ovom, koga glodjem, 
Zajedno ću plakat i govorit. 
Ne znam, tko si, nit načinom kojim 
Amo dodje, al po govoru ti 
Rekao bi, da Firentin jesi/ 
Znaj, da knez ja Ugolino bijah 
A Rugjeri arcibiskup ovo, 
A čuj sada, zašto s njim sam skupa. 
Da po zlobi njeg voj na vjeri me^ 
Uhvatiše i da potla mene 
I smaknuše, ne trebam ti kazat. 
Al što niesi mogao doznati. 
Kako najme strašno skončao sam, 
Sad ćeš čuti, a za time sudi. 
Da r opako uradi na meni. 
Vidjelicom® malom na tamnici, 
Koja s mene gladarom se zove,^ 
I u koju valjda će i druge 
Još zatvorit — svitao je meni 
Nekoliko već mjeseci danak,® 
Kad zasanjah ružni san, koji mi 
Budućnosti zavjesu raztrže. 
Vidjeh ovog^ lov lovit na vuka 
I vučiće prama briegu onom. 
Što Pizancem Luku vidit ne da.^® 
On na čelu a uza nj Gvalandi 
I Lanfranki i Sismondi s kujam 
Mršavimi, vještim i hitrimi.^' 

Za čas mali staroga i mlade 
Vidjeh sustat i kako im kuje 
U slabine zabodoše zube. 
Kad pred zoru ja se probudio, 
Čujem sinke/^ što sa mnom bijahu, 
U snu plakat i tražiti hljeba. 
Bez duše si, ne zaboli li te, 
Bez suza si, ne obliju li te, 
Kad pomisliš, što se tada slutnjom 
Jadnom srcu naviestilo mome! 
I oni se probudili za tim 
I bližilo već se doba, gdje nam 
Svakidanje jelo donosili, 
I dvojio svaki sa sna svoga :^^ 
Kad ja čujem na strašnome tornju 
Donja vrata zaključati ključem, 
S čega sinkom pogledam u lice, 
Al nijedne ne izustim rieči, 
Nit proplačem — jer se okamenim. 
Zaplakali oni tužni, a moj 
Anselmućo reče : Sta to, otče, 
Tako gledaš, otče, šta je tebi? 
Odgovora ja na to ne dadoh 
Vas dan onaj i svu noć za njime, 
Dok ne granu novo sunce svietu. 
Kada malo zabielio danak, 
y tamnici tužnoj i ja spazim 
Četiriju u lica svoj oblik, 
Prepadnem se i od boli ljute 
U objedvie zagrizem se ruke. 
Oni misleć, da s potrebe jela 
Ja to činim, priskočiše mahom 

I rekoše: Otče, mnogo manja 
Muka će nam biti, ako od nas 
Jedeš; ti nas ovim obuko si 
Jadnim mesom, ti nam ga i svući! 
Umirim se za tim, da ih večma 
Ne raztužim. Taj dan i dojdući 
Svi mucasmo, rieči ne smogosmo. 
Crna zemljo, šta se ne prosjede! 
Kad dopriesmo do četvrtog dana, 
Gaddo na tle sruši se preda me, 
Pa mi reče: moj otče, šta mi 
Ne pomažeš? To izustiv umre; 
I ko što ti mene vidiš sada, 
Vidjeh ja i ona tri još pasti 
I umrieti jednoga za drugim 
Od petoga do šestoga dana, 
A ja tada, sliep već, tumarao, 
Prebijo se od jednog do drugog 
I narieko^* dva dana za njimi; 
Za tim smože glad, što bol nij' mogla. » 
To kad reče, on izvrne oči 
I na novo popadne lubanju 
I stane ju glodat pasjim zubom, 
aoh Pizo, ti pogrdo svieta 
iepe zemlje, «si» u kojoj zvuči. 
Kad već tvoji susjedi otežu 
Tebe kaznit, neka se Kapraja 
I Gorgona pomaknu i nek se 
Na Arnovu ušću stvore gatom. 
Da povodanj svu zalije tebe. 
Ne bi r sve se potopilo tako. 
Sto u tebe živu glavu nosi. 

Jer ako si i biediti mogla 
Ugolina kneza, da on tobož 
Pronevjeri gradove ti neke, 
Niesi zato imala mu sinke 
Na takove grozne muke stavit. 



^ 




V. spjev Dante -ova pakla.^ 

(1870.) 

^|S prvog se tako spustih kruga 
^^^ Dolje k drugom, gdje je manje mjesta, 
^ Ali gdje je puno većih muka, 
Mučenikom groznih do jauka.^ 
Pri ulazu strašni Minos^ stoji, 
f Zube kesi, krivce izpituje, 
Osudjuje i mjesta im dieli, 
A taj poso svojim vrši repom. 
Čim bo preda nj grješna duša koja 
Stupi, te mu sva se izpovjedi, 
Tada Minos, vještak buduć griehom, 
Odmah vidi, kakvo pakla mjesto 
Dušu ide, i po tome repom 
Onoliko ovije se puti, 
Koliko se stupanja u bezdan 
Nesretnica spustiti imade. 
Uviek ih je množina pred njime. 
Na sud idu sve jedna za drugom 
Kažu, čuju, pa se dolje kreću.^ 
«0j ti, koji k tužnu stanu dodje, 

Promisli se, gdje uljezti kaniš 
I komu se pri tom povjeravaš, 
Da lak ulaz tebe ne prevari. » 
A moj vodjV njemu: «Sta to vičeš? 
Ne prieči ga na sudjenom putu, 
To se onoj tako hoće volji, 
Koja može sve ono, što hoće, 
To ti dosti,® i ne pitaj dalje. » 
Sad počeše k meni dopirati 
Tužni glasi, sad ja dodjoh tamo, 
Gdje plač silan udarao na me. 
Mjesto to je bez ikakve luči, 
Koje riče, ko što more znade. 
Kad protivni vjetrovi ga biju. 
Mećavom si ta paklena bura 
Bez prestanka duhove uzvija, 
Prevraća ih, razgoni i sbija, 
A kad dodju do pred dubotinu/ 
Zajauču, zaurliču s groze. 
Te i Boga psuju svemoćnika. 
Ja doznadoh, da se putenici 
Na takove osudjuju muke. 
Koji razum podčinjaju puti. 
Ko pred zimu škvore^ na odlazku 
U širokih jatih krila nose, 
Tako vihar zle duhove ovdje 
Jatomice amo tamo vije, 
I nikad ih ne utješi nada, 
Da iole muke će im jenjat, 
A kamo li pokoja im biti. 
I ko ždrali u povorku dugu 
Poredani tužan vapaj dižu, 

Tako vidjeh, gdje po vihru tome 
aučuće k nama idu sjene, 
"^a što ja ću zapitat si vodju: 
« Gospodaru, tko su oni ljudi, 
Koje tako zrak taj crni kazni ?» 
A on meni odgovori na to: 
«Ona ženska, što prednjači svijem, 
Za koje me pitaš, bje caricom 
Za života mnogijeh jezika.^ 
U zabludi ogreznula toli, 
Da sramoti svojoj na povladu 
Puti služit zakonom dopusti,^" 
Semiramis to ti je, o kojoj 
Knjige pišu, da nasliedi Nina, 
Supruga si, u državi onoj. 
Koju sultan sad popravlja tiskom." 
Za njom eno razbludnice druge. 
Što zadala smrt si od ljubavi 
Sihejevu pepelu nevjerna ;^^ 
Za njom sliedi Kleopatra bludna. » 
I Jelenu vidjeh, radi koje 
Zla predugo na svietu je bilo,^ 
I Akila slavnog, koj' napokon 
I s ljubavlju jošte boj je bio,^* 
I Parisa i Tristana^^ za tim 
I drugijeh možda tisuć sjena. 
Što ih ljubav tog života liši,^^ 
Imenovo meni vodja redom. 
Na svakoju prstom kazajući. 
Kad sam tako iz dn,vnine čuo 
Te toliko imenovat ljude. 
Vitezove i žene na glasu, 

Na žao mi to se tako dalo, 
Da mar niesam sišao s pameti. 
Kad se nadjoh/^ obrativ se k vodji, 
«0j pjesniče», rekoh,. «želja me je 
Govoriti sa onima dvoma, 
Sto zajedno hode i kojima 
Kan' da vjetar lako povijava.> 
A on meni: «Kad nam se približe. 
Ti zakuni ljubavlju ih onom. 
Što ih spaja, i oni će doči.» 
Kako vjetar skrenuo ih k nama, 
Zaviknem im: « Mučenice duše, 
Na razgovor, smijete li,^^ dodj'te ! » 
Ko golubi, kad ih želja krene. 
Krila šireć k sladkomu si gniezdu, 
Zrak presilnom voljom probijaju, 
Tako oni iz Didine družbe 
Podignu se i hudijem zrakom 
K nam dolete ; toli moćno moj ih 
Dimu poziv milostive žali. 
«0j ti blago, dobrostivo biće. 
Koje mariš potražit nas ovdje 
U tom zraku cmocrvenome, 
I žalit nas s naših groznih muka. 
Nas, što sviet smo okaljali krvlju; 
Da milostiv kralj nam je nebeski, 
Tvoj za pokoj molili bi njega. 
Da za milo vratimo ti drago. 
Kaži, od nas što doznati želiš, 
Sto li sam nam govoriti kaniš. 
Mi na rieč smo, mi na posluh spremni. 
Dokle vjetar, ko što sada, tiši.^^ 

Leži predjel, u kom ja se rodih, 
Pokraj mora, gdje na upokojbu 
Pad se spušta s pritoci svojimi. 
Ljubav, koja nježnih se srdaca 
Lako prima, zatravi ovoga 
Ljepotom mi tiela, koje meni 
Ugrabljeno bude nemilice. 
Da me način još i sada vriedja;^^ 
Ljubav, koja svakog Ijubljenika 
Ljubit nuka, zatravi i mene, 
Ugodicom toli silnom s njega. 
Da mi eto i sad jošte godi; 
Ljubav skupnoj dovede nas smrti. 
Kajna čeka našeg ubojicu. »^^ 
To nam one duše doglasile. 
A kad sam ih jadnih razumio. 
Klonem glavom i ostanem tako, 
Dok me pjesnik ne upita rekši: 
«U što si se zamislio tako?» 
A ja njemu odvratim: «0 Bože, 
Koli sladkih i misli i želja 
Premisliše, preželješe ovi, 
Dok dodjoše do premaha kobnog. 
Za tim k njim se obrativši rekoh: 
« Franko, tvoje muke gledajući 
Plakat moram od tuge i žali; 
Al kaži mi: u vrieme vam sladkih 
Uzdisaja čim i kako ljubav 
Dopusti vam prvi put na izvjest 
Iznieti si želje neizvjestne?»^^ 
Na to ona: «Nema veće boli 
Do sretnih se spominjat časova 

u nevolji; to zna učitelj ti.^® 
Ali želju kad toliku želiš 
Prvu klicu ljubavi nam poznat, 
Govorit ću, pa mi se i rieči 
Pomiešale sa suzami gorkim! 
Čitali smo jednoć na ugodu, 
Kako ljubav Lancelota shvati.^' 
Sami bjasmo, zlu se ne nadasmo. 
Knjigu štijuć mnogi put nam oči 
Zablenu se i pobliedi lice. 
Ali samo jedan mah je bio, 
Jedan jedin, koji nas nadvlada. 
Kad čitasmo, kako taj Ijubovnik 
Poželjena usta poljubio, 
Tada ovaj, što mi vječni drug je, 
Vas drhćući poljubi i mene. 
Djavolica ona knjiga bila 
I djavo ju piso; onaj danak 
U njoj više mi čitali niesmo.» 
To dok jedna sjena poviedala, 
Druga do nje tako suze lila, 
Da od žali smučilo se meni 
Kao na smrt, i u nesvjesticu 
Padoh, ko što mrtvo tielo pada. 



f^ 

Peti svibnja.' 

(Oda L. Manzoni-a.) 
(1870.) 

pn bje!^ Ko što tielo njegovo 
Sa zadnjim si žica dahom 
qJ^ Toli silnog duha lišeno 
•^^ Nepomično osta mahom, 
'' Tako strta i zapanjena 
Stoji zemlja na taj glas. 

Niema na čas zadnji pomisli, 
Na smrt muža užasnoga; 
Niti znade, da 1' će ikada 
Na nju stupit opet noga 
Umrlika njemu spodobna, 
Da joj gazi krvav prah. 

Kad sievaše on na priestolu, 
Moja vila rieč uzteže; 
Kada brzoj on po promjeni 
Usta, pade i podleže, 
Ni tad silnoj graji strastnici 
Ne pridruži glasa svog. 

Robskom hvalom neoskvrnjena 
Nit s uvrede podle kajna, 
Usta ona sad pri zalazu 
Toga sunca toli sjajna, 
I na grobu pjeva njegovu 
Neumrli možda poj. 

K pirainidam s Alpa visokih, 
A od Dona preko Rajne 
Treskali su silni gromovi 
Uma njeg va s munje sjajne, 
I zemlja se od njih drmala, 
I ječala mora dva. 

Bje r to prava slava ? . . . tome 
Potomstvo će izreć svoje... 
Mi pred Višnjim čelo sklonimo. 
Koji u njem hotio je 
Stvoriteljskog duha svojega 
Upriličit veći trag. 

Radost bumu i plahovitu 
Sa smjerova veličine, 
Stegu srca, neukrotivo 
Za vladanjem što no gine, 
I dokuči cilj po uspjehu, 
Kom se nadat ludost bje; 

Sve to, sve to i još okusi 
S pogibelji slavu veću, 
Pobjedu i poraz, protjeru 
I priestola sjajnu sreću: 
Dvaput svietu u prah oboren 
Dvaput dignut nad sav sviet. 

On se javi: do dva stoljeća, 
Spremna borbu na veliku. 
Obrate se k njemu snižena. 
Kao sudbe k zastupniku. 

Na posluh si on ih ušutne 
Sjednuv sudcem medju nje. 

Nestane ga: otok malešan 
Života mu suzi kroke; 
•Neizmjerne znamen zavisti 
I sužali preduboke, 
Neugasle znamen mrzosti 
I ljubavi nesvladne! 

Ko na glavu brodolomčevu 
Valovi se svale virom, 
Valovi, što malo prije mu 
Otvarahu obzor širom, 
Po kom željno, ali zaludno 
Naziraše dalek kraj. 

I na dušu tako njegovu 
Spomena se breme slegnu, 
Oj koliko puta o sebi 
On potomstvu pisat pregnu, 
A trudna mu ruka klonula 
Uz bezsmrtni pokus taj. 

Oj koliko puta, kada mu 
Prazan danak umiraše. 
Oborenih žarkih očiju, 
Prekrštenih ruku stase, 
I dnevih, koji prodjoše, 
Saletje ga misli vrv.^ 

Bile misli to na čadore 
I na polja svojih dika, 

I na ođsjev četa pješačkih, 

I na vale konjanika, 

I na burne svoje ukaze 

I na posluh njima brz. 

Jaoh! duh mu rado umoren *- 
Od tolikih klonu muka 
I očaja; ali moćnica 
S nebesa mu dodje ruka 
I prenese njega milostno 
U dašniji žica zrak. 

I uputi njega goreka 

Po cvijetnoj nade stazi 

U krajeve vječne k nagradi, 

Koja želje nadilazi, 

Gdje je slava zemske prošlosti 

Samo puki muk i mrak. 

Vjero krasna, blaga, bezsmrtna, 
Na pobjede vična toli. 
Pamti i tu, uzveseli se: 
Viša visost jer tu doli 
Golgatinu ruglu nije se 
Poklonila nikad još. 

S umorena njeg va pepela 
Ti razprši gorke rieči: 
Bog, koj' ruši i koj' uzdiže, 
Koji cvieh i koj heci. 
Na postelju tužnu, samotnu 
Spustio se k njemu dol'. 

( 322 ) 



Hrvat ili Srbin. 




(Nekomu prijatelju.) 

se na me srdiš, mili pobratime, 
Veliš : Srbin jesi, srbsko imaš ime. 
Tvoji pradjedovi svi su Srbiji bili. 
Na Kosovu polju morda krvcu lili, 
A ti, njihov unuk, za Srbije ne mariš, 
Već se u Hrvatstvu pokvarenu kvariš! 
Tvoj me ukor, pobre, tišti odveć jako 
I da niesam vojnik, pod tiskom bih plako ; 
Al ovako znadeš, lake su mi misli, 
I popuštam ondje, gdje bi drugi stisli. 
Izvan ako hoćeš da se porvamo, 
A ti sedlaj noge, pak dojaši amo. 
Ustanovi mjesto, vrieme i drugara. 
Pa ćemo razpačat, što nam srca para, 
A u cielom svietu neka spomen bude, 
Da su do dva brata bili dvije lude. 

Iztočne iskrice. 




I. 




. : i junaci zapadnjaci! 
®^^ iCako to je, da Slavenstva 
Neprestano bojite se ? 
Pri kretu mu i najmanjem 
Vi strepite i mislite, 
Da gorostas taj već kroči, 
Kako će vas pogaziti. 
Nije šala: silan narod, 
Zdrava duha, krepka tiela. 
Blage ćudi, čista srca, 
Čedno živi, sviestno sbori. 
Vaši mudri ljudi znadu 
narodih sviju nešta, 

Slavenih samo ništa! 
Putnici vam probijaju 

1 najdaljih do krajeva: 
Do Slavena, do susjeda 
Jedva koja biela vrana 
Po slučaju od vas dodje. 
Okrenuti pram zapadu 
Na Slavene ne gledate; 
Zato sušanj i najmanji 
Iza ledja prepada vas. 
A dobro je, da je tako: 
I odrasloj, a zločestoj 
Djeci treba još bauka. 

Ne mrzimo na Madjare! 
Nit ih silom progonimo! 
Al da niesu, kano magla, 
Usred sriede kola pali, 
Bolje bi nam slozi bilo. 
Bolje bi se vidjet mogli 
I upoznat, da smo braća. 
Ali kad su naši gosti 
Već tolika kroz stoljeća, 
Nemojmo im puta kratit 
I nadalje u Slavenstvo. 
Oni sami izčeznut će 
Kao magla izpred sunca, 
Kad slavenski svane dan! 

3. 

Od iztoka krst zabljesnu 
Sunčanijem svjetlom svietu. 
Zapad zažga svoje baklje 
I lomače i požare, 
Iztok vatre domaće si 
I vidjela kućna na njem. 
Dogorješe tamo baklje, 
Dogorješe i lomače, 
Požari se utmuše. 
Po pepelu zapad gazi, 
Na glavu si pepel siplje 
I jauče od žalosti: 
«Izgorješe svi savezi. 
Nema roda nit rodbine, 
Nema u nas obitelji >. 

Na iztoku gori vatra 
Na ognjištu jošte svakom, 
Grije svoje ukućane 
I druži ih oko sebe. 
Kod nje bolje spoznava se 
Otac s sinom, kći sa majkom. 
Brat sa sestrom, djed s unukom, 
Otac, majka, sin i kćerka. 
Brat i sestra, djed i unuk. 
Prijateljstvo i poznanstvo. 

4- 

(Pod ovim brojem nalazi se u nacrtu «Zvanje SlavjanstYa>, 
odtisnuto na strani 35. ove knjige.) 

5. 

Mržnja teče, silna rieka 
Izmedj Niemca i Slavena 
Kroz vremena prostor silni; 
A ta rieka crvena je. 
Jer je krvlju napunjena. 
Preko rieke nema mosta. 
Preko rieke pravdaju se 
Ti susjedi kroz sto vieka. 
Vele Niemci bezobrazni: 
« Robovi ste vi Slaveni, 
Potišteni narod hudi! 
Lako vam je na vrat stati, 
Kad ga dolje sagibate ». 
Rob se robom sam ne čini, 
Nasilje ga robom čini — 

Plemstva nema u Slavena! 



Dudari ste i guslari, 
Vi, Slaveni, svirat znate 
Samo drugim na veselje! 
Vele Niemci podrugljivo. 
Oj dajte nam mira samo! 
Sklada pravo još ne znamo 
U glasbi si udesiti, 
Kad se malo uvježbamo 
Prilagodit dudam gusle. 
Uzajamnost kad spojimo 
Svih glasova na čas jedan, 
Zaigrat ć'mo tada kolo, 
Zemlja će se od njeg tresti, 
A vi plesat znam da neć'te 
Od slavenske te radosti! 

8. 

Stoji lipa usred polja. 
Vele, da je stoljetnica, 
A sjedaju na nju ptice. 
Vele, da su slavuljice, 
A pjevaju one pjesme. 
Vele, da su slavjanice. 
Putujući sviet tudjinski 
Popostoji kod te lipe, 
Poposluša koji časak, 

Stisne pleći i otide, 
A kad svojoj kući dodje, 
Pripovieda o toj lipi 
Umujući čudnovato: 
cLipa, vele, ko što naša, 
Na njoj ptice, ko što naše, 
Al pjesama, prem i one 
Jednake su sasma našim. 
Razumjeti ne možemo !> 
Zato kad se nad njom nebo 
Naoblači i zavlada 
Tmurno vrieme — tada iz nje 
Dižu vam se maglovite 
Strašne slike i prilike, 
Vi neznale neznalice; 
Jerbo naše to lisice 
Vrganje si samo peku. 



9. 



(Medju brojem i ovim svršetkom ima u nacrtu poveći prazan 

prostor.) 

Po slavjanskoj uljudnosti 
Liepim ćemo načinom vas 
Izpratiti do pred kuću. 

u smrt J. Kollara. 

obzora minu danica, zviezđa slavenskog dana, 
^ ^ Kollarov života list prevmu nemila smrt! 
(dU Žalostna viest ta tutnjavom groma ori se, trese 
"^ Lancem uzajemnosti poduž i popreko svih 
' Krajeva srca slavenska; biele vile u crno 

Ruho zavijaju se, gorkijeh suzica lit 
Svojijem svaka potokom lieva; Slavija majka 

Razpušta kosu na tle, mjestance zasjenja njom, 
Gdjeno se struni sa slavenske lipe najljepši cvietak; 

Pjesnici jadikove svud poprimlju gusle, na njih 
Izvode samo smućenih žica cviljenje gorko 

Ne mogav svišit im spjev okrutnu srdaca bol. 
Ptice slavniji svijaju tužno glave pod krila. 

Lišeni odziva svog borave žalosti san. 
Koprena tuge zastire nebo slavensko svuda, 

Izpod nje tuguje sve, o kamen udesa sve 
Objja misli; jedino smrt se raduje strašna. 

Život bo veći od nje ne stiže silniji bit! — 
Kollaru slavni! s gomile groba tvojega spušta 

Poglede slavenski duh, uvidja najbolje s nje, 
S vidjeka tuge, koliki prostor, kolika svieta 

Pučina bijaše to, kuda se razgmu žar 
« Slavine kćeri » s ognjišta žarkog, kuda sve sjeknu 

Plamen uzajemnosti, kojime užiže sad 
Tuga i žalost mašale svoje; Kollaru slavni, 

Sveslavski bio si sin, sveslavski krije te grob. 
Okolo njega sdružuje ljubav široke tvoje 

Domovine vaskolik sviet, iztok i sjever i jug. 

K zapadu tvome hrli i plače vapjući zalud 
Jutarce tvoje i dan. Plačite, Slavjani svi! 

Lievajte suze zemljici slavskoj, braćo, u njedra, 
Neka se nakvasi njim', neka joj uzbude sok ! . 





I 



Pjesma biskupu Strossmayeru. 

(1868.) 

viezdo prejasna na vidiku našem! 
1 Svjetla tvog, s kojeg se svijetu nam i 
^ Vieku oblik sja, i ova je pjesma 

Haran odsievak. 



Lako u vis tvoj uzdiže se ona; 
Jerbo ne moj sam, već je uzhit roda 
Čitavog, koji pouzdana njojzi 

Daje krioca. 

Sav te rod naš svom u srdašcu nosi; 
Ti u njem bdiješ ko čista mu sviest i 
Ko ova tješiš njega ti jedino 

Jadu u gorkom. 

Veliki duh tvoj, po dobroti srca 
Tvoga još većeg, sveudilj teče ti 
Iz ruku blagom i po rodu liekom 

Svud se razlieva. 

Po bezkrajnom tvom veledušju dvie se 
Sgrade nam dižu na duševnom polju, 
U kojih viekom zaklonište našoj 

Biti će nadi. 

Dvora su to dva, blagaone dvije, 
Gdje će duh našnik da pozivlje na čast 
Sve one, koji prihodriici budu 

Njemu odani. 

Pilja su to dva, visinom do neba, 
A svojom širju do medje rodnog nam 
Svieta, ne mrtvim na spomen, već živim 

Na uzkrsnuće! 

Hrama su to dva, spomenici vječni 
Tvom rodoljublju, u kojih će biti 
Vazda rod naš tvoj svećenik, a čin mu 

Tebi zahvalnost. 

Ko provid božja, gdjegod uztreba šta 
Rodu nam tužnom (a treba mu mnogo). 
Tu si ti prvi na pomoć i prvi 

Dara obiljem. 

Ali ne obćem samo boljku ti si 
Milostne ruke, i mnogi jedinac 
Nju ti ljubi, spas svoj uz Boga tebi 

Zahvaljujući. 

Oj da mogu sva ti bezbrojna dobra. 
Sto ih ti činiš po svijetu našem, 
Da mogu cvietom da stvore se, sva bi 

Zemlja nam evala, 

I miris joj, svet kano tamjan, ime 
Bi dizo hvalom u nebesa tvoje, 
Narodnim svetcem za života već te 

Proglašujući. 

Bit će i to, kad pravice bude ti! 
A dotle miruj i ne haj, što podli 
I zlobni sviet na te baca se kalom; 

Kal mu je hljeb, a 

Tebi ne će da naudi, ko ni noć 
Danu onom, koj' će jednoć da svane, 
Da ti pred svietom obasja priznanjem 

Zasluge tvoje! 

Mirku Lentulaju. 

N... (1870.) 




eiv 



^F^ 



^eć pod noćcu liepog si života, 

Ko svjetiljka pnje neg ugasne. 
Ti nam sjaše mirne luči jasne 
Za vojnice na tudjega skota. 

Duha mir ti i srca blagota 
Krotila nam požude naprasne, 
A razbor ti i postojna hota 
wSvaljivala smetnje gorostasne. 

Noćca tebi nastala i nama, 
Tebi smrti a nama života, 
Ti počivaš, a mi tumaramo, 

Basrljamo od kama do kama 
Po tom groblju krvi si i pota. 
Kuda ćemo dospjet ? Mi ne znamo ! 





Ambrozu Vranicanu. 

(1870.) 

sudbe nam primirju i ratu 
Saveznikom bio si nam puka, 
U svakome narodnom podhvatu 
I tvoja je podhvatila ruka. 

Mnogom si nam pomogao bratu 
Hljebac steći na putu si muka, 
A sokola pridržat nam jatu, 
Da s' u tudja ne provrže ćuka. 

Što si dobra učinio rodu, 
Diže ti se sada spomenikom 
I uz hvalu sieva ti se dikom 

I uz diku na zemaljskom podu 
Pred licem te božjim na nebesih 
Liepim viencem dobrotvora resi. 

Antunu Kaznačiću. 

(Umro 1. travnja 1874.) 

(1870.) 

o hrek stari dubrave negdašnje 
Čvrst u zemlji, osut mladicami; 
Pomladjeno u doba sadašnje 
Starovo si dugo medju nami. 

I vieka si iz struje prijašnje 
Glase si nam slao ptičicami, 
[Starosti si do dobe najkašnje 
Bodrio nam duše pjesmicami.] 

Smrt napokon tebe izkorieni 

I razori ptičicam sjedalo, 

Ar što ne mož' razorit, ostalo, 

Ostale im pjesmice u cieni, 
I ostat će dok pjesama dika 
Sa milog nam slovi Dubrovnika. 

Lopudska sirotica. 

(Nedopjevana.) 
I. 

almatinskoj na obali kršnoj, 
Gdje se ljubi sa zemljicom more, 
Te s gorućih cjelova se radja 
Ozbilj kopnu, a milina moru; 
Gdje se zemlja silno razmrvila 
I otoci more nadrobila, 
A more joj darežljivost vraća 
Silne luke krajem nizajući; 
Dalmatinskoj na obali žarkoj, 
Gdje sunašce prži kamen sinji 
I odsieva vatrom na sve živo, 
Te i srca tuj su od plamena, 
Gdje se krvca samo krvlju pere, 
Nož i puška čuvaju poštenje, 
Crven-kapa djevojačku stidnost; 
Dalmatinskoj na obali krasnoj 
Razvilo se pramaljeće liepo, 
Ponajljepše blizu Dubrovnika 
Na Lopudu, na otoku malom. 
Izmedj smokve i masline tmaste, 
Izmedj bora i lovora dičnog 
Izlilo se zelenilo trave, 
Preobuklo zemljici odielo, 
Izcvalo se bajamovo cvieće, 
Zarudilo majci zemlji lice, 
Reko bi si, da ju nebo prosi, 
Te se tako kiti i ponosi. 

Sunce tonu već u sinje more, 
Kao silna da izgorje ladja 
Na pučini na zapadnoj strani. 
Noćca crne već razpušta kose, 
Zasjenjuje bielom svietu lice, 
Jednom rukom zasjenjuje lice, 
Drugom rukom veziljica veze 
Po modrome sagu nebeskome 
Zlatnom žicom pojedine zviezde. 
Sinje more usnulo tišinom, 
Samo bdiju još gdjekoji vali, 
Izmjenice što brecaju kraju. 
Da zamiene srebro svoje pjene 
Za razsuto po obali cvieće. 
Na obali bieli dvori sjaju 
Divnokrasno, ko da ih je ruka 
Umjetnica koja narisala 
Na tkanini sjajne mjesečine. 
To su dvori morskog kapetana 
Po imenu Dragić- Radovana. 
Radovana sinje more krije 
Sa lopudskih do tri sta junaka, 
S Karlom petim koji pohrliše 
Pram Tunisu na nesretnu vojnu, 
S čega vica tri sta udovica 
Na Lopudu u crno se zavi, 
A plač njihov i cviljenje gorko 
Uspomenom i dan danas ječi. 
Radovana u kući nadživi 
Siromaštvo na djeci nejakoj 
Poginuvši s njime i dvie ladje. 
Dvije ladje, sve mu kuće blago. 

Od negdašnje lasti i imućtva 
Strošiše se pomalo ostanci, 
Ne ostade djeci ponarasloj 
Na posljedicu ništ do golih ruku, 
Kojima se od nevolje brane 
Baveći se ribanjem po moru. 
I danas su sva tri brata vani 
Na ribanju, a kod kuće sama 
^Sestrica im biele dvore čuva. 
U dvorih je sve tiho i mimo, 
Tiho, mirno sve je naokolo. 
Ni vjetarce ne nalazi šapta. 
Da prosbori s razcvjetanim drvljem 
krasoti blagoga večera. 
Sto ga majka priroda pripravi 
Na užitak otajnoj ljubavi. 

Zacrni se na moru daleko 
Nešto sitna, oku nedohitna, 
Kano da je ptica cmoperna, 
Što se hvata u razbludi mora, 
Kano da je riba poviraljka, 
Koju vabi nad vodu tišina. 
A čuje se, gdje pijucka i plašti, 
A sve bliže, bliže se privlači, 
A čim bliže, sve to veće biva. 
Dok najposlje ne izda se ladjom. 
Ladja sjekne tihano pred dvore, 
Tisne uz kraj, konopac izšikne. 
Za konopcem do dva momka mlađi ; 
Prvi gleda, da priveže ladju, 
Drugi hrli dvoru bijelome, 

Na đvorih se otvaraju vrata, 
A na vratih biele ženske ruke, 
Te se viju došlu oko vrata. 

Sretni traju sad u dvorih čaši: 
Ljubav angjel razkriljenim krilma 
Spustio se na te biele dvore, 
Sretnim dušam sav sviet zaklonio, 
Te ne vide do svijeta svoga 
Nigdje ništa jedno od drugoga. 
U vrtu su na skrovnom mjestancu 
U verigah svojih naručaja, 
Svrh njih cvate smokva i bajama, 
A u njima tisuć sladkih čuvstva. 
Koja cjelov vjerno za cjelovom 
S jedne duše u drugu prelieva. 
Uzhićeno mladić progovara: 
«Na medena tvoja usta, Zorko, 
Raj se sali u vječnoj razkoši, 
Te cjelovi izcrpit se ne da, 
Vječna mora da i ljubav bude, 
S koje teku toli trajno slasti ». 
Djeva čuvstvom neopisnim prati 
Njeg vih rieči svaku živu slovku, 
Ko da biser niže dragocjeni. 
Te mu broji pojedince zrnje. 
Plamen sieva iz obličja njojzi. 
Žarki plamen, kojim ali tajno 
Povjetarce uzdaha previja. 
« Vječna bit će naša ljubav, dragi. 
Vječna bit će, jer iza nje meni 
Samo jošte vječnost se odkriva, 

Vječna bit će, ali sretna ne će ! 
Nije tomu slike ni prilike. 
Ti odvjetak vlastelinske kuće, 
Ja prostoga roda sirotica. 
Grb tvojega plemena klisurom 
Na ljubavi naše moru biva; 
nju će se čamac naše sreće 
Obijati, dok se ne razbije. » 
Bol zazebe u srcu mladića, 
U živac ga udari istina, 
Zapreke si i sam uze smišljat, 
Te ih gleda užasno velike, 
A sumnjom se bori o dobiti. 
Ali ljubav, silna čarobnica. 
Na utjehu preobraz im daje. 
« Nemoj, dušo, slutnjom toli kobnom 
Krila davat neizvjestnu vaju. 
Naša ljubav, ljubav svemoguća 
Bit će nama predhodnicom zviezdom, 
Vodit će nas kroz sve nepogode 
Kada, tada do željenog cilja. » 
Glavom niše ljepota djevojka, 
Ko da misli uzibati sumnje, 
Koje silom u rieč provaljuju: 
« Milovane, moje milovanje, 
Liepo sboriš i liepo bi bilo. 
Da bi bilo, ko što biti ne će. 
Bog zna, što su već najbliži dani 
Dosudili nama dvoma tužnim. 
Ne će li nas na uvieke možda 
Razstaviti jedno od drugoga. 
Ah, zar ne znaš, da se i danaske 

Ove sreće samo dokradosmo, 
Da pod živu meni glavu braća 
Zabraniše tebe dočekati, 
Ko što isto tebi roditelji 
Zakratiše korak k ovom pragu, 
Koj' njihovu ne doliči domu. 
Oj zašto si oko na me svrno, 
Na sirotče, zabitno djevojče, 
Na neznatan cvietak u travici! 
Zašto si ga trgnuo od zemlje 
I uzdigo sebi do visine, 
Kad uz tebe nije mu obstanka?> 
Na to oblak ozbiljnosti tegne 
Preko vedra čela mladićeva, 
Izpod njega oko munjom sievne. 
Mladić usta i prekrsti ruke, 
Tone glavom u duboke misli, 
U mislih mu odluka dozrieva. 
A djevojče sjedeći pred njime 
Ruke vije njemu oko pasa. 
Glavu sklanja njemu na srdašce, 
Crne kose do zemlje prolieva, 
Pano čeka kano osudjenče 
Na preblizi omašaj sudbine. 
Mladić trgne glavom u visinu 
Kao jelen, kog promaši zrno. 
«Ustaj Zorko, gledaj mi u oči, 
Iz njih čitaj, kud mi duša skrenu. 
Veseo sam, vidiš, i razbistren. 
Na vrhuncu stojim ti odluke, 
S koje svietlu našoj sreći stazu 
Produženu gledam u budućnost 

Nije nama ovdjeka obstanka, 
Gdjeno sudbi omiljeli niesmo. 
Preko mora, preko mora, ljubo, 
U Taliju, zemlju Ijubovnika, 
Prebacimo srdaca nam težnje! 
U napuljskom « sretnom polju » negdje 
Naći će se i za nas mjestance, 
Da nam bude na ugodu dvoma. 
Imam tamo po rodu poznanstva 

I na vjeru pomoći obilne, 

A što nemam, lako će se naći. 
Kad budemo pred Bogom u svezu, 
A pred Ijudmi bez svake bojazni. 
Da r mi, ljubo, pristaješ uz naum, 

II se drugoj domišljavaš misli ?» 
Nasmjeh blagi, milptužni svane 
Djevojci na licu: »Milovane, 

Šta me pitaš? Na životu s tobom 
Jedino se osniva mogućnost 
Mog života na ovome svietu. 
Niesam svoja, odkad tebe ljubim, 
Nemam misli drugih nego tvojih, 
Jer su meni, ko bršljanu grane. 
Oko kojih savijam se dušom. 
Taman obzor svud nas obastire. 
Jednim putem valja udariti. 
Bilo kako — budi volja tvoja, 
U toj noći ti si zviezda moja!» 
«Ti si angjel, iz kojega usti 
Duša trepti na kriocih rieči. 
Te predivnom zadišeš me silom; 
Pouzdanje tvoje mi je oklop 

Prama svakoj neba, pakla strieli. 
Bog i duša, na nogu sam sada, 
Junak čili osovljen u buri, 
Koja živa oborit me ne će! 
Brže sada pospremi se, dušo. 
Danas nam je još za tamne noći 
Do otoka svetog Andre prieko 
Pod zaštitu samostana sveta 
Svetog Benka, gdje me glavar sini, 
Odkad meni prestavi se otac, 
Njemu srcem prijatelj najbolji. 
Tamo ćemo sgodu pričekati, 
Koju dugo ne treba izgledat. 
Da nas baci na obalu drugu. » 
Vlašići su nebom poskočili. 
Vedra noćca na gluho zaspala, 
U snu samo kadkad progovara 
Muklim glasom sova sa zvonika, 
Koj' se iznad Dragićevih dvora 
Ko prst diže sudbine prieteći. 
Lagan vjetrić s kopna zalavori, 
Mrežka more, mirna jedra draži, 
Mirna jedra, što se biele morem, 
Ko labuđi mimo plandujući. 
Lakim vjetrom odtisne se ladja, 
Tiho, tajno izpred bielih dvora 
S Ijubovnici k novom cilju krene, 
Brzo plovi s njima a tihano, 
Hoće samom uspavanu moru 
Da ih tihog preko sna ukrade. 
A njima se prestavio s misli 
U zabitnost sav sviet naokolo, 

Dusi su im krilaticom nadom 
Odmašili svietu iz okvira 
Preko mora u kraje od sanka. 
Tamo trepte po brdih, po dolih, 
Po livadah i po cvjetnih luzih, 
Po bajištu raja namišljena 
Izbiraju, prebiraju zgodu, 
Ogledaju, pregledaju stranu, 
Traže, gdje bi ponajljepše bilo. 
Da se spuste razkoši u krilo. 
Ah nit vide, nit čuju, što biva, 
A sudbina medjutim već hiti. 

Netom ladja hitroplovka klizne 
Iza rata Mrčice strmoga 
Pred crkvicu, koja mjesečinom 
Na čelu mu sjaje ko čelenka, 
Glas zavikne neki po dva puta, 
Glas zavikne, a djevojče cikne, 
Kao jeka od istoga glasa: 
«Jaoh nama, to su braća moja!» 
Mladac čili na noge se skoči 
I u skoku otriezniv se straha 
Veslo hvata, besjedom prihvaća: 
«Na veslu nam sreća i spasenje, 
Brže, Božko, da im utečemo!» 
Oba mladca duboko u more 
Vesla bodu izpod njih se vijuć 
Ko u vihru jablana dva mlada. 
Ladja leti, leti divnim letom, 
Reko bi si, da ju samo tjera 
Nestrpljenje i goruća težnja 
Drhtajućih u ladji srdaca. 

Lađja leti, a za njom se druga, 
Kao munja, u potjeru dala. 
Da li će ju stignut, da li ne će, 
Oko više ne može razabrat. 
Daleko su za čas odmašili, 
A mjesec su na obzoru sinjem 
Slabim svjetlom zamienile zviezde. 

Al zatutnji groznih rieči vika 
Od obale svetoga Andrije, 
Iza vike puška pukne gromno. 
Iza puške neki jauk jekne, 
Za jaukom sve umukne mukom. 

Pred zoru se braća kući vrate. 
Sobom kući i sestru dovedu, 
A iz ladje izkrcaju tužni 
Mrtvo tielo brata najmladjega. 

II. 

Novog dana sunce zagledalo 
Crnu žalost, kojom potamnjeli 
Preko noći Dragićevi dvori. 
Sgrnulo se oko tužne braće 
Otočana i nesretne sestre 
Svekoliko rodstvo i poznanstvo, 
Ženska lica suze obasule, 
Mužka lica ozbiljnost zasjela. 
Sve na čudu i grozi se našlo 
I sve stoji tiho mramorkome, 
A sve žali žalost gledajući. 
Braća dvore mrtvu ostavbinu 
Milog brata dvorbom milotužnom: 
Na odar mu bielo ruho steru, 

Na uzglavlje meću mu bosilje, 
A na grudi, gdje ga je probilo 
Smrtnom ranom zrno ubojito, 
Od ružica saviše mu vienac, 
Te će reći bratac najstariji: 
«Evo, sele, vjenčanog ti vienca, 
Koj* ljubavi tvojoj docvatio. 
Na njemu ti blagoslov i sreća ! 
Brata ćemo lako prežaliti, 
Na smrt nam je oko naviknulo, 
Svaki dan se sočivajuć s njome 
Na ponorih opasnoga mora; 
Al od tebe što ćemo počinit, 
Što od tebe, što li od sramote 
Pred poštenim ovog svieta licem? 
Siromasi, puki siromasi 
Dosele smo bili, ali sretni. 
Jer nam otac namro čisto ime. 
Jer nam svuda dobar glas se čuo. 
Odsele smo bogci sramotnici. 
Otvrdnu nam zalogaj u ustih, 
Ogrknu nam srk vodice hladne, 
Otiesni nam kuća i odjeća, 
Kako ćemo živjet od sramote? 
Sramota nam izpod nogu tutnji, 
Sramota nam svud okolo šapće. 
Kako ćemo klonit se sramote? 
Sramota je potuljena lica, 
Sramota je strepljiva ogleda. 
Sramota je glavinjava hoda. 
Kako da nas ne izda sramota? 
A ti živa pred očima našim? 

Pa u živu sestrinu obliku 

Da nam živi i sramota naša? 

Oh zajedno s bratom da nam te je 

Zakopati u zemljicu cmu!» 

Jadna Zorka, nesretna sestrica, 

Povrh glave mrtvog brata stoji, 

Na njega se sagnula duboko 

Kao plačna nad grobnicu vrba, 

Zastakljene zjenice upilji 

Nepomičnim pogledom u njega, 

Al uz njega na istome odru 

I nje radost i nje sreća leži. 

Ništ ne reče na bratove rieči; 

Što da reče ? Ah gdje su joj rieči, 

Gdje li misli, gdje čuvstva, gdje razbor ? 

Sve u jedno klupko zamršeno 

Sgrčilo se u bolnijeh grudih. 

Ali neki mrmor mukli 

Po skupljenom svietu zamnje. 

Neki šapat kobna lika, 

Kao onaj vjetar grozni. 

Pred olujom koji krene. 

Da naviesti groze njene. 

Bratove se rieči kao munje 

Razažižu u obćemu čuvstvu. 

Plamen sreta od oka do oka. 

Zapali se obraz od obraza. 

Srca kipe, žile brekte gnjevom. 

Pučkog suda osudak je strašni 

Nesretnici dozrio na užas 

A^na usta Vuka starješine: 

«Što slušamo, nikada ne čuli, 

što gledamo, nikad ne vidjeli! 
Na Lopudu takovoj sramoti 
U živijeh osamdeset ljeta 
Ne doživjeh još nikada glase, 
Da se tako zaboravi djeva 
I stropošta pod noge poštenje; 
Od ljudi je zazor i sramota, 
A od Boga velika grjehota. 
Skidaj, diete, crven-kapu s glave, 
Obrazu ti ne pristoji više, 
Nek te gleda gologlavu sunce. 
Kao što si ogoljela stida. 
Nosi grješnu iz te kuće glavu 
U nemio sviet za tudjim hljebom, 
Prebijaj se od zla do gorega, 
Od nemile kuće do nedrage, 
Svaka će te brzo odpraviti. 
Gdje omrkneš, osvanuti ne ćeš, 
A gdje kloneš, počinuti ne ćeš. 
Zaželi se domaćeg ogrjeva. 
Blage rieči i prijazne ruke! 
Moli Boga — molit ćemo i mi — 
Da čim prije liši te života. 
Da prikrati i tebi i nama. 
Sto po tebi na ukor nam dade. 
Ajde, diete, u nemilost svieta!» 
I skidoše kapu joj sa glave, 
I ljudstvo se na dvie strane sgrne 
I otvori medj sobom ulicu, 
Kojom da će poći nesretnica 
Za uvieke iz miloga doma. 
Podje... stane... i ne može dalje. 

Od težkoće nesnosive boli 
Na živom se okameni tielu. 
Od ubjela kao kip izdjelan, 
U kom kipar utjelovi pojam 

žalosti sdruženoj s krasotom, 
Ona stoji bez čuvstva, bez misli - 
Zapanjena u crnome krugu 
Strašne sudbe, s koje no mračila 

1 duša joj u nesviest se smrče. 
Zablene se ljudstvo od tog jada, 
Razjarenost u grudih mu stine, 
Razbira se, osvješćuje sviešču, 

A razbor mu pretegne u misli: 
e li pravo, je li Bogu drago, 
Ja grješnici oni tako sude, 
A grješnici i oni su ljudi. 
Na čem li su, ne znadu se snaći, 
Zao im je, a pravo im nije, 
Izmedj mila i nemila čuvstva 
Srca im se u grudih ciepahu. 
Tiem na vrata banut će poglavar 
Samostana svetog Benedikta 
Po imenu siedi otac Marko. 
«Mir svim Ijudem i blagoslov božji ^> 
On prosbori glasom miritelja, 
On prosbori, a ljudstvo odahne 
Na rieči mu, kao iza more, 
Izruči bo jednim, jednodušnim 
Tiem odahom riešenje mu svojih 
Toli kobno sraženih dužnosti. 
On prosbori, a nesretna Zorka, 
Kao na glas uzkrsna angjela, 

Osviesti se i razširiv ruke 
Dobrom otcu u naručaj padne, 
A otac će progovorit svietu: 
«Ajte, ljudi, svršili ste svoje — 
Ubijaste — ubiti nemojte ! — 
Dosta budi ovog jednog mrtca. 
Evo smrti u obilnoj mjeri, 
Podvostručit nemojte joj žalost; 
Ovoj kući dosta je velika. 
A mislite i razsud'te pravo: 
Je r sva krivnja tu na ženskoj glavi. 
Ženska pamet slaba je koriena, 
Mužkoj ruci lako se podaje, 
Veća sila uviek pravo ima, 
Ako pravo i pravedno nije. 
Tko će krivit slabu, krhku ladju, 
Bumom što se povjerava moru, 
Kad tisuć ih sretno . poizplovi, 
A dvije tri samo * razbiju se. 
Tko će krivit nesretnu djevojku. 
Sto ljubavlju omamljena silnom 
Njoj se vjeri, razbor iznevjeri. 
Kad u svetoj toj nebeskoj strasti 
Milijuni cilj dokuče sreće, 
A gdjekoji samo ga promaše. 
Bud' li pako i kriva i dužna — 
Bog je dobar i bolji od ljudi — 
U njegovoj velikoj milosti 
Izpoviedju proštenje će naći. 
Pod zaštitu ja ju svoju primam. 
Sad je samo Bogu' odgovorna. » 

Ljudstvo stoji zablenuto 



« Dobri otče, ja u vašieh ruku? 
e r Milovan jošte živi, 
e r na vjeri meni osto, 
Co što vjerna ja sam njemu? 
Oh tek sada vjerna sam mu I 
U nekakvoj tamnoj noći bijah, 
Slaba bijah, drhtah, kao trska 
U oluji opakoga svieta. 
Osviestih se, mirnim okom mogu 
Sad u moje pogledati sunce: 
Oj ljubavi, moje sunce žarko !» 



«Riešite me i budućieh grieha, 
Jer ću griešit, ako ljubav grieh je. 

Pustinjak. 

(Ulomak I. pjevanja.) 

bže mili! kakovih sve ljudi 
Na tvom bielom tuj imade svietu; 
Ima dobrih a ima i hudih, 
Brzih na mrz i na ljubav svetu, 
Razboritih imade i ludih, 
Mnogoličnih po cvietu i svietu, 
Kako komu tog sjemena zrnu 
Okolnosti uzrast drugud svmu. 

Različnost je značaj tvoga ruha, 
Njom s' odievaš granajuć se svuda 
Silnim stablom nedohitna duha 
U bezkrajnost od čuda do čuda. 
Kroz sve grane sok ti žica kuha 
I stvorove kano cviete gruda 
Davajući svakom pojedinom 
Osobitost prama svakom inom. 

Daj da jedan taj ogledam cvietak, 
Na grančici ljudskoj biće jedno. 
Njemu sličnih nema ni desetak, 
Jer je riedko, što je izvanredno. 
Svaki dan je njemu božji svetak, 
A viek mu se skrovno, neugledno 
U pustinji vije, ne u kući. 
Živi samo na smrt čekajući. 

Pustinjaka na vidjek izvodim. 
Čudna smjera, primietit će množi. 

Da sveobćoj proti struji brodim, 
Da se mučim na jalovoj lozi, 
A i slavu da si mimohodim, 
Koja s' uviek trvenikom vozi, 
A onoga niti ne opazi, 
Koj' se vere po samotnoj stazi. 

Ja ne marim, nije meni do nje. 
Ljudske hvale lažljivo zrcalo 
Zablješćuje samo vjetrogonje. 
Kojima je do taštine stalo 
Gledati si poljepšane dronje. 
Ali mene ne može ni malo 
Svojim čarom prividnim zavesti, 
Zrcalo je meni u savjesti! 

A i vrieme ne teče badava, 
Gdje bijaše negda plodno polje. 
Sad je pustoš s njegovoga splava, 
A krš negda oskudne nevolje 
Sad je njivom ploda preubava. 
Tako može koje doba bolje 
Okrenut i s mojim pustinjakom, 
I učinit njega još junakom. 

Sve se mienja, a vječnost je duga. 
Sud za sudom na priesto se sjeda. 
Dobra težnja samo je zasluga, 
Po uspjehu cieniti se ne da, 
Jer mu vriednost svaki dan je druga. 
Kako kada ljudski um ga gleda. 
Krivo uviek prama Jediniku, 
Kom se kaže sve u pravom liku. 

Dobra težnja tu i mene vodi, 
Dobra težnja rodu svoje majke, 
Kojoj hvalim, da me njemu rodi 
I u njeg ve uljulja me bajke, 
Te mi duši i srdašcu godi 
Za života neprekidne hajke. 
Kad mi buka dodija i stega 
Odmor tražit u radnji za njega. 

Boreći se zvanjem svoga stiega 
Izmedj sile i nevolje ušća, 
A klimajuć s one strane briega, 
Koja dalje k grobnici se spušća. 
Na glavi mi sve to više sniega, 
A magla mi zemlje sve to gušća, 
Malo jošte uztrajat ću ljeta. 
Pa ću morat sa ovoga svieta. 

Ali prije nego podjem tamo. 
Gdje mi duša sad već trepti često, 
Rad bi jošte uhljebio samo 
Ovo slabo svoga duha tiesto. 
Amo želja, a težnja onamo 
Po žarkoj je ljubavi mi mjesto, 
A moj rode, tebi bio kriepom 
U napredku tvog života liepom. 

Ti da sjaješ, gorjeti je nama, 
Mi hranimo život tvom korienu 
Svojim umom, srcem i suzama. 
U koju nam može veću cienu 
Razplanut se ovo malo plama, 
Već u tebi da nadživi mienu 

( 355 ). 



Svih viekova, u koliko su ti 
Na vječnosti satu navinuti?! 

Živi, rode, i sjaji kroz vieke 
Svjetlom uma tvojijeh sinova, 
Koji zlatne u tvom plovu strieke 
Neka čine sa svojijeh plova, 
A spaziš li u struji te rieke 
I iskricu, što ti ja darovah, 
Spomeni se, da iz srca sinu 
Tvomu pravom, rodjenome sinu. 

Bože sveti. Bože milostivi ! 
Duh moj u tvom započe se vrelu 
I potočkom tvojim evo živi, 
Ti početak budi i mom djelu, 
Da prvim se korakom na njivi 
Tvoj blagoslov ponese na čelu 
I pod njim ju obdjelati može, 
Kako tebi po volji je. Bože. 

Neizcrpno tvoje milovanje 
Svud se lije neprestanim tiekom, 
Svedj se troši, a ne biva manje 
Ko ni sunce, premda sjaje viekom. 

pomiluj i moje uzdanje: 
Ljubavi im budi ljubav liekom, 
Da se ljube u jednom cjelovu 

1 hvale te pojuć pjesmu ovu. 

Sada braćo, moji pratitelji. 
Kojim možda još ni jedne slovke 
U toj pjesmi ne zveknu po želji, 

Sada ću vas na niti osnovke 
Da povedem k svome mirnom Relji. 
Pripravljajte šajke hitroplovke, 
Jer je nama nasred mora sinja 
A u kolo vila povodkinja. 

Kod bieloga grada Biograda, 
Koj' se skunji uz jadransko more, 
Kao bogac od velikog jada, 
A vremena izpod težke more 
Samo bunca još o slavi sada 
Spominjući kraljevske si dvore, 
Kod tog grada iz zaljeva mala 
Hoćemo se odtisnut od žala. 

Liep je danak izpod južnog neba. 
Vjetar vije zamašitom kosom. 
Oštro vije, baš koliko treba. 
Da nam jadra nadmu se ponosom. 
Ukrcajte vina si i hljeba 
I jagnjadi, što se poji rosom, 
A hrani se mirisavim biljem, 
Dalmatinskih krševa obiljem. 

Jer tko nosi, vele, taj ne prosi, 
A mi tamo, kud nam put se sprema, 
Ne bi mogli izprosit ni bosi 
Nigdje ništa, jerbo tamo nema. 
Tko da daje, niti što da nosi; 
Sva priroda tamo jošte driema, 
A ne sanja nit o žicu svomu. 
Kamo r da ga uzdrži drugomu. 

Diž'te sidra, svijajte konope, 
Razrješujte jadrom vitka krila, 
A kormili skrenite u stope, 
Kud nas vodi predhodnica vila! 
Ha! kako nas već valovi škrope 
Prskom svojih obiestnih gomila, 
Kako ladje te gomile diele, 
Kako jadrom dahću grudi biele! 

Tko nas zdravi, već zaludu viče, 
Zalud viče, zalud rukom maše, 
Sudba nam se zemlje već odriče, 
A putevi samo pjenom praše. 
Žali čeznu, a modrine liče 
Već bregove, kopna velikaše. 
S bogom, zemljo, a zdravo nam bilo. 
Sinje more, veličanstva krilo! 

Zdravo bilo dužju i širinom! 
Ko što vjetar tvoje bujne vale 
Radost diže srca tvojim sinom, 
I nuka ih, da te pjesmom hvale. 
Napunimo čaše Dalmatinom! 
Utopimo svoje brige male 
U velikom čuvstvu toga trena. 
Moru budi slava nazdravljena : 

More divno, more sveto. 
Pred nama se širiš eto 
Kao tajna kob! 
Ljuljačka si komu mila, 
Komu hladan grob. 

Ne siže nam oku sila 
Niti umu izumila 
Odkrit tvoje dno: 
Pokriveno tako tajnom 
Sudbe nam je tlo. 

Al površju po tvom sjajnom 
Duh se krili slašću bajnom 
I čezne u njoj, 
Neizmjernost tvoja mu je 
Neizmjeran goj! 

Kad se tobom razblažuje, 
Po tebi si blažen snuje 
Iza smrti kraj: 
Ograničen nebom samo 
Bit će tako raj! 

Nebo amo, nebo tamo, 
Nebo svuda, kud gledamo. 
Nad pučinom svod, 
Po njoj biele lepirice, 
Ovdje, ondje brod. 

Njimi šalje krilatice 
Zemlja zemlji izmjenice 
Plode krila svog, 
Prelieva se svieta blago 
Preko lica tvog. 

Ti nam hraniš milo, drago, 
Odievaš nam boso, nago, 

Sreće si nam vir, 
Kad po tebi razvija se 
Blage čudi mir. 

Ali kad te bura pase 
I srdite u talase 
Njezin digne gnjev, 
Tad si lavom stoglavnikom, 
Kom su bezdna ziev. 

Odzivlješ se divljom rikom 
I valjaš se stravljenikom 
U bjevSnilu svom, 
Užas prati sve ti mahe, 
Sve udarce grom. 

Ladje hrskaš ko orahe, 
ir ih grozom goniš plahe 
Na očajan put, 
Osudjene kao stvore 
Kroz pakleni skut. 

strašno si tada, more, 
Al strahote tvoje sbore 
Veličanstven sbor, 
Ljudskoj kažeš oholosti, 
Da si jači stvor. 

Svojih sila u groznosti 
Najsilnije mogućnosti 
Tumač si nam svet, 
Vlasti, kojom tvorac maš^. 
Očevidan kret! 

Slava tebi, more naše, 
Na slavu ti pune čaše 
Izpijamo sad... 

Eto Brača! gdje se diže s lieva 
Modrim štitom izpred Omiš-grada, 
Da mu tudje sunce ne dodieva, 
Kad se svomu od iztoka nada. 
Tamno gleda, al mu rujom sieva 
U utrobi krvca puna slada, 
I na vidjek prosievajuć vinom 
Svako drugo pobija vrlinom. 

A do Brača eto već i Hvara, 
Gdje s' u more kao šilo buši, 
Te si ime talijansko wStvara; 
Tu naš Hektor — po velikoj duši 
Sličan onom u vremena stara — 
Po obalah wSvoje mreže suši, 
U koje mu sa ribanja odje 
Osim riba vječna slava dodje. 

Gle pred nami već i Vis se kaže 
Svojim Humom, našim kažiputom, 
Koj' mornaru snaći se pomaže 
y nesgodi na poburju ljutom; 
Žal se njemu krasnom lukom slaže, 
Ladje vabi ugodnim joj skutom... 



U pustinju daleko od svieta 
Pustinjak se jedan uklonio. 
Žamor da mu svjetovni ne smeta. 

( 361 ) 



Pustinjački tu se udomio: 
U pećini upriliči stanak, 
Postelja mu mašina uz banak, 
Piće voda, divlje voće jelo, 
Tuj bez strasti ikakve i želje 
Boga molit jedino mu djelo, 
Boga molit jedino veselje. 

Sveti život taj ko tiha neka 
Tekao mu s duševne naslade. 
Dok ga puna sumnje miso prieka 
Ne uzbuni, pitat on se stade, 
Kako s božjom to se pravdom slaže. 
Opačini da uspjeh pomaže, 
A da krepost njoj se pokorava? 
S ote misli zaboli ga glava. 

Ljubav. 

1. Po nauci duhoslovlja (spiritizma) radja se čovjek više put4 
s istim duhom a različitim tielom na ovom svietu ili na kome drugom 
po shodnosti ovog ili onog od milijuni svjetova k daljemu usa- 
vršivanju dotičnog čovjeka. 

2. Po istoj nauci gine nam pri porodu uspomena na sve 
predjašnje živote zato, da nam ne smeta ovdašnjemu našemu napredku. 
Jer kad bi čovjek pored sadanjih nepovoljnosti života imao u pameti 
i sve one, što ih je već pretrpio u prošlih životih, to bi se uplašio 
i sdvojio mogućnosti napredka u ovom životu i o boljoj buduć- 
nosti. Tko se želi potanje obaviestiti o toj novoj spasonosnoj nauci, 
koja će po svoj prilici pokrenuti svietom, neka čita: «Le Uvre 
des Esprits par Allan Kardec, Pariš, Didier et Comp.», 
za tim časopis već od godine 1858. u Parizu u mjesečnih svezcih 
izlazeći, »La revue špirite,« koji je isti spisatelj utemeljio; 
stoji 12 franaka na godinu. Ima i u njemačkoj književnosti već 
mnogo knjiga, koje su istomu predmetu posvećene. Knjiga «le livre 
des esprits » izašla je u njemačkom prievodu u Beču i dobiva se 
kod prevoditelja K. Delhez-a. 

3. Nije dvojbe, da sviet boljkom napreduje i da će tako doći 
do zlatnog doba, gdje će bolja strana u njemu prevagu imati, te 
medjusobna ljubav, bez razlike krvi i plemena, doviti se one vlasti, 
koju sada sebičnost, lukavost i druge ljudske strasti imadu. I o tom 
nam spiritizam liep izgled otvara. 

Mujezin. 

1. Kairo, glavni grad egipatski, zove se arapski Masr el 
Kahira, ili vulgo Kahira. Ja sam ovo ime uzeo, jer mi nekako bolje 
dolikuje našemu jeziku nego li Kairo, a i mislim, da bi se moglo 
lako u njemu udomiti. 

2. Gore mokatamske (Džebel Mokatam) prostiru se na 
iztoku izmedju nilske doline i arapskoga (crvenoga) mora i sastoje 
ponajviše od smedjožutih, golih, razkalanih hridina. 

3. Trulo =«= Kuppel. Vuk. 

4. Piramide (p-uro-ma t. j. kraljev grob) leže na jugoza- 
padu od Kahire uz kraj libijskoj pustari. 

5. Mehmet-Alijeva džamija sva* je od ubjela (alabastra) 
napravljena, leži u kahirskoj tvrdjavici (citadeli) na jugoiztočnom 
uglu grada i pruža po uzvišenom si položaju najljepšu priliku pre- 
gledati čitavu Kahiru i svu joj okolicu. 

6. Shod = Balkon = Altane. 

7. Perdom nazivlju u rodnom mi kraju svaki onaj naslon, 
što Niemac zove Gelander. 

8. Ziv = poziv = zov = Ruf. Ovo, Što sliedi, doslovan je 
skoro prievod onoga, što mujezin vapije s munare tri puta na dan, a 
u nekih muslomanskih predjelih i pet puta; iza ovoga, kao uvoda, 
sliedi onda još posebna molitva različna za svako doba. Ja sam se 
ograničio samo na uvod, da ne budem predug u toj nuzgredicL.-' 

9. D i n arapska i u turskom jeziku rabljena rieč = v j era. 
10. Gmaz = Gekriech = Gewtirm, sve, što gmiže. 

V 

Poslanica Spiri Dimitroviću. 

Ovo je prva moja pjesma na našem jeziku. Povod joj je bio 
sliedeći : 

Godine 1843. bude moja tadašnja pukovnija, baron Bakonji 
br. 33., iz Milana premještena u Dalmaciju. Na svom putu tamo 
bavila se jedno 14 dana u Mletcih. 

Nas nekoliko častnika Hrvata imali smo priliku upoznati se 
tu s nekojimi častnici zemljaci pukovnije Karla Ferdinanda, br. 51., 
koji su u narodnom duhu drugovali, Kačićeve pjesme čitali, koje- 
kakve druge pjesme pjevali i veseli bili i to kadkad javno i tako 
glasno, da su kašnje i samu policiju na se pozornom učinili. Na čelu 
tomu družtvu i dušom njegovom bio je nadporučnik Špiro Dimitrović, 
vatren domorodac i velik ljubitelj naše, osobito narodne pjesme. 
Poput narodnih načinio je i on nekoliko ne loših pjesama, a u ono 
doba, kad sam se ja s njime upoznao, radio je, da opiše srbski 
ustanak pod Karagjorgjem. 

Na razstanku ugovorismo, da će on Bakonjevcem na slavu 
junačku jednu pjesmu sastaviti i meni u Zadar poslati, a ja mu se 
pjesmi pjesmom odazvati. Tako i bilo. Dodje od njega pjesma, a u 
pjesmi svi mi hrvatski častnici Bakonjevci (bilo nas je jedno šestorica) 
na izbor junaci u obkoljenom Zadar-gradu, gdje ga branimo od 
Turaka junačka čudesa čineći. 

Tu je pjesmu kašnje policija, kad je Špiro sa svojimi drugovi 
pod njezin nadzor došao, od mene tražila i odniela. 

Došla pjesma od Špire meni i ja morao pjesmom odgovoriti. 

Ja sam se do onda samo njemačkom pjesmom bavio, a našom 
ni malo, premda me je po prirodjenoj ljubavi k svomu domu i rodu 
sve domaće zanimalo, osobito, odkada dodje Ivan Kukuljević u našu 
pukovniju i drugujući mnogo sa mnom upozna me po nešto s našim 
narodnim pokretom i sa najnovijom našom književnosti. 

S toga mi je bilo veoma mučno odvažit se na pjesmu u našem 
jeziku; ali na koncu ipak se odvažih i evo te pjesme. Osobe, koje 
se u njoj napominju, jesu častnici Spirine pukovnije a imena su 
stranom njihova prava, stranom iz narodnih pjesama uzeta i njim 
nadjevena. Spiru prozvaše drugovi kotarskim pjesnikom ili Dmitrom 
Kotarcem, a mene Petrom od Perlata kapetanom. 

Ako još dodam, da smo ćupom, ćupinom porugljivo zvali 
si dušmane, to će sve u ovoj pjesmi čitatelju razumljivo biti. 

Smrt kneza Ugolina. 

1. Ovaj glasoviti komad Dante-ova «Pakla» preveden je u sve 
izobražene jezike; ima mu i u našem već nekoliko prievoda. Ipak sam 
se odlučio i ja, da ga ponašim, ne zato, kao da bi ja to bolje umio 
nego su drugi, već da se i ja nasladim trudom, koga takov prievod 
zadaje. Gledao sam i u ovom prievodu, da shvatim misli pjesnikove 
i da ih zaodjenem našom rieči, a čuvao sam se robske doslovnosti, 
da mi prievod ne bude tudjin u svojoj kući. S toga sam i zamienio 
talijanski našemu jeziku neprikladni jedanaesterac našim desetercem, 
a okanio sam se i sroka (slika, rime), da mi ne smeta vjernijemu 
izrazu. Dakako da na taj način prievod po vanjskom svome liku ne 
odgovara talijanskomu izvorniku; ali mu tim više možda doliči iznutra, 
a to je, mislini, prva i glavna stvar pri svakom prievodu. Treba mi 
još napomenuti, da sam talijansku rieč conte preveo našom knez, 
da mi ne bude u prievodu njemačke rieči grof, koja i onako ne 

odgovara podpunoma talijanskoj conte. Toliko o prievodu. Sada 
nekoliko rieči o povjestnoj podlozi pjesme. 

Poznato je, kako bijaše u srednjem vieku sva Italija razkoljena 
na dvie glavne stranke, gvelfsku i gibelinsku. U svakom gradu i 
skoro u svakom selu bilo je jednoj i drugoj stranci privrženika, 
koji su se neprestano medju sobom klali i nadvladjivali. U vrieme 
priedmeta ove pjesme (konac 13. vieka) stajao je u Pizi na čelu 
gvelfskoj stranci knez Ugolino (della Gherardesca, conte di 
Donarotico). U isto doba podigla se u Pizi još i treća tako zvana 
stara, prava gibelinska stranka; njojzi pripadahu moćna plemena 
Gvalandi, Lanfranki i Sismondi, a glavom joj bio tadašnji 
pizanski arcibiskup Rugjeri (degli Ubaldini). Ugolino i 
Rugjeri bili su si u rodu a iz početka i u volji. Ali nesreća htjede, 
da Ugolino razjaren s nekoga tobož nepovoljna svjeta, što mu ga 
davao Rugjeri-ev jedan nećak, ubije ovoga, a tim navuče na se 
mržnju arcibiskupovu. Rugjeri tajio se iz prva, kao da ne misli 
na osvetu^ dapače i sklopio nekakav savez s U g o 1 i n o m. Ali baš 
s ovoga saveza dodje medju njimi do razpre a skoro i do boja, u 
kome Ugolino bude nadvladan i sa dva svoja sina (G a d d o i 
Uguccione) i dva unuka (Brigata i Anselmuccio) uhvaćen 
i iza sedam mjeseci tamnice gladom umoren. Dante upisuje Ugolinu 
u grieh, da je nevjerno predao neprijateljem neke pizanske gradove ; 
ali to povjest ne dokazuje istinom, već samo vjerojatnošću. 

2. Da je glava nad glavom bila kao klobuk. 

3. Kaledonac T i d e j na smrt ranjen od Tebanca M e n a 1 i p a 
zadade takodjer, sabrav zadnje svoje sile, ovomu kopljem smrtnu 
ranu. Na umoru zamoli drugove si, da mu protivnikovo mrtvo tielo 
donesu, a kad su mu tu želju izpunili, dade mu odsjeći glavu i stade 
ovu glodati od velike srčbe. 

4. Dante rodio se u Firenzi godine 1265. 

5. Ubiti koga na vjeri satreulos ermorden. Vuk. 

6. Vidjelica = Lichtloch. 

7. Tamnicu, u kojoj je Ugolino sa dva svoja sina i dva unuka 
od gladi umro, prozvao je sviet za tim gladarom (torre della 
fame). 

8. Od kolovoza 1288. do ožujka 1289., dakle po prilici sedam 
mjeseci. 

9. To jest R u g j e r i-a. 

10. Brieg Monte S. Giuliano, koji medju Pizom i Lukom 
leži i jedan grad drugomu krije. 

11. Rugjeri dao je taj lov, on je bio gospodar, a ostali bili su 
mu kao gosti i doveli svoje kuje. 

12. Rugjeri ne čini razlike izmedju sinova svojih i unuka, već 
ih sve skupa svedjer sinovi nazivlje. 

13. I sinovi mu (odnosno unuci) imali su onu noć isti ili sličan 
san, i svaki od njih sa sna svoga dvojio je ono jutro, da će im jelo 
donesti. 

14. U mojem rodnom kraju vele nariekati za mrtvim! ; Vuk 
ima naricati. 

V. spjev Dante-ova pakla. 

1. Ovaj spjev Dante-ova «Pakla» jedan je od najljepših te 
glasovite pjesme, i poznat u književnom svietu osobito po krasnom 
si svršetku, gdje Franka Riminjka (Francesca da Rimini) pripovieda 
o nesretnoj svojoj ljubavi, s koje je poginula. 

2. Dante nam opisuje pakao čunjastim (kegelfdrmig) ždrielom 
u zemlji, komu rat do središta zemlje siže. To ždrielo sastoji od više 
ravnoležećih, u stranu mu kao zarezanih krugova, gdje su po razli- 
čitih razdjelih ponamješteni osudjenici. Prvi je krug najveći, svaki 
sliedeći manji i dublje leži od predidućega, a svaka dva kruga raz- 
stavlja kamenita strmina. Čim dublje koji krug leži, tim veće muke 
sadržava, tako da n. p. u prvom krugu s njih mučenici samo uzdišu, 
a u drugom već jauču. 

3. Za Dante-ova vremena sviet je kršćanski držao sve staro- 
grčke i rimske bogove, kao lažljive, za vragove i takvim je ovdje i 
M i n o s opisan. 

4. Kažu, izpoviedaju griehe, čuju osudu, pa idu dolje na opre- 
dieljena mjesta. 

5. Dante-ov vodja na tom putu kroz pakao jest rimski pjesnik 
Virgil. 

6. U mome rodnom kraju čini narod od prislova dosta 
(dosti, dost) glagole dostiti i nadostiti, n. p. ne znam, dostiš 
li mu; tko bi njemu nadostio; za to ovdje : To ti dosti 
znači ono isto, što i: To ti budi dosta. 

7. Na vienac (Saum) nutarnjeg kruga, gdje se dolje u dubljini 
pakla zagledati može. 

8. Ptica škvor, škvorac, brljak = Staar. 

9. Zanimivoje ovdje primietiti, kako starotalijanski jezik poput 
staroslovenskog nazivlje jezikom takodjer narod, puk. Ja sara uz 
ovu opazku pridržao isti izraz. 

10. Pavao Orosius piše , da Semiramis poradi svoje 
grješne ljubavi sa sinom si ustanovi, da medju roditelji i djecom 
krvomiešnje može biti. (Praecepit, ut inter parentes et 
filios nulla delata reverentia naturae deconjugiis 
appetendis, ut cuique libitum esset, liberum fuerit). 
Hist. lib. I. cap. 4. 

1 1 . Za vremena Dante-ova gospodovahu u onih zemljah turski 
i kurdski sultani. 

12. To je Dido, za koju se (po Virgilu) zna, da je s Enejom 
Ijubovala i s te se ljubavi umorila, kad ju je Ijubovnik ostaviti morao. 
S iste ljubavi i nevjerna bude svome suprugu S ih ej u, koji je prije 
nje umro. 

13. Trojanski rat, komu je povodom bila liepa Jelena, trajao 
je 10 godina. 

14. Ljubav, koja je Akilu za života mnogo posla zadala, za- 
dade mu na posljedku i smrt i to, kako jedna starogrčka bajka pri- 
povieda, po liepoj kćeri Prijamovoj Polikseni, kojom ga pre- 
mamiše Trojanci u jedan hram i tamo ubiše. 

15. Bajni vitez, o kom se pripovieda, da se je zaljubio bio u 
svoju tetku Isotu, suprugu Marcija, kralja Kornovaljskog, 
i zato bio ranjen od kralja otrovanom strielom. Na umoru posjetila 
ga Isota i tu zagrlivši se Ijubovnici umru zajedno od velike tuge. 

16. Toga našega tjelesnoga života. Čini se, da su sve to ljudi 
bili, koji su s grješne ljubavi poginuli; ista Semiramis pala je, 
kako J u s t i n pripovieda, rukom svoga sina, što ga nije htjela uzeti 
(suprugom si). 

17. Kad dodjoh k sebi. 

18. To dvoje jesu: Franka Malatesta — kći Guiduna 
Polente, gospodara Ravanjskog (Ravenna) i Crvijskog 
(C e r V i a) i supruga Ivana Malateste, gospodara R i m i n j- 
skog (Rimini) — i svak joj a zajedno Ijubovnik Pavao Ma- 
latesta. Pripovieda B o c c a c c i o , da im je ljubav odao jedan 
sluga suprugu' Frankinu , koji razjaren zateče ih zajedno u ložnici 
Frankinoj i probode obadvoje mačem. 

( 370 ) 



19. Ako vam Bog ne brani. 

20. Gore je rečeno: Ta paklena bura bez prestanka duhove 
uzvija, a ovdje se veli, da vjetar tiši, da ne duva više. To se čini pro- 
tuslovljem; ali nije, kad se ova tišina uzme izvanrednom, kao 
što i jest, u jedinu svrhu, da Dante-u bude moguće s duhovi govoriti. 

21. R a V a nj (R a v e n n a) na ušću Pada (Po-a). 

22. Poradi svoje okrutnosti. 

23. Kaj na je jedan razdio najnižeg kruga u Paklu, gdje su 
kažnjeni ubojice rodbine; zove se tako po Kajnu, prvom brato- 
morcu. 

24. Dok ih je ljubav nadvladala. 

25. Kako ste si očitovali ljubav? 

26. Taj učitelj jest ili V i r g i 1, koji na usta Enejina veli : I n- 
fandum, regina, jubes renovare dolorem, što bi se 
naški istim mjerilom liepo dalo kazati : Prestrašnu želiš, da 
ponavljam, kraljice, bol si; ili Boethius u svojoj knjizi 
de consolatione (Dante-ova prva utjeha po smrti B e a t r i- 
činoj): In omni adversitate fortunae infelicis- 
simum genus infortunii est fuisse felicem. 

27. Lancelot Jezerski — to je bio naslov jednomu u 
ono vrieme glasovitomu romanu. Lancelot bio je sin nekoga pro- 
gnana kralja , spasila ga i uzgojila neka Gospoja Jezerka. 
Odlikovao se u dvoru kralja Artura vitežkimi čini i ljubio kraljicu 
G i n e V r u. 

Peti svibnja. 

1. Ova oda na smrt Napoleona I., koji je preminuo 5. svibnja 
1821., velika je dika talijanske književnosti, možebiti najljepša oda, 
što ju talijanska pjesma imade. Ja sam evo pokušao, da ju prevedem 
na naš jezik, pridržav joj donekle i vanjski lik. U koliko mi je to 
za rukom pošlo, neka sudi čitatelj, a — «tko zna bolje, široko 
mu polje!* 

2. On bje! t. j. bio, proso; već ga nije; umro je. 

3. V r V mjesto vrva ili vreva. 

GDJE JE ŠTO. 



Šrepel Milivoj : Životu i radu Petra Preradovića. 

I. Pjesnikove «crtice života» do godine 1856. — Ostali dio pjes- 
nikova života i njegova smrt godine 1872. str. I — XIII. 

II. Govor biskupa Strossmayera o smrti Preradovićevoj. — Zna- 
čajka Petra Preradovića kao čovjeka. — Razna odlikovanja. — 
Izdanje «Pjesničkih djela* godine 1873. — Prienos pokojnikovih 
kostiju iz Beča u Zagreb godine 1879. str. XIII— XX. 

III. Prve pobude pjesnikove, da zapjeva hrvatski. — Preradovićev 
rad u zadarskoj «Zori» i sveze sa Zagrebom. — Ocjena «Prvie- 
naca». — Političke prilike u domovini poslije rata god. 1848. 
i 1849., pa njihov utjecaj na Preradovićeve pjesme. — Izdanje 
«Novih pjesama* godine 1851. str. XX — XXXXI. 

IV. «Kraljević Marko*, «Vladimir i Kosara* i «Lopudska sirotica*. 

— Muk pjesnikove vile od god. 1852. do 1860. uz male prekide. 

— Preradovićev spiritizam i njegove misli o zadaći Slavenstva. 

— Razvoj pjesnikova talenta. — Razlika izmedju pjesama pr- 
voga i drugoga perijoda str. XXXXI — LII. 

V. Rodoljubna tendencija Preradovićeve poezije poslije god 1860. 

— Ocjena pojedinih pjesama spjevanih u početku šestdesetih go- 
dina. — «Prvi ljudi*. — Preradović i Milton. — Ocjena «Pu- 
stinjaka*. — Utjecaj spiritizma na pojedine pokojnikove pjesme. 

— Pjesnikove ideje o ljubavi i o Slavenstvu. — Preradovićeve 
pjesme banu Jelačiću i biskupu Strossmayeru. — Tumač poje- 
dinih pjesama spjevanih posije godine 1865. — Prievodi i po- 
smrtne pjesme str. LII — LXXVI. 

VI. Pjesnikova metrika. — Obćenita slika Preradovića kao pjesnika.. 

— Završetak str. LXXVI— LXXVIII 

Matica Hrvatska : Pripomenak str. LXXIX— LXXX . 



jMreradović Petar: Izabrane pjesme. 



strana 

Pjesme različne. 

Pjesnik 5 

Ruža i ljubica • • 7 

Ljudsko srce 8 

Pamet i srce 9 

Dvie ptice 9 

Rodjene sestrice 10 

Ribar 11 

Nada 12 

Trn u oku 13 

Naša Anka 14 

Zemlja suncu .... I6 

Moja ladja 17 

Veselje mladosti 17 

U oči blagdana 19 

Lako noć 19 

Car Dušan 20 

Oluja 21 

Pjesmica 22 

Utjeha 23 

Noćne pjesmice 23 

Dvoslozi 27 

Smrt 29 

Zemaljski raj 32 

Radost i muka pjesnikova • 33 

Zvanje Slavjanstva 35 

Mlado ljeto • • 36 

Priznanje 36 

Nepojamnost Boga 37 

Starac klesar 38 



stran« 

Zviezde 41 

Ljubav 45 

Suho drvo 53 

Božji sud 57 

Angjeo čuvar . . • . 59 

Bogu 64 

Zmija 69 

Majci . • 72 

Mujezin 74 

Domišljaji 79 

Pjesme rođoljttbke. 

Putnik 85 

Braća 89 

Žalostinke 96 

Pjesma suncu • 99 

Djed i unuk 100 

Dalmatin 1 06 

Pčele slavjanske 109 

Vilin san 110 

Izdajica 119 

Kosovo polje 120 

Proljetna pjesma 123 

Prvienci 124 

Bilje 125 

Četiri vrela 126 

Majka kod kolievke 127 

Napitnica 130 

Sliepac Marko 1 32 

S Bogom! 134 

Pjesma Dubrovniku • • 136 

Pozdrav domovini 140 

Pjesnikova kob 1 42 

Jesen 143 

Poljakom 145 

Rusinom 145 

Pet čaša 146 

Na Grobniku • . 147 

Duh slavjanski 149 

Rodu o jeziku 151 

Jezik roda moga 154 

Molitva 157 

Slavjanski Dioskuri 159 

Turske glave 1 63 

Slavjanstvu 166 

Naša zemlja 171 

Bože živi 173 

Utjeha 175 

Nikoli Zrinjskomu 176 

Konac kraju 1 80 

Bilo kad! 181 

Milim pokojnikom 183 

Dvadeseti svibnja 201 

Pjesme prigodnice. 

Poslanica Špiri Dimitroviću 209 

Zora puca 213 

Posveta Prvienaca 214 

Smrt Knežić-kapetana 215 

Pjesma poslanica Andriji Ka- 

čiću Miošiću 216 

Naše gore listu • • • • 225 

Hrvati Dalmatinom • • • • • 226 

Samobor 228 

Svojoj sestri jedinici 230 

Spomenik Jelačića bana •• 231 

Biskupu Strossmayeru 235 

Pjesma koračnica • • • 237 

Prvi ljudi. 

Prvi ljudi 241 

Pjesme Ijubovke, 

Jedinica 267 

Mrtva ljubav 268 

Cvietak k suncu, srce k Tebi 269 

Cvieće 270 

San 271 

Što je ljubav } 274 

Početak ljubavi 274 

Primorske pjesmice 275 

Miruj, miruj, srce moje! • • 280 

Veseo danak 281 

Djevojkina proljeća 283 

Tuga 286 

Jelica ... 287 

Tužna ljuba • • • 288 

Krasno jutro 289 

Stalnost i nepokoj 289 

Crni dan 290 

Vila i Lađa 291 

Pitanje 291 

Kad! 292 

Svraćanje 293 

Mica 293 

Kasno • • 294 

Pjesme sladogorke 295 

Onoj ! 297 



Siraua 



Pjesme tudjinke. 



Resurrecturis (Krasinski) • • 301 

Pozdrav domovini (Byron) • • 306 i 

Smrt kneza Ugolina (Dante) 309 i 

V. spjev Dante-ova pakla • 313 

Peti svibnja (Manzoni) ... 319 ' 



Ostavina. 

Hrvat ili Srbin 325 

Iztočne iskrice 326 

U smrt J. KoIUra 331 

Pjesma biskupu Strossmayeru 332 



Stmna 

Mirku Lentulaju 334 

Ambrozu Vranicanu 335 

Antunu Kaznačiću 336 

Lopudska sirotica 337 

Pustinjak 353 

Pjesnikov tumać. 

Ljubav • . 365 

Mujezin 365 

Poslanica Špiri Dimitroviću 366 

Smrt kneza Ugolina 367 

V. spjev Dante-ova pakla • • 369 

Peti svibnja 371 




